
PROTECTIONISM 


Marele Motan se spunea că fusese ocrotit de mic 
la Jugul din Vale chiar în casa directorului unei între- 
prinderi de crescut păsări, director care, neavând 
copii, îl îndrăgise enorm si se mândrea că este proprie- 
tarul acelui rar exemplar felin. Motanul avea un cap 
monumental și pentru că nu fusese văzut aproape 
niciodată clipind, directorul îl alinta cu apelativul: 
Sfinzule ! 

În incinta fermei pentru creșterea puilor de găină, 
sub dusumelele magaziilor, colonia de şobolani nu- 
mara aproape tot atâtea exemplare câţi pui se năș- 
teau în fiecare serie, şi Motanul nu prididea să le vină 
de hac. În fiecare dimineaţă, lângă treptele din fata 
birourilor, Motanul depunea nevătămaţi dar morți, 
incolonati ca o trupă, cel putin o sută de șobolani, pe 
care îngrijitorii fermei îi îngropau zilnic la aceeași 
oră la o depărtare apreciabilă de crescătorie. 

Ziua, Motanul putea fi văzut pe unul din acoperi- 
şele orientate spre sud, tolănit la soare. Pentru vână- 
torile sale nocturne, Motanul se bucura de un respect 
desăvârșit din partea tuturor lucrătorilor și nimeni 
n-ar fi cutezat să-l deranjeze în vreun fel vreodată. 
Cam de două, trei ori pe zi, chiar sub fereastra birou- 
lui în care lucra directorul, apărea un şobolan atât de 
bătrân încât nu mai avea urmă de blană, nici fir de 

păr, piciea semănându-i perfect cu stratul de noroi 
sulzos co se usucă şi rămâne pe gâtul unui bivol după 
ce s-a scăldat în băltoace. Muncitorii cu stagiu mai 
îndelungat îl vedeau si zâmbeau pentru că, invariabil, 
apărea tot atunci marele Motan care se culca pe bor- 
dura de ciment din jurul clădirii, bătrânul rozător 
alerga de câteva ori de-a lungul și de-a curmezișul 
blănii Motanului, apoi acesta îl prindea cu infinită de- 
licatete de gât, şi-l transfera dintr-o labă în alta ca pe 
o minge alungită, îl azvârlea. în sus, apoi părea că-l 
alungă si dintr-un salt spectaculos îl prindea iarăși, 
în sfârșit se jucau aproape o jumătate de oră, timp în 
care si directorul îi privea de câteva ori, după care 
Motanul îl depunea în gura bârlogului și-l îmboldea 
cu marile sale mustati să intre în adăpost. Cu toată 
prietenia pe care Motanul i-o arăta „bătrânului“, ad- 
versitatea față de ceilalți șobolani (care nu cutezau sa 
iasă decât noaptea) se manifesta cu aceeași vigoare. 

Vara trecută curtea fermei s-a umplut de tineri 
practicanți, dintre care unul avea o adevărată ură fata 
de toate rozătoarele si încă din prima zi cînd a dat cu 
ochii de bietul șobolan bătrân, a scos din buzunar o 
praştie și cu o dexteritate nebănuită, l-a omorât din 
prima lovitură. Maciste, care sosind îndată, și-a găsit 
prietenul mort, a stat câteva clipe acolo, ca într-o 
reculegere, apoi s-a îndepărtat urcând pe dealul din 
față şi de atunci nu l-a mai văzut nimeni. Stăpânul 
Motanului a încercat să-l găsească prin mica publici- 
tate, însă anunțul, fiind considerat deplasat, nu a mai 
apărut. De atunci numărul sobolanilor care ies la 
lumina zilei a proliferat atât de mult încât unul dintre 
tehnicienii zootehnisti a propus ca ferma ori să fie 
transferată în munţi pe un fundament numai din 
piatră, ori să fie recladita pe stâlpi înalţi din cel mai 
lustruit metal. 

DRUMUL 


La Jugul din Vale, toamna pare mai îndărătnică 
decât celelalte anotimpuri, vrând cu orice preț să pre- 
lungească parcă vara sau agonia ei. De aceea, şi iarna 
pare sfioasă la început până când într-o dimineață 
călătorul pe o remorcă încărcată cu bușteni lungi cat 
catargele simte că cerul e dur şi infepenit ca sintaxa 
unei limbi nevorbite. Într-o astfel de remorcă s-a tre- 
zit Motanul la începutul iernii, după ce colindase 
nopţi lungi printre barăcile tăietorilor de lemne, iar 
acum se aventura spre marele oraș într-un total necu- 
noscut, ceea ce dovedea marea sa încredere în viaţă 
şi de ce nu, datorită eurajului, un cert apetit metafi- 
zic. La o curbă de aproape patruzeci si cinci de grade, 
întreaga încărcătură a remorcii s-a răsucit brusc si 
trosnind, iar omului sau singurului călător călare pe 
bușteni i-a fost prins un picior între două trunchiuri ; 
pietonii din cartierul Fabricii de cherestea au putut 
fi văzuţi la acea oră a dimineţii făcînd semne dispe- 
rate, strigând şi înjurând șoferul care gonea pre- 
ocupat numai de ţinta cursei sale, în timp ce Motanul 
făcea salturi spectaculoase deasupra cabinei, bătea 
vertiginos cu toate patru labele în tabla uzată, scotea 
mieunături pe care le auzeau toţi oamenii aflaţi pe 
stradă, numai șoferul părea impasibil, până când Mo- 
tanul, cu un curaj demn de bunii cascadori, s-a lăsat 
să lunece pe parbriz până la capotă, apoi dintr-un salt 
a ajuns iarăși deasupra cabinei şi-a repetat acţiunea 
până când remorca s-a oprit şi atunci lumea a dat 
năvală ; cineva a chemat o salvare și cu mare dificul- 

tate a putut fi scos piciorul călătorului dintre buştenii 
între care era prins. 

Salvarea a pornit derapând si a dispărut parcă 
suptă de sunetul sfâșietor al alarmei sale. Remorca 
s-a urnit şi ea spre rampa de descărcare, iar Motanul, 
mai stingher ca niciodată în mijlocul acelei mulțimi 
agitate, s-a urcat într-un castan si de acolo, ghernuit 
ca o mare bilă de nervi, privea îngrijorat şi din când 
în când cu speranţă, părând că-și caută stăpânul. Un 
om al ordinii publice insista ca oamenii să meargă pe 
la treburile lor, dar câţiva se încăpățânau să ademe- 
nească Motanul, însă acesta era dintre cei care voiau 
să hotărască singuri cine să le fie stăpân și tocmai 
când trotuarul rămăsese tdi si alb de brumă sosiră 
trei bărbaţi noctambuli, care se cam legănau de obo- 
seală si înconjur ându-l ze omul în uniformă îi cân- 
tară un marş celebru, după care, pupandu-l, se în- 
depărtară pe-o alee ruginită de frunzele căzute. Mota- 
nului i-a plăcut pesemne grupul acela vesel și cu pașii 
săi de pâslă fină i-a urmat până la barieră, apoi, prin- 
tre rondurile cu arborele vieţii s-a strecurat neobser- 
vat până la grădina casei în care cei trei intrară 
aproape deodată pe ușă, iar el, Motanul, îi urmă fără 
nici o teamă, ca un glonţ, direct prin deschizătura 
ferestrei. După ce și-au servit oaspetele cu ghiudem, 
salam de Sibiu şi pastramă, locuitorii acelei unice 
încăperi cu grădiniţă la stradă se abandonară pe câte 
un fotoliu iar Motanul împinse cu grijă fereastra la 
loc si cocotat pe televizor începu să toarcă monoton, 
dând farmec muzical sforăiturilor cumplite ale celor 

inire care îşi alesese încă de la prima vedere 


ALEGEREA 


Înainte de a ajunge la casa celor trei noctambuli 
care înaintau abia târându-se de oboseală, urmindu-le 
nevăzut paşii, Motanul le evalua statura, mersul şi 
verticalitatea ; încă de pe când se afla în castan îi 
văzuse bine din faţă și din profil, încât şi luase hotă- 
rârea de a se ţine de acum înainte mai aproape de 
unul din ei. ' 


Unul dintre cei trei era mai înalt, ceilalți doi erau 
de statură mijlocie, însă nici unul din ei nu avea 
curajul de a se culca seara treaz, de aceea când alții 
sfârşeau primul somn, ei abia se pregăteau să pe- 
treacă, să ia o portie cât mai substanţială de drog. 
Altfel, erau oamenii cei mai buni, dar fiecare în felul 
său, Motanul îi privea acum pe rând, asa cum dor- 
meau prabusiti pe fotolii (aproape niciodată n-avusese 
prilejul de a studia chipul omului îndelung si în sigu- 
ran{a) cu atât mai mult cu cât intensitatea luminii de 
afară crescuse iar fețele celor trei, chinuite de demo- 
nii lor, îşi dezvăluiau fiecare cută, rictus ori gând as- 
cuns. Cel mai înalt purta plete ca oamenii veacului 
trecut, părul se împărțea de la sine exact pe la mijlo- 
cul capului într-o cărare ca o invitaţie către stelele 
care lunecă, să cadă acolo pe culmea unde se despăr- 
teau grelele plete. Un nas enorm stătea ca un copac 
singuratic pe linia orizontului, în timp ce fruntea, 
obrajii alungiti şi gura zâmbind ca o părere exprimau 
numai distincţie si altruism ; privit întreg, acest om 
arăta lungan şi slab. 

Al doilea dintre cei trei purta o barbă încâlcită ca 
jungla, dormea cu un ochi deschis, însă ascuns de un 
nas la fel de mare ca al bărbatului pletos, şi cum dor- 

mea dus, ochiul părea însuşi tunelul pe care se intra 
in labirint. Omul îşi descditase doar un picior pe 
care-l aşezase, printre sticle, pahare şi farfurii, pe 
masuta din mijloc, iar lui, Motanului, îi venea să stra- 
nute când îl privea ; acum isi amintea felul ezitant, 
lent cu care acest nepăsător își trăgea laba piciorului 
rămas în urmă pentru a mai face un pas, încît lui 
i se părea atunci că piciorul din fata se găsea 
mereu pe linia verticală a corpului, iar cel din urmă 
zăbovea undeva pe la începutul anului trecut, așa că 
nemaiântâlnita lentoare cu care se deplasa bărbatul 
nu putea fi pentru Motan decât o viclenie fără prece- 
dent. Gemetele care însoțeau somnul omului cu ochiul 
deschis i-l făceau nesuferit Motanului, iar aspectul 
de slăbănog al acestuia îl îndemna pe Motan să-i facă 
el însuşi rost de o hrană mai acatarii. 


Al treilea noctambul, în timp ce se apropiau de 
casă, mergea ţinându-i pe ceilalți doi de brat, părând 
şi că-i susține dar si că se rezemă de ei ; nu era prea 
gras dar arăta muit mai bine hrănit decât ceilalţi, 
ceea ce putea să însemne și că ştia să-și pregătească 
singur hrana în timp ce prietenii săi aveau chipuri de 
oameni lihniti, desi de cele mai multe ori uitau sau 
refuzau să mănânce. Tuns până la piele acest bărbat 
cu un cap aproape rotund purta pe chip o duritate 
atât de evidentă și, dacă-] studiai îndelung, atât de 
evident susținută, încât se vedea clar că duritatec 
nu-i aparţine, aşa cum costumul său cam ponosit 
(îndepărtând prin vechimea sa impresia de eleganţă) 
exprima totuşi aspiraţia de a fi elegant, dorință de 
care însuși costumul (așa de purtat cum era) se con- 
taminase, dând purtătorului său, pe lângă siguranţa 
de sine, şi aspectul celui mai îngrijit dintre cei trei. 
Când căzuseră pur si sirnplu peste fotoliile prin a 
căror huse ieşiseră arcurile, acest al treilea bărbat 

nimerise pe cel mai apropiat de soba ce se încingea 
încet, dar în loc să adoarmă pe loc şi nepăsător pre- 
cum ceilalţi doi, sub ochii arzători ai Motanului coco- 
sat pe televizor, el deschidea la răstimpuri cchii, îşi 
privea prietenii, apoi se ridica, lua ba o pătură, ba 
un palton şi-i acoperea ; într-un târziu se acoperi si 
pe sine cu o străveche fata de masă cu ciucuri, după 
care în liniștea și-n pacea camerei lor, Motanul putu 
să-şi satisfacă pe deplin strania şi neînvinsa curiozi- 
tate de a privi și studia fata omului adormit. Cam 
după orele prânzului când s-au desteptat cei trei, Mo- 
tanul stătea în braţele celui ce adormise mai târziu. 
Acesta, hotărâse Motanul să fie stipinul, fapt care 
pentru ceilalți doi a trecut atunci neobservat, dar pe 
stăpânul ales l-a impresionat probabil pentru tot 
restul vieţii. 

După ce băură câte o bere pentru a se răcori, prie- 
tenii, descoperind parcă abia atunci Motanul uriaș, 
încântați de companie, începură să-l cheme în toate 
chipurile dar urechile sale ultrasensibile păreau să nu 
audă nimic. Adevăratul stăpân propuse la un moment 
dat să-i pună un nume, astfel ca dând unitate tuturor 
chemărilor, marele Motan să răspundă acelui singur 
nume. De aceea hotărîră ca prin cel msi curat hazard 
să se stabilească acest nume. Deci stăpânul a spus M, 
cel din dreapta lui a spus A, cel din siânga C, apoi 
stăpânul I, ceilalţi doi S si T, si stăpânul (râzând mul- 
tumit) a explicat că întâmplător au fost pronunţate 
literele numai de către ceilalţi doi, pe când el s-a gân- 
dit dinainte că de vreme ce s-a trezit cu motanul in 
braţe, e sigur că acesta l-a preferat pe el ; iar el consi- 
derându-se din această cauză stăpân, a pronunțat cele 
trei litere constient, formînd cuvântul MIE, adică lui 
i se cuvine Motanul, si fiind încântat de alegerea 
numelui, când a strigat pentru prima dată puternic : 


MACISTE !, Motanul a făcut un salt în braţele lui, 
(ca şi cum așa l-ar fi chemat şi primul stăpân, ceea 
ce nu era exclus deloc). În urma acestui joc serios, 
fiind duminică, cei trei s-au gândit să cinstească veni- 
rea între ei a lui MACISTE. 


BANCHETUL 


S-a convenit, de mult că civilizaţia s-a născut o dată 
cu practicarea cultului morților, dar nu se știe exact 
dacă nu în aceeași perioadă a luat naştere la noi si 
obiceiul ca ori de câte ori cineva drag se întoarce sau 
pleacă de-acasă, cei ce păstrează vechimea și locul, 
cei statornici, să considere evenimentul drept cel mai 
bun motiv de a petrece ; aria cauzelor crește însă 
enorm dacă ne gândim că şi bucuria și supărarea 
constituie suficiente imbolduri de a sta de vorbă în 
jurul unui pahar de vin, iar dacă e să ţinem cont de 
toate datinele, atunci sosirea unor oaspeţi iubiţi 
devine prin definiție un prilej bahic. 

Un oaspete al celor trei prieteni. acreditase în ora- 
sul nostru următorul zvon : „Cât despre civilizația 
motanului Maciste ar fi de ajuns dacă am aminti, fie 
si numai întâmplarea că înainte de Unire, soţia pâr- 
călabului numit Ştefan, doamna Cateluta, a primit 
de la fiul ei (care studiase prin străinătăţi) o pisică 
de Angora, superba felină fiindu-i oferită pentru 
maică-sa de însăși prietena doamnei consul al Franţei 
la Instanbul. După câte se spune, acest exemplar a 
fost nu numai stâmpărarea vieții doamnei Cateluta, 
dar și străstrăstrăbunica marelui Maciste de azi care, 

cu toate că a avut ascendenți ce-au trăit pe un 
pamant atát de glorios, s-a adaptat — prin strămoşii 
autohtoni — condiţiilor noastre în asemenea măsură 
încât multi dintre oamenii strămutați de la sat la 
oraş sau dintre cei veniţi din alte parti l-ar putea 
invidia“. 

Cele mai bine de trei luni de zile, de când părăsise 
Jugul din Vale, trăind prin pădurile din împrejurimi, 
i-au dat lui Maciste sentimentul libertăţii totale, 
adică sentimentul de a nu avea nici o grijă pe lume 
dar si pe acela de a nu fi obiectul grijii nimănui, de 
aceea s-a aventurat spre oraşul necunoscut și se sim- 
tea acum ca la el acasă, alături de locatarii pe care-i 
îndrăgise încă de la prima întâlnire. Faptul de a-i fi 
întâlnit pe ei și nu vreo pereche de bătrâni sâcâitori 
si fără copii sau vreo precupeataé răutăcioasă era un 
adevărat noroc pentru Maciste, pentru că de îndată 
ce-i dădură un nume, la propunerea stăpânului, prie- 
tenii săi trecură la muncă scoțând cârnaţi dintr-un 
imens borcan cu untură, pregătind grătarul cu căr- 
buni pentru cotlete si în timp ce sarmalele se încăl- 
zeau în cuptor, bărbatul cu plete numit Ion si cel cu 
barbă numit Vasile plecară cu două damigene la birt, 
iar Gherman și Maciste rămaseră să pregătească hrea- 
nul si tot ce mai era nevoie înaintea unei mese în- 
delungate. 

— Să ştii că azi dau un banchet în cinstea venirii 
tale, Maciste, i se adresă Gherman, în timp ce mo- 
tanul făcea opturi printre gleznele stăpânului. De 
mâine te iau la atelierul meu să pozezi alături de 
toți copiii care-și doresc un tovarăș ca tine, ai să vezi 
ce îmbulzeală va fi si ce mame sperie când te vor 
descoperi în fotografii chiar in bratele copiilor lor, 
pentru că vom Tucra cu perdeaua trasă, fără ca 
vreuna să știe. de existenţa ta. 


15 


= 2 00 gl E 


SS LE | Ui; 


lt Bs ; st Ca 
a te E / 
SE A W 


— Vorbesti singur ? îl întrebară cei doi sosiți cu 
damigenele pline de vin. 

— Puneam la punct, cu Maciste cîteva lucruri pe 
care le vom face de acum înainte, răspunse Gherman. 

— Maciste aprobă ce-ai propus ? întrebă Ion. 

— Total acord, replică vesel Gherman, apoi călă- 
rind pragul dintre bucătărie si singura sa odaie şi fa- 
când o reverență anunţă cu o voce de bas: domnii 
Maciste, Ion si Vasile sânt poftiti la masă. Cele trei 
fotolii erau dispuse în dreptul câte unui tacâm, dar 
abia după ce se așezară cei trei băgară de seamă că 
Maciste, sprijinindu-si labele din faţă pe marginea 
mesei rotunde, privi suprafaţa unde ar îi trebuit să 
stea al patrulea tacâm si, dezamăgit, se întoarse în- 
tr-un salt si se postă pe televizor, privindu-i calm 
dar sever. Gherman se repezi val-vartej la un vecin 
si sosi îndată cu un fotoliu semanind cu ale lui, mai 
așeză grăbit încă un tacâm, iar Maciste imbunat îşi 
luă locul în primire și masa începu în clipa in care 
motanul își apropie mustăţile de primul pahar cu 
vodcă iar după ce gustă puţin se scutură ca o 
femeie. Vasile, Ion si Gherman sorbiră unul după al- 
tul trei pahare, după care trecură la cârnăciori, la 
sarmale și friptură, dar Maciste n-a mai gustat decât 
o singură dată, după mâncare, dintr-un pahar de vin. 
Prima damigeană s-a golit apoi pe nesimţite, dar cu 
al doilea vas lucrurile au mers atât de încet încât se 
temeau să nu-i prindă zurii ca şi cu o zi înainte când 
avuseseră zi liberă. Ion lucra la o agenţie de publici- 
tate, iar Vasile era asistent la reanimare, si de data 
aceasta nu prea le convenea s-o lungească. Dar toc- 
mai în aceste momente de nehotărâre în casă năvăliră 
irei fete îndrăznețe pretinzând că Gherman le invi- 
tase încă înainte cu o săptămână. Cei trei bărbaţi se 
posomorâră pentru că perspectiva de a ii se tăia o zi 

de muncă părea inevitabilă. Minunându-se de pre- 
zenţa lui Maciste doamnele incercaraé să-şi amâne ple- 
carea, iar când câte una din ele punca totuşi mâna pe 
clanta, motanul scotea niște mieunături duioase în- 
cât li se rupea inima să-l părăsească. În aceste condi- 
tii Gherman reuși să prindă pe unul din programele 
radioului muzică de dans, mutara masa pe pat şi îm- 
pinseră fotoliile spre margini pentru a-și cezmorţi 
oasele în ritmul ce innebunea aerul încăperii. Nu tre- 
cură însă mai mult de zece minute și spre norocul 
bărbaţilor care obosiseră, Macisie se dovedi a fi un 
tovarăş de petrecere mult prea capricios, de vreme ce 
se cățăra pe pereţi si se repezea când spre ușă, când 
spre fereastră până când Gherman, dându-și seama 
ce-l enerva, răsuci butonul iar după ce muzica încetă, 
motanul se linişti ca prin minune. Stăpânul casei ic 
propuse doamnelor să reiîncălzească mâncarea, se au- 
ziră aplauze, apoi cu forţele proaspete care sosisera, 
goliră cu tact și a doua damigeană de vin până când 
zorii albăstriră fercasira. Motanul îi privea rând pe 
rând pe cei prezenți si părea c-ar înţelege tot ce se 
vorbea dar se enervă iarăşi când una din fete insistă 
să se pună la picup muzică de jaz. Maciste se apropie 
de servanta lângă care stătea rezemat un violoncel si 
îmbrățișându-l înaintă spre unul din fotolii, cuprinse 
arcusul cu laba dreaptă şi-l trecu de câteva ori peste 
coarde, fapt care năuci întreaga asistență, drept pen- 
tru care Gherman declară sententios că în acea casă 
nu se va mai auzi de atunci înainte decât muzică 
simfonică. O sticlă de scotch fu scoasă apoi la iveală, 
pentru a-l omagia pe Maciste si talentul său, despre 
enig prietenii au vorbit apoi luni întregi tutuvor ami- 
cilor. 

DISCRETIA 


A doua zi după banchet, Gherman si prietenii lui 
părăsiră zdrobiţi de oboseală domiciliul din strada 
Salvării pentru a se îndrepta spre slujbele lor, lăsân- 
du-l pe Maciste singur. Geamul dinspre grădiniţă ră- 
mase deschis, iar motanul, după ce se lăsă pret de o 
ora pe fotoliul de lângă sobă, învins de moleseali, 
inspectă bucătăria, unde mi irosurile de nereprimat 
mai stăruiau, cercetă baia, spațiul dinire sobă şi pe- 

rete, intră pe sub pat, sifonier si bibliotecă, impunse 

cu marile sale mustăţi băirâreie pânze de păianjen 
din colţuri, apoi trecu prin deschizătura ferestrei în 
grădinița casei unde, în timpul nopţii, zăpada acope- 
rise pământul si amenința să îngroape si arbustii în 
albul ei pufos. Maciste rămase o vreme pe stâlpul din 
stânga porții privind cu interes o ceată gălăgioasă de 
copii încântați la culme de schimbarea vremii; se 
hârjoneau și strigau cu putere, fiindcă pentru o sin- 
gură săniuţă erau prea multi, dar îndrăgostiţi de ză- 
padă, cu toate c-au trecut de nenumărate ori pe lângă 
motan, niciunul din ei nu l-a observat. Spre deose- 
bire de intreaga semintie pisicească, ostilă oricărei 
imitații și tocmai de aceea imposibil de dresat, do- 
mestică însă prin excelenţă, Maciste, p: aradoxal, era 
un imitator neîntrecut, având chiar initiative care-l 
situau deasupra speciei sale. Vacarmul copiilor încetă 
când, spre uimirea lor, văzură un motan uriaș, care 
înaintând spre ei ca orice biped și înhămându-se la 
siniuta pe care se nimerise cel mai mic dintre copii, 
străbătu lungimea străzii de la un capăt la altul, de 
pareve ori in admiraţia nerctinuta a tuturor pustilor. 
ocmai atunci cobori dintr-un taxi Gherman care-si 

uitase acasă un aparat de fotografiat şi trecând pe 
lângă ceata de copii le spuse grăbit, după ce motanul 
se anină dintr-un salt în braţele lui : Copii, acesta este 
domnul Maciste, prietenul meu şi al vostru câtă vreme 
nu-l veţi supăra ! apoi dispăru în casă, îndemnânau-l 
pe Maciste să rămână. Recunoscatori, copiii strigară 
de mai multe ori ura ! și ţinându-se cu toții de mâini 
îl plimbară pe motan până la parc şi înapoi în triumf. 
La capătul sirăzii apăruse între timp o haită de câini 
în călduri si, spre nefericirea lui, un motănel, pe ca- 
re-l ţinea strâns între fălci un mops cafeniu si fără 
coadă ; fu depus în mijlocul cercului pe care dulăii 
mârâind îl formara in jurul lui. Înspăimântaţi si ne- 
îndrăznind să se apropie, copiii încercară să desfacă 
niște stinghii din gardul cel mai apropiat, dar o bă- 
trânică îi alungă înjurând. 

Maciste părăsi fulgerător săniuţa şi din câteva sal- 
turi ajunse lângă fratele său neajutorat în centrul 
ringului de dinţi fioroși gata să apuce, să strângă și 
să rupă. Teama copiilor deveni o adevărată groază 
când observară că inelul din jurul lui Maciste înce- 
pea să devină tot mai mic până când văzură o roată 
dintata cu colții în interior muscand brusc și toţi deo- 
dată într-un mârâit infricosator, iar pe deasupra tu- 
turor Maciste ca o elice fantastică însângera boturi, 
ochi şi urechi şi după mai puţin de un minut întreaga 
haită se îndepărtă umilită ; şi abia atunci începu o 
adevărată luptă între câinii care-și descoperiră mul- 
tele răni. Bucuria copiilor fu de nedescris când Ma- 
ciste, cu micul său semen în braţe se apropie și-l de- 
puse pe acesta pe săniuță pentru a fi răsplătit cu o 
plimbare de spaima prin care trecuse. Copiii încer- 
cară să-l ia cu ei si pe învingător dar Maciste, parcă 
ştiind că „absenţa mărește faima“, se strecură prin 
deschizătura ferestrei în liniștea casei. 

CONCEDIU NESPSRAT 


într-o joi dimineață, Gherman se deștepiă (lac de 
transpiratic) dintr-un vis ce i se părea că-l chinuise 
toată noaptea. Astfei se făcea că toți locuitorii de pe 
strada Salvării se postaseră in fata casei sale cu cio- 
mege, plase si prastii, iar câţiva care aveau arme de 
vânătoare stăteau Zi şi noapte pe acoperiș, doar, doar 
s-o ivi Maciste, în a cărui apariție n neașteptată în 
cartier vedeau o adevărată piază rea. Însuși vecinul 
de vizavi, fost grefier la tribunal, conducea întreaga 
operaţiune, deși se pretindea prieten cu Gherman, 
pe care-l imobilizase acum cu mâinile după ceafă, 
iar picioarele i le ia baie d strâns cu două cearșa- 
furi ude. Deci, când s-a trezit Gherman, chinuit de 
visul său, a ieșit dosent de-a dreptul în stradă si, cum 
nu erau decât orele cinci, s-a uitat în stânga şi-n 
dreapta, a studiat acoperişul casei, dar n-a văzut ti- 
penie de om. Când s-a întors a descoper it motanul pe 
fotoliul de lângă sobă torcând monoton, și, fericit, a 
luat hotărîrea să nu-l mai lase acasă de atunci 
înainte. În mai puţin de jumătate de oră, după ce zer- 
viră micul dejun, Gherman cu Maciste se îndrepiară 
spre capătul autobuzului 3000, dar trebuind să as- 
tepte mai mult de patruzeci de minute într-un ger de 
zile mari, ocupar două locuri spre indignarea cà- 
torva călători, iar Gherman răspundea invariabil ară- 
tandu-le celor ce-l provocau două bilete perforate. 
După ce aprinse focul în atelierul fotografic, fiind 
prea dimineaţă şi neavând alţi clienţi, Gherman chel- 
tui vreo trei filme, așezându-l pe Maciste în toate po- 
zitiile posibile ; cu acele poze şi-a tapetat a doua zi 
toți pereţii de-acasă. Pe la orele nouă sosiră primii 

solicitanţi, iar Maciste, ca si cum ar fi ştiut intenţia 
lui Gherman, se avanta în brateie fiecărui client ce 
se arăta mai apoi plăcut surprins de a se poza cu 
wiasul exemplar calin. Primele mici incidente se în- 
âmplar ‘A atunci când sosiră două clase paralele de 
čete si când Maciste deveni obiectul unei adevărate 
dispute, pentru că atelierul era prea mic, iar elevele 
dinir-a douăsprezecea care pozaseră la început, nici 
nu se gândeau să iasă, oferindu- i lui Maciste biscuiţi, 
pricomigdale și chiar "bombo ane chinezești, plictisin- 
du-l cu mângâierile lor până când, enervat, Gherman 
se văzu nevoit să facă pe pedagogul. Tocmai atunci 
intrară în atelier si cei doi prieteni, Ion si Vasile, cu 
o găleată de bere si după ce se asezara pe două tabu- 
rete lângă birou, sub privirea consternată a lui Gher- 
man care nu suporta astfel de vizite în timpul servi- 
ciului, isi umplură cu un ibric mai multe pahare si 
ciocniră îmbiind-o si pe casierité ; Vasile încercă să 
ofere câte-un pahar și câtorva fete care se aflau mai 
aproape, dar elevele ieșiră chicotind în stradă. Gher- 
man îi avertiză că dacă nu părăsesc atelierul o să le 
răstoarne găleata, dar în acel moment își făcu apari- 
tia un vânzător de murături din piaţă care adresin- 
du-se lui Vasile îi spuse : dă-mi si mie un pahar că si 
eu sunt de natură... Cererea omului îl înveseli pe 
Gherman si-si văzu mai departe de treabă. Diriginta 
clasei A plecă destul de supărată. 

Începând cu orele unsprezece sosiră câteva mame 
cu ţâncii lor numai ochi si bujori de frig în obraji. 
Maciste părea obosit şi nu mai avea nici un chef să 
pozeze alături de acei micuti pe care se temea, pro- 
babil, să nu-i răstoarne de pe scaun. Casierita gresi 
mai multe chitante, fiindcă Ion si Vasile îi povesteau 
atâtea si atâtea de-ale vieţii, încât cinstitele mame 
îşi arătară de-a dreptul indignarea, întrebându-l pe 

Gherman dacă se află la fotograf sau la un birt oare- 
care. 

În sfârșit, pe la orele cincisprezece fără un sfert, 
când Gherman se pregătea de plecare, apăru o doamnă 
într-o superbă blană de nurcă neagră, cu un copil de 
vreo cinci ani care, de cum intra, se repezi ia coada 
lui Maciste trăgându-l zdravăn spre el, iar motanul 
smucindu-se, tancul se înclină spre spate, lovindu-si 
capul de trepiedul care căzu pe piciorul stâng al cu- 
coanei. De plânsul pustiului si de propria-i durere, 
femeia abia-și retinu lacrimile si amenintandu-l pe 
Gherman, ieși ca un vârtej — cu odorul in braţe, 
atară, 

— Vezi, Maciste, o să rămânem pe drumuri... 

În aceeași seară, stăpânul marelui Maciste, ridi- 
când receptorul telefonului, fu anunţat să-și ia chiar 
a doua zi lucrurile ce-i aparţineau din atelierul foto- 
grafic. Cea mai elegantă clientă din ziua aceea se ti- 
nuse într-adevăr de cuvânt. Noaptea care a urmat a 
fost cea mai lungă și pentru Gherman și pentru Ma- 
ciste, fiindcă au dormit mai mult de douăzeci de ore, 
ca într-un concediu nesperat. 


PRIMA STERPELEALA 


In mai putin de trei săptămâni, banii economisiti 
de către Gherman se terminară, pentru că fotograful 
refuză să preia un atelier la marginea cealaltă a ora- 
sului, iar pe de altă parte, fiind vizitat aproape seară 
ce seară de către Ion și Vasile, voia să le arate prie- 
tenilor săi că o duce bine, cheltuind ca un risipitor 

fără pereche. Dintr-o ultimă resursă la care n-avu- 
sese de gând să apeleze, Gherman cumpără şi un al 
patrulea fotoliu, deoarece Vasile ocupa mereu locul 
lui Maciste, iar acesta îl privea pe prietenul stapa- 
nului său cu o ură nedisimulaté. Nemulțumit de ten- 
siunea ce se născuse din cauza fotoliului de lângă 
sobă, Gherman şi-a rugat prietenul să renunţe în fa- 
voarea motanului, dar Vasile, care se lăuda că poate 
hipnotiza orice vietate, cu condiţia de a fi privit drept 
în ochi, abia după trei experimente eşuate s-a re- 
cunoscut învins de către Maciste, care fără să cli- 
pească îl seruta cu ochii săi de sfinx. Mai târziu, cu 
excepţia cazurilor când Vasile uita că fotoliul de 
lângă sobă aparţine de drept lui Maciste, se putea 
spune că prietenia dintre ei a devenit minunată. 

La vreo patru săptămâni de la data când Gherman 
se despărţise de atelierul său, Ion si Vasile apărură 
dârdâind, afară erau minus douăzeci de grade, si așe- 
zând pe masă o sticlă de votcă amestecată cu pepsi, 
luară loc îmbrăcaţi ca afară, până când obligaţi de 
căldură isi depuseră paltoanele pe un colt al servan- 
tei. Spre deosebire de alte dati, Gherman stătea abă- 
tut într-un colț al patului si răspundea monosilabic 
la întrebări. Discuţia celor doi oaspeţi se învârtea cu 
obstinatie în jurul unor mese celebre la care luaseră 
parte cu toţii, dar Gherman le spuse că frigiderul 
este gol şi chiar dacă ar avea zeci de feluri de bucate, 
el personal nu se simte bine, iar dacă lor le este foame 
să treacă pe la Birt. Ca si cum ar îi înţeles tot ce vor- 
beau, Maciste începu să se întindă si scuturându-se 
parcă de căldură, se strecură pe nesimţite afară. Încă 
de la venirea sa pe strada Salvării, Maciste se bucu- 
rase de bezna ce cuprindea casele odată cu venirea 
serii, pentru că la adăpostul întunericului putea să 

se catere în pomii din dreptul ferestrelor şi de acolo 
să privească indelung si fascinat ceea ce se petrecea 
în ilumina interioarelor. Astfel putuse, de nenumărate 
ori, să-l vadă pe pensionarul de vizavi stând la masă 
în picioare, îmbrăcat într-o robă ponosită de judecă- 
ter, vorbind cu o voce solemnă și atât de puternică 
încât se cutremura fereastra, după care închizând un 
regislru, ce-l jinca cu ambele mâini, îl depunea în 
stânga sa şi grăbindu-se în direcția uşii o deschidea 
si poftea publicul să părăsească sala; apoi Curtea 
apărea din nou şi scena se repeta de câteva ori în fie- 
cure seară. Chiar si după ce-şi îmbrăca pijamaua, bă- 
tranul grefier nu se putea abtine să nu mai dea o 
sentinta, lar dupa stingerea luminii se mai auzeau 
doar câteva comenzi scurte, apoi casa amutea. 

Ai fi spus că Maciste știa când să treacă de la o fe- 
reastra la alta pentru că invariabil cam la aceleași ore 
se petreceau aceleaşi poveşti. Cu trei numere mai 
la stânga de casa lui Gherman, pe la orele douăzeci 
şi trei intra un bărbat impleticindu-se si o femeie care 
părea că dormise până atunci cu capul în mâini, se 
ridica brusc, îi smulgea cureaua de la pantaloni si 
după ce-i lega mâinile strâns, începea să-l croiască 
mărunt cu o nuia subţire de lemn câinesc, dar băr- 
batul în tot acest timp râdea de parcă l-ar fi gadilat 
şi, într-un târziu, când pe gâtul omului apăreau câ- 
teva suvite roșii, femeia se agăța de umerii lui plân- 
gând, moment în care totdeauna Maciste se muta în 
dreptul altei ferestre. 

Geamul din dreptul caisului în fata căruia se afla 
Maciste se lumina brusc şi pe usa din fundul camerei 
apărea o pereche surâzătoare si păşind în vârful pi- 
cioarclor se aplecau asupra fiecăruia din cele trei pă- 
tuțuri, apoi bărbatul, ajuns primul aproape de usa pe 

care intraseră, îi făcea semn să ja: 
tazzia prea mult în mijlocul încăperii, 

Deși în seara aceea (când Gherman se văzuse ne- 
voit să le recomande prietenilor săi Birtul pentru a-şi 
potoli foamea) era un ger năprasnic, Maciste întârzia 
să se întoarcă, iar cei trei adormiră fără a-i sesiza 
absența. Putea să fie miezul nopţii cînd Maciste ate- 
riză pe pervazul unei ferestre deschise de la Vila Vul- 
turul. 

Un miros îmbătător de portocali infloriti îi provocă 
motanului un stranut pe care însă nu-l auzi nimeni, 
pentru că marea cameră cu tapet franțuzesc vibra 
toată de un râs nestăpiînit, ce colora pereţii în roz ; 
într-un pat enorm, o tânără blondă, îmbrăcată în tre- 
ning, se distra lovind ritmic o minge uriașă ce atârna 
din tavan, fapt care-i provoca acel râs nestăpânit și 
continuu. Părinţii ei, care intredeschideau ușa din 
când în când, nu numai că nu-şi permiteau singuri, 
dar n-ar fi cutezat să îndemne pe nimeni să-i spună 
c-ar fi bine să întrerupă această îndeletnicire, de la 
care viitoarea studentă nu se putea sustrage nici in 
timpul zilei. 

Pe o tavă strălucitoare aşezată pe masa dintre pat 
si fereastră, aburea o găină parcă abia scoasă din cup- 


tor ; auzind închizându-se uși prin camere indepar- 


femeit care în- 


omenească si după ce găina se tăvăli de vreo două cri 
prin zăpadă, motanul reuși să și-o așeze dupa gai, 
ca lupul oaia, și s-o depună la scurt timp întreagă pe 
masa stăpînului său. După ce motanul îi trezi pe rand 
pe cei irei prieteni, Gherman îi invită pe Ion si Va- 
sile, spunându-le că masa din seara aceea este oferta 
lui Maciste. 

ÎN VIZITĂ 


Pe la jumătatea lui decembrie, contrar prevederi- 
lor celor mai buni meteorologi (care anuntasera un 
viscol fără precedent), locuitorii orașului observară 
cum fumul înaltelor coșuri ale fabricilor începu să 
curgă ușor spre nord, semn că dinspre Mediterana 
bătea un vânt cald ca primăvara. Stresinile curgeau 
ca pe vreme de ploaie și într-o singură zi se șterse 
orice urmă de zăpadă. Se părea că prunii înnebuni- 
seră, pentru că mugurii erau gata să crape şi numai 
un val de frig, ce a urmat cam după câteva ore, i-a 
putut salva. Iar în săptămâna următoare, Gherman 
însoţit de Maciste s-au ţinut numai de vizite pe la 
amici si de plimbări până spre miezul nopții prin 
parcul din spatele bisericii de la barieră. 

Gazdele se purtau cum nu se poate mai bine, cu 
atât mai mult cu cât Gherman, departe de a fi un 
fotograf oarecare, absolvise facultatea de litere și fi- 
lozofie, astfel că amfitrionii găseau în el un partener 
de discuţii ideal. Atât doctorui în economie, Albin, 
cât și soția sa, Olga erau pur și simplu fascinati de 
rationamentele lui Gherman care susținea de ani de 
zile că singura problemă cu adevărat umană este 
aceea a fericirii. Celebra propoziție parmenideană 
cum că „nimicul nu există“, contrazisă de Gherman 
nu numai cu argumentele lui Platon, dar mai ales 
cu ale sale proprii, smulgea un potop de interjectii 
admirative doamnei Olga. Simpatia familiei Albin 
față de fotograf se datora nu numai puterii de jude- 
cată a acestuia, ci îndeosebi discretiei fără asemănare 
a lui Gherman, care nu punea niciodată întrebări 
referitoare la viaţa materială a gazdelor sale ; despre 


28 


sănătaie o' întrebase doar o singură dată, în urmă cu 
ani şi ani, pe soţia doctorului care, ca de fiecare dată 
când se revedeau, stătea iarnă-vară, acoperită cu un 
pled, mângâind cu piciorul gâtul unui mops culcat 
şi el la capătul canapelei. Poziţia în care-și primea 
musafirii părea însă atât de firească încât nimeni 
n-ar fi îndrăznit să creadă că doamna Olga ar fi tre- 
buit să stea și altfel decât culcată. Tocmai de aceea 
de câte ori se auzea soneria, Gherman se mira vă- 
zând-o urmată de uriașul mops, traversând impună- 
torul living cu mișcări tinerești. Într-un astfel de 
moment, cam la a treia vizită din săptămâna aceea, 
tocmai când curioasa doamnă se întorcea la locul ei, 
câinele își ridică labele din față pe umerii st&pinei 
si în acea clipă Maciste, care stătuse liniştit până 
atunci, îi sfârtecă fulgerator urechile obligându-l pe 
mopsul ce scheuna jalnic să se ascundă cu totul sub 
pledul comun. 

După incident se lăsă o tăcere obligatorie, fiindcă 
amiitrionii erau cât se poate de îngrijoraţi, iar după 
ce telefonară unui medic veterinar presărară multă 
sulfamidă pe răni și folosiră o fașă întreagă pentru 
pansament, încât capul mopsului arăta ca o babă de 
la tropice. Domnul Albin mai destupă o sticlă de 
Martel, în timp ce soţia lui spunea suspinând : o să 
se facă bine băiatul şi scumpul mamii ! 

Mai mult decât ciudat era pentru gazde faptul că 
Gherman venise în ultimele zile însoţit de acel mo- 
tan alb cu o turmă de pete negre. Când Gherman isi 
reluă demonstraţia ca si cum nu s-ar fi întâmplat 
nimic, auzi un mârâit amenințător, si văzu cum ochii 
doamnei Olga se măriră nefiresc iar fata ei devine 
când congestionată, când palidă, încât şi Albin, și 
Gherman se apropiară de ea brusc îngrijoraţi, în 
timp ce buzele ei pronuntau fără încetare : să iasă 

afară, să iasă afară! Albin aduse un pahar cu apă 
si un flacon cu calmante, iar Gherman începu să-i 
iacă o frectie cu oţet pe tâmple si pe mâini, Când îşi 
reveni, doamna Olga povesti că exact în locul unde 
se afla marele Maciste deasupra bufetului bieder- 
meier, i s-a părut că vede, dar nu, nui s-a părut, 
chiar a văzut un domn stând lungit pe pariea dreaptă 
cu mâna sub tâmplă îmbrăcat într-o pelerină roșcată 
şi privind-o într-un fel cum nu mai văzuse nici- 
odată... 

— Iluzii, doamnă Olga, fiţi liniștită ! Maciste are 
o fire cuminte, iar dacă a fost agresiv astăzi, faptul 
se datorează numai  cavalerismului său. Cu aceste 
cuvinte Gherman se grăbi să plece și de cum se văzu 
în stradă îi spuse de trei ori bravo lui Maciste, iar 
după o lungă plimbare prin parcul din cartierul său 
intrară seara târziu și obosiţi în casa lor, unde găsiră 
într-adevăr un om dormind în patul fotografului. 
Gherman se instală în fotoliul de lângă aparatul de 
radio, iar Maciste începu să se joace, precum cu o 
minge, cu o broască pe care o culesese din pare. Înce- 
pind chiar din acea seară, din casa lui Gherman dis- 
păru orice urmă de insectă, fapt pe care stăpânul in- 
dependeniului Maciste nu si l-a putut explica nici- 
odata. 


VACARMUL DE DIMINEATA 


Întorcându-se de la plimbarea de după vizita la 
Albini. Gherman, care nu-si inchides casa nicioaală, 
nu piu deloc mirat de prez: tin acolo, 

cu atât mai mult cu cât îi găsise de multe ori pe Ion 
ori pe Vasile dormind la el acasă. De data aceasta 
însă, oaspetele era complet necunoscut si la apari- 
tia gazdelor nici nu întoarse capul măcar să vadă 
cine a intrat ; Maciste continua să se joace cu broasca 
adusă din parc, dar mica vietate părea o simplă 
gumă, fără viaţă. Gherman știa însă că motanul nu 
şi-ar fi continuat joaca dacă batraciana n-ar fi fost 
vie. La un moment dat Maciste aduse din bucătărie 
un castronel cu lapte și-și aruncă jucăria în lacul 
miniatural si alb. S-o numim Zita, spuse Gherman, 
iar motanul începu să crească în fotoliu ca și cum 
ar fi fost umflat cu aer si un râs uşor, ca străbătând 
prin zeci de camere cu uşile deschise, pătrunse in 
încăpere. Gherman se ridică brusc, stinse lumina și 
reașezându-se în fotoliu — după ce răsuci butonul 
radioului, avu norocul să prindă muzică de Vivaldi. 
Si Maciste, și stăpânul său fură cuprinsi de o stare 
de liniște absolută. Gherman nu mai știa dacă doarme 
sau visează cu ochii deschisi, pentru că, suprapunân- 
du-se meditativelor sonuri, un plâns de copil inundă 
odaia ca o flacără sunătoare. Ceea ce i se părea de 
neînțeles era faptul că plânsul venea dinspre pat, 
deşi ar fi fost posibil ca însuși Maciste să emită ase- 
menea sunete. Când aprinse veioza, Gherman ob- 
servă că motanul dormea dus, dar se gândi că n-ar 
fi rău să-l trezească. Desteptat pe neașteptate, Ma- 
ciste care se lungise dormind cât un om, reveni 
brusc la proporţiile cu care-și obişnuise prietenul şi 
stăpânul, dar cum tocmai atunci plânsul de copil se 
auzi din nou, motanul începu să-și smulgă propriile 
sale portrete de pe pereţi, iar Gherman nu mai ştia 
cum să procedeze pentru a-l linişti. Omul din pat nu 
dădea nici un semn c-ar fi auzit ceva din zgomotele 
provocate de nervozitatea cumplită a lui Maciste. 

Pina ja ziuă plânsul de copil s-a mai repetat de cå- 
teva ori, cum s-au repetat si stările de surescitare 
ale lui Maciste, iar somnul nu s-a mai lipit de cei doi. 

Se făcuse demult ziuă. când omul din pat, care 
dormise îmbrăcat, se ridică anevoie si, fără să spună 
un cuvânt, intra în bucătărie si după un sfert de oră, 
întredeschizând usa, își arătă capul bătrân cu o barbă 
ca zăpada şi-i spuse gazdei „la revedere“, Gherman 
şi Maciste se luară după el și-abia atunci observară 
că bătrânul avea un picior de lemn cu o imensă um- 
flătură în dreptul genunchiului. Când bătrânul 
ajunse la biserică se așeză pe una din treptele de la 
intrare si bodogănind, scoase un briceag şi tăie no- 
dul unei sfori, apoi desfășură de pe piciorul de lemn 
o faşă nesfârşit de lungă cu care înveli după aceea 
un bebeluș pe care-l purtase lipit sau în butucul de 
lemn ce-i servea de picior. Câteva femei vârsinice 
observară ce  moșmondea acolo bătrânul, si când 
acesta aşeză copilul care scâncea lângă una din co- 
loane si se îndepărtă, în mai putin de un minut, ca 
şi cum ar fi fost anunţaţi de cineva, oamenii de pe 
trotuare năvăliră pur si simplu împrejurul copilului. 
Maciste pătrundea în fiecare casă din apropiere, 
precum și în blocul imens de la barieră si gospodi- 
nele cu polonicele-n mâini, bărbaţi în halate şi-n 
papuci îl înconjurară pe bătrân şi-l târâră până în 
apropiere de locul unde se afla bebelușul. Gherman, 
cuprins de valul mulțimii, nu mai reușea să se facă 
auzit de Maciste care îl ataca în toate chipurile pe 
pătrân. 

— Faceti-mi orice, nu sunt vinovat, dar scăpa- 
ti-ma de acest motan biestemat ; de ce să port eu un 
copil cu care m-am trezit azi dimineață legat de pi- 
ciorul meu ? striga bătrânul. 

Un bărbat cu voce puternică se urcă în clopot- 
niia si de acolo reuși să potolească vacarmul de ne- 
descris. 

— Ce vreţi, întrebă el, să faceţi cu acest om? 

— Să-l judecăm, să-și primească pedeapsa, fiindcă 
a părăsit copilul, se auziră sute de glasuri, după care 
vacarmul se dezlănţui si mai puternic. De copilul 
care plângea nu se mai ocupa decât Maciste, legă- 
nându-l până când se făcu ora prânzului; sosi un 
echipaj de la circulaţie, iar bătrânul și copilul fură 
depusi pe bancheta din spate ; in timp ce mașina se 
îndepărta, mulțimea continua încă să ceară o jude- 
cată aspră. La venirea serii, multi dintre cei ce apă- 
vuseră acolo încă de dimineață mai discutau cu 
aprindere despre cele intimplate. 


PREGĂTIRI DE IARNĂ 


Cu apariţia Zitei — cum o  botezaseră pe mica 
broscuță adusă de Maciste acasă, Gherman se văzu 
în situația de-a nu mai putea face faţă nevoilor di- 
verse ale „familiei“, cu atât mai mult cu cât (după 
ce aruncase noua „chiriașă“ de câteva ori pe fe- 
reastră) admise până la urmă, de dragul motanului 
că e posibil menajul comun şi straniu a trei fiinţe 
atât de diferite. Maciste o obisnuise pe Zita numai 
cu lapte, obligându-l astfel pe Gherman să treacă in 
fiecare dimineață încă înainte de ora şase pe la lăp- 
tărie pentru a putea fi sigur că-şi găseşte marfa. 
Înainte vreme atât baia cât si bucătăria fuseseră pur 
si simplu invadate de gândaci și insecte, dar odată 

cu apariţia Zitei, măruntele gângănii dispărură cu 
totul. Broasca lua proporţii văzând cu ochii, ajun- 
gând aproape cât un balon, spre bucuria lui Macisie 
care avea acum, într-adevăr, cu ce să se joace. Ob- 
servîndu-i cu plăcere dimensiunile, Ion și Vasile 
vedeau în obezitatea Zitei un semn sigur al bună- 
stării lui Gherman care suporta cu stoicism orice 
ironie. Dar Gherman era cât se poate de îngrijorat, 
fiindcă ratase a doua posibilitate de a-şi deschide un 
alt atelier fotografic în centru. La ultima întâlnire 
a celor trei prieteni, după ce zvântară o damigeană 
de vin, Gherman plecă împreună cu Vasile şi Ion la 
cel din urmă acasă, uitând pentru prima oară de 
existența motanului si a Zitei. Geamul rămase intre- 
deschis ca de obicei. Nici a doua zi, nici în a treia, 
nici în a patra stăpânul nu se arătă pe-acasă, și Ma- 
ciste nu știa cu ce să-și hrănească partenera de joacă. 
A cincea zi în zori, un paznic de noapte observă un 
motan uriaş cărând în braţe două sticle de lapte și, 
cu toate că alergă după el, ba, disperat că nu-l poate 
ajunge scoase chiar pistolul să tragă, după o căză- 
tură serioasă, renunță să-l mai urmărească. 

În tensiunea pregătirilor pentru sărbătorile de 
iarnă, Maciste (căruia nu-i scăpa un eveniment din 
cartier) observă că la vila din apropiere lumina se 
stingea mult mai devreme si un tînăr se catara pe 
zid si intra cam la aceeași oră în camera tinerei fete 
pe care o văzuse câteva seri la rând jucându-se până 
târziu cu balonul agăţat de tavan. În urma tânărului, 
Maciste intra și el cu îndrăzneală în cameră, iar de 
acolo, deschizând usa după ușă, ajungea în bucătărie, 
deschidea cămara doldora de jamboane afumate, 
caltabosi, sângereţi și cârnaţi si cu un curaj nemai- 
pomenit căra în fiecare seară din toate acestea până 
când reuşi să transfere aproape tot stocul de bună- 

tati la Gherman acasă. Cam în a cincea seară de când 
lipsea prietenul şi stăpînul său, Maciste, care 
cerceta cămara pentru a vedea ce noutăţi au 
mai sosit, fu surprins de tânăra fată şi de iubi- 
tul ei cu un salam de Sibiu în braţe. Tânărul, 
pentru a-şi arăta atașamentul fata de casa iubitei 
sale, luă sucitoarea de aluat în mână și un polonic 
în alta si încercă să se apropie de Maciste, dar fata, 
observând ce caraghios arăta iubitul ei dezbrăcat și 
numai cu acele unelte în mâini, izbucni într-un râs 
atât de nereprimat, încât prietenul ei rămase ca pa- 
ralizat în loc. Râsul se revărsă apoi în întreaga vilă 
în timp ce fata alergă să-și ia un capot şi revenind 
aduse si un halat bărbătesc pentru tînărul care, fata 
în faţă cu motanul, deși nu era un fricos tremura pur 
şi simplu cu atât mai mult cu cât fata nu se mai 
putea opri din râs. În tot acest timp, marele motan 
rămase în poziţia în care fusese surprins. În clipa 
când tânăra blondă îi deschise fereastra, în loc s-o 
șteargă urgent şi fericit, Maciste, spre stupoarea 
tânărului, ajunse dintr-un sali în brațele fetei încă 
râzând cu aceeași intensitate. Domnișoara fu absolut 
încântată de încrederea ce i-o acordă Maciste si 
mângâindu-l se apropie de cămară, mai luă o rudă 
de salam de Sibiu si după ce făcu un pachet îl aşeză 
într-o pungă ale cărei urechi largi le trecu cu greu- 
tate peste capul enorm al lui Maciste care, cu punga 
atârnată de gât, fu depus pe treptele de la intrare. 
Contrariat, atât de comportarea iubitei sale, cât și 
de a motanului aceluia straniu, tânărul se îmbrăcă 
la repezeală şi mai avu timp, odată ieşit în stradă, 
să observe cum uriașul motan se întorcea la vilă după 
ce se descotorosise de pungă; îl văzu chiar sărind 
pe pervazul ferestrei şi dispărând în întunericul ca- 
merei din care el abia iesisc. Contrar superstiţiei că 

întâlnirea cu astfel de fiinţe n-ar fi de bun augur, 
la capătul străzii Salvării găsi un taxi din care toc- 
mai coborau trei bărbaţi veseli care-l salutară ca pe 
un prieten, deşi nu-i cunoştea, urându-i drum bun 
si sărbători fericite. 


DE SĂRBĂTORI 


Noi prieteni. Ospitalitatea neașteptată a fetei 
blonde, care nu numai că nu se supărase pentru 
şterpelelile sale, ci îl mângâiase și-l cinstise cu încă 
o rudă de salam, îl determină pe Maciste să se în- 
toarcă de îndată la vila din vecinătate. Lungită pe 
pat, noua prietenă a lui Maciste vorbea la telefon și 
în răstimpuri lovea când cu un picior, când cu altul 
balonul spânzurat de tavan. Tocmai povesteâ unei 
prietene întâmplarea din seara aceea, când Maciste 
se tolăni alături de ea şi înfiorat de degetele ce i se 
strecurară în blană începu să toarcă uşor si fericit 
de căldura cu care fusese primit : „Atunci te rog s-o 
aduci chiar mâine dimineaţă !“ spuse fata si lăsă 
telefonul în furcă. Cam în același timp, Gherman, 
Ion și Vasile intrară în casă, respirând usurati după 
ce depuseră cele trei canistre lângă peretele de la 
intrare, Când aprinseră luminile rămaseră uluiti la 
vederea celor trei sfori încărcate de bunătăţi, astfel 
încât nu mai avură loc să înșiruie si darurile de la 
Ion care tăiase porcul. Ti-or fi venit neamurile 
de-acasă fură de părere Ion si Vasile, fiindcă numai 
acolo se face astfel de sângerete. Gherman, zâmbind 
uşurel. nu-i contrazise, dar se prefăcu foarte mirat 

că rudele sale plecaseră fără să-l vadă. Oricum, spuse 
lon, o săptămână nu te-ar fi aşteptat nici copiii tăi 
proprii. Nu l-a așteptat nici Maciste, adăugă Vasile 
cu un râs gros ca o talpă de casă. 

Fiind atât de obosiţi, cei trei telefonară pe rana 
pe la numerele ce le erau familiare, în speranţa că 
vor găsi măcar pe una din prietenele lor să le pre- 
gătească o mâncare ca lumea din atâtea daruri ce se 
lăfăiau insirate pe sforile de cânepă. Trebuia să fim 
mai prevăzători, spuse Gherman, dar cine se mai 
gândește la lucruri din astea când are un vin mai 
omenesc pe masă; eu sunt de părere să ne mai 
astâmpărăm setea cu câte un păhărel, iar în pauze 
am să pregătesc eu o masă cum nu s-a mai auzit din 
Evul de mijloc încoace. Zita care ajunsese cine stic 
când pe fotoliul lui Maciste plonjă drept în castronul 
de sub masă și laptele se revărsă aproape tot pe 
covor. Gherman curăţă laptele cu un prosop şi-o duse 
pe Zita cu castron cu tot sub dușul din baie. Putea 
să fie între orele două și trei când Maciste, care dor- 
mea cu capul pe gâtul protectoarei sale, se desprinse 
ușor lunecând printre mâinile ei, iar când ajunse la 
fereastră, domnisoara sări ca arsă din pat, aprinse 
lumina şi în timp ce motanul aştepta se văzu luat cu 
nesfarsita tandrete în braţe; dar contrar oricărei 
aşteptări, Maciste părea foarte agitat si cu forţa pc 
care fata nici un i-o bănuia, aceasta se văzu dusă, 
mai mult pe sus, către ușă. În hol înţelese că mota- 
nul vrea să-i arate ceva deosebit, și după ce isi puse 
un pardesiu pe umeri ajunse în stradă numai în pa- 
puci, urmărindu-l pe Maciste ca în transă până la 
casa lui Gherman. Când se trezi între doi necunos- 
cuti şi bărbatul tuns pe care-l mai zărise parcă, de- 
veni palidă ; însă Maciste, care înțelegea aproape 
totul, îi cuprinse mâna stângă si stând alături de ca 

începu să miorlăie ; Ion luă poziţie de drepţi și spu- 
nându-și numele îi vorbi cam tare: mă bucur de 
cunoștință, apoi Vasile tinu să-i pupe mâna, spunând 
că pentru el chipul ei e o sărbătoare, iar Gherman 
i se adresă cu un surâs : încântat de cunoștință, dom- 
niscara, ca si prietenii mei. 

Cântecul celor trei care nu-l trezise numai pe Ma- 
ciste, ci aproape întreg cartierul fu reluat întâi de 
Vasile care avea o voce de aur dar atât de discret de 
data aceasta încât însăși superba vizilatoare, stand 
cu Maciste în același fotoliu, îl rugă pe solist să dea 
drumul vocii. Când Gherman încercă să pună masa, 
fata. ce se recomandase Nora (care în prezenţa pă- 
rintilor ei nu-și tăia nici măcar pâine) se oferi să-l 
ajute si spre uimirea ei reuşi să nu spargă nici o 
farfurie, nici să scape furculitele sau cutitele pe jos. 
Așezându-se la masă, cei trei se simtira datori să-i 
laude pînă si papucii, complimentele lor acoperind 
toate sentimentele și culorile, fiind cât mai suave la 
început, apoi tot mai îndepărtate de orice substrat. 
Fata stătea şi-i asculta fără să se atingă de mâncare 
sau băutură, până când Maciste, învins si el de lim- 
bajul fără pereche al celor trei, observă totul și prin- 
zând un pahar cu dexteritate îl turnă peste cap si-abia 
acest fapt o convinse pe Nora să bea. Serviti domni- 
șoară, avem destulă mâncare, slavă domnului, repeta 
Gherman. Știu, ştiu, răspunse Nora, scumpul de el 
(si arătă spre motan) a cărat-o de la mine de-acasă, 
replică ea ; după aceea se apucă să mănânce. După al 
treilea pahar, tocmai când Maciste se juca in baie 
cu Zita, Nora le comunică știrea că dimineaţă se 
aşteaptă ca o prietenă să-i aducă şi ei o pisică albă 
ca florile. Mă tem ca Maciste să nu se mute la dum- 
neavoastră, în acest caz, spuse Gherman râzând mân- 
zeşte. Dacă vă e teamă am să-i dau chiar acum un 

teleton să nu mai vină, răspunse Nora. Ba da, să 
vină ! strigară şi Vasile si Ion în acelaşi timp, Nora 
luă aparatul în mână şi trecu în bucătărie, apoi reapă- 
rând radioasă le făcu și ea primul compliment spu- 
nându-le că, deoarece i s-a părut că sunt cei mai in- 
teresanti oameni pe care i-a intilnit, a rugat-o pe 
prietena ei să vină chiar acum spre ea și că, atunci 
când se va auzi sosind o mașină, va ieși în stradă s-o 
întâmpine, iar Maciste va putea face cunoștință cu 
tânăra calină chiar la el acasă, ceea ce totdeauna e 
de preferat pentru un băiat, încheie Nora. Se auziră 
urale şi în mai puţin de douăzeci de minute motorul 
unei mașini se opri la capătul străzii și Gherman cu 
Nora ieșiră afară. La întoarcerea lor, Vasile si Ion 
fură impresionați cum nu se poate mai plăcut de 
apariția a două necunoscute care se recomandată 
fiică și mamă, aceasta din urmă fiind mult mai dră- 
guţă decît odrasla ei. Grăbite cu pahar după pahar 
de către Vasile, cele două nou venite intrară firesc 
în atmosfera petrecerii. Singurii care stăteau de 
veghe privindu-se intens peste măsuţa joasă și ro- 
tundă erau superba felină albă si Maciste care din 
când în când mai golea câte un pahar, asttel cum cei 
prezenţi nu mai văzuseră niciodată. 


CONTINUAREA SĂRBĂTORILOR 


Surprize. În zorii acelei mari sărbători de iarnă, 
sosiră acasă si părinţii Norei venind cu un Opel-ad- 
miral de la cabana Zetirul, deşi după cum lăsaseră 
vorbă în urmă cu o săptămînă ar fi trebuit să se în- 

toerca abia peste două zile. Tatăl Norei îl rugă pe 
șofer să vină să-l ia la ora opt fix. Nelinistiti de 
faptul că usa de la intrare era deschisă, colindară și 
scotociră o jumătate de oră prin toate camerele, prin 
pivniță si garaj si cu toate că focul de la bucătărie 
era aprins, fiica lor nu era de găsit. Fiind cu totui 
buimaciti de absența Norei, părinţii ieşiră în stradă 
oprindu-se în faţa porții îndelung pentru a găsi o 
idee salvatoare. Bătrânul pensionar de vizavi, care 
de la sosirea celor trei prieteni stătea intepenit de 
frig cu bustul ieșit mai mult de jumătate prin fe- 
veastră, îi observă pe părinţii Norei și se precipită 
spre uşă, apoi ieşi în stradă și alergând spre ei le 
povesti tot ce văzuse în noaptea aceea, iar in final 
îi asigură că Nora se află foarte aproape şi-i pofti 
pe vecini în propria sa locuinţă pentru a le-o arăta 
pe fiica lor cum dansa cu marele Maciste. 

— Eu n-am timp de spionajele dumitale, spuse 
tatăl Norei si intră, urmat de soția sa si chiar de 
fostul grefier, în casa lui Gherman. 

Atmosfera era cum nu se poate mai încinsă şi, cu 
toate că nu suporta muzica de dans, însuși Maciste 
executa cele mai fantastice piruete în jurul Nore. 
Pe grătar, se albăstreau la foc scăzut vreo trei funii 
de cârnaţi, iar Vasile, ca bun psiholog, intuind 
începutul dezastrului acelei petreceri, depuse cu 
multă gingășie suava pisică în braţele bărbatului 
care spumega de furie şi cu o reverență de ofiţer de 
cavalerie o invită pe mămica Norei la dans ; îi spuse 
apoi partenerei sale că fiica ei este o adevărată fru- 
museţe si că lumea e cu mult mai simplă si mai pură 
decât își închipuia bătrânul grefier, care, stând în 
prag, privea dezamăgit spre tatăl Norei, liniștit ca 
prin minune de blana imaculată a iinerei [cline pe 
care o mangâia acum în ritmul muzicii. Desi înre- 

gistrase apariția alor săi. Nora părea absentă si cu 
totul absorbită de mișcările de maestru coregraf ale 
lui Maciste. La un moment dat ochii pârâciosului 
bătrân grefier se bulbucară gata, gata să iasă din 
orbite, pentru că din blana lui Maciste apăru un 
bărbat elegant, însă iluzia nu dură decât o clipă, 
deoarece motanul luă propriul său pahar de pe masă 
şi cu aceleași mişcări de fin dansator i-l oferi tatălui 
Norei, iar Gherman imitându-l se apropie cu un alt 
pahar de partenera lui Vasile. Nebagat în seamă, 
pensionarul ieşi cu totul neobservat, dar se reîntoarse 
cu un blitz atârnat de gât și când se pregătea să fo- 
tografieze dintr-un colt al încăperii, Maciste aruncă 
fulgerător un pui de pernă exact pe obiectivul apara- 
tului ; izbucniră aplauze, apoi Gherman opri muzica 
şi toastă în cinstea părinţilor Norei, astfel: să ne 
trăiţi dragilor şi stimati vecini la mulți ani dim- 
preună cu toți ai dumneavoastră ; vă urez sănătate 
şi o mie de întâmplări desucheate, ca să vedeţi cât 
spirit are viata mulţimii nemuritoare, dreptate şi 
blajinătate, să vd inspire viata-n toate, iar noi 
s-avem, la fel ca azi, vigoarea codrilor de brazi, să vă 
cinstim când ne iubiţi, să fim cu toţii fericiţi și să 
trăim, şi să trăiţi. 

Obosit de atâtea rime necăutate, într-un vifor de 
aplauze — Gherman umplu toate paharele ochi și, 
amintindu-și parcă un vis frumos, adăugă : sé fim lu 
fel de buni ca vinul, ca să ne  merităm destinul! 
Iar dumneavoastră, i se adresă fostului grefier, să 
sliti că aici fac poze numai eu, dincolo puteţi să 
fotografiati cât poftiti; asa că fiecare să-şi fotogra- 
fieze lumea lui, încheie Gherman pe un ton care nu 
admitea replică. 

Să trăiţi cu toţii, răspunse tatăl Norei și, după ce 
soli paharul dintr-o dată, le spuse fără urmă de re- 

proş că deşi nu s-a mai simţit de multă vreme atit 
de bine, le propune să înceapă întiîia zi din an cu 
un pahar de şampanie la el acasă. Nora păru că abia 
atunci isi descoperă tatăl și-l pupă ca pe vremuri 
când îi aducea câte-o ciocolată ieftină si bună. Fiind 
ora opt, în stradă se întâlniră cu şoferul căruia i se 
spuse că poate să plece ori la el acasă, ori cu toată 
familia proprie la cabană. 

După câţiva pași, în timp ce toţi vecinii dormeau, 
întreaga suflare din casa lui Gherman pătrunse prin 
ușa masivă de la intrare în locuinţa Norei. Ajunşi în 
atâta lărgime si întrebaţi de preferinţe, Vasile ceru 
o tărie, iar Gherman și, mai ales, Ion se arătară vădit 
bucuroși de șampanie. În timp ce fostul grefier se 
pregătea să tind si el un toast. Maciste se apropie 
de el cu un pahar plin iar când încercă să ciocnească, 
bătrânul făcu ochii mari şi scăpând paharul din 
mâini ieşi brusc afară. 


ROLA DE FILM 


Gherman își luase aparatul de filmat deși-i era 
lehamite să se mai ocupe de această muncă de când 
nu mai lucra la atelierul din centru ; acum însă voia 
să imortalizeze câteva momente semnificative ale pe- 
trecerii din casa Norei. Astfel avu privilegiul de a-l 
surprinde pe Maciste înclinându-se pentru a pupa 
mâna domnișoarei Nora, a fost poate unicul moment 
de neatenție al motanului, încât acasă la Gherman se 
mai păstrează şi astăzi acele poze colorate în care un 
tânăr bărbat brunet cu părul ușor grizonat și ochi 

verzi se apleacă spre mâna tinerei blonde, nedeslipin- 
du-si însă privirea din ochii ei ; dar ce e mai de neân- 
teles (aici s-a manifestat geniul fotografului) este fap- 
tul că Maciste sau cel din pielea lui, se vede în prima 
poză (decupată din film) abia ieșind din blana mota- 
nului având la gât papion iar pe reverul stâng capă- 
tul unui lantisor de argint. Cu câteva secunde îna- 
inte de a începe să filmeze, Gherman i-a îndemnat pe 
Ion și Vasile să privească în direcția lui Maciste, apoi, 
in timp ce aparatul ultrasilentios înregistra marea 
metamorfoză, i-a întrebat ce văd ei și atunci Ion a 
spus c-o vede pe Nora, iar Vasile a răspuns că-l vede 
pe unul care n-o lasă în pace pe Nora. Filmul s-a 
derulat însă până la sfârșit, astfel că în a doua poză 
decupată curtezanul apare în haină şi vestă iar de la 
brâu în jos e îngropat şi se pierde într-o blană de 
motan ale cărui labe din spate parcă tremură de efor- 
tul de a susţine un bust atât de voinic pe fragilitatea 
lor. Intrigati de întrebarea lui Gherman, atât Vasile 
cât şi Ion care, după o noapte de nesomn, nu mai 
vedeau prea bine, se deplasară în același timp spre 
colţul în care se afla Nora și tocmai acest neastâmpăr 
şi această curiozitate — copilărești, nu le va ierta 
Gherman vreodată, pentru că peste momentul că- 
derii cu totul a blănii de motan la pământ se supra- 
pun, în a treia poză, spatele celor doi prieteni care, 
pentru a fi mai siguri pe mersul lor, se ţineau strâns 
de brat si numai îndepărtarea unuia de altul, datorată 
balansului imprimat de mers, a permis obiectivului 
să capteze două-trei imagini ale rapidei alunecări a 
blănii marelui Maciste. După cum arată filmul, Va- 
sile şi Ion, după ce prinsese fiecare în mâinile lui câte 
o mână de-a Norei, pot fi văzuţi până astăzi cu mâi- 
nile întinse şi urmărind muţi de mirare dansul fetei 

pe o uriașă blană zburătoare, dar din scena aceasta, 
contrar bunului simţ, lipseşte însuși rezultatul deve- 
nirii lui Maciste — impozantul bărbat pe care doar 
Gherman, având un ochi la fel de obiectiv ca apara- 
tele sale, l-a văzut alături de Nora dansând pe blana 
fermecată care plutea la înălțimea de un metru dea- 
supra dusumelei din vasta sufragerie a vilei Vultu- 
rul. Într-o altă secvenţă, Ion si Vasile urmăresc, îm- 
piedicându-se de scaune, imaginea diafană a Norei 
dansând plutitoare, încercînd ei înşişi să danseze în 
ritmul imprimat de mişcările tinerei blonde. Ultima 
parte a filmului, în loc să netezească asperitatile și 
să reducă până la împăcare opoziţia dintre real si 
fictiv, întristează si mai mult privitorul care s-ar fi 
așteptat pe bună dreptate ca toate persoanele pre- 
zente în acea primă zi din an să se înalțe la fel ca 
Nora, ba mai mult, să le crească aripi, să devină pă- 
sări, iar pereţii să nu mai fie de zid, ci transparenti 
si permeabili ca aerul, si păsările să fie pajere ce stra- 
bat ca gîndul orice obstacol, încât să poată intra şi 
ieşi oricând, la o simplă bătaie de aripi, pe corido- 
rul ce duce dintr-o lume în alta. Ca şi cum o mână 
dură a realităţii şi-ar fi împlântat unghiile în balonul 
ficţiunii, dansatoarea căzu din aer exact în momentul 
în care tatăl intrând pe ușă brusc, după ce pregătisc 
grijuliu totul înainte de a deschide, lăsă ca dopul 
sticlei de șampanie să iasă cu zgomot în afară, toți 
ceilalți tresăriră ca treziti din somn, apoi mama No- 
rei şi bătrânul grefier intrară purtând o tavă de ar- 
gint cu tortul piramidal preparat în fiecare an la 
Amandina pentru unica moștenitoare a familiei din 
vila Vulturul. După ce turnă în fiecare pahar, în loc 
să ţină un toast de sărbători, tatăl Norei își aminti 
deodată c-o văzuse pe fiica sa dansând inadmisibil, 

cu picioarele ridicate mai sus de un metru, ba chiar 
trupul întreg i se înălțase în acr, şi văzându-şi proge- 
nitura trântită pe covor, acuzând mari dureri la cotul 
stâng o ridică și-o depuse pe canapea, apoi tusind 
nervos începu astiel : 

— Nici nu ştiu cum să mă adresez, pentru că nu 
ştiu cui îi vorbesc. Vreau să ştiu cine sânteţi. Dum- 
neat@, de exemplu ! 

— Mă numesc Gherman, fotograf, spuse stăpânul 
marelui Maciste, fără a-și întrerupe filmarea, ei sânt 
prietenii mei. 

— Lasă-i pe ei să spună, să vedem dacă știu cum 
îi cheamă ! 

— Mă numesc Vasile și lucrez la reanimare. 

— Mă numesc Ion și sunt publicist. 

— Înţeleg, replică iatăl Norei si mai nervos, ati 
rostit câte-un prenume la-ntâmplare ca să vă sus- 
trageţi răspunderii de a-i fi sucit minţile acestei feie 
atât de cuminţi până acum ? Cine a dresat motanul 
şi care este hipnotizorul grupului ? Recunoasteti că 
lucraţi la circ ? Vreau să-mi declaraţi tot ce aveţi pe 
conştiinţă înainte de a mă adresa organelor de ordine. 
În douăzeci si ceva de ani fiica mea n-a fost văzută 
niciodată in stare de levitatie, cine a adus-o în acest 
nal? (Maciste ! strigă un copil din stradă, văzând 
motanul pe pervazul ferestrei). | 

— Vă cer o explicaţie imediat. 

— Dati-mi un pahar ! porunci Nora ; si Ion, si Va- 
sile se repeziră cu câte unul până la canapea, dar 
fata ţâşni în sus ca un fulger blond (Maciste aplaudă 
în film, această subliniere a vitalitatii feminine) și 
spuse răspicat : Să bem în cinstea celor mai intere- 
santi oaspeţi pe care i-am avut vreodată, să bem 
pentru sănătatea dumnealor si a părinților mei; să 

nu puneţi la inimă cele auzite înainte, fiindcă iubitul 
meu tata ori de câte ori mă vede prea veselă își aduce 
aminte că n-am reuşit la facultate și, ca să mă pro- 
tejeze, se supără pe ceilalți din preajmă. Se repezi 
apoi la bucătărie şi se întoarse cu o sticlă de whisky 
goală şi, arătându-i-o tatălui cu subintelesuri, îi su- 
geră că ar fi elegant din partea lui dacă ar oferi si 
oaspetilor o sticla. 

— Hai, tăticule, strângeţi-vă mâinile ! sugera Nora. 

— Niciodată, niciodată, urlă tatăl cu putere, dar 
în acel moment, din locul unde stătuse Maciste, 
înaintă în direcția proprietarului un tigru în carne 
și oase, iar în tăcerea plină de teamă ce se înstăpâni 
se auzi numai sunetul abia perceptibil declanşat la 
terminarea rolei de film cu care operase Gherman. 


ÎNTR-O SEARĂ 


Într-o seară, după ce adusese acasă toate somită- 
tile în neurologie, tatăl Norei fu chemat ori se pre- 
făcu a fi chemat urgent la slujbă pentru o călătorie 
mai lungă prin ţară. 

Nora tocmai apucase să-i spună prietenului ei să 
treacă pe la ea pe-acasă dacă nu-i prea ocupat când 
o centralistă întrerupse convorbirea, și imediat după 
aceea fu poftit la telefon tatăl care mai târziu își 
anunța odrasla că e obligat să plece cât mai repede 
posibil împreună cu soţia sa. Nora se miră de coinci- 
denta venirii iubitului ei si a plecării neașteptate alor 
săi, și o teamă cum nu mai cunoscuse o cuprinse în 

fata întâmplării pregătite probabil chiar în sediul 
destinului, într-o încăpere fără ferestre. Maciste, pu- 
ruri la postul său de observator federal, părea că 
doarme dar vedea și auzea tot ce se petrecea în vila 
Vulturul. Opelul-admiral al tatălui Norei şi taxiul cu 
care sosea iubitul ei se incrucisara la capătul străzii, 
iar cei doi bărbaţi putură să se privească atât timp 
cât medicinistul din anul VI să vadă o mie de săgeți 
atrăvite venind ca vijelia spre ochii săi blânzi. La un 
moment dat, tatăl fetei îi ceru șoferului să oprească, 
dar la opoziţia insistentă a soţiei sale maşina porni 
în aceeași clipă, astfel că studentul intră în vilă con- 
dus numai de privirea cunoscătoare a marelui Ma- 
ciste. Spre stupefactia fratelui său, tatăl Norei îi ceru 
să-l găzduiască măcar o săptămână, fiindcă — explică 
el — n-ar vrea să ştie absolut nimeni de plecarea sa 
de-acasă. În prima seară, lucrurile au decurs minu- 
nat, studentul şi Nora au dansat până în zori, si dacă 
n-ar fi fost decât Maciste în cais, totul ar fi lăsat o 
excelentă impresie despre felul cum ştiu să se dis- 
treze cuviincios doi tineri, dar pe la miezul nopții au 
apărut ca nişte duhuri rele — mai întâi bătrînul gre- 
fier, apoi tatăl domnișoarei, care, spre deosebire de 
vecinul său, s-a jenat să urce în cais pentru a vedea 
mai clar ce se întâmplă. Aceeași scenă s-a repetat 
în a doua, a treia, a patra şi a cincea noapte, dar în 
noaptea a șasea de la plecarea sa, tatăl Norei a apărut 
însoţit de patru haidamaci legaţi cu basmale negre 
peste gură, si, cum usa de la intrare avea cheia în ială 
pe dinăuntru, s-au văzut obligaţi s-o forteze in timp 
ce perechea de îndrăgostiţi dansa nepăsătoare sen- 
timental dar decent. Maciste a plonjat pe pervazul 
geamului și în miorlăituri cumplite, lovind cu labele 
fiecare ochi de fereastră a încercat să-i smulgă din 
reverie, dar în câteva clipe, cei patru au reușit să 

ridice uşa din ţâţâni. Nici tatăl Norei, nici echipa ce- 
lor patru n-au sesizat că la fata locului a sosit și 
Gherman, stăpânul marelui Maciste, care, observând 
pericolul, în câteva fracțiuni de secundă a spart cele 
trei ochiuri de geam ; cei doi îndrăgostiți însă dan- 
sau mai departe ca și cum nu s-ar fi întâmplat nimic, 
astfel că studentul ametit cu totul de partenera lui 
s-a trezit abia în balconul mansardei când cei pairu 
hoheri au început să-l arunce din pumnii unuia în- 
tr-ai altuia până când tânărul a căzut moale ca o 
cârpă, în timp ce Nora se lupta cu tatăl și cu fostul 
grefier pentru a ajunge la mansardă. Nemaisupor- 
tând liniștea ce s-a lăsat dintr-o dată, Gherman a în- 
cercat să urce și el spre mansardă, însă paralizat de 
tipatul Norei, care ajunsese în balcon, a ieșit în curte 
şi-a apucat să vadă cum cei patru l-au azvirlit pe 
student de la aproximativ zece metri direct pe aleea 
de ciment din jurul vilei. Norocul bietului îndrăgos- 
tit sau poate nenorocul său a fost că înainte de a se 
produce impactul, Maciste — metamorfozat brusc 
într-un bărbat atletic, s-a interpus între victimă si 
cimentul dur ; totuși ceafa studentului și o parte a co- 
loanei s-au lovit de bordură, iar Maciste abia a reuşit 
să se smulgă de sub el şi să se târască spre locuinţa 
lui Gherman, înainte de a cobori lucrătorii oribili de 
la mansardă, care, după ce s-au convins că trupul 
tânărului era complet inert, au dispărui în noapte. 
Gherman n-a mai avut forţa de a se urni din locul 
în care-l surprinsese întâmplarea si nici n-a observat 
măcar sosirea aproape a tuturor vecinilor de pe 
strada Salvării la strigătele de ajutor ale tatălui fe- 
tei si fostului grefier. Nora căzuse si ea leșinată lângă 
iubitul ei, astfel că, la venirea salvării, tatăl ei n-a 
mai reuşit s-o smulgă din mâinile brancardierilor care 
i-au transportat împreună la spital. Cum s-a putut 

întâmpla una ca asta ? întrebau gospodinele, cum s-a 
putut să faci una ca asta, domnule Gherman ? Apoi 
a venit un echipaj al pazei de noapte. 


ALBUMUL 


Chiar a doua zi Maciste a fost obligat să iasă din 
casă, deoarece Gherman însuși se-mbolnăvise, si con- 
sidera că în afară de el nimeni n-ar fi putut să se 
intereseze de albumul predat la tipografie. Spre no- 
rocul lor, nu toţi oamenii văd bine dar câţiva tipo- 
grafi au băgat de seamă într-o miercuri dimineața 
cum pe culoarul dintre mesele zetarilor luneca un 
motan imens care în locul piciorului stâng din spate 
purta un picior de om. Și totul ar fi fost în regulă 
dacă ar fi fost încălțat, dar acel picior era gol si 
călca nesigur. Spinarea lui Maciste părea să atingă 
pământul şi fiecare pas ce-l făcea îi storcea lacrimi. 
Iubitul Norei, azvârlit de la mansardă (distanţa era 
de cel puţin 10 m), căzuse ca bolovanul lui Sisif pe 
spinarea lui Maciste și-n urma acestui impact, mo- 
tanul abia se mai tira. 

De fapt Gherman nici nu-l rugase să treacă prin 
tipografie, ci pur si simplu se plânsese lui Jon si 
Vasile că albumul său, cu casele cele mai vechi din 
oraş, aştepta la zincografie de ani si ani de zile. 

Maciste însă nu suporta să-și vadă prietenul supă- 
rat, cu atât mai mult cu cât și tatăl Norei, şi grefierul 
îi pregăteau ceva de necrezut. 

Încă de dimineaţă, la casa lui Gherman sosiră şapte 
masini diplomatice, din prima coborind însuși fostul 

grefier, care-i conduse pe străini până la poarta lui 
Gherman ; apoi se repezi în locuinţa sa de peste drum 
și, deschizând larg fereastra, începu să facă poză după 
poză, ca să existe „material documentar“ sau, cum 
se mai spune, dovezi. Dar Gherman refuză să-i foto- 
grafieze, pretextând că nu are atelier, că el nu mai 
este fotograf oficial, că el nu poate să încaseze valută 
si că dacă vor neapărat poze de la dânsul să aștepte 
până se va instala în noul său atelier. Grefierul fo- 
tografie fiecare chip dar în pozele lui nu apare nică- 
ieri refuzul lui Gherman, ci doar chipul său deose- 
bit de amabil. Rebegit cum era, Maciste asista 
neputincios la încercarea grefierului de a strânge do- 
vezi împotriva vecinului său. De aceea s-a şi hotă- 
rit să treacă pe la tipografie să vadă ce se întâmplă 
cu întârzierea și în aceeași după-masă albumul lui 
Gherman a fost tipărit ca prin minune. Peste două 
zile, însoţit de Ion si Vasile, şi bineânțeles cu Maciste 
pe umăr, Gherman lansa la librăria „Victoria“ cel 
mai frumos album apărut vreodată în marele nostru 
oraș. 

Gherman, — care era un om de suflet, i-a dat un 
autograf chiar şi grefierului, dar Maciste, atoatevă- 
zătorul și intelegatorul, a rupt fulgerător foaia pe care 
stăpânu-său scrisese câteva cuvinte de bun-simt, si 
împăturind-o, a pus-o în buzunarul lui Gherman. În 
ziare si reviste începură să apară cele mai elogioase 
cronici, pe care Maciste emoționat le citea (printre 
miorlăituri) prietenilor Gherman, Ion si Vasile, atât 
de fericiţi de evenimentul tipografie încât nici unul 
nu băga de seamă, în clinchetul de pahare, că altci- 
neva le citea cuvenitele elogii. 


Peste drum, gretierul a trebuit să aștepte aproape 
trei zile ieşirea celor trei prieteni din casă. Maciste 

stătea pe pervazul ferestrei și de câte ori capul bă- 
trânului grefier cădea de somn, scotea astfel de su- 
nete încât s-ar fi trezit si cei adormiti pe veci. 


IEŞIREA DIN SPITAL 


Din cauza fostului grefier, Maciste nu-şi mai în- 
găduia o clipă de odihnă pentru că bătrânul continua 
să aducă fel de fel de turiști acasă la Gherman, numai 
și numai pentru a dovedi mai târziu legăturile aces- 
tuia cu străinii care ne vizitau orașul. La spital, Nora 
insistase încă de la internare să fie mutată într-o 
rezervă de la etajul II unde se afla în stare foarte 
gravă iubitul ei, Emil. Dar cum acesta era student 
în ultimul an la medicină si cum colegii săi, revoltați 
la culme în urma celor întâmplate, stăteau de pază 
câte trei-patru în fiecare noapte împiedicînd intra- 
rea oricărei persoane străine de familia lui, medicii au 
refuzat Norei această favoare. Tatăl lui Emil, fost 
miner, veghea, de asemenea, la ușa salonului îm- 
preună cu inimosii colegi ai fiului său şi le povestea 
despre ceilalți șase copii ai săi, mândrindu-se că toţi 
feciorii lui reuşiseră să devină ingineri și profesori ; 
în urmă cu trei luni, prin contribuţia întregii familii, 
adunase banii necesari pentru ca, la absolvire, Emil 
să aibă propria sa mașină. Uneori noaptea, la capătul 
coridorului dinspre scară apărea bătrânul grefier ur- 
mat invariabil de marele Maciste, la a cărui vedere 
cel dintâi, fără a fi reușit vreodată să se apropie de 
salon, se întorcea brusc, ba chiar alerga pe scări în 
jos. Maciste se alătura micului grup de la ușa lui 

Emil, fiind primit cu simpatie de cei îngrijoraţi de 
soarta bolnavului. Trecură astlel două săptămâni de 
maximă încordare până când, într-o joi dimineaţa în 
urma unei intervenții chirurgicale, medicii îl anun- 
tara pe tatăl lui Emil că acesta este în atară de orice 
pericol, dar că nu va mai putea să exercite nici un fel 
de muncă din cauza pierderii echilibrului. Nora, care 
se afla și ea de faţă, izbucni într-un plâns sfâșietor, şi 
studenţii îi îngăduiră pentru prima oară să intre in 
salonul lui Emil, adormit încă în urma operaţiei, apoi, 
stergandu-si lacrimile, scoase din poșetă trusa cu ri- 
melul și pudra, se fardă în faţa oglinzii și după ce se 
înclină adânc in fata tatălui gârbovit de griji si ne- 
somn, părăsi parcă ușurată încăperea. Maciste ajunse 
exact în clipa în care taximetristul închidea usa din 
dreapta și felul în care îl privi pe șofer îi impuse 
acestuia să deschidă şi ușa din spate, astfel că Nora, 
fără să-și dea seama, plecă însoţită acasă. Şoferul 
constată cu voce tare că n-a avut niciodată în mașină 
o clientă mai frumoasă si mai tristă, fapt ce o deter- 
mină pe Nora să povestească un adevărat roman de 
dragoste în cele douăzeci de minute cât dură drumul 
până la vila Vulturul. Protagoniștii acelor întâmplări 
si frumoase si tragice erau însă o prietenă a ei si un 
student de la medicină, dar durerea cu care se ros- 
tea fiecare cuvânt din povestea ei îl făcu pe şofer s-o 
întrebe la capătul străzii Salvării în ce casă locuiește, 
și Nora arătă cu mâna spre vila din stânga. Maciste 
cobori gi el, iar şoferul rămase multă vreme în loc si 
năuc după ce motanul șterse cu labele din față nu- 
mărul mașinii si se îndreptă apoi printre nămeţi pe 
urmele fetei, făcând câteva tumbe când trecură prin 
fata casei grefierului care stătea la fereastră ca de 
obicei, observând tot ce se întâmpla pe strada Salvării. 


54 


VUIETUL 


Într-o vineri seara Vasile, Ion si Gherman se în- 
torceau supăraţi de la Birt, pentru că madam Elvira, 
pe care pur si simplu o plătiseră cu greutatea ei în 
bani, nu avusese nici măcar câteva secunde libere să 
aplece scaunele spre masă, spre a se vedea că e ocu- 
pată. În ultimul an cel puţin, nimeni nu cutezase să se 
apropie de masa lui Gherman, însă în seara aceea o 
ocupaseră patru drumeti străini de oraşul nostru. Nu 
ie mai rămânea decât să cumpere ceva de mâncat și 
de băut de la Alimentara si să se retragă la o partidă 
de șah. Când intrară în casă, Maciste dormea dus pe 
fotoliul de lângă sobă. După ce gazda tăie șunca de 
Praga și salamul de Sibiu în felii subţiri, Vasile fu de 
părere că lui i s-ar apleca fără un pahar de votcă si 
pentru a-i face plăcere, Ion, sustinu si el același lu- 
cru, încât Gherman, neavând încotro, desfăcu dopul, 
umplu trei pahare si astfel începu cina in jurul ta- 
blei de sah. Ion câștigă prima partidă, iar când rease- 
zară piesele pentru a doua, Vasile — plictisit de pa- 
siunea celor doi — le spuse pe neașteptate să nu se 
mai joace cu viata, să nu-i mai treacă lui regine si 
cai prin urechi. În aceeași clipă un animal uriaş parcă 
se lupta să iasă prin dusumea, pentru că parchetul 
începu să se umfle, să facă valuri, pereţii se aplecară 
trosnind, iar cei trei prieteni o zbughiră pe ușă si, 
ajunși în grădina din faţa casei, Gherman cuprinse 
stâlpul porții în braţe, Ion isi încolăci mâinile în ju- 
rul unui prun, iar Vasile începu să strige la animalul 
care umbla pe sub pământ: Arde-o, Pârleo! Un Scrâș- 
net si un vuiet nemaiauzite răzbăteau de sub etajele 
de sub pământ ; pe cer, luna era înfășurată într-un co- 

lac de sulf, iar aerul se umplu de un praf nou ca din 
alte lumi. Din toate casele, din toate blocurile toată 
suflarea omenească ieși pe străzi şi însuşi fostul gre- 
fier în pijama se apropie de Gherman si dădu să-l 
imbratiseze dar fiind respins îi strigă cu lacrimi in 
glas : de ce ne dușmănim noi, vecine ? Gherman îi 
spuse că el nu-l dușmănește și că-l roagă să treacă 
drumul, să intre în pat și să se culce liniștit, fiindcă, 
iată el şi prietenii lui vor intra si ei în casă pentru a-și 
continua cina. Nu se poate, se văita grefierul, nu mai 
pot trăi singur după un asemenea eveniment. Ia-ma 
pe mine copil de suflet, îi spuse Vasile, să-mi poves- 
testi tot ce știi ! 

Preţ de jumătate de oră mai rămaseră totuși afară, 
dar când intrară în întunericul camerei, după ce 
aprinseră o lumânare străveche, rămaseră înmărmu- 
riti în jurul marelui Maciste care stătea în aceeași po- 
zitie ca la ieșirea lor din încăpere. Lângă fotoliu cam 
jumătate de metru pătrat de mortar căzuse din tavan, 
masuta de asemenea era acoperită de un strat gros 
de var şi praf, televizorul se răsturnase, iar patul 
ajunsese lângă sobă. La ieșire, Gherman avusese pre- 
vederea să stingă focul. Când se aplecară să cerceteze 
dacă motanul n-a fost lovit, izbucnira toţi trei în râs, 
pentru că Maciste sforăia zdravăn ca un bărbat obo- 
sit după etortul din timpul zilei. Acum sunt sigur, 
declară Gherman, că Maciste nu e un animal oare- 
care, altfel, ar fi simţit primul pericolul. Sus, Maciste! 
mergem în oraş să vedem ce s-a întâmplat prin alte 
părţi ! Gherman își puse lanterna în buzunar si lă- 
sînd uşa vraiște o luară toţi patru spre centru, după 
ce Maciste dădu o raită pe la vilă pentru a se asigura 
că Norei nu i s-a întâmplat nimic. 

VREMEA SALVĂRII 


În centru era prăpăd, asa cum constatară cei pa- 
tru, ajunși pe Bulevardul Generalului. Blocurile cele 
mai râvnite de cei ce locuiau prin periferii deveni- 
seră în câteva secunda mameloane de moloz, fier și 
beton. Gherman era interesat îndeosebi de soarta 
familiei Albin, care avusese apartamentul deasupra 
cofetăriei Două Roze. Împreună cu lumea ce se adu- 
nase, îndeosebi în jurul blocurilor prăbușite, Gher- 
man şi cu ai săi stăteau neputincioşi, așteptând o 
ştire, un îndemn, un cuvânt de ordine. Singurele lu- 
mini din oraş erau cele ale farurilor autoturismelor 
care se îndreptau spre munţi. Aici, dedesubt se află 
toţi ai mei, se jeluia o femeie în vârstă; în loc să mă 
ia Dumnezeu pe mine, care-s bătrână, mi-a luat co- 
pili. Marele Maciste n-a mai așteptat alt îndemn si, 
părăsindu-și prietenii, s-a strecurat pe sub primul 
planșeu, apoi pe sub celelalte, orientându-se după cel 
mai stins geamăt, după o respiraţie și în mai puţin de 
un sfert de oră a ieșit la suprafață, îmboldindu-și 
prietenii la acțiunea de salvare. Buldozerele şi solda- 
tii care au sosit imediat au reușit să scoată șaptespre- 
zece persoane, din care doar una singură a decedat 
mai târziu. Maciste gonea pe străzi, se oprea în fata 
fiecărei clădiri surpate şi cerceta cu o dexteritate ex- 
traordinară centimetru cu centimetru adâncul neno- 
rocirii. Prietenii lui Maciste au muncit si ei toată 
noaptea alături de militari, la fel în tot cursul zilei 
următoare, precum şi în a doua noapte, în zorii că- 
reia frinti de oboseală si de cele văzute s-au retras 
pe la casele lor îngrijorați de soarta lui Maciste, fără 

aportul căruia foarte multi dintre cei salvaţi ar fi 
rămas definitiv sub dărâmături. Cu mobilitatea sa 
ieșită din comun, Maciste lucra și în echipe, si pe cont 
propriu. Pentru întâia oară în istoria orașului, toate 
uşile caselor erau deschise, iar motanul putea să intre 
și să iasă în voie, alertând echipele de salvare. Una 
din cele mai spectaculoase acţiuni a lui Maciste, cu 
toate că nu privea scoaterea vreunei persoane de sub 
zidurile căzute, a fost aceea când, cerceiînd o clădire 
tip vilă a O.N.U., a dat peste un recrut care striga din 
toate puterile : impingeti blocurile la loc, fiindcă vin 
peste mine ! Din mica gheretă de pe acoperiş, Ma- 
ciste s-a chinuit să care soldatul jos pe o scară de 
incendiu si să-l ţină apoi cu toată puterea până la 
sosirea unei mașini care l-a transportat la clinica de 
boli nervoase. Un muncitor de la cazangerie, inter- 
vievat de ziariști, a declarat că a fost impresionat de 
activitatea unui motan foarte curios care a scotocit 
zi si noapte în căutarea victimelor sinistrului. Saint- 
bernarzii, spunea omul, au activat palid faţă de el. 
Ziariștii însă n-au consemnat faptul, considerând că 
muncitorul era prea obosit și probabil avusese vede- 
nii. După două săptămâni, Maciste s-a întors acasă 
complet rebegit și luându-și fotoliul în primire a dor- 
mit douăzeci și patru de ore nemișcat. Gherman toc- 
mai discuta cu prietenii săi despre soartă și deplân- 
gea întâmplarea care făcuse ca familia Albin, sot si 
soţie, să fie singurele victime semnalate în oraşul 
din munți, cu toate c-ar fi patit același lucru si dacă 
s-ar fi aflat în blocul celor Două Roze. Într-adevăr, 
spuse Ion, nenorocirea — dacă nu găsește pe cel pre- 
văzut acasă, îl caută pretutindeni. A fost o pura în- 

tâmplare, adăugă Vasile, mai bine să tragem un pui 
de somn, cum intelept face Maciste, ca să uităm si 
să ne trezim mai veseli. 


CIRCARUL 


Maciste suporta numai cu indignare nepăsarea în 
care se complăceau Gherman si ceilalţi, mai ales acum 
când trecuseră două săptămâni de la încercarea ace- 
lui apocaliptic animal de a ieși de sub pământ. Ca si 
după inundaţiile catastrofale din urmă cu câţiva ani, 
și acum, de-ndată ce trecuse ultimul sinistru, lu- 
mea făcea haz de necaz. Astfel apăruseră tot felul de 
expresii care nu numai că nu intenționau exorciza- 
rea răului, dar presupuneau un rău si mai mare în 
viitor : acum ne-a venit din pământ, la anul o să ne 
vină din cer, spuneau oamenii, şi, în loc să se teamă 
de ceea ce exprimase propria lor gură, parado- 
xal — chipurile lor exprimau o mare liniște iar ochii 
acea strălucire inteligentă care păreau să spună că ei 
ştiu cum să-i vină sorții de hac. 

Încă mai cădeau balcoane, ţigle și calcane din care 
cauză femeile îndeosebi se fereau de trotuare, circu- 
lând pe benzile exterioare printre mașinile care înain- 
tau cu încetineală ca niște bivoli. Gherman, care nu 
avea încă slujbă, Vasile de la reanimare si Ion ca 
publicist, fiind cunoscuţi de muncitorii și militarii 
participanţi la acţiunile de salvare din primele zile, 
lucrau cu toţii cel puţin câte o jumătate de zi la re- 
construcţia oraşului. Activitatea lor n-a fost consem- 
nată în reportajele ce apăreau, desi Ion, cel putin, ar 

fi putut înlesni citarea numelor lor, fiind prieten cu 
atâţia dintre reporteri. Dar, onest cum era, Ion, ca 
şi prietenii săi, avea credința că faptele, poveştile 
devin cu mult mai frumoase abia după ce a trecut o 
lungă perioadă de timp de la înfăptuirea lor, de aceea 
evitau cu toţii orice confesiune privind propria parti- 
cipare la reconstrucția marelui oraș. Maciste lucra 
şi el cot la cot cu prietenii săi, așezând cărămidă lângă 
cărămidă sau făcând legăturile între vergelele de fier 
ale planșeelor de beton, îndeosebi în unghiurile peri- 
culoase unde numai un maestru al echilibrului ca el 
putea munci în siguranţă. Dacă macaraua unui tron- 
son se defecta si lipsa mortarului era pregnantă, con- 
structorii aruncau o punte simplă dintr-o blană de 
lemn spre nivelul corespunzător al tronsonului vecin 
şi în timp ce trăgeau la sorţi cu banul cine să aducă 
mortar de dincolo, se pomeneau faţă în față cu o 
roabă ce înainta spre ei împinsă de Maciste, care se 
întorcea indiferent de strigătele admirative după altă 
și altă încărcătură. Datorită celor câţiva centimetri 
ce formau diferenţa de nivel dintre suprafața pode- 
tului aerian si planșeu, de câte ori roata roabei scăpa 
de capătul acestuia, scândura era împinsă puţin câte 
puţin înapoi, astfel că după zeci de încărcături aduse 
cu bine, la un moment dat capătul blănii de lemn 
căzu în gol cu Maciste cu tot şi întreaga suflare se 
aplecă peste balustrada improvizată, dar de motan nu 
se mai vedea nici urmă. La puţine secunde însă, din 
bazinul uriaș de mortar, marele Maciste ieși greoi si 
cenușiu ca un animal de beton, cald si scuturându-și 
capul disparu în direcția marelui bulevard. De la ni- 
velul nouă al noii construcţii, prietenii lui Maciste 
putură să-l vadă cățărându-se în primul castan, iar 
de acolo plonjand pe luciul unei masini diplomatice si 

după o scuturare a blănii sări pe plafonul unui Opel- 
admirabil, apoi, într-un zigzag fulgerător, trecu de la 
o maşină la alta şi la alta și la alta, încât cei care 
priveau de sus avură în fata priveliștea unui întreg 
trafic rutier însemnat cu pasta întemeierii cetăților 
de piatră și de fier. Cum stopul de la Piaţă era verde, 
Maciste făcu cel mai spectaculos salt între două au- 
tomobile ce înaintau cu viteză în sens invers şi, re- 
luându-și săriturile în zigzag de pe un vehicul pe 
altul, după ce se deplasă astfel mai bine de 300 m, 
se înălță ca un adevărat zburător şi dispăru în frun- 
zișul unui castan de cealaltă parte a bulevardului. În 
tot acest timp cât dură echilibristica lui Maciste, sute 
și sute de pietoni, precum și gospodinele apărute în 
balcoane se înveseliră în așa măsură încât râsul lor 
acoperi orice alt zgomot, răsfrângându-se până de- 
parte la periferii, peste întreaga urbe. Când Maciste 
traversă bulevardul împreună cu alti pietoni, un agent 
de circulaţie, dând să-l prindă, se trezi cu cizmele și 
pantalonii plini de mortar iar motanul lunecă ele- 
gant mai departe, evitând să atingă îmbrăcămintea 
celor din apropiere ; în aceeași seară (în timp ce mo- 
tanul dormea adânc pe fotoliul său, după ce stătuse 
mai bine de o oră sub dușul fierbinte și-și zvântase 
blana cu un uscător electric) cei trei prieteni care ci- 
nau la birt fură impresionați cum nu se poate mai 
plăcut de faptul că toată lumea din local vorbea nu- 
mai despre Maciste. Dragii mei spuse Ion, închinând 
un pahar, cariera lui Maciste e în plină desfășurare. 
Eh, nu-i chiar aşa, replică Gherman cu modestia stă- 
pânului. Va fi dacă va trăi, adăugă Vasile, si după 
cele văzute astăzi eu nu pot decît să ridic paharul 
pentru Maciste, ca să trăiască ! 

FARSA VĂZUTĂ DIN CAIS 


Într-o joi seara, deși se întunecase de multişor, Ma- 
ciste mai stătea la fereastră cu aparatul de filmat la 
gât, în speranța că doar, doar va avea norocul să vada 
intrând sau ieșind pe cineva în sau din casa de vis- 
a-vis. Îngrijorat de soarta stăpânului său, motanul ui- 
tase cu totul c-ar fi trebuit să treacă pe la Alimen- 
tara, deoarece nu mai aveau nimic în cămară, iar 
acum, fiindcă se făcuse târziu, singura speranţă de a 
mai găsi ceva era Birtul. Apariția marelui Maciste cu 
aparatul la gât făcu într-adevăr senzaţie, cu atât mai 
mult cu cât barmanul îl salută ca pe un client de vază 
şi cu cât la vederea lui patru vlăjgani din cartier pă- 
răsiră grăbiţi masa de lângă bar, cea rezervată de 
obicei lui Gherman. Însăși doamna Elvira, sefa de 
sală, așeză patru tacâmuri la masă crezând că Gher- 
man și prietenii săi vor sta laolaltă, dar, contrar obi- 
ceiului său, Maciste se așeză cu spatele spre sală, în- 
cât nu avea în față decât unghiul dintre cei doi 
pereţi. Curând sosiră Ion si Vasile şi, cînd văzură po- 
zitia lui Maciste fata de ceilalţi clienţi, stiura că s-a 
întâmplat ceva foarte grav. Cu arta lui inimitabilă de 
a face când pe motanul adevărat, când pe tânărul în- 
drăgostit, când pe protectorul sau salvatorul, când pe 
revoltatul pur, Maciste ştia să treacă de la o stare la 
alta cu graţie și cu puterea de a provoca un haz ire- 
zistibil, dar cu toată știința lui de a trece rapid de la 
o ipostază la alta, prin darul vorbirii nu se revelase 
încă prietenilor săi, cu toate că aceştia, după atâtea 
întâmplări, credeau că Maciste, pur si simplu, nu 
vrea, dar că ar putea oricând vorbi aidoma lor. La 

Birt era în floare obiceiul de a se sărbători în fiecare 
scară ziua de naştere când a unuia, când a altuia din- 
tre consumatori, momentul culminant fiind acela 
când luminile se stingeau și doamna Elvira apărea din 
bucătărie cu o tavă în flăcări albăstrii, îndreptându-se 
în aplauzele tuturor spre masa celui sărbătorit. Exact 
în acel moment al serii de joi, Ion și Vasile rămaseră 
cu paharele în aer apropiate de buze, pentru că de 
foarte aproape auziră clar o propoziție incredibilă : 
Gherman a fost răpit ! Când candelabrele răspândiră 
din nou lumină, Maciste părea că doarme cu capul pe 
masă neglijându-și mâncarea, băutura și prietenii. 
Apoi, brusc, Vasile împachetă mâncarea și sticlele în 
două pungi de plastic şi cei trei ieșiră aproape neob- 
servati. Acasă la Gherman găsiră doi oameni care 
ieșiră grăbiţi cu câte un vraf de hirtii si cărți în 
brațe. Maciste stinse lumina iar Ion și Vasile putură 
să-i vadă pe cei doi stând de vorbă în mijlocul străzii, 
după care intrară în casa de vis-â-vis. Maciste ieși din 
încăpere si se cățără în caisul din grădina casei ve- 
cine, unde se petreceau lucruri deosebite, pe care 
numai ochii săi pătrunzători puteau să le vadă, deoa- 
rece storurile erau trase. Grefierul era îmbrăcat în 
robă de judecător (visul său dintotdeauna) iar Gher- 
man era țintuit pe un scaun și înconjurat de patru 
insi, încît publicul, paznicii, instanța și anchetatul nu 
depășeau un număr de șase, cifră pe care fotograful 
(fără a fi superstitios) nu o agrease niciodată. For- 
mula sub care se desfășura ancheta era cea din vre- 
murile bune ale grefierului, care, cu voce solemnă, 
după fiecare întrebare conchidea : dușman al poporu- 
lui ! Gherman părea foarte obosit, de aceea nu răs- 
pundea la întrebări decât cu un zâmbet nedumerit si 

din când în când întrebând: cum e posibil, vecine, 
să-mi faci o asemenea farsă ? Te rog să te adresezi 
cuviincios instanţei, urla greficrul, altfel voi fi nevoit 
să mai adaug cîţiva ani la cei ce ti se cuvin conform 
faptelor pe care le-ai săvârșit : magie (se referea la 
calitatea de stăpân al lui Maciste), parazitism social, 
îmbrâncirea tânărului medic de la mansarda vilei 
Vulturul, coruperea tinerei Nora precum si relații cu 
turiştii străini sub pretextul meseriei de fotograf ! 
Dar aici nu-i tribunal, replică Gherman, e o casă par- 
ticulară, e casa vecinului meu, ce-i cu farsa aceasta ? 
Te putem judeca si în câmp, dar ţi-am făcut o onoare, 
aducându-te în propria mea casă, adăugă grefierul. 
Cât despre faptul că nu recunosti nici una din acu- 
zatii, îţi agravezi si mai mult situaţia. Până la înche- 
ierea dosarului vei fi condus de asistenții mei într-un 
loc sigur. În acel moment cei patru îl înșfăcară pe 
Gherman și Maciste le recunoscu figurile care semă- 
nau leit cu ale celor patru haidamaci din seara când 
iubitul Norei fusese aruncat pe bordura de ciment a 
vilei. Vă avertizez, strigă Gherman, veţi fi pedepsiți, 
voi nu aveţi dreptul să judecaţi pe nimeni ; legea o 
aplică numai tribunalele adevărate, pe când voi sun- 
teti niște criminali si derbedei, iar dumneata esti un 
nebun, domnule, care toată viata ai visat să fii jude- 
cător. Dati-mi drumul, altfel o patiti cumplit, repeta 
Gherman din strânsoarea celor patru. Instanţa a ho- 
tarit, strigă bătrânul grefier, stingeti lumina și luati-l! 
După ce lumina se stinse, înăuntru se auziră bufni- 
turi și Maciste sări pe acoperiş, pentru că în spatele 
casei pornise motorul unei mașini particulare, iar mo- 
tanul abia mai avu timp să tragă câteva zgârieturi pe 
fețele celor ce-l înghesuiau pe Gherman pe bancheta 
din spate. 

În dimineaţa următoare, Ion și Vasile găsiră pe 
măsuţa rotundă o descriere amănunţită a farsei pe 
care grefierul o numise anchetă. În timp ce Ion și Va- 
sile citeau cu mirare acele rânduri incredibile, Ma- 
ciste dormea adânc pe fotoliul său de lîngă soba. 


ÎNFLORIREA DIN ZORI 


Începând chiar din acea dimineață când c.tiră ,,in- 
formarea“ despre senzationala anchetă la care Gher- 
man fusese supus de către vecinul său, grefierul, Ion 
şi Vasile colindară pe la toţi cunoscutii și amicii mai 
de vază, consultându-i si cerându-le ajutorul pentru 
a-şi regăsi prietenul răpit în împrejurări destul de 
stranii. Toate încercările lor se loveau însă de totala 
absență a unor dovezi concludente ; existau totuşi 
acele rânduri scrise anevoios pe care le găsiseră în 
casa lui Gherman a doua zi după răpire, dar autorul 
lor nu se prezenta pentru a-și susține mărturia. Eu 
cred, spuse Ion, că Maciste va dezlega și taina aceasta 
neașteptată. Mă-ndoiesc, răspunse Vasile, n-ai obser- 
vat că nu-și mai părăsește fotoliul deloc şi doarme 
continuu de parcă s-ar pregăti să moară ? Umblară 
astfel mai bine de o săptămână de la om la om şi de 
la o instituţie la alta, până când un maior de la eri- 
minalistică îi înderană să aibă răbdare, deoarece îl cu- 
nostea personal pe Gherman și știa că lipsise şi alta- 
dată de acasă aproape o lună încheiată. Vasile si Ion 
hotărîră că e mai bine ca nici unul din ei să nu mai 
doarmă în propria-i locuinţă, ci să rămână seară de 

scară în casa lui Gherman pentru a da de un fir care 
să-i ducă la descoperirea tainei ce învăluia disparitia 
prietenului. Mai îngrijorător decât absenţa lui Gher- 
man era pentru ei somnul prelungit al motanului si 
apatia în care acesta se complăcea. Rând pe rând, 
când Ion, când Vasile, stăteau aproape noaptea in- 
treagă de veghe, făcuseră rost de un binoclu militar 
şi de un aparat de filmat care apropia la maximum 
imaginile, îndreptat bineînţeles asupra casei bătrâ- 
nului grefier. Acesta chefuia seară de seară cu unul 
sau altul dintre cele patru ajutoare ale sale, repetând 
până la delir scena anchetarii lui Gherman, dând sen- 
tinte fakuloase care, ature] când nu erau capitale, 
depășeau totdeauna două-trei sute de ani. Ajutorul 
bătrânului pensionar aplauda, apoi după ciocnirea 
unui pahar marele judecător relua cu si mai multă 
vigoare rolul acuzatorului si, cu un ton mai solemn, 
pe al său propriu. Într-o astfel de noapte, cum fe- 
reastra era deschisă în liniștea nopţii, vocea grefieru- 
lui deveni atât de stridenta încât Ion si Vasile văzură 
cum Maciste tasni ca dintr-un arc si agatandu-se de 
cca mai apropiată creangă de zidul casei vecinei în- 
pu s-o balanseze până când aceasta se izbi cu toată 
puterea de geamul grefierului iar motanul reintră in 
casa lui Gherman neobservat de cei dinafară. ,,Dus- 
manii poporului, striga bătrânul, mi-au atacat casa, 
veniţi, săriți !* Apoi, împreună cu haidamacul dină- 
untru ţintuiră o pătură pe toată suprafaţa ferestrei si 
stingând lumina ieşiră prin dosul casei, Zilele urmă- 
toare trecură de asemenea fără nici o vaste. În zorii 
uneia din zile, ien — contrar comportamentului său 
grijuliu — îl obligă pe Vasile să vină la fereastră, 
pentru că, spuse el, abia atunci în clipa aceea obser- 
vase că toţi pomii înfloriseră dintr-o dată, ca la co- 

mandă și se miră cum de nu surprinsese fenomenul 
în cursul nopții, tot privind la casa de peste drum, 
fiindcă, slavă domnului, sub becul din stradă se pu- 
teau vedea si furnicile din iarbă, numai această ului- 
toare înf.orire n-o surprinsese. Va fi o zi bună, con- 
chise Vasile, apoi se culcă din nou. În jurul prânzului 
(era duminică) cei doi se îmbrăcară si ieşiră urmati, 
spre surpriza lor, și de Maciste, care nu-și mai pără- 
ise culcusul de multă vreme. La capătul străzii o 
întilniră pe prietena Norei, care se arătă bucuroasă de 
vevedere si din vorbă în vorbă aceasta făcu drum 
întors insotindu-i pe cei trei la un pahar de bere. In 
birt nu mai era nici un loc, dar cum era o zi căldu 
voasă rămaseră în picioare în jurul unei mese din gra- 
dina localului. După vreo jumătate de oră, fata în- 
trebă ce mai face Gherman, dar pe un asemenea ton 
încât nu încăpea îndoială că ea știe ceva despre sosrta 
prietenului lor. V-am întrebat, mai adăugă ea, pentru 
că am citit în ziare despre albumul său, iar mama și 
cu mine am fi dorit mult să-l avem. Ştiu că vă du- 
ceţi la Nora, domnişoară, asa că va fi lucrul cel mai 
ușor să obţineţi albumul când veți pleca spre oraș; 
din păcate fără autograful autorului, deoarece Gher- 
man lipseşte fără voia lui de acasă ; noi mai rămânem 
vreun sfert de oră, spuse Vasile, pentru că avem în- 
tâlnire aici cu un prieten. De acord, am să vă caut 
când plec de la Nora. Se întunecase când prietena cea 
mai bună a Norei bătu uşor în usa, apoi intră lin ca o 
părere în locuinţa lui Gherman, unde cei doi o aștep- 
tau cu tot felul de bunatati aşezate cu grijă sub cinci 
servetele mari, chinezești. După ce-i oleriră albumul 
lui Gherman, o invitară la un pahar de scotch, iar 
Vasile debită o întreagă teorie despre faptul că oa- 
menii sânt mai adevărali a: ci cind stau Ja un pahar 
de vorbă, fiindcă altfel nu-şi pot spune mai mult de- 

cât : salut sau bună ziua. Înţeleg, înţeleg bine ce vreţi 
să spuneți, dar e târziu și eu nu mai pot rămâne, răs- 
punse prietena Norei, cu atât mai mult cu cât strada 
aceasta mi se pare destul de stranie azi, adevărat că 
n-am mai fost demult pe la Nora, fiindcă lucrurile 
s-au mai schimbat... Ce naiba faci, Maciste, strigă Va- 
sile, nu vezi că domniscara ne părăsește iar tu nici 
n-ai apucat să închini un pahar în cinstea dumneaei? 
Maciste se ridică leneș, făcu o reverență în fata fetei 
și dând paharul peste cap trecu iarăși în fotoliul său. 
Scumpul de el, trebuie să fie foarte supărat din cauză 
că nu mai ştie nimic despre stăpânul său, adăugă 
prietena Norei. Nu, nu mai rămân un minut aici, dar, 
ce ziceti, dacă îi telefonez mamei, mă conduceţi până 
acasă ? După mai putin de un minut, vorbind aproape 
cifrat cu maică-sa, fata așeză receptorul în furcă si le 
spuse că sunt așteptați cu plăcere. În staţia de lângă 
farmacie urcară într-un taxi — Maciste, în fata, iar 
cei trei pe bancheta din spate — nerăbdători să 
ajungă la destinaţie. 


VIZITA NOCTURNĂ 


Niciodată nu m-am bucurat mai mult de noapte, 
spuse prietena Norei, strângându-l cu putere la piept 
pe Maciste, care, de cum urcară în taxi, începu să sfo- 
răie. Şi mie mi-au plăcut nopţile totdeauna, răspunse 
Vasile, îndeosebi când eram tânăr și aș fi dat oricâte 
nopţi pentru un zâmbet. Bine, dar dumneavoastră 
vorbiți cu nostalgie, pe când mie, drept să vă spun, 

mi-e teamă de strada Salvării. Nu vă fie nici o teamă, 
copii, astea-s de-ale vieţii, adăugă Ion, si fără altă 
introducere o întrebă pe domnişoara dacă l-a auzit pe 
doctorul veterinar cutare spunând la televizor o po- 
veste cum a găsit pe maidan un câine şchiop, cum l-a 
luat la spital şi l-a vindecat şi cum după aceea, cam 
peste o lună, acel câine întâlnind pe stradă un semen 
de-al său (bolnav, schiop etc.) l-a dus la doctorul şi la 
spitalul unde fusese el vindecat. Doamne, ce frumos 
ati povestit, nici nu-mi vine să cred că e posibilă o ast- 
fel de întâmplare astăzi, replică fata, si lui Vasile îi 
scăpă o lacrimă. Ba, se poate, domnişoară, si eu cred 
că în acest caz e bine să învăţăm chiar si de la animale 
că omul nu numai că e dator dar că, dacă nu face 
nimic pentru salvarea celor în suferinţă, nici 
nu se mai poate numi om. Fata începu să plângă 
și ea, Maciste se trezi cutremurat de sughiturile ei, 
ajunseseră între timp ia destinaţie, Vasile își oferi 
brațul, Ion plăti taximetristului şi când intrară în 
vestibul, mama fetei avu la început reacţia firească 
de a-i da afară pe cei trei, pentru că fiică-sa avea fata 
scăldată în lacrimi ; Vasile se vedea că plânsese și ei, 
Maciste se tinea cu o labă de mîna domnisoarei și cu 
cealaltă, se ştergea la cchi, numai Ion, care-i emotio- 
nase astfel pe ceilalți, se aplecă să sărute mâna doam- 
nei și, asigurând-o că nu s-a întâmplat nimic de- 
osebit, mai repetă o dată povestea si nu se miră deloc 
atunci când însăși amfitrioana se lăsă copleșită de 
plâns. Mamă, mamă, acum ești convinsă că am drep- 
tate când spun ca să nu mai păstrăm secretul ? Cum 
se aşezară toți pe fotolii şi scaune, Maciste deveni 
foarte atent după această întrebare, Vasile se scutură 
de emoție ca de o cămașă ruptă si umedă, iar Ion, 
care provocase cu bună știință această stare, mai în- 

i fetei, apoi mami, privea ï visător pe fereastră 
aşicptând ca sufletele să mArturiseasca, 

Noi, începu gazda, suntem două biete femei, spun 
astfel nu pentru că nu em avea ce ne trebuie, ci pen- 
tru că ne aflăm tare singure de când soţul meu a dis- 
părut pe neaşteptate, Când s-a întâmplat asta? o 
interogă Vasile, Păi, dacă socotim, continuă mama 
fetei, ea era într-a șaptea, cu Nora, domnul Still lu- 
cra la Sindicate, eu eram secretara lui, iar soțul meu 
era la Banca mare. Dar cine-i domnul Still ? dacă-mi 
ingaduiti, o rugă Vasile. Păi, domnul Simion Still e 
chiar tatăl Norei, şi cu toate că fetele noastre erau la 
același liceu, noi nu ne-am vorbit de mai mult de 
trei ani până când, într-o zi, m-am trezit cu Nora si 
cu doamna Still că-mi calcă pragul, apoi au început 
să vină din ce în ce mai des pe la noi, iar Doina (da, 
asa o cheamă pe fiică-mea !) le întorcea singură vizi- 
tele până în iarnă când am venit și eu cu ea, vă adu- 
cei aminte, şi v-am cunoscut pe dumneavoastră şi 
pe domnul Gherman, care mi s-a părut un om de- 
osebit. 

Doina se ridică la un semn al mamei si aduse fur- 
securi, două sticle de vin şi o cutie de alune, iar Ion 
se ofcri să desfacă el dopurile, desi specialistul cel 
mare era Vasile. Supravegheati de Maciste, cei doi 
prieteni își vorbeau numsi din ochi, îndemnându-se 
unul pe altul să n-o tulbure pe amfitrioană cu alte 
intrebari, Fata mai aduse si o sticluté extraplată de 
Jonnie Walker din frigider şi-i turnă maică-si într-un 
pahar cunoscându-și bine mama şi sperând că un pic 
de băutură îi va da mai mult curaj în dezvăluirea 
tainei ce pecetluia de peste două luni şi ceva absenţa 
lui Gherman, 

Unina, continuă gazda, a mai mers din când în 


când pe la Nora, dar în tirul timp i-e tare frică 

să mai calce pe acolo. De fapt e cuprinsă mai mult de 
tristețe, pentru că Nora se află într-un hal fără de 
hal ; o iată atât de frumoasă ca ea s-ajungă astfel ! 
Si când te gândești că dacă voia să înveţe, ar fi putut 
pleca în orice ţară străină să se întoarcă deşteaptă 
ca un savant. Nenorocirea a fost că s-a îndrăgostit de 
copilă, ce mai, era cât o șopârliță când am văzut-o 
pentru prima dată cu medicinistul, pe care... (hai, 
mamă, spune odată, interveni Doina), pe care cum 
spuneam, ati auzit că l-au aruncat unii de la man- 
sarda vilei Vulturul direct pe centura de beton din 
jurul clădirii și-n clipa aceea s-a scurs toată puterea 
din bietul băiat, de n-a mai rămas decât inima vie 
în el. Mamă, sări Doina, de ce nu spui cine l-a az- 
vârlit, cine a vrut să-l termine ? Motanul se ridică 
brusc în picioare și trecu în brațele gazdei, care, în- 
figandu-si degetele în blana fină a marelui Maciste, 
lăsă la o parte orice prevedere şi spuse că tatăl si 
e vinovat de nenorocirea tânărului medicinist, Dar n 
ştiu dacă fac bine spunându-vă un lucru atît de ae 
ca acesta. Mai ales că el se adaugă altuia si mai grav, 
anume dispariția soțului meu în anul când v-am spus, 
Mama Doinei începu să plângă si Vasile foiosi tot 
tactul de care era in stare pentru a o linişti, îmbiind-o 
fără staruinta prea mare, dar cu subtile motivatii 
medicale, să mai bea o gură de whisky, sfat pe care 
doamna îl urmă specificând că în viaţa ei nu a băut 
mai mult de un degetar. Dar Gherman, mamă, dom- 
nul Gherman, unde se află acum ? izbucni Doina, 
pe care amânările maică-si o exasperau. Draga ma- 
mei, acest lucru mi l-ai relatat chiar tu, așa că, po- 
vestește ! Eu, spuse Doina, știu doar că după ce l-a 
răpit grefierul, Gherman a stat în camera de la man- 
sarda vilei păzit în permanență de doi oameni ; cel 

puţin aşa mi-a mărturisit Nora care-mi zicea că dacă 
nu-mi spune măcar mie acest secret, simte că-și 
pierde mințile definitiv. 

Ca la comandă, Ion, Vasile si Maciste îngenun- 
cheară lângă fotoliul gazdei, pupându-i mâinile şi 
oferindu-se chiar pe loc să le ducă la cel mai costi- 
sitor bar din oraş. Sunt prea obosită după cele po- 
vestite, răspunse mama Doinei. Aşa că vă rog să 
mergeţi singuri, sau, dacă doriţi, noi avem vin cît vă 
trebuie, avem și muzică bună încât vă puteţi distra 
şi la noi pentru că și eu sunt bucuroasă că mi-am 
descărcat sufletul. Bravo, strigă Doina, am cea mal 
bună mamă din lume, și voi dansa toată noaptea cu 
Maciste ! 


REVEDEREA 


Vasile, Ion si Maciste plecară abia a doua zi pe la 
nouă și jumătate din casa Doinei, a cărei mamă in- 
sista ca oaspeţii să mai rămână, dar cei trei, după ce 
terminaseră tot vinul din casa gazdei, promiseră să 
revină si se îndreptară spre autobuzul cu numărul 
3000 care-i depuse în fata birtului de la barieră. 

— O bere ar fi tocmai bună, spuse Vasile înduio- 
şat de figura obosită a lui Ion care primi cum se cu- 
vine propunerea, adică intrară. 

Maciste însă nu era în apele lui, fiindcă în loc să 
stea pe scaun cum stătuse altădată, se ghemuise sub 
masă, unde abia putea să încapă. 

— Ce-ar îi, începu lon, să ne ducem Ja domnul 
Still, să-l luăm de beregată şi să-l întrebăm unde se 
află Gherman, ce zici ? 

— Exclus, replică Vasile, întâi că la această oră 
nu-l găsim si chiar dacă ar fi acasă n-am reuşi decât 
să-i arătăm că ştim câte ceva din cele întâmplate. 
Mie însă îmi surâde o altă idee : să stăm de vorbă cu 
Nora. 

— Să stăm, răspunse Ion, dar asta presupune ace- 
lași lucru, adică să trecem pe la vilă. 

În timp ce plănuiau cum și ce să facă, descoperiră 
că foarte aproape de ei, lipit cu umărul stâng de col- 
tul mesei lor apăruse ca din întâmplare Maiorul de 
la criminalistică ; citea ziarul de dimineaţă și din 
când în când sublinia câte un anunţ de la mica pu- 
blicitate. 

— Doamne, ce strâmtă-i lumea ! exclamă Vasile, 
acum sunt sigur că nu vom fi părăsiți niciodată si că 
îngerul nostru de pază îl va descoperi si pe Gherman, 
astfel ca treimea fără de moarte să se adune iarăşi 
spre slava unităţii indestructibile si vinului. 

— Răbdare, răbdare, copii ! răspunse Maiorul în- 
torcându-și ușor obrazul stâng spre masa lor. Aș pre- 
fera să vorbim în altă parte, aveţi cheia lui Gher- 
man ? (În clipa accea Maciste se strecură printre 
mese si ieşi în stradă). 

— Casa lui Gherman e deschisă mereu pentru toţi 
prietenii lui, dar strada Salvării nu știu dacă e cea 
mai potrivită pentru întâlnirea noastră, spuse Ion. 

— Dimpotrivă, se învioră Vasile, iesim noi doi 
întâi, apoi domnul Maior şi după ce-l așteptăm în 
parcul de lângă biserică, ne luăm toți trei de după 
gat şi intrăm pe Salvării ca trei matrozi care s-au fă- 
cut pulbere în primele ore după acostare. 

— Ideea mi se pare bună, şopti Maiorul, apoi se 
lăsă cu totul pradă lecturii ştirilor externe. 

De la dispariția lui Gherman, Maciste nu mai ca- 
tadicsise nici măcar să treacă pe lângă vila Vulturul, 
darmite să intre. De data aceasta, trebuia neapărat 
s-o vadă pe domnisoara blondă. Astfel, când motanul 
încercă să intre printre cercevelele întredeschise, 
Nora încetă brusc să mai bată cu picioarele în balo- 
nul spânzurat de tavan si, dând să se ridice in pi- 
cioare, efortul ei se curmă la jumătate si rămase în 
genunchi, subţire și aproape transparentă, 

— Unde mi-ai fost de-atâta vreme, tâlharule ? 
strigă Nora, si Maciste ateriză uşor ca somnul in bra- 
tele fetei. După ce se lăsă mângâiat de nenumărate 
ori, Maciste se desprinse din palmele ei si începu să-i 
adune bluza, fusta, pantofii, gesturi care semnificau 
o grabnică plecare, 

Cînd grupul celor trei, Ion, Maiorul si Vasile, in- 
trară în casa lui Gherman, fură peste măsură de sur- 
prinși de faptul că măsuţa rotundă era încărcată de 
bunătăţi, printre care străluceau trei sticle de culoa- 
rea ceaiului şi cinci pahare de cristal. Pe fotoliul de 
lângă scba, Nora zâmtea ca visul cu Maciste în brațe. 


ACASĂ LA OASPEȚI 


— Dumnesaei, începu Vasile ca unul mai de-al 
casei, este vecina noastră scumpă, adică vecina lui 
Gherman si prietena lui Maciste, care fiind prietenul 
nostru putem spera ca sj domnisvara Nora să fie prie- 
tena noastră, domnule Maior, 

— Încâniat de cunostinti, spuse Maiorul. 


— Nu mai putin, replică Nora, dar cu ce ocazie pe 
la noi ? 

— La dumneavoastră ? Dar eu sunt pretutindeni 
la mine acasă şi îndeosebi în acele părţi ale orașului 
nostru unde se întâmplă fapte neobișnuite, așa cum 

r fi crima de pe strada Salvării... 

— Vă referiti la... 

— Mă refer la tânărul medic azvârlit de la man- 
sarda dumneavoastră pe bordura de ciment, 

— Nu vreau să-mi amintesc, se rugă Nora cu la- 
crimi în glas, vă rog nu mă chinuiti, știți că am pier- 
dut mai mult ca oricine în urma acestei nenorociri, 

— Vă înţeleg, știu chiar că n-aveţi nici o vină în 
cele întâmplate în afară de una foarte minora, adăugă 
Maiorul, fiindcă altfel nu mi-aş putea explica liniștea 
cu care stă Maciste în brațele dumneavoastră, vreau 
să spun afecțiunea lui pentru o domnişoară care știe 
atâtea povești întunecate. 

— Iubiţii mei, interveni Vasile, există o interoga- 
tie mai urgentă care ne stă în față: de ce se află 
aceste sticle aici si acum si ce aşteaptă ele de la noi ? 

— Intelept ai fost de mic, prietene, iar eu recu- 
nose acum că mă voi lăsa t tdeauna călăuzit de tine, 
mai cu seamă in clipe atât de delicate cum sînt aces- 
tea, răspunse Ion. 

— Am ştiut eu că nu mă veţi lăsa singur cu aceste 
îmbietoare sticle, adăugă Vasile și, umplând cele cinci 
pahare, le propuse celorlalți să închine în cinstea 
frumuseţii Norei. Maciste se apropie de măsuţă Şi 
luandu-si paharul ciocni mai întîi cu Nora, apoi cu 
Maiorul şi apoi cu ceilalți, după care trecu iarăși în 
brațele prietenei lui, lăsându-se mângâiat de degetele 
ei diafane. După al treilea pahar, Vasile abandonă 

orice politeţe și se adresă indirect Maiorului : copi- 
lul drag ne-a facut onoarea de-a bea un pahar îm- 
preună, dar durerea noastra este la fel de vie, de- 
oarece Gherman nu se află printre noi... 

— Bine, dar eu tocmai de aceea am venit, să aflu, 
răspunse Maiorul ducându-și mâna la gură ca si cum 
l-ar fi învins un somn cumplit. 

— Să ne spună Maciste, insinuă Ion, el nu se 
poate să nu ştie. 

— Îmi amintesc bine, începu Nora, că la început 
nu prea aveati de gând să beti nimic si, fără să vă 
acuz de nici o stratagemă, fin să vă asigur că inten- 
tionam să vă spun câte ceva, chiar dacă n-aş fi băut, 
totuşi e mai bine așa, curajul creşte direct propor- 
tional cu buna dispoziție. Nu pot să afirm că-mi 
urăsc tatăl, dar nici nu-l pot suferi, mai ales de când 
m-a despărțit brutal de cel mai drag om pentru mine. 
Vreau să adaug numai că în noaptea aceea de pomină 
la noi în curte au intrat mulţi vecini, iar printre 
primii a sosit domnul Gherman, care ulterior a fost 
arătat cu degetul ca adevăratul vinovat al nenoro- 
cirii iubitului meu Emil. După plecarea celor patru 
zdrahoni prin spatele casei, tata s-a închis în camera 
lui, lăsându-i pe cei din curte să facă tot felul de 
presupuneri. 

— Cine arăta cu degetul spre Gherman ? o inte- 
rogă Maiorul. 

— Bătrânul grefier, vecinul nostru, el striga cel 
mai tare că numai Gherman e vinovat, deoarece ar 
fi fost gelos, ceea ce mi s-a părut absurd, fiindcă 
domnul Gherman, deși e un om deosebit, e cu mult 
mai vârstnic decât mine, adăugă Nora. 

— Ce s-a întâmplat după aceea ? 

— Nu mai știu aproape nimic, pentru că atunci 
când l-am văzut pe iubitul meu lăţit pe bordura de 

ciment, am leșinat. Mai târziu, în zilele și lunile ur- 
mătoare, deşi tata nu fusese prieten vreodată cu 
grefierul, acesta a început să vină mereu la noi, se 
închideau într-o cameră si stăteau ore întregi vor- 
bind cu vocea scăzută şi jucând septic. Vai ce m-a 
amefit băutura, nici nu mai ştiu ce v-am spus. 

— Dar ce ne puteţi relata despre dispariţia lui 
Gherman, domnişoară ? 

— Nu ştiu absolut nimic, vă rog să mă credeţi, 
ce-am știut v-am spus, sunt asa de ametita ! 

— Si noi suntem ametiti domnişoară, şi-ar fi bine 
să nu mai apărați niște criminali, insistă Maiorul cu 
un zâmbet ce nu se potrivea cu duritatea observaţiei 
sale. Îl apăraţi pe tatăl dumneavoastră sau pe gre- 
fier ? 

— Nu apăr pe nimeni, dar nu mai pot, mi-e rău. 

— Cavaleri fiind si eu, și Ion, interveni Vasile, 
propun ca domnisoara Nora să plece acasă însoţită 
de Maciste si dacă-și mai amintește ce i-a povestit 
Doinei să ne trimită o pagină scrisă despre ce i s-a 
întâmplat lui Gherman, ar fi prea de tot s-o exas- 
perăm cu întrebările noastre în continuare. 

— Vă cerem scuze, dar ati văzut că n-am scris un 
cuvânt din cele relatate de dumneavoastră, să ne 
gândim însă în ce situaţie gravă se află Gherman și 
să ne eliberăm conştiinţele de tot ce stim în legătură 
cu el, spuse Maiorul. 

După ce-i pupară mâna cei trei bărbaţi, Nora ieși 
însoțită de Maciste. 

— Ar trebui să trecem peste drum, propuse Ion, 
să vedem cum se mai simte bătrânul grefier. 

— Încă nu e momentul, replică Maiorul. 

—- Atunci să golim această licoare tot în cinstea 
frumuseţii Norei și să așteptăm cu încredere intoar- 

cerea lui Maciste, interveni Vasile. Ion și Maiorul 
așezară piesele de șah, Vasile pregăti niște sandvișuri, 
timp în care cei doi reusira să se împrietenească de-a 
binelea cu Maiorul. După vreo oră, Maciste se reîn- 
toarse cu un plic la subsuoara piciorului drept din 
fata. 


MUSAFIRUL DE LA PRÂNZ 


În timp ce partida de sah mai continua, motanul 
intră în casă si se indrepta spre Vasile pentru a-i 
inmina eladi, iar Maiorul începu să clipească des, 
apoi să se șteargă insistent la ochi, deoarece — ridi- 
cat în picioare — Maciste avea înti-adevăr o statură 
inpresionantă. 

— Cedez această partidă, sunt prea obosit, ca să 
pot continua, propuse Maiorul. Auzindu-l, Maciste 
se apropie de noptieră si scoase o cutie verde chi- 
nezească, din care după ce-o deschise îi oferi Maio- 
rului bomboane de culoarea ierbii sub forma unor 
infime pirarnide. 

— Mulţumesc, spuse Maiorul, precipitându-se, 
esti foarte atent cu musafi: di, sunt îngrijorat dacă 
nu cumva îmi citesti gândurile, fiindcă adineauri 
tocmai mă gândeam la o cutie asemănătoare pe care 
o am acasă. 

— Macisie e mai civilizat si mai perspicace decât 
am fi dispuşi să ne inchipuim, îl lăudă Vasile, unde 
mai pui că ne-a făcut și o surpriză de zile mari, 
adăugă el, si inmaiandu-i Maiorulul plicul icsi des- 
iul de grăbit pe ușă. După vreo două minute se în- 

toarse cu un om bătrân, cu mii de ineretituri pe 
faţa sa trudită si nefirese de palidă, 

— Domnule Maior, am cinstea să vi-l prezint pe 
tatăl tânărului medic, a cărui scrisoare tocmai o 
-citiți : luaţi loc, luaţi loc si serviţi cu noi un pahar, 
să mai uităm de necazuri, propuse Vasile. Dând mâna 
cu noul venit, o simţi pe a celuilalt aspră ca o piatră. 
După ce le comunică în treacăt că se mai cunoscu- 
seră, Maiorul își continuă lectura, apoi scoase un 
carnetel și-și notă cîteva rânduri, având mina unui om 
destul de mulțumit de cele descoperite. 

— Eu, dragii mei, si mă adresez astfel fiindcă toţi 
mi-ati putea fi copii, am fost miner o viață întreagă 
si tocmai când începusem să mă bucur că dacă s-ar 
întâmpla să-mi sosească si mie vremea, cum să vă 
spun, adică să mă duc liniștit în treaba mea, tocmai 
atunci s-a întâmplat nenorocirea de care știți cu 
toții. Cunoasteti că noi, minerii, abia aşteptăm să 
ne odihnim după pensionare şi ziceam că dacă 
mi-am făcut datoria si față de cel mai mic dintre 
copiii mei, poate să se întimple orice cu mine, chiar 
să mă duc să-mi văd părinţii și fraţii de dincolo. 
Adică eu, un bătrân bolnav de câte cele, să trăiesc, 
iar băiatul meu să ajungă din om neom ? Am fost 
să mă plâng de câteva luni pe la zeci de uși, e ade- 
vărat că m-au primit si-am observat că tuturor le-a 
fost milă de mine, cum poate că si dumneavoastră 
vă este In această clipă, dar eu vreau să se facă lu- 
mină, să se dovedească până la urmă cine-i vino- 
vatul şi să păiimească şi el după cum prevede legea. 

— Unde e îiul dumneavoastră și cum se simte 
acuma ? întrebă Maiorul. 

-— Fiul meu zace po un pat si toţi ne învârtim de 


luni de zile în jurul lui, fiindcă nici nu triieşte, nici 

hu moare si, deși are numai douăzeci si șase de ani, 
a încărunţit de tot. Cei pe la care am fost mi-au spus 
că totul depinde acum de o descoperire a unui învă- 
tat care a reuşit să sudeze măduva din şira spinării, 
dar băiatul meu n-are voie să fie mişcat de ici-colo 
şi nu ştiu cum o să fie. 

— Dar cum aţi nimerit pe strada Salvării ? îl în- 
treba Ion. 

— Ca omul de care se mai îndură câte cineva. Azi 
dimineaţă ne-a vizitat o fată cu numele Doina, care 
mi-a spus că stăpânul acestei case a fost răpit pentru 
că fusese martor la cele întâmplate cu fiul meu. Când 
am sosit pe Salvării l-am recunoscut pe acest motan 
inimos şi știind că el nu este chiar așa cum ni se pare 
nouă la prima vedere i-am dat scrisoarea ce o vedeli 
pe masă, gândindu-mă că va avea el grijă s-o înmâ- 
neze cui trebuie ; astfel arn ajuns aici. 

— Si cine credeţi dumneavoastră c-ar fi vinova- 
tul ? îl întrebă Maiorul. 

— Cu mâna pe suflet n-aş putea numi pe nimeni, 
răspunse bătrânul, 

— Totuşi, insistă Maiorul, trebuie să vă fi gândit 
la cineva. 

— M-am gândit, sigur că m-am gândit că dacă un 
om intră într-o casă străină și i se întâmplă o neno- 
rocire, atunci vinovatul trebuie căutat în primul 
rând în acea casă străină. 

— Văd că nu vreți să vă pronuntati, desi adi- 
neauri spuneati că ati scăpat de orice boală și că nu 
mai aveţi decât o singură grijă, aceea de a-l iden- 
tifica pe vinovat. De ce ezitaţi, ce vă reţine? 

— Nu mă reţine mai nimic, dar dacă am fost pe 
la atâtea uși, iar oamenii aceia mi-au promis cu toţii 
că se va face drepiate şi eu vad că nu mă cheamă 

nimeni si nu se mai aude nimic de atâta vreme, 
atunci ce să mai sper ? 

— Bine, atunci spuneti-mi cel putin de ce vă e 
teamă sau de cine va temeti ? 

— N-am făcut niciodată o faptă de care să-mi fie 
teamă, dar cum vă spuneam acum îmi este peste 
măsură de greu! 

— Ştiu cât de mult suferiti ca părinte, dar dacă 
insist n-o fac pentru a vă provoca o nouă suferinţă. 

— N-am patit în viata mea ceva mai cumplit, 
adăugă bătrânul, si n-aş suporta încă un caz ca 
acesta în familia mea. 

— Atunci mă las păgubaș, schimbă Maiorul tac- 
tica, dacă vă temeti atât de tare să spuneţi ce credeţi, 
nu spuneți ! 

— Mi-e teamă de vinovat, răspunse bătrânul 
aproape strigând. 

— Dar știți că fiul dumneavoastră a avut de lup- 
tat cu patru oameni atunci la mansardă, nu numai 
cu unul ? 

— Plus tatăl Norei, adăugă bătrânul, după ce re- 
fuzase atâta vreme să spună acest amănunt uriaș. 

— Fără un imbold plăcut, lucrurile se urnesc greu 
totdeauna, de aceea vă propun să ne mai odihnim 
band câte-un pahar, veţi fi obosit şi dumneavoastră, 
tot întrebând si răspunzând, spuse Vasile. Când Ma- 
ciste se ridică în picioare pentru a-și lua propriul 


pahar, Maiorul avu — pe lângă senzaţia stranie că 
în uriaşa blană cu o turmă de pete nu s-ar ascunde 
un motan oarecare — avu şi revelația unui ajutor 


nepretuit. După ce-și goli paharul bătrânul isi ceru 
scuze că nu mai poate rămâne şi ieși din casa lui 
Gherman cu promisiunea Maiorului că va fi tinut 
la curent cu orice descoperire, 

— I-am eam obosit. po bătrân, dar mA aşteptam 
ca Nora să ne dea un semn şi cand colo a venit el cu 
această mărturie scrisă a fiului său ; am o poftă de-a 
intreba cum nu mi s-a mai întâmplat demult şi 
dacă Nora ar reveni în mijlocul nostru as fi mai 
mult decât mulțumit, reluă Maiorul firul discuţiei. 

Maciste luă scrisoarea adusă de bătrân și — cum 
ceilalţi trei se repeziră să i-o smulgă — dintr-o ţâş- 
nire ajunse în grădină, rupse o floare si o luă la 
stânga spre vilă urmărit din poartă de cei trei. 


SUSPECTAREA MARTORILOR 


După plecarea bătrânului miner și apoi a lui Ma- 
ciste, Maiorul ceru voie să-şi aşeze picioarele pe unul 
din fotoliile alăturate si, cum suferise totdeauna 
când în preajma lui se instala o linişte perfectă 
—- adică atunci când interogatii sau martorii 
tăceau cu încăpățânare, observând că Ion nici măcar 
un joc de șah nu mai voia, iar Vasile visa privind 
spre stradă — ofiţerul se văzu nevoit să umplă 
tăcerea cu propriile-i confesiuni. 

— Mă bucur, dragii mei, că ne-am împrietenit, 
deși trebuie să vă spun că nu numai meseria, dar 
şi propria-mi fire m-au păstrat departe de efuziuni 
sau împrieteniri rapide cum mi s-a întâmplat de 
sceastă dată. Vreau să spun că, dacă în ochii celor- 
tatti semeni, eci mai multi vor să treacă drept nişte 
ameni de caracter, pe când în ochii lor proprii ca- 
vector le esie aproape mototolit de compromisuri, 
eu fin şi am ţinut ca în fata conștiinței mele să 

exprim prin tot ce fac sobrietate şi rigoare, si să 
servesc numai adevărul. 

În clipa aceea, în cameră intră Maciste, care-i 
puse lui Vasile în palmă un biletel si, fără să aştepte 
răspuns, dispăru pe ușă ca o fantomă. 

— Într-un singur caz — continuă Maiorul — am 
îndoieli asupra reușitei acţiunilor mele, anume 
atunci când întâlnesc martori pe care nu-i pot stă- 
pani, atunci cand mă simt încurcat de o forţă sau de 
o mână străină (Vasile ridică umerii a nedumerire). 
E normal să fii nedumerit, dar dându-ţi amănunte 
o să fii de acord cu mine că primind zilnic un raport 
asupra tuturor deplasărilor şi întrebărilor puse de 
mine, mă vedeam pus în situaţia de a găsi ori o clo- 
potnita părăsită, ori o cazemata pe fundul unui lac, 
astfel ca nimic din ceea ce am urmărit să nu trans- 
pară în alte medii. Bineanteles că primii pe care 
i-am bănuit au fost colegii mei, obișnuiți cu şicane!e, 
care informându-mă despre propriile mele acţiuni 
voiau să mă încurce şi să mă îndepărteze cât mai 
mult de aflarea adevărului. Dar trebuie să vă spun 
că de multe ori i-am suspectat și pe unii martori 
(Maciste mai intră o dată in cameră şi depuse pe 
masă o sacoşă cu trei sticle de aceeaşi culoare, ca și 
cele aduse de el dimineaţă împreună cu Nora, dispăru 
apoi din nou, după ce făcu un opt rapid printre 
picioarele de lungan ale lui lon, care îl asculta pe 
Maior rezemat de sobă). 

— Bine, dar o concepție ca aceasta în care mar- 
torii trebuie suspectaţi mai mult decât vinovatii eu 
o resping aprioric, pentru că este foarte dăunătoare, 
comentă Ion cele auzite. 

— A-i suspecta mai mult pe martori, explică Ma- 
iorul, nu înseamnă a trece în seama lor vinovăția 
celor cu adevărat vinovaţi, 

— Atunci, replică Ion, înțeleg că de aceea îl oco- 
lesti pe Simion Still, de mai bine de şase luni, nu- 
mai pentru ca nu cumva să te abati de la concepția 
marelui profesor de criminalistică. 

— Pot să-ţi spun că acum șase luni am vorbit cu: 
tatăl Norei mai bine de două ore într-un parc, însă 
cu el am procedat altfel. Deși cunoşteam că în 
aceeaşi zi îi văzuse pe cei patru mercenari, i-am 
spus ritos că i-am reţinut încă de ieri, dându-i astfei 
să înțeleagă (exact !) că ştiu cine-i adevăratul crimi- 
nal în cazul medicinistului. 

— Mai bine zis, completă Ion, omul va avea timp 
să facă încă o seamă de fapte bune... întru apăra- 
rea lui. 

— Vrei să insinuezi, interveni Vasile, că i-a dat 
timp vecinului să scape de cel mai periculos dintre 
martori, adică de Gherman, care văzuse totul ? 

— Exclus să creadă una ca asta, spuse Maiorul 
cam precipitat, vă înșelaţi dacă vă inchipuiti amân- 
doi că mă aflu pe această stradă singur și izolat cu 
doi prieteni nou-nouti, in casa lui Gherman. Aflaţi 
că și casa Norei, cum vă place vouă să ziceti, şi casa 
bătrânului grefier sunt protejate de ochii agenților 
mei în trei schimburi, iar cel putin doi dintre ei aud 
acum tot ce vorbim noi. 

— Pentru niște martori periculoși, cum sunt eu 
şi Vasile, măsura este cum nu se poate mai necesară, 
Maiorule ! 

— Măsura nu constituie o suspiciune la adresa 
voastră, ci se aplică din principiu în toate cazurile, 
când strângerea informaţiilor e pe sfarsite si dezno- 
dământul e foarte aproape. 

— În cazul ăsta, fraţilor, eu unul nu mă pot 
abtine să nu bem pentru apropiata revenire a lui 
Gherman în mijlocul nostru si să-ţi urez si dumitale 

şi întregii echipe să-l aduceţi, dacă se poate, chiar 
în seara aceasta ca să mai apuce măcar o sticlă plină 
din cele trei ; și pentru că ne-ai făcut o mare bucu- 
rie prin ceea ce ne-ai relatat, iti citesc şi eu biletul 
primit de la Nora. Pe scurt, iată-l: „Vă așteaptă o 
mare surpriză“, isi încheie intervenţia paietică, 
Vasile. 

— Dar ceea ce scrie poale să însemne pur si sim- 
plu doar sticlele pe care Maciste ni le-a adus îndată 
după bilet, fu de părere Ion. 

— Nu cred, se impotrivi Maiorul, ceva important, 
ceva cu totul nou se pregătește în casa Norei. Veţi 
vedea că nici nu vom mai putea pleca de pe Salvării, 
dar pentru mine prezența voastră este mai necesară 
decât a grefierului sau a lui Still însuși, pentru că 
voi constituiți atmosfera sau clima însăşi în care 
adevărul trebuie să se nască. 

— Hai să mai bem un pahar, Maiorule, că prea 
ne flatezi, propuse Vasile. 

— Eu spun că nu ne flatează deloc, dimpotrivă, 
îl contrazise Ion. Am impresia că în loc să fie reti- 
nuti vecinul Still si grefierul, am intrat noi în jocul 
martorilor şi vinovaţilor. Spune-ne ce ai cu noi, ca 
să stim cât mai avem de stat nedormifi ? 

— Vrei să ştii cu tot dinadinsul, întrebă Maiorul ? 

— Vreau neapărat, dar acum, şi fără divagatii, 
adăugă Ion. 

— Atunci află că la noi la Sectie se crede că 
prietenul vostru Gherman s-a izolat voluntar si că 
de șase luni încoace nu face decât să inventeze o po- 
veste cu un motan si s-o publice, si unde crezi, nu 
în oraşul nostru, ci în cea mai bună revistă din ca- 
pitală. Ce spui ? crezi că el e autorul ? 

— Bineînţeles, nici nu putea fi altcineva, desi 
semnează cu pseudonim, preciză Ion, dar pentru 

mine povestca se complică : Gherman e autorul, dar 
el nu s-a izolat voluntar, a fost izolat cu ori, În 
clipa următoare, Maciste depuse încă o sacoşă 
masă și un bilet” în mâinile lui Vasile care citindu-l 
exclamă : „Copii, se pregătește o seară măreaţă !“ 

DESCOPERIREA AUTORULUI 


— O seară măreaţă ? se întrebă retoric Maiorul, 
nu poate fi dacii o sear& de vară, cand, sieznd pe 
spate deasupra unui porşor de fan, privesti bolta în- 
stelată, altfel nu înţeleg cuvântul măreție. Cat des- 
pre seara pe care ne-o vestește Nora, promit să parti- 
cip la toate inițiativele care ne-ar aduce un plus de 
informaţii în legătură cu Gherman. 

— Spuneai mai înainte că ţi-ai elucidat cazul 
Gherman, la ce bun să culegi alte informaţii, se 
interesă Ion, de vreme ce crezi că el însuși ca autor 
a inventat întreaga poveste, că, adică, s-a autode- 
turnat din realitate într-o ficțiune în care, pe lingă 
noi trei plus celelalte personaje, eroul principal esie 
un motan — e adevărat că el există — uriaș, pre- 
venit și conștient că participă la mișcarea logosului!? 

— Îți răspund, spuse Maiorul, că sunt îngrijorat 
peste măsură că mă descopăr după ani şi ani de acti- 
vitate ca personaj într-o poveste pe care nu pot s-o 
modific în nici un fel, alături de acest Maciste stra- 
niu si de nedresat, venit cine știe de unde în orașul 
nostru, de acest motan pe care-l văd urmând şi îm- 
plinind o idee abia gândită sau în timp ce prinde 

viață în mintea mea. Şi dacă mai adaug faptul că 

-a trecut mai mult de o săptămână, două de la cele 
întâmplate până când publicarea lor în revistă a de- 
venit un fapt împlinit, atunci pot să-ţi spun cu pre- 
cizie că nu Gherman, care lipsește cam demult, este 
autorul, ci cu totul si cu totul altcineva. 

— Dar dacă admitem logica de nezdruncinat de 
mai sus, replică Ion, atunci nu ne rămâne decât să 
ne gândim la cineva care a participat la toate în- 
timplarile relatate de autor. Dacă ar avea memorie, 
acesta n-ar putea fi decât grefierul. 

— Exclud posibilitatea, mai degrabă Vasile, se 
pronunță Maiorul. 

— Dragilor, protestă Vasile cu gingășie la început, 
n-aş dori să ne certăm, dar dacă vreţi neapărat să 
mă implicaţi în lucruri care nu mă privesc, atunci 
eu ridic sacosa de pe masă si plec. Cu Gherman si 
cu Ion sînt prieten de-o viaţă, cu Maciste mai de 
curând, iar cu dumneata, Maiorule, mă știu mai bine 
doar de azi dimineaţă. Văzând însă că îndrugi verzi 
si uscate, uitând cu totul misiunea de bază care ne-a 
împrietenit, adică readucerea lui Gherman printre 
noi, te anunţ că părăsesc definitiv noul triumvirat 
fiindcă e eu nu sunt nici autor de povești, nici per- 
sonaj, nici martorul dumitale, eu sunt o realitate 
şi-ai să vezi îndată cum realitatea din aceste sticle 
va trece şi se va pierde rapid în realitatea care sunt 
eu, strigă Vasile. 

— A-ti părăsi prietenii la nevoie poate fi la fel 
de grav şi egal cu oricare altă crimă, se supără Ion, 
însă pe un ton atât de calm, încât Maiorul se sur- 
prinse vorbind fara controlul sever ce şi-l impunca 
de fiecare dati: acum știu cine-i autorul ! 

— Nu ne interesează, răspunse Vasile furios, 
dacă vrei să mai rămâi la noi, te rog să încetezi cu 
supoziliile ; bei cu noi sau pleci ! Pe sticlele acestea 
le doare transparenţa de când ne tot așteaptă să le 
ușurăm de povara lor. 

Lumina de afară începuse să scadă iar Maiorul 
se temea să nu adoarmă ; în cameră se auziră nişte 
semnale ca de sonerie înfundată si el se scuză (in- 
irând în buie) că trebuie să-și dea cu apă rece pe 
fata, deoarece îl apucase somnul. 

-— Hai să plecăm, să-l lăsăm singur, îi propuse 
Vasile lui Ion. 

Ion nu mai putu să-i răspundă, fiindcă din baie 
se întoarse Maiorul cu un chef de sporovăială și 
mai mare. 

— Iti cer scuze, frate Vasile, dar nu credeam să 
te supere în asemenea măsură presupunerea că ai 
fi inventat această poveste. 

— Primesc scuzele cu condiţia să bem cot la cot 
până la revenirea lui Gherman, răspunse Vasile. 

— De acord, însă mai cu măsură, deoarece s-ar 
putea să fie mare nevoie de luciditatea noastră la 
noapte. I-as propune acum lui Ion să ne povestească 
împrejurarea ce l-a determinat pe autorul necunos- 
cut nouă, mai bine-zis să-și imagineze cum i-a venit 
aceluia să scrie despre un motan ; adică să-l facă 
personaj principal pe Maciste în povestirea ce apare 
săptămânal și pe care eu unul o urmăresc avid. 

Putina lumină ce răzbătea de afară si ultimele pa- 
hare cu care-l îmbiase Vasile declansar& în Ion o 
dispoziţie specială de a povesti. 

— Să tot fi avut vreo şapte ani când au început 
ai mei să mă aducă la târgul de joia din acest oraș. 
Dimineaţa când ajungeam pe strada Căminului, 
opream ce liccare dată la mătușa mea, iar mama 

scotea dintr-un coș câteva kilograme de mere și 
dintr-altul o găină, două, și i le lăsam, apoi ne în- 
dreptam spre târg. După ce fusesem de mai multe 
ori la târg şi începusem a cunoaște acest oraș, într-o 
joi m-am pierdut de ai mei, m-am înhăitat cu niște 
copii, am furat câţiva, pepeni cu care ne-am dus la 
casierița de la cinema si astfel s-a făcut că la şapte 
ani am văzut primul film. Când am ieşit din sală 
era noapte si, cum până în sat la mine erau opt kilo- 
metri, am socotit c-ar fi bine să dorm la sora tatălui 
meu. Mătușa era o femeie destul de vârstnică și des- 
tul de nebună pentru înțelegerea mea, fiindcă atunci 
când venea în sat şi aducea bomboane sau jimble, 
ne dădea câte o singură bomboană, dar numai unei 
surori care era blondă ca ea, şi mie, pe care mă 
simpatiza fiindcă ființa mea îi impunea acest senti- 
ment, iar celorlalţi fraţi şi surori nu le dădea absolut 
nimic, preferând să împartă ce mai adusese copiilor 
din vecini. Astfel, când am ajuns și am intrat cu în- 
drăzneală în casa ei, mi-a spus că nu are decât un 
ou, pe care i l-a adus postasul, si, dacă vreau să 
mănânc, să fac focul şi să pun oul în tigaie, ceea ce 
am şi făcut. După ce oul s-a prăjit și l-am pus pe 
masă, doar m-am aplecat să scot pâine din puiul 
mesei și, când m-am ridicat, instantaneu au năvălit 
la masă cam între douăsprezece și șaptesprezece 
pisici lihnite de foame. Cat! strigam eu si le atin- 
geam cu furculita peste labe, sit ! striga mătuşa din 
pat si atunci un motan uriaş, dar nu cât Maciste, le 
lua rând pe rând la bătaie, deoarece mă supăraseră 
pe mine. La un moment dat, a vrut să se repeadă la 
însăşi mătuşa, ca s-o zgârie, fiindcă ea mi-a cerut 
să cura} tigaia cu pâine iar eu am refuzat, gândin- 
du-mă că mâţele or fi lins mult şi bine fundul tigăii. 
Când să mă culc în celălalt pat, mătuşa mi-a inter- 

zis sub cuvânt că patul acela era ţinut pentru oas- 
peti, nu pentru mine, așa că am acceptat să dorm 
spre perete şi la picioarele ei. Lampa ardea cu fitilul 
tras si în încăpere toate obiectele păreau gata să se 
repeadă unul spre altul. La putin timp după ce mă- 
tuşa începuse să sforăie, pisicile veneau rând pe 
rand la picioarele ci, foarte aproape de fata mea, 
iar eu le apucam de coadă și le azvârleam cât colo, 
după care motanul cel mare le administra niște labe, 
încât casa întreagă se umplea de mieunături sufe- 
rinde. Faptul că motanul ţinea absolut evident cu 
mine m-a mirat, astfel încât am început să iubesc 
pisicile, deși până atunci văzusem în lingușirea lor 
numai viclenie și ostilitate. Matusa însă își apăra 
pisicile cu strășnicie si de fiecare dată când mă rătă- 
ceam pe la ea mă întreba de ce-am venit să-i tulbur 
copiii, așa le spunea pisicilor, dar eu scoteam dintr-o 
pungă tot felul de rămășițe de mâncare si, după ce 
într-un loc ferit asezam bucăţile mai bune motanu- 
lui care mă părtinea, goleam punga în alte două, 
trei locuri, direct pe dusumea, sau pe covor si atunci 
mătușa mă bombinea până spre miezul nopţii, 
ameninţată şi ea, la rându-i, de ghearele motanului 
ei. Dac-o întrebam de ce fine șaptesprezece pisici, 
mătuşa îmi spunea că ea a aruncat din propriu-i 
pântec șaptesprezece copii, care sunt acum într-o 
insulă din spatele Lunii, de unde au venit aceste 
pisici, ca să-i înlocuiască pe copiii cei pierduţi. Pe 
scurt, cam această poveste i-am spus-o și lui Gher- 
man care, având norocul să fie și stăpânul marelui 
Maciste, s-o fi gândit şi la motanul mătușii mele şi 
astfel și-o fi creat personajul. 

Maciste intră tot neanuntat pe uşă, apoi în urma 
lui intra Nora și, când aprinse lumina, Ion observă 
că Vasile şi Maiorul adormiseră aproape de la în- 

cepntul povestirii lui, ceea co-l bucură, peniru că 
Maiorul n-ar fi trecut peste obsesia pisicească a lui 
Ion, iar prin aceasia ar îi dedus că el este autorul. 
desi numele lui apărea numai ca personaj. 


DEZLEGAREA LIMBII 


Puteau să fie orele zece seara când Maciste in- 
trase urmat de Nora si auziseră de bună seamă ul- 
timele cuvinte sau propoziţii din povestirea lui Ion, 
căruia nu-i scăpă zâmbetul triumfător de pe faţa 
Maiorului când acesta se ridică s-o întâmpine pe 
Nora şi-i spuse că și-a luat o piatră de pe inimă, 
deoarece era convins că vecinul ei, Gherman, s-a 
autoizolat, ca să scrie o poveste stranie despre 
Maciste. 

— Atunci eu sunt si mai bucuroasă, de o mie de 
ori mai bucuroasă, repetă Nora, întâi pentru că dom- 
nul Gherman e în siguranță, şi-n al doilea rând 
fiindcă am rămas singură acasă, căci adineauri tata 
s-a urcat la volan cu mama alături, si am impresia 
că pe bancheta din spate mai era cineva, poate 
grelierul, 

— Minunat, spuse Maiorul și ieşi fulgerător pe 
usa, iar cum ceilalți rămaseră oarecum incurcati 
de graba ofițerului, Nora le propuse, dată fiind 
strâmtoarea de la Gherman, să se mute la vila unde 
îi așteaptă surpriza cespre care le scrisese. Când re- 
veni după vreun sfert. de oră Jn capătul străzii Sal- 

vării, Maiorul fu întâmpinat de Maciste si condus 
până la Nora acasă. 

— Îmi pare foarte rău că n-aţi avut răbdare să 
vă invit, dar o fac acum și vă spun: bine-aţi venit 
la noi! 

— Mulţumesc, mulțumesc, știam încă din timpul 
zilei că s-ar putea să am norocul de a vă face o vi- 
zită, domnişoară, dar fiindcă acest telefon e defect 
am alergat până la barieră să-i anunţ pe cei de-acasă 
că voi întârzia, să nu-și facă altfel de griji, încheie 
Maiorul. Le cunoscu apoi pe Doina si pe maică-sa, 
care se aflau la vilă si se arătă încântat de societatea 
ce se alcătuise pe neașteptate, apoi, declară că, deși 
Vasile a fost foarte amabil, turnându-i cam mult în 
pahar, îşi ia angajamentul să nu supere pe nimeni 
decât cu vorbe, căci vorbele, cum știe toată lumea, 
le mână vântul. 


— Iubiţii mei, începe Vasile, Zeul nostru, al celor 
ametiti, nu ne-a părăsit nici de această dată, fiindcă, 
iată, am intrat într-o casă minunată unde nu de 
dragul băuturii am venit, ci pentru a ne strădui să 
le distrăm cât mai bine pe scumpele făpturi care 
ne-au primit, astfel ca viata să nu li se pară urâtă, 
iar noi să ducem cu noi multumirea că ne-am purtat 
cavalereste într-una din serile neuitate ale anului o 
mie nouă sute şi mai mult, dar în tot acest timp să nu 
uităm o clipă ce frumos i-ar sta printre noi marelui 
nostru prieten Gherman, în cinstea venirii căruia 
printre noi ridic paharul, nu înainte însă de a mă 
închina cu sfială în fata frumuseţii fără pereche a 
scumpelor noastre amice. Bravo! bravo! bravo! 
strigaraé în cor femeile, iar Ion îi strânse mâna cu 
sobmetate, așa cum o fac numai clienţii de seamă 
când avocaţii lor se întorc radioşi de la bară. 

— Fetelor, vă rog să puneţi puţină muzică, dacă 
nu cumva se supără Maciste, iar eu mă duc la bucă- 
tărie să aduc ce este de trebuință la masă, propuse 
mama Doinei, emotionata până la lacrimi de cuvân- 
tul lui Vasile. Pentru a le dovedi că în seara aceea 
nu-l supără nimic, Maciste însuși îndepărtă capacul 
de la picup și alese din teancul de plăci una cu cele 
mai antrenante melodii de dans, iar după ce declansa 
butonul se înclină în faţa Norei şi dansul în- 
cepu sub ropotele unei furtuni puternice de primă- 
vară. Doina dansa cu Maiorul, iar mama fetei intra 
şi se întorcea mereu la bucătărie, astfel că în mai 
puţin de o jumătate de oră, masa fu aranjată şi băr- 
baţii fură poftiti să-şi ia locurile cuvenite în pri- 
mire. Nora şi Doina protestară, găsind că friptura 
e prea fierbinte şi c-ar fi bine să mai danseze puţin 
până vor fi scoşi fazanii de la cuptor, dar mama 
Doinei se dovedi mai severă ca o nemtoaica si nu 
aprobă nici o amânare, astfel că masa începu. Vasile 
stând lângă mama Doinei — doamna Clara, Doina 
lângă Maior, Nora lângă Maciste, iar publicistul Ion, 
singur la un capăt al mesei. Ciocnind paharele, fie- 
care ură sănătate, pe rând, tuturor, iar Vasile găsi 
de cuviinţă să mai adauge câteva cuvinte de îndată 
ce doamna Clara depuse pe masă o tavă din care se 
înălţau trei pene superb colorate, înfipte în spatele 
celor trei fazani aburind : 

— Oare prin ce merităm noi atâta cinste, decât 
prin faptul că în viaţă fiind ne-am învrednicit să 
fim prietenii lui Gherman, care este vecinul Norei ? 
Să bem deci primul pahar pentru gazdele noastre și 
al doilea pentru revederea grabnică a prietenului 
nostru. Apoi Vasile nu mai făcu decât să toarne vin 
din ce în ce mai des în paharele celor două domni- 
şoare şi, când nu era ocupată cu bucătăria, şi în 

paharul doamnei Clara. Absolut din întâmplare, 
Maiorul nimerise între cele două fete și, datorită 
straduintei cu care Vasile umpluse paharele, se 
bucură când domnisoarele începură să sporovăiască 
despre lucruri de care el avea cunoștință. La un mo- 
ment dat, însă Nora spuse: 

— Nu-i adevărat că vecinul Gherman a stat, cum 
zici tu, săptămâni întregi la mansardă. A stat nu- 
mai două nopţi, păzit de aceiaşi ticdlosi care l-au ne- 
norocit și pe iubitul meu. După aceea l-au transpor- 
tat la cabana din pădure, unde a fost reținut până 
de curând. Maiorul vru să întrebe, de ce până de 
curând ? Îl salvă întrebarea Doinei : 

— Si acum nu se mai află la cabană ? 

— Nu se mai află de câteva zile ; maximum două- 
trei zile cred c-au trecut de când a plecat de-acolo. 

— Spune ! o-ndemnă Doina. 

— Lasă-mă, sunt obosită, mai lasă-mă puţin! 
Nora isi udă în apă rece o batistă imaculata si după 
ce-şi tamponă fruntea şi tâmplele de mai multe ori, 
continuă : 

— L-am auzit acum vreo lună și ceva pe grefier 
spunindu-i tatei că vecinul Gherman aspiră de multă 
vreme să facă un album cu străvechile cetăţi redes- 
coperite de-a lungul văii Nilului, apoi peste câteva 
alte zile, tata i-a comunicat grefierului că l-a ataşat 
ca laborant-fotograf (pe domnul Gherman) la o 
echipă de arheologi de la noi, fapt pe care fotograful 
l-a acceptat chiar cu entuziasm, dar i s-a pus condi- 
tia să nu mai treacă pe acasă şi să nu scrie nici 
măcar o vedere prietenilor, încheie Nora, aproape 

ransparenta de paloarea ce 1 se asternuse pe față. 

— Ce frumos stil să povestesti, isi permise Ma- 
iorul, dar ce legătură poate fi între tatăl dumitale, 

oătrânul grefier și cei patru care i-au servit la în- 
depărtarea iubitului dumitale și apoi a lui Gherman? 

— Tata mi-a explicat că are altfel de planuri cu 
mine, atâţia dintre colegii lui au băieţi cam de vîrsta 
mea și c-ar fi fost păcat să plec, să mă îngrop undeva 
cu un biet medic. Dar mi-a jurat că nu va avea li- 
nişte până ce iubitul meu nu va fi operat şi vindecat, 
indiferent unde, iar în seara aceasta, înainte de ple- 
care mi-a promis că dacă operația va reuși îl voi 
revedea pe Emil și mă voi căsători cu el. 

— Ai uitat însă de întrebarea dinainte, o incită 
Maiorul. 

— A, da, relaţia e foarte simplă, unul din cei patru 
este tehnician la un trust de construcții si este văr 
cu tatăl meu, dar acest văr este totodată rudă și cu 
grefierul. În urmă cu vreo doi ani tata i-a salvat pe 
cei patru care vânduseră camioane întregi de ciment 
la particulari și vorba tatei, binele așteaptă bine, 
de aceea, spuneau ei într-o seară, ar fi fost o crimă 
faptul de a nu-l ajuta si ei, la rândul lor, când tata 
a avut nevoie. Acum cred că sânt cu toţii la cabană 
ca să sărbătorească plecarea lui Gherman din tara. 

— Când a plecat ? se prelăcu Maiorul că-l intere- 
sează. 

— Cum v-am spus, de două-trei zile, aproximativ. 

— Dar dacă i se întâmplă ceva, pe acolo, pe lângă 
apa aceea mare ? întrebă Doina. 

— Abia acum, când hotărârea lui Gherman de a 
pleca ne-a întristat pe toţi, abia acum e nevoie să 
mai bem un pahar si să dansăm, propuse Vasile, 
pentru ca sufletul minunatelor noastre gazde să re- 
devină luminos ca la început ! 

— Așa te-am cunoscut, asa să te păstrezi mereu, 
îl înderană Ion pe Vasile, gi dansul continuă până 
la ziuă. 

MASA DE DESPARTIRE 


În dimineața zilei de luni, cînd se despărţiră, si Ion, 
şi Vasile îl întrebară pe Maior ce crede, va scăpa 
Gherman cu viaţă sau nu ? Maiorul răspunse punând 
răul înainte pentru orice eventualitate, iar la între- 
barea dacă cei vinovați vor fi pedepsiţi, le dădu asi- 
gurarea că nici nu se poate alifel. Maciste, care 
stătea pe stâlpul porţii lui Gherman, asistă la des- 
partirea Maiorului de cei doi prieteni şi-l conduse 
până la barieră, unde rămase până la urcarea ace- 
luia în autobuzul 3000, apoi încă o jumătate de oră 
pentru a se asigura că nu se întoarce, după care se 
îndreptă spre vilă, intră nebăgat în seamă de nimeni 
în camera Norei care dormea, o privi nemișcat fără 
să clipească minute în șir, iar când fata începu să 
strige : „nu-l omorâţi !“ ieși ca o umbră si urcă in 
camera de la mansardă, unde știa că nu va mai intra 
nimeni multă vreme. 


* 


Pe la prânz, doamna Clara şi fiica ei, Doina, ple- 
cară cu un taxi, lăsând-o pe Nora să doarmă dusă. 
Pe la orele când umbrele cresc nemăsurat de lungi, 
Ion si Vasile, care dormiseră şi ei neintorsi, fură 
treziţi de telefonul Maiorului care-i anunţă că le-a 
motivat absentele la serviciu, și după ce-i multumira, 
cei doi se pomenira întrebându-se deodată, ce-ar 
fi să-i mai facă o vizită Norei ? Ion reveni însă cel 
dintâi asupra întrebării şi fu de părere că ar fi o 
greșeală, mai bine-ar fi să-l caute pe Maciste, pe 
care-l văzuseră în zori schimbat complet, adică dis- 
trus de posibilitatea ca stăpânul său Gherman să nu 
se mai întoarcă niciocată acasă, Mai leneviră o oră, 

două, apoi Vasile formă numărul Norei, pentru a o 
intreba dacă Maciste se află cumva acolo, dar la 
celălalt capăt răspunse o voce severă de bărbat si 
Vasile așeză receptorul în furcă, fără alt cuvânt. 

Nora mai dormea când părinții ei, împreună cu 
cei patru, plus grefierul intrară în vilă. 

— Avem friptură de fazan de zile mari se lăudă 
stăpâna casei, dar sunt aşa de obosită ! Grefierul se 
oferi să pregătească el totul, fiindcă de-o viaţă în- 
treagă își prepara singur. 

— Să ne trăiască odrasla, strigă Simion Still când 
intrară în marea sufragerie, sunt foarte curios pen- 
tru cine a organizat ea asemenea ospăț ! 

— Oameni de condiţie proastă, niște ţărani în orice 
caz, interveni grcfierul, findeé văd că fazanii au ră- 
mas intregi, iar privirea doamnei Still îl despică în 
două. 

— Te-nseli vecine, replică Simion Still, să ştii că 
fazani (în regiunile unde suni) mănâncă şi țăranii, 
fiindcă ei se pricep cel mai bine să-i vâneze. 

Încă de la venirea gazdelor, Maciste deschisese 
ușa mansardei ce dădea spre scara interioară şi aş- 
tepta fara emoţii să vadă ce se întâmplă jos în su- 
fragerie. 

— Sunt de părere, vorbi pentru prima oară vărul 
lui Simion Still, că fericitii dinaintea noastră au 
avut totuşi bun simţ, de vreme ce fazanii suni 
întregi. 

— Mă duc s-o trezesc pe iresponsabila asta, se în- 
furie doamna Still. 

—- Îţi interzic, hotărî soţul ci, aici, deocamdată 
eu decid ce trebuie sau nu trebuie făcut. Lasă-l pe 
vecinul nostru la bucătărie cu fazanii, iar tu condu-l 
pe vărul să ia din pivniță o damigeană dar nu cu 

roşu, cu alb, fiindcă-i mai ușor peste noapte ; vinul 
roşu se bea numai la prânz. 

Când masa fu pregătită apăru si Nora într-un ca- 
pot vişiniu, culoare care-o făcea și mai subțire decât 
cra, venea cu ochii închiși ca o somnambulă diafană, 
toţi tăceau ca niște pietre, iar fata tresări când simți 
că sufrageria e plină de lume şi, deschizînd ochii, 
vru să se întoarcă în camera ei, dar taică-su o în- 
tâmpină cu blandete şi-o pofti să stea chiar la 
dreapta lui (Maciste coborise până la ultimele 
trepte ale scării), îi cuprinse umerii cu dreapta şi-o 
întrebă cum s-a distrat şi dacă n-a supărat-o cineva, 

— M-au sunat câţiva colegi și colege, şi cum mă 
simțeam foarte singură i-am invitat la noi. 

Grefierul aduse, pe lângă tava cu fazani, si niște 
cârnăciori oltenești ; din pivniţă sosiră cei doi cu 
vinul si mesenii începură să mănânce într-o tăcere 
deplină, încât se auzea fiecare inghititura. De la 
primele pahare de vin până când se termină dami- 
geana nu trecu mai mult de o jumătate de oră, timp 
în care gazda si grefierul discutau despre pofta de 
băutură a celor patru, iar cei patru se întrebau daca 
Simion Still nu le-ar putea oferi şi o oarecare sumă 
de bani. 

— Asta nu se poate, strigă la un moment dat vărul 
familiei. 

Amfitrionul bătu cam tare cu furculita într-un 
pahar și spuse : 

— Sunt mulţumit nu numai pentru că am putut 
să vă ajut la timpul potrivit, dar sunt cu atât mai 
mulțumit cu cât s-a dovedit că la nevoie și voi ați 
fost oameni, încât vă propun ca de acum înainte să 
ne vedem cât mai rar pentru a nu da de bănuit, știți 
doar că sunt atâția oemeni răi care abla așteaptă 
să vâneze o oarecare slăbiciune de-a noastră, pentru 

a dovedi că noi nu ne deosebim cu nimic de ei, că 
noi adică am fi la fel de răi; vă propun deci să ne 
despartim acum și să ţinem întotdeauna cu binele 
şi cu dreptatea. Cei patru ieșiră în linişte iar grefie- 
rul dădu să-l îmbrăţișeze pe amfitrion, însă acesta 
îi întinse doar mâna privindu-l sever. De la man- 
sardă, Maciste cobori fulgerător în cais, ajunse cu 
mult înaintea grefierului în grădina acestuia si pro- 
fitînd de întuneric se strecură o dată cu el în casă, 
intră sub pat si aşteptă. Când grefierul stinse lu- 
mina, Maciste, care abia încăpea sub pat, se ridică 
pe toate labele dintr-o dată și grefierul, gata-gata să 
leșine, se îndreptă  clătinându-se spre comutator, 
apoi se aplecă în genunchi să vadă cine era sub pat, 
dar nu mai avu curajul să stingă lumina și intră sub 
plapumă, cu ochii închiși. Grefierul era cu atât 
mai speriat cu cât la plecare dorinţa lui de a-și 
imbratisa vecinul fusese interpretată ca o lingusire 
şi se temea că, fără știrea lui, Simion Still împreună 
cu ceilalți patru, care-i cunoșteau bine locuința, îi 
puseseră un gând rău, cel mai rău, 

La un moment dat îl copleșiră amintirile, era 
pe-atunci plutonier si trecea cu un inel imens de 
chei în mână de-a lungul unui coridor al închisorii 
Hermina și prin viziera fiecărei celule îl lovea ca un 
glonţ in timpane un singur cuvânt, apoi ecoul cu- 
vântului îl izbea în ceată : ticdlosule, ticălosule, ti- 
călosule si neputând suporta se văzu fugind printre 
santinele și pe străzi până când ajunse în patul 
acesta bătrân pe care plapuma tremura de-a lungul 
şi de-a latul culcusului presat de singurătate și abia 
atunci, când reuşi de spaimă să deschidă ochii, zări 
ceva cu totul şi cu tolul nemaivazul. 

GREFIERUL Si MOTANUL 


Zorii îl găsiră pe bătrânul grefier cu două perne 
mari la spate privind fix spre mijlocul mesei unde 
lumina (strecurată printre storurile geamurilor din 
stânga si din dreapta) închipuia statuia unui motan 
uriaș în ai cărui ochi bătrânul văzu la-nceput două 
tunele luminoase și adânci, apoi doar unul singur, 
nesfârșit, care parcă-l sorbea, 

Din locul unde se afla Maciste, se vedea bine fata 
marcată de mica pareză din dreapta pe care grefierul 
o făcuse după sperietura din seara trecută și mâna 
dreaptă rezemată de abdomen, paralizată definitiv. 
Noutatea imaginii ce apăruse brusc printre cele fa- 
miliare grefierului îl făcu pe acesta să închidă ochii 
tulburat într-adevăr așa cum nu mai fusese niciodată 
şi o teamă cu totul şi cu totul nouă puse stăpânire 
pe el, făcându-l să închidă ochii strâns ca într-un 
refuz total al realităţii. Cu greu rezistă însă să-și 
țină ochii închiși mai mult de câteva minute, timp 
în care lumina zorilor inundase încăperea ; teama 
din el si lumina din afară îl făcură să deschidă ochii 
din nou si atunci îl văzu pe primul judecător despre 
relațiile căruia făcuse în tinereţe sute și sute de ra- 
poarte către poliţie şi primărie până când judecăto- 
rul fusese îndepărtat. Dar acum acel prim judecător 
stătea pe un scaun așezat pe masă, îmbrăcat în bă- 
trâna robă pe care grefierul însuși și-o arunca pe 
umeri în timpul instanţelor sale imaginare, iar lu- 
mina ce venea din spate crea o astfel de aură în 
jurul capului judecătorului, încât grefierul isi în- 
chipuia că a murit de mult și că se află la judecata 
de apoi. Totuşi când fu întrebat câte crime a comis, 

batranul grefier, cu toate că-i împiedica strambatura 
gurii, răspunse precipitat : nici una. 

— Câte crime ai tăinuit? întrebă judecătorul. 

— Multe, răspunse bătrânul după o lungă tăcere. 

— Cine a propus mai întâi ca Gherman să fie în- 
depărtat ? 

— Eu, eu, eu! spuse bătrânul, fiind evident că 
astfel își ușura sufletul. 

— Cine l-a aruncat pe iubitul Norei de la man- 
sardă ? 

— Vărul lui Simion Still împreună cu alti trei 
prieteni. 

— Dar cine le-a cerut să facă acest lucru ? 

— Eu le-am cerut, se precipită grefierul, la rugă- 
mințile lui Simion Still. 

—- Ce-ai primit sau care ţi-a fost partea după 
cele întâmplate ? 

— N-am primit nici un ban, dar am fost bucuros 
că pot participa la clădirea fericirii unei fiinţe nevi- 
novate cum e Nora, 

— Crezi că fata lui Simion Still e fericită ? 

— Nu cred. Nu mai cred nimic. 

— Atunci nu mai esti bun de nimic dacă nu mai 
crezi nimic. Ce pedeapsă crezi că merifi pentru cri- 
mele la care ai participat ? 

— Nu știu, nu mi-ar place să mor în nici un fel. 

— Atunci, pentru că te-ai purtat toată viața ne- 
omeneste, te vom da în seama unui animal să te 
sfasi 

-— Wa nu, nu! strigă grefierul. Asta n-aş 
suporta. 

Pe cînd grefierul se văicărea ca o femeie fricoasă, 
vocea judecătorului pronunţă cu putere sentința : 
„Vei fi dat în seama unui tigru !“ 

Bătrânul începu să tremure din tot trupul, vru 
să mai spună ceva, dar vocea îi dispăruse, apoi în- 
chise ochii, iar cu mâna sănătoasă încerca să facă 
semne de îndurare. Maciste își desfăcu roba de la 
gât, o aşeză în cuier si apoi se postă pe masa de 
unde putea să vegheze în linişte ultimele zile ale 
grefierului. 


PLECAREA VECINULUI 


După ore şi ore de veghe cu pleoapele strânse — 
în timp ce storurile erau trase si nu se mai știa dacă 
e ziuă sau noapte, nici câtă vreme trecuse de la pa- 
ralizia grefierului, acesta deschise ochii și cu toate că 
se aştepta să vadă fata judecătorului, pe scaunul de 
pe masă îl descoperi pe călăul său, adică tigrul în 
seama căruia instanța îl dăduse. Un răget ușor făcu 
să craască ochii grefierului până într-atât încât, 
oricât a mai încercat după aceea, pleoapele nu i-au 
mai putut acoperi în întregime, rămânând cu spaima 
de a-și vedea mereu călăul atât de aproape, atât de 
neocolit si de amenintator. 

Maciste vedea că din bătrân a mai rămas doar un 
pumn de pământ viu si un infern de teamă, spaimă 
sau groază în urma nenumăratelor crime din tine- 
rete sau tăinuiri ale acestora, acum la bătrânețe. La 
Jugul din Vale, când omora fără să-i mănânce 
câte o sută de șobolani, lui Maciste i se părea că se 
joacă pur și simplu cu niște bulgări vii de pământ. 
Între timp însă, Maciste își descoperise forţa de a-i 
hipnotiza pe cei din jurul său şi nu rareori îi făcuse 

pe ceilalţi să vadă în el când un interpret la violoncel, 
când un tânăr frecventator al saloanelor, când un 
tigru gata-gata să se arunce asupra infricosatei sale 
prade, imagini care până la urmă dăduseră mult de 
furcă cititorilor foiletonului pe care Ion îl publica 
săptămânal sub pseudonim. 

Marele Maciste il ura într-adevăr pe grefier, în- 
deosebi de la dispariţia lui Gherman încoace, iar 
acum fiind în puterea sa, avea de gând să se joace 
până la capăt cu viata acestui bătrân rău. În timp ce 
erefierul nu mai avea în ochi decît expresia nemăr- 
ginitei sale spaime în fata pericolului de neinlaturat, 
Maciste făcu un salt de pe masă pe marginea patului 
si pregătindu-se pentru un atac final, cutremurat el 
însuși de ceea ce văzu pe fata victimei sale, în loc să 
atace se întoarse în aceeași secundă pe scaunul pro- 
tapit pe masă. Pentru grefier însă atacul tigrului 
chiar avusese loc, pentru că atunci când încercă să 
se împace cu necunoscutul vrând să-și facă semnul 
crucii, simți o sfâșiere a beregatei si mâna lui stângă 
îi cuprinse gâtul, astfel încât mai avu timp să-și vadă 
si simtă palma împurpurată de viata care se scurgea 
din el. Dar Maciste nu ajunsese nici măcar la picioa- 
rele bătrânului, nu-l atinsese nici într-un fel, cu toate 
acestea gâtul bietului om fusese sfâșiat si Maciste 
regretă că imaginația poate să dezvolte până si acza 
putere secretă, capabilă să modifice sau să distrugă 
o realitate. 

Când Maciste ieși de la grefier era seară si în timp 
ce traversa strada Salvării pentru a intra la Gherman, 
fu văzut de Simion Still care tocmai coborâse dintr-o 
mașină, fapt care-l neliniști pe tatăl Norei și-l de- 
termină să intre pentru o clipă să vadă ce mai face 
prietenul său, grefierul. După ce aprinse lumina si 
se apropie de bătrân ieşi val-vârtej în stradă şi din 

câțiva pași ajunse la vilă, formă numărul procura- 
turii si al medicului-legist si se prabusi apoi într-un 
fotoliu. 

Nora apăru din camera ci atât de veselă cum nu 
mai fusese văzută de cînd era o buburuză de fata si 
se miră când tatăl ei, în loc să-i primească îmbrăţi- 
şarea de fiică, îi îndepărtă mâinile cu brutalitate, ca 
și cum cineva ar fi vrut să-l sufoce. 

— Dar ce ţi-am făcut ? întrebă Nora îngrijorată. 

— Grefierul a fost asasinat, răspunse tatăl Norai ; 
pe această stradă nu se mai poate trăi de la apariţia 
motanului aceluia care-ţi place tie atât de mult. 

— Voiam să-ți comunic, tată, că am reușit la ad- 
mitere, lasă-l pe grefier! Si așa se tinea numai 
de rele. 

— Într-adevăr, să-i fie țărîna ușoară si mai dă-l 
încolo, fiindcă să-ţi spun acum, din cauza lui a tre- 
buit s-o pățească si Emil, si Gherman, si mulţi alţii, 
bine că s-a dus în treaba lui. Iar pentru tine, draga 
mea, tata va pregăti un ospăț ca-n poveşti, poţi sa 
inviti p2 cine vrei. 

— fi mulțumesc tată, şi să știi că aş vrea să fie 
prezent și Maciste. 

— Ar fi foarte interesant să-l vedem acum 
dansând, răspunse tatăl Norei. 


FILMĂRI 


În aceeași seară, după ce Simion Still îl descoperise 
întâmplător, grefierul fu depus la morgă. A doua zi 
procurorul a găsit într-unul din sertarele bibliotecii 

testamentul grefierului în care se specifica voinţa 
acetuia ca toat2 bunurile ce-i aparțineau să rămînă 
tinerei Nora, iar rămășițele sale şă fie inhumate fără 
preot, deoarece „toată viata am fost ateu“, stătea 
scris. Astfel că a treia zi la cimitirul Bunavestire în 
jurul gropii grefierului nu se aflau decât cei patru 
haidamaci, schingiuitorii iubitului Norei şi Simion 
Still care le-a ţinut o cuvântare, vorbitorul subliniind 
mereu că „nu ne vom supune terorii, iar viata noastră 
va merge înainte cu atât mai mult cu cât sunt sigur 
că toţi criminalii vor fi prinși până la urmă“, cuvânt 
după care unul dintre ascultători a încercat să 
aplaude, însă a fost oprit tocmai la timp (cu un dos 
de palmă peste gură) de către unul din amicii săi. 
„Să ne întoarcem la casele noastre cu hotărârea de a 
fi mai vigilenti decât până acum !“ și-a încheiat Still 
cuvântarea. Ceilalţi aruncară câte un bulgăre de pă- 
mânt peste sicriu! grefierului, apoi plecară cu totul 
schimbaţi sufletește si cu teamă de ceea ce putea să 
li ss întâmple fiecăruia de atunci înainte, 

Maciste trăsese măsuța joasă si rotundă a lui 
Gherman aproape de fotoliul de lângă sobă și se 
apucase cu mult curaj să răsfoiască cele douăzeci de 
tomuri din Brockhausenziklopădie. Dar imediat după 
constatarea morţii grefierului, atât oamenii Maiorului 
(care cerceta dispariţia lui Gherman), cât și oamenii 
a încă patru instituții interesate mișunau pur si 
simplu p2 lângă fereastra casei lui Gherman, având 
misiunea de a-l poza pe Maciste în orice situaţie s-ar 
îi aflat si indeosebi în clipele când s-ar fi metamor- 

fozat. Zeci si zeci de blitzuri fulgerau zi și noapte, 
luminând capul monumental si pasiunea de cititor 
ale lui Maciste, ba în a treia săptămână de la moartea 
gretierului în gura, străzii Salvării fu adus un grup 
electrogen si o întreagă echipă de filmare. Lui Ma- 
ciste părea să nici nu-i pes> de zbaterea atâtor fo- 
tografi și cineasti, dar o data cu sosirea ultimei echipe 
el părăsi frumoasa enciclopedie, ieși fulgerător din 
casă si se agata cu putere de umerii Norei, pe care 
o convinse uşor să-i tind de urât la Gherman acasă. 
întreagă strada Salvării se umplu de un vacarm de 
nedescris atunci când operatorii le comunicară celor- 
lalti că Maciste a pus picup-ul in funcție si că dan- 
sează cu domnisoara din vecini într-un fel foarte 
omenesc. Maiorul care era pe aproape ordonă ca 
dansul marelui Maciste să se filmeze în întregime, 
oricât ar dura. La ora când tatăl Norei se întorcea 
în acea seară acasă, cu toate că a insistat mult să fie 
lăsat să-și ia fata din casa lui Gherman, acest lucru 
nu i-a fost permis, astfel c-a trebuit să stza la fe- 
reastra sufrageriei până târziu în noapte când Nora 
şi Maciste plictisifi de dans veneau spre vilă iar ci- 
neaștii în urma lor vorbeau cu entuziasm despre cel 
mai fantastic film ce l-au făcut în viata lor. Să ve- 
dem, să vedem la developare, spuse cel ce părea să 
comande toate filmările. 

Când Maciste se întoarse la casa lui Gherman, mica 
măsuţă era încărcată de sticle și bucate iar Ion si 
Vasile erau într-o vervă rară, amândoi se ridicară în 
picioare și-l felicitară pe prietenul lor pentru inte- 
resul pe care i-l arătau atâţia „artiști“ drept pentru 
care — după ce bău şi el vreo două pahare — Ma- 
ciste adormi ca o piatră pe fotoliul său. 

NEAȘTEPTATUL OASPETE 


În dimineaţa următoare nopţii în care Maciste fu- 
sesa filmat în postura unui dansator modern, la usa 
casei lui Gherman apăru însuși Simion Still și vă- 
zându-i pe cei doi prieteni dormind nedezbracati în 
fotolii, vru să se retragă, dar cum lui Vasile îi ră- 
mânea un ochi deschis chiar si în somn, ochiul in- 
registra imaginea tatălui Norei, iar mâna insfaca rapid 
reverul hainei celui venit și-l obligă să mai rămână. 

— Ca să zicem așa, ce tot cauţi si te-nvarti pe 
lângă noi vecine ? La intrarea lui Still în încăpere, 
Maciste ieșise usurel pa fereastră și peste un minut 
intra la fel de uşor printr-o altă fereastră în camera 
Norei. 

— Stai in casă cu cel mai inversunat dușman, 
răspunse tatăl Norei. 

— Exclus, Ion mi-e prieten de-o viata. 

— Mai sînt si alții care dorm sub acest acoperiş ! 

— În afară de Maciste nu știu să mai fie nimeni, 
poate vreo muscă sau vreun tantar. 

— Atunci află de la mine că nici mustele, nici 
tanfarii, chiar de-ar fi vorba de tete sau anofel, nu 
pot fi numiți duşmani ai omului. Pe când un animal 
cu ochi inteligenți, al cărui mers nu-l auzi, a cărui 
apropiere n-o presimti, al cărui atac nu-l intuiesti 
până în clipa când simţi că ţi-a sfâșiat beregata 
înseamnă cu totul altceva ; ei bine, dumneata suporti, 
ai suporta să dormi în aceeaşi încăpere cu un astfel 
de vietuitor ? 

— N-aș suporta, răspunse Vasile, desi nu sunt slab 
de înger. 

— Vezi? vezi? si când îţi spun că stai totuşi cu 
cel mai mare dușman în casă, nu mă crezi ! 

— Să mă tai dacă pricep o iotă. Ce tot îndrugi 
verzi si uscate ? 

— Ascultă, îl somă Still, te prefaci în continuare a 
nu ști cine este individul sau animalul, cum vrei să-i 
spui, $i te ascunzi după vorbe ; dorești să afli părerea 
mea sinceră sau nu ? 

— Dar nici nu trebuie să mai întrebi, dă-i dru- 
mul ! îl îndemnă Vasile. 

— Ti-as cere însă cuvântul de onoare că n-ai să-i 
spui nici lui, nici altcuiva ! 

— iti dau cuvântul meu de onoare că dacă-mi 
aduci repede o sticlă, două de whisky n-o să afle ni- 
meni, niciodată, dar despre ce-i vorba ? 

— Imediat ce ne înţelegem am s-o rog pe Nora 
să-ţi aducă cele două sticle si ce s-o mai găsi pe acolo. 
Te avertizez însă că e foarte periculos dacă se află 
ce vrem să punem la cale. 

— Păi ce vrem să punem ? se nedumeri Vasile. 

— Vrem să stârpim crima si criminalii de pe strada 
Salvării. 

— Bine dar Gherman nu era criminal și văd că 
unii l-au stârpit fără ca el să fi avut vreo vină. 

— Asta nu-i adevărat, se împotrivi Still, Gherman 
și-a plătit păcatele nenumărate. Si când te gândești 
ce uşor a scăpat după ce toată lumea observase că 
întreținea cele mai întinse relaţii cu străinii ! 

— Ascultă, vecine ! M-ai trezit din somn fără să 
fi avut noi vreo întâlnire și acum te-apuci să-mi coși 
dușmani şi străini prin urechi. Mi-e somn! Sunt 
obosit ! Mi-e sete! Aduci sau nu ce mi-ai promis ? 
La strigătele lui Vasile, care vorbise molcom până 
atunci, Ion se trezi şi intra in baie. 

— Vrei să știi cine-ti va sfâșia beregata cîndva ? 
întrebă Still. 

— Nu vreau să știu și în orice caz nu știi dumneata 
acest lucru, scrâșni Vasile. 

— Maciste, da, el ne va sfasia pe toți, dar eu am 
unde să mă adăpostesc, pe când voi trăiţi cu răsu- 
flarea şi ochii lui deschişi pe feţele voastre, strigă 
Still, cu vocea răgușită. 

— Maciste este cel mai bun si cel mai apropiat 
prieten al lui Gherman si al nostru, n-ar fi în stare 
de asemenea mârșăvii, cum poţi să vorbeşti astfel ? 

— Îţi propun acum, până nu e prea târziu, să ne 
apărăm de acest pericol mare! Maciste nu este nici 
animal întreg, nici om de tot; el e o ființă stranie, 
criminală și venit din altă parte. 

— Adică vrei să-mi ceri să atacăm noi mai întâi. 

— Cam aşa ceva, dar discreție şi-o să ne ajutăm 
în continuare în toate problemele. 

— Eu unul nu mă angajez, ar fi împotriva eticii 
mele, și pe urmă văd că și sticlele acelea întârzie așa 
că mai bine s-o lăsăm baltă. 

— Îndată, sări Still în picioare, ai să vezi într-un 
minut că vei avea cu ce să-ţi stingi setea, îndată o 
trimit pe Nora. 

Cînd Ion ieși din baie, Maciste intră pe ușă având 
atârnată de gât o sacoșă grea, din care Nora scoase 
un arsenal de sticle din toate soiurile. 

— Bună dimineața, copii, surâs Vasile, ziua de 
azi a-nceput rău dar continuă bine. Poftiti la masa ! 

— N-ai vorbit degeaba, o oră, îl tachină Ion, cand 
o să mă simt bine o să-ţi povestesc ce-am înţeles. 

— Inchin pentru voi, copii! Să trăim mult, ca să 
ne vadă duşmanii fericiţi ! 

DIN ÎNCERCUIRE : PRIMA 
CONTRIBUIE 


Cercul de fier al bănuielii şi urmăririi clipă de 
clipă se strângea tot mai mult în jurul marelui Ma- 
ciste, încercuire pentru care Simion Still mobilizase 
nebănuite forte. Însuși Maiorul cu oamenii săi se an- 
gajase în ultimul timp in fata lui Still, astfel că de 
la barieră, jur-împrejurul parcului si până la capătul 
străzii Salvării nu era acoperiş de casă fără un obser- 
vator dotat cu armă cu lunetă, iar din și spre intrarea 
locuinței lui Gherman, mașinile plecau şi soseau ca 
la un capăt de linie foarte aglomerată. Ion si Vasile 
ori de câte ori intrau sau ieseau înjurau birjareste 
atât pe Maior, cât și pe Still, ba chiar și pe... dar se 
abtineau de fiecare data când ar fi vrut să-l alinieze 
si pe grefier, sub ploaia d2 anateme, fiindcă „despre 
morţi numai bine“, 

Peste Maciste se abătuse o boală necunoscută 
până atunci la motani, anume aceea de a scrie despre 
sine si contemporanii săi, oameni și animale — de-a 
valma. Oamenii Maiorului făcuseră rost de niște plase 
uriașe din sârmă și aveau de gând să acopere întreaga 
locuință a lui Gherman, astfel încât Maciste să nu le 
scape sub nici o formă. În timp ce se făceau aceste 
pregătiri, Maciste scria de zor, prefăcându-se a nu 
ști ce-l aşteaptă. Cam din oră în oră, Maiorul vorbea 
prin radio cu Simion Still, raportându-i câte plase 
au fost aduse şi câți stâlpi au fost bătuţi, jur-impre- 
jurul casei, pentru amplasarea lor. De fiecare dată, 
Simion Still îl sfătuia pe Maior să amâne încercuirea 
completă, astfel ca atunci când îl vor obliga să iasă 
din încăpere să poată fi recuperate şi manuscrisele 

care de bună seamă vor servi la acuzarea lui Maciste. 
Cea mai mare piedică o constituia prezenţa, când a 
Norei, care-i aducea de mâncare prietenului ei, când 
a lui Ion şi Vasile, prietenii lui Gherman care — pre- 
tindeau ei — lăsase locuința în grija lor. 


* 


„Primul articol pe care-l redactăm pentru zluci- 
darea spinoasei relaţii dintre ficțiune si realitate pune 
mai întâi accentul pe existența aievea și apriorică a 
doi factori fundamentali : autorul şi personajul. În- 
tr-adevăr, autorul şi personajul sunt motoarele sau, 
mai bine-zis, energiile care alimentează povestea cu 
epica foiletoanzlor publicate sub titlul general Aven- 
turile marelui Maciste. Contribuţia si a unuia, și a 
celuilalt, este egală, adică autorul — publicistul Ion 
şi noi — personajul Maciste, ne-am influenţat re- 
ciproc. Drept dovadă a conlucrării dintre autor si 
personaj este și prezenţa acestor rânduri în paginile 
foiletonului de azi. Noi, Maciste si personajul, vrem 
astfel să atragem atenţia cititorului asupra faptului 
că, departe de a evada din realitate — autorul s-a 
ținut mereu pe urmele noastre, ba uneori ne-a obosit 
inutil, obligându-ne să privim adesea în intimitatea 
unor case mai mult sau mai puţin simandicoase. Dar 
câte lucruri și fapte inutile nu ne-au fost dat să 
vedem că sunt totuși frumoase ? ! 

Pe de altă parte, ne-am bucurat, ca personaj, citind 
că am făcut lucruri pe care nu le puteam faca, așa 
cum se bucură unii autori, când sunt ridicaţi în slăvi 
pentru scrieri de care alti confrati s-ar rusina pe bună 
dreptate, Dar bucuria noastră era de altă natură 
decât aceea de a ni se atribui merite false, adică era 

de natura evidenţei, a vecunoasierii complexității 
noastre ca personaj existent nu numai în foileton, 
dar şi în realitate. Dacă mândria exagerată si lipsa 
de modestie n-ar fi păcatele cele mai cumplite ale 
prezentului, am spune că noi-Maciste putem serie 
mult mai bine aceste aventuri decât Ion — publi- 
cistul, care până acum s-a manifestat numai ca re- 
porter. Dar noi ne-am împrietenit de la prima vedere 
si în asernenea măsură încât se poate afirma că ne-am 
ales reciproc : noi — pe el ca autor, el — pe noi ca 
personaj. Atragem atenţia că o întreagă generație de 
exegeti luptă încă de pe acum să stabilească mo- 
mentul în care s-a născut ideea scrierii acestor foile- 
toane ; subliniern că întîlnirea noastră cu Gherman, 
Ion și Vasile a fost singurul imbold al nașterii Aven- 
turilor marelui Maciste. Orice altă interpretare ar fi 
eronată, de vreme ce noi — personajul, vorbim direct 
din inima ficţiunii. 

În încheierea acestui prim articol mai dorim să-l 
asigurăm pe cititor că şi noi — ca personaj — îm- 
părtășim nemulțumirea g=nerală privind neîncre- 
derea lui Ion în puterile sale, având în vedere faptul 
că el n-a cutezat să-și pună semnătura sub acele apa- 
ritii săptămânale si a preferat să semneze cu pseudo- 
nime. Supărător este că acest nume s-a manifestat 
ca poet cunoscut numai de câțiva prieteni, neștiindu-l 
nici măcar vecinii de palier darmite altă lume, iar 
un inginer cu simţul realității a afirmat exact ce 
trebuia atunci când într-o scrisoare comunica unui 
prieten că nu crede ca lui G.P. să-i fi apărut o bro- 
şură în edituri, e imposibil așa ceva, deoarece el știa 
bine, fiindcă sunt amândoi din același sat. Dacă acest 
om care se crede poet continuă să accepte semnarea 
foiletoanelor lui Ion-Publicistul, adevăratul autor, 


atunci ne vom adresa uri reviste de mare tiraj 

pentru a-i mai domoli setea de a ieși din anonimat. 
Noi ne-am ales un singur autor şi nu acceptăm 
imixtiuni“. 
t 

După ce termină de scris rândurile de mai sus, 
Maciste le inseră in foiletonul pe care Ion urma să-l 
ducă la revistă și, făcând ghemotoc două ziare de 
seară, deschise larg fereastra și începu să șteargă 
sticla prăfuită de vint si de paşii paznicilor care mi- 
şunau prin mica grădină din fata casei, Tocmai 
atunci la capătul străzii Salvării apăru un taxi din 
care coborâră veseli cei doi prieteni ai lui Gherman, 
si Maciste se bucură auzindu-l pe Vasile strigându-le 
celor postați la poartă să-și întindă asternuturile pe 
iarbă, fiindcă va veghea el în locul lor. Observând 
împotrivirea acelora, Vasile începu să cânte cu o 
voce de bas: „Vai, săracu infanteru’... / cum il 
strange moliteru’...“ și paznicii se înduplecară să-l 
lase să intre împreună cu Ion si cu Maiorul, care-și 
manifestă dorința de a sta de vorbă cu cei doi. 


VÂNZAREA 


În timp ce Maciste ștergea fereastra de praf, Va- 
sile începu să cânte cu vocea lui neântrecută : ,,Ma-~- 
ma Leone, mama Leone...“ iar Maiorul rămase multă 
vreme tăcut si desigur încântat de interpretarea ce 
i se oferise gratuit, dar când Vasile încercă să atace 
„Alle Rose stinken, alle Rose stinken / doch die 
Matrosen stinken auch“, omul legii spuse ca e foarte 
grăbit si doreste să le comunice câteva lucruri ce nu 
suportă amanare. 

— Ascultăm cu toate urechile, răspunse Ion. 

— De aceeași părere, adăugă Vasile, numai să nu 
fie ceva jignitor sau periculos la adresa prietenului 
nostru Maciste. 

— Doresc să vă transmit întâi şi întâi un salut 
prietenesc din partea lui Gherman care a fost auto- 
vizat să vă scrie prin intermediul meu ; este bine si 
sănătos si în curând o să vă transmită negativele 
unui album policolor în care cetățile nemuritoare de 
pe valea Nilului vi se vor înfățișa în toată splen- 
doarea lor. Gherman se așteaptă ca Ion să scrie câte 
un comentariu în versuri sub fiecare imagine pe care 
s-a străduit s-o surprindă cu maximă claritate şi din 
cel mai avantajos unghi. Speră, totodată, că iubitul 
Norei, medicinistul, să se fi vindecat şi ca Maciste 
să se simtă bine în compania voastră. 

— Altceva nu mai scrie ? întrebă Ion. 

— Ar fi greu să vă dau un răspuns acum, de fata 
cu toată lumea. 

— Străduiește-te şi-o să-ţi fim recunoscători, îl 
îndemnă Vasile, umplând cele patru pahare „cu ceai 
de plosnite“ si cuburi de gheață. 

— Mi-e greu să vă spun ceva atât de important 
în asemenea condiţii. Maciste sfarsise cu ştersul gea- 
murilor și se așezase pe televizor, de unde urmărea 
convorbirea celor trei. Imediat după răspunsul Ma- 
iorului, Maciste se repezi spre sertarul noptierei, luă 
un pix si o coală ministerială si scrise cu litere mari, 
caligrafice : „Dacă e vorba ca Gherman să se în- 
toarcă, sunt de acord să trec în baie si să vorbiti 
chiar toată noaptea, numai să fie adevărat“. Depus=2 
apoi hârtia în fata Maiorului si se posta iarăși pe 
televizor așteptând răspunsul. După ce citi cele două 
rânduri, Maiorul le înmână si celorlalți doi hârtia si 
spuse : 


116, 


— Nu pot ti de acord. Erau orele zece seara. 

— Atunci dă-i drumul lui Maciste să plece, îl în- 
demnă Vasile. 

— Nu pot, am ordonat oamenilor mei să vegheze 
ca nici mirosul să nu iasă din această casă, necum 
vr2o altă vietate, răspunse Maiorul. 

— Atunci, interveni Ion, propun ca Maciste să se 
angajeze în scris că dacă-l eliberezi până la ziuă, să 
se prezinte, să zicem la orele cinci dimineaţa în 
această încăpere ; de acord ? 

Maciste luă din nou pixul și scrise cu litere de-o 
șchioapă : ,,Voi fi la orele cinci dimineaţa pe fotoliul 
meu în casa lui Gherman“ si semnă cu verzale vesele. 

— Fie, zise Maiorul, mi-au scăpat mie ființe si mai 
periculoase, dar nu m-am lăsat până nu le-am prins 
la distanţă de cel mult o zi. 

— Esti un om inimos, să bem încă un pahar in 
cinstea încrederii dumitale, propuse Vasile. 

Apoi îl conduseră toți trei pe Maciste printre ne- 
numărații paznici din cartier până dincolo de bi- 
serică. 

La întoarcere, Vasile își manifestă bucuria că mo- 
tanul era liber si l2 cântă paznicilor tot felul de cân- 
tece de lume, invitându-i pe cei de la poartă să intre 
cu toţii în casa lui Gherman, propunere la care Ma- 
iorul se opuse cu toată severitatea. 

— S-auzim deci noutatea, începu Ion convorbirea. 

— Stiti bine că Simion Still e un om de ispravă, 
și nu puteţi afirma c-as fi eu cel mai neavizat om în 
ceea ce privește nenorocirea studentului prin parti- 
ciparea personală a tatălui Norei, spuse Maiorul. 

— Să adăugăm si nenorocirea lui Gherman ! in- 
sista Vasile. 

= E adevărat, el a pus-o la cale, dar acum lucru- 
rile s-au schimbat. Studentului i se va face un 
transplant de măduvă şi totul va fi bine. 

— Dar Gherman va muri înghiţit de crocodili. 

— Tocmai aceasta nu se va întîmpla, deoarece 
Gherman a acceptat să se întoarcă şi încă foarte 
repede. 

— Cu ce pret, se precipita Ion. 

— Minor, cu totul minor, o să vedeţi, răspunse 
Maiorul. 

— Ascultă Maiorule, nu ne mai zăpăci cu Stiliul 
dumitale, ce vrei de la noi ? ridică vocea Vasile. 

— As vrea să fiţi de acord ca Gherman să se poată 
întoarce acasă cât mai curând. 

— Sper că nu te îndoieșii că tocmai aceasta e do- 
rința noastră cea mai mare, adăugă Ion. 

— Sunt sigur de asta, de accea ar fi de-ajuns un 
singur rand din partea voastră, bunăoară : „Te aş- 
teptam cu nerăbdare !“ din care el va înțelege că 
sunteți de acord. 

— Cu ce? se neliniști Vasile, cu ce trebuie să fim 
de acord ? 

— Simplu fraților, cu întoarcerea lui Gherman. 

— De ce depinde ea ? 

Maiorul scoase din buzunarul de la pizpt o seri- 
soare şi-o înmână întâi lui Vasile, apoi lui Ion care 
citiră cuvintele subliniate cu roșu de către Maior : 
„Dacă Ion si Vasile sunt de părere să-l abandoneze 
pe Maciste în urma crimei ce a săvirșit-o, $i dacă în- 
toarcerea mea depinde numai de acordul lor în 
această privinţă, atunci imbratisez opinia lor şi abia 
astept să-i revăd“, Dedesubt recunoscură semnătura 
lui Gherman, 

Era târziu in noapt= şi cînd cocosii cântaru a treia 
oară ropoiul unei ploi copleşitoare, de vară, acoperi 
orice alt zgomot. Sub cuvintele : ,,Te așteptăm cu 
nerăbdare“, Ion își depuse primul semnătura, apoi 
semnă și Vasile plângând, și deodată începu să râdă 
în hohote, apoi iar să plângă si să urle : să vină Still 
cu un vagon de băuturi, să bem până murim, fiindcă 
nu e posibil să sacrificăm demnitatea unei fiinţe ca 
Maciste nici noi, nici voi, nici ceilalți viermi ai pă- 
mântului ; să vină cineva să ne cânte : — Uite mamă 
cresc nămeţii si pierim ! 

— Linisteste-te, omule, îl mângâie Maiorul in timp 
ce introduse hârtia cu semnăturile într-un plic gal- 
ben, nu e vorba decât de-un motan oarecare ! 

— Nu-i adevărat, strigă din răsputeri Vasile, eu 
am simţit întotdeauna că Maciste nu-i un animal. 

— Să mai bem un pahar, propuse Ion, fiindcă nu 
mai avem decât puţine ore de dormit şi ziua se 
apropie. 


A DOUA CONTRIBUTIE 


La cinci dimineaţa, trecând neobservat printre 
paznicii care dormeau rezemati de garduri, Maciste 
intră în încăperea lui Gherman, unde Ion, Vasile și 
Maiorul dormeau pe trei fotolii. Găsindu-și ocupat 
propriul fotoliu, Maciste aprinse o mică veioză, se 
aseza la masuta rotundă şi începu să scrie : 

„Ştiu că ni se pregătește un final pe care nu-l 
moritam si care nu e necesar. Am observat că autorul 

Ton-Publicistul se întâlnește tot mei des cu G.P. si 
avem temeri serioase în privinţa purității stilului ul- 
timelor foiletoane. Ne temem că acest G.P. să nu-și 
fi luat semnătura în serios si să participe și el, să 
colaboreze adică la nașterea foiletonului. Altfel nu 
ne putem explica de ce Ion s-a mirat când Vasile l-a 
întrebat dacă are de gând să-și încheie colaborarea 
o dată cu suprimarea noastră, a personajului. Şi de-ar 
fi vorba numai de suprimarea noastră „literară“, dar 
e vorba de suprimarea noastră fizică. Iar situaţia 
reală concură la aceasta de vreme ce Maiorul și oa- 
menii lui stau pe aproape zi și noapte. 

Dar dacă e să regretăm ceva vreodată, atunci nu 
vom înceta să spunem că nenorocirile noastre au în- 
ceput în ziua când ne-am urcat în remorca aceea cu 
bușteni de la Jugul din Vale si am pornit spre oraș. 
Spunem și credem acest lucru, deşi deprinderile, 
instinctele si intuitiile noastre se manifestă în cea 
mai optimă formă tocmai în spaţiile determinate 
geometric, pe care numai orașul, adică așezările mari, 
le au. Din cel mai progresist punct de v=dere am 
procedat foarte bine venind la oraş dar din cel mai 
înalt punct de vedere am făcut foarte rău iIndopar- 
tându-ne de pădurile de la Jugul din Vale. Pai ni 
se mai rezervă timp vom medita îndelung la aceste 
idei. Dar ce-ar fi fost dacă după câteva zile ne-am 
fi hotărât să ne întoarcem de la depozit cu aceeași 
remorcă sau cu alta la parchetul forestier ? ! Aceasta 
este întrebarea cheie pentru noi. 

Adevărul este că nu e bine niciodată să apropiem 
prea mult viitorul de trecut, fiindcă astfel s-ar putea 
ca din impactul celor două să dispară cu totul și cu 
votul prezentul, iar o dată cu el si noi. Nouă însă ni 
s-au întâmplat atâtea lucruri încât regretele de-acum 


121 


sunt pur și simplu copilării. Întâlnirea noastră cu 
autorul Ion-Publicistul ne-a determinat toate mişcă- 
rile ulterioare. Recunoaștem în cele scrise de Ion şi 
firea noastră voluntară, şi premeditarea din parte-ne 
a unor acţiuni pe care autorul nu le-a inventat, fiind 
obligat de realitate, adică de personajul său să le în- 
registreze pur şi simplu. La un moment dat chiar 
dădeam târcoale depozitului studiind chipurile șofe- 
rilor, căutând să-l recunoaștem pe cel ce ne adusese 
în oraş. Dar și Gherman si Vasile citeau de fiecare 
dată cu glas tare foiletonul lui Ion și de acolo aflam 
mai bine decât din propria noastră memorie ceea ce 
făcusem in ultima vreme. După aceea ne-am dat 
seama că Ion este intr-adavar un mare artist, si 
anume când a început să ne manipuleze voinţa cu 
fiecare sfârşit de foileton, lăsând adică în seama 
noastră o doză de nerealizare și determinându-ne 
astfel să participăm cu atât mai intens la acţiunile 
viitoare. Acum, când vedem că se strânge cercul în 
jurul nostru, ne este tot mai greu să înțelegam de 
ce ne-am lăsat târâţi în acţiuni de care am fi putut 
rămâne despărțiți printr-o frontieră, ca să zicem așa, 
ontologică. Dar citind mereu și la timp foiletonul 
anterior, Ion ne-a obligat să săvârșim fapte pe care 
în mod normal nu le-am fi săvârşit niciodată. Si cu 
toate că autorul ştia de la prima noastră întâlnire că 
docilitatea nu ne stă în fire, a scris cu încrederea 
oarbă că-i vom face pe plac, adică vom intr2prinde 
orice fi va trece lui prin minte numai de dragul li- 
teraturii sale care intenționează să dea vieții trăite 
sau recreate prestigiul acelei realităţi neconforme cu 
ea însăși, sau prestigiul irealitatii celei mai cuceri- 
toare. Mai sunt însă atâtea de spus despra inteligența 
artistică prin care Ion ne-a obiigat să-i urmăm pla- 

nurile ! Ştia el foarte bine cat de mult ne place să 
contrazicem realitatea şi bunul simț, si msi ştia că 
noi nu visăm decât un coridor prin care trecând să 
ne trezim într-un spaţiu privilegiat. Vom reveni cu 
o analiză mai severă asupra unor inconsecvente la 
care Ion s-a pretat numai din comoditate. Ceea ce-i 
putem reproşa deocamdată ca fapt întâmplat si în 
scris, și în realitate este venirea noastră în oraș, in- 
dependentă și de el, și de noi. Dar acest reproș, cum 
scriam la început, este valabil numai dacă privim lu- 
crurile din cel mai înalt punct de vedere, adică al 
vieţii“, 

Când se treziră cei trei din somnul Jor chinuit pe 
fotolii, Maciste isi încheiase cea de a doua contri- 
butie la scrierea si critica  foileioanelor despre el 
însuși. 

— Fraţilor, spuse Maiorul întinzându-și oasele cu 

zgomot, mă emotioneazd până la lacrimi faptul că 
N laciste și-a ţinut angajamentul ; să văd ce voi putea 
face pentru el. 

— Maciste se tine de cuvânt, răspunse Ion, el este 
în slujba cuvântului, 

— Şi încă ceva, adăugă Vasile, dacă i-ai da drumul 
să meargă până la Nora, ne-am dezlega mai ușor 

vocile pentru o nouă zi cu ceea ce i-ar dărui 
pentru noi. 


MONOLOGUL CELUI RĂU 

Si din ultimele foiletoane, și din cele două con- 
tributii critice ale lui Maciste reiesea foarte clar că 

acesta era pandit de un pericol maxim, cu atât mai 
mult cu cât Gherman anunţase printr-o telegramă 
că refuză să se întoarcă dacă aceasta depinde de con- 
damnarea prietenului său — Motanul. 


Încă nu ieşise Maiorul din casa lui Gherman când 
Simion Still intră îmbrăcat într-un costum de moto- 
ciclist, având pe față cască şi viziera, iar pe mâini 
mănuși groase, astfel ca nici un milimetru de piele 
să nu poată fi expus ghearelor lui Maciste. 

— Dragă Maiorule, începu oaspetele neașteptat, 
mi-a parvenit telegrama trimisă de Gherman prin 
care-și anunţă dezacordul în privinţa pregătirilor pe 
care le punem la cale. (În acest timp, Maciste sforăia 
parcă dinadins). Propun să fim de acord cu el în scris, 
dar în realitate să facem cum am hotărât. Se impune 
mai întâi o modificare de bază : refuzul ,,distractiei® 
într-una din piețele mici, cu atât mai mult cu cât 
aceasta va trebui să se întâmple imediat după pro- 
nuntarea sentinţei. Vă închipuiţi ce negurime de lume 
va fi acolo și dacă oamenii, la auzul unei sentinţe ce 
nu le-ar conveni, s-ar mișca numai un metru într-o 
parte sau alta, atunci toate planurile noastre s-ar duce 
de râpă. De aceea îi voi scrie și lui Gherman că, în 
urma unor cercetări serioase, El (și arătă cu ochiul 
spre Maciste) a fost găsit nevinovat. De aceea ne-am 
gândit să-l așteptăm cu toţii pe aeroport, iar dacă 
va vedea prea multă lume să nu se gândească la alt- 
ceva decât la faptul că lumea-i dornică să-i vadă pe 
cei cărora li s-a atribuit o medalie ori un merit sau 
pe cei cărora, în sfârșit, li s-a făcut dreptate. Pe de 
altă parte însă, noi vom pregăti o „jucărie matură“ 
de aluminiu, fiindcă una de lemn pe un aeroport ar 
cam da de gândit. La primul pas de pe scara avionu- 
lui pe pământ, Gherman ar urma să fie încadrat de 

aceşti doi prieteni ai săi și condus la o mașină Mer- 
cedes — ultimul tip, lângă ale cărei portiere deschise 
ar aștepta doi chelneri cu două tăvi imense cu gus- 
tări şi sticle brumate. Paralel cu Mercedes-ul, ar fi 
postată o mașină a dumneavoastră, a poliţiei. Gher- 
man trebuind să ajungă între cele două automobile 
exact în clipa când goarnele vor suna începutul ser- 
bării populare, sau „distracției“ unanime. Dacă Gher- 
man se va opune ca Lui (si iar arătă spre Maciste) să 
i se pună la gât cravată si să fie îmbrăcat într-un 
costum de carnaval atunci, cu părere de rău, el va 
fi condus nu spre Mercedes, ci spre cealaltă mașină. 
Dar cum e cunoscută pofta de viaţă a acestui om, vă 
asigur că dumnealui va sti să aleagă între „ce e rău 
si ce e bine“, cum spunea mai demult un mare în- 
vatat. Acestea fiind zise, mai adaug doar că eu si cu 
dumneata, Maiorule, ne vom îndrepta pe o motoci- 
cletă cu ataş spre marea furcă din aluminiu pentru 
a fi martori la perfecta desfășurare a veseliei colec- 
tive. Într-un cadru vast cum e aeroportul, vă asigur 
că lumea va trăi o adevărată descătușare a energiilor 
ei nebănuite și dacă s-ar nimeri ca spectacolul să 
aibă loc într-o sâmbătă, va fi cu atât mai bine. Pen- 
tru sănătatea generaţiilor viitoare nu vom admite 
prezenţa copiilor si femeilor gravide. Si pentru că nu 
sunt computer, vă rog să vă spuneţi părerea, înde- 
osebi în privința a ceea ce s-ar fi putut să uit; ei, 
ce spuneţi ? ce-ar mai trebui făcut ? 

— Ar mai trebui, strigă Vasile amenintator, să-ţi 
crap capul imediat, în caz că nu ieși fulger din 
această casă. Maiorul se interpuse între cei doi, apoi 
îl conduse pe Simion Still printre paznicii din fata 
porții şi-i spuse acestuia că un „spectacol“ de asec- 
menea proputlii ar fi de-a dreptul inäreț. 


OFERTA Si REFUZ 


— Noi nu te vom părăsi niciodată minunatule, 
dragule, copilule, fiindcă noi, adică eu, sunt frate cu 
tine, Maciste ; îți promit să fiu alături de tine, orice 
s-ar întâmpla. Și spunând aceste cuvinte, plângea și 
Vasile, plângea și Maciste, și se îmbrățişau plângând. 

— Nu fiţi femei, fiți bărbaţi, fraţilor, fiindcă de 

ceea se duce lumea de râpă, deoarece are prea pu- 
tini bărbaţi, îi apostrofa Ion. 

— Am învins, am învins copii ! se auzi glasul Ma- 
iorului încă de la poartă. Starea de asediu pe strada 
Salvării încetează din această clipă ; am ordonat să 
se ridice plasele pentru ca Maciste să poată pleca 
şi veni după cum îi va fi plăcerea. Am învins fiindcă 
Simion Still s-a dat bătut și iată că prietenul nostru 
e liber. Ion și Vasile se apropiară de Maior și-l îm- 
brăţişară, iar Maciste, in timp ce părăsea încăperea, 
îl învălui pe așa-zisul învingător într-o uitătură rea. 

— E adevărat, adăugă Maiorul, că paznicii si în- 
deosebi lunetistii vor mai supraveghea cartierul o 
vreme, tocmai pentru a-l apăra pe Maciste de atacuri 
neaşteptate din partea adversarilor nestiuti. 

— Ascultă, Maiorule, interveni Vasile cu vocea 
tremurată, nu mai e nevoie de demagogia asta ; poate 
n-ai observat că Maciste a părăsit demult încăperea. 
Spune-ne adevărul sau dacă vrei iti cerem si noi 
cum îi cerea poporul iudeu lui Moise : spune-ne ceva 
plăcut dacă vrei să te credem ! dar citatul e mai lung 
si nici nu mai su cine l-a comentat în afară de 
Pascal. 

-- Bravo, cugetatorule, si când colo, cu te cre- 
deam un cnefiiu incurabil, il ironiză Ion, 

~- Vă stiam prieteni desivaérsiti, se amestecă Ma- 
iorul, si iată-mă pus în situația de a veghea la inte- 
gritatea prieteniei voastre. 

— Nu e cazul, spuse Vasile, putem să ne şi înju- 
răm, nimic nu se clintește din ceea ce e de la sine 
înțeles. Spune-ne dar adevărul. 

— Adevărul ? întrebă Maiorul retoric, Adevărul, 
dacă doriţi să-mi cunoasteti părerea în privinţa lui 
Maciste, adevărul e inutil. Si la ce v-ar folosi când 
sunt sigur că-l banuiti, dacă nu-l știți precis ca si 
mine ; Maciste e condamnat la moarte. 

— Si nu se mai poate face nimic ? întrebă Vasile. 

— Mai mult decât ceea ce am făcut în urmă cu 
câteva minute nu văd ce s-ar mai putea face. Aţi 
fost martori la clipa când l-am eliberat, Mai departe 
nu depinde decât de el: să rămână printre noi pen- 
tru a-și primi pedeapsa ori să dispară pur și simplu 
în neantul din care a apărut. Ce părere ai, frate Ion? 

— Eu, răspunse Ion, mă văd pentru prima dată 
silit să admit realitatea așa cum este, adică să-mi re- 
cunosc slăbiciunea în această privință. Vai lui Ma- 
ciste si vai mie că nu pot să modific realitatea. 

— Dacă nu poți tu, am să modific eu realitatea, 
interveni Vasile amenintator. 

— Aş fi foarte curios, cum vei proceda, îl incită 
Maiorul, 

— Stii pe ce distanţă se întinde încrederea dintre 
noi ? îl interogă Vasile. Crezi că voi îngădui cât sunt 
viu să se atingă cineva de un fir de păr din capul 
superb al lui Maciste ? 

— Măsurile sunt luate si sfârşitul e hotărît, con- 
chise Maiorul. Acum e vorba doar să vă hotărâți si 
voi dacă vreți să rămâneți de partea vieţii (adică a 
noastră) sau dacă vreţi să vă sacrificați pentru uci- 
gasul grefierului. 

— Dar cu îi rezervasem altă soartă lui Maciste si 
nu pot admite cu ușurință ca logica ficţiunii să su- 
fere o fractură de asemenea proporții. De ce trebuie 
să moară Maciste ? întrebă Ion. 

— Din cauză că a comis o crimă, el este autorul 
morţii grefierului, ati uitat acest amănunt impor- 
tant ? 

— Bine, dar această informaţie eu v-am furni- 
zat-o ca autor, crima lui Maciste e plauzibilă numai 
în ficţiunea mea ; în fapt, Maciste n-a omorât pe ni- 
meni, el n-a făcut decât să-l privească intens pe gre- 
fier, adaugă Ion. 

— Agresivitatea privirii este chiar domeniul meu 
frate Ion, si pot să-ţi spun că am organizat un întreg 
laborator la noi, la criminalistică, exact cu aceste 
probe ale privirii ucigașă. 

— Dragă Maiorule, pe mine — asa cum ţi-am spus 
şi altădată — nu mă interesează nici laboratoarele, 
nici știința voastră avansată, mă interesează un sin- 
gur domeniu și anume frumuseţea. Voi puteți să-l 
condamnaţi cât vreți pe Maciste, puteţi chiar să-l 
executați, însă în Aventurile marelui Maciste eu nu 
voi îngădui să se intimple o astfel de mârșăvie. Ma- 
ciste va trăi. 

— Tocmai de aceea m-am întors de la Simion Still 
la voi, să discutăm acest aspect gingaș. Pe de o parte 
dumneata sugerezi, ba chiar afirmi în foileton că 
Maciste l-a ucis pe grefier, iar pe de altă parte nu 
admiţi ca ucigașul să-și primească pedeapsa. 

— Nu admit, se enerva Ion, pentru că dumneata 
si Still va amestecați în ficţiunea mea. Singura voas- 
tra probă împotriva lui Maciste este foilctonul cu 
moartea grelierului, si până acum v-am lăsat în 
pace dar dacă nu vă astâmpărati am de gând să mo- 
dific întregul curs al Anenturiior, 

— Eşti suveran în ficțiunea dumitale, dar pe mine 
nu mă privește decât adevărul, dacă Maciste a omo- 
rit sau nu; și dacă da, atunci să-și suporte soarta, 
răspunse Maiorul. Totuşi, mai adaugă el, am fi do- 
rit, am fi fost chiar bucuroşi dacă și autorul Aven- 
turilor ar fi dovedit într-un foileton viitor același 
spirit de dreptate care trebuie să-i anime pe cei ce 
slujesc adevărul, 

— Voi medita asupra acestui fapt, spuse Ion. 

— Lăsaţi-le dracului de vorbe, fraţilor, lăsaţi-le 
încolo de meditații, interveni Vasile, fiindcă am uitat 
să vă spun că în frigider avem cinci sticle pregătite 
ca la polul nord care ne așteaptă să le închinăm pen- 
tru libertatea lui Maciste. 


A TREIA CONTRIBUTIE 


În vechiul atelier fotografic ce aparținuse pe vre- 
muri lui Gherman exista o cămăruţă blocată încă 
din acea vreme cu un tapet ce-i masca ușa, dar sub 
streașina acoperișului era o nișă de care se părea că 
nu mai știa decât Maciste. În noaptea eliberării sale 
din încercuire motanul se instală acolo şi în timp ce 
noii lucrători ai atelierului dormeau la ei acasă în- 
cepu să-și redacteze a treia contribuţie critică la pro- 
priile sale Aventuri. 

„Am sperat tot timpul ca autorul Aventuiilor 
noastre să nu se lase influenţat de judecatile potriv- 
nice si subiective ale tatălui Norei si să conducă po- 
vestirea pe un plan care să-i cucerească pe cititori 

9 — Aventurile marelui motan criminal Maciste 


prin ineditul întâmplărilor și prin finalurile fericite 
ale diverselor episoade. Când colo, Ion-Publicistul s-a 
lăsat flatat de laudele tatălui Norei și măgulit de 
prietenia Maiorului, care nu iese din vorba lui Still. 
Singurul om pe care am putea conta este Vasile, dar 
si el poate fi corupt, se pare, de sticlele acelea cu 
băuturi asemănătoare ceaiului. Dacă n-ar fi atât de 
sentimental, Vasile ne-ar putea fi de mare ajutor in 
viitoarele întâmplări. Maiorul ne-a arătat într-ade- 
văr îngăduință, se vede însă de departe că la el totul 
e premeditat, bănuim că nici pe propria soţie nu și-a 
imbratisat-o vreodată fără a fi în slujba instituţiei 
unde lucrează. E mai periculos chiar decât tatăl No- 
rei, pentru că el nu face nimic în afara unei logici 
proprii. Suntem siguri că ne-a eliberat pentru a ne 
putea urmări mai bine. Dorim ca din apariţia acestui 
foileton cei câteva mii de cititori să poată afla în 
ce pericol suntem și să se opună lucrăturii lui Still. 
La început Maiorul ne-a fost favorabil, dar de la de- 
cesul grefierului încoace este convins că noi, mota- 
nul Maciste, suntem unicul răspunzător de plecarea 
dintre noi a bătrânului grefier. E adevărat că Ion 
s-a străduit pe cât a putut să-l convingă pe Maior că 
Maciste n-a comis nici o crimă, a fost zadarnic însă 
orice efort, fiindcă Maiorul are convingerile lui de 
neclintit. Pe de altă parte, autorul crede ca un naiv 
că nimeni nu se va amesteca în ficțiunea lui, adică el 
este sigur că Aventurile lui Maciste vor avea un fi- 
nal fericit si că lectorii vor răsufla usurati când vor 
afla că noi, personajul, n-am dat ortul popii. Dacă 
nu ne vom întâlni pînă la apariţia acestor rânduri 
sperăm să determinăm un adevărat curent în favoa- 
rea noastră. N-am vrea însă ca lectorii să considere 
intervenția aceasta critică drept o revoltă a perso- 
najului care suntem  noi-Maciste împotriva auto- 

rului Ion-Publicistul ; deci n-am vrea să se spună că 
eroii nu mai respectă convențiile si că-și fac de cap 
prin prozele unor autori care şi-au permis să admită 
iniţiativa personajelor. În ce ne priveşte, noi-Ma- 
ciste, fiind cu totul si cu totul în libertate, puteam 
să ne despartim de autorul nostru si să ne rupem 
unul de altul fără grijă. Dar am fi lipsiţi nu numai 
de inimă, ci şi de inteligență dacă am face aceasta. 
Si pe urmă Ion-Publicistul ar rămâne cu o parte a 
vieţii noastre scrise, iar noi-Maciste n-am mai avea 
posibilitatea de a-l influența decât cu trecutul. De 
aceea, împreună cu inepuizabilul creator de proverbe, 
zicem : „Fie vreme bună, rea / Tot mai bine-n car- 
tea ta“. Sigur că pentru unele personaje e o teroare 
să stea de sute sau chiar mii de ani în cărțile si în 
rolurile hărăzite de câţiva puţini autori care scriind 
nici nu-și dădeau seama că pecetluiese sub un la- 
căt nevăzut ființe libere dintre cele mai poznaşe. 
Noi-Maciste nu ne vom lăsa dus în ispită de autorul 
Ion-Publicistul, care e gata-gata să facă un compro- 
mis în ce ne privește, adică să ne elimine din ficțiune 
și să ne livreze spânzurătorii lui Still sau oamenilor 
Maiorului. Am avut de cîteva ori tentatia de a ne 
întoarce la Jugul din Vale, dar pădurile au fost rase 
acolo, pretutindeni, și lumea trăiește într-o secetă 
perpetuă. Din cauza prieteniei ce ne leagă încă de la 
început cu Jon-autorul, am hotărât să rămânem în 
cartea lui, si pentru a-i verifica simpatia fata de noi, 
si pentru a-i trage o cacealma cum nu s-a mai po- 
menit dacă ne trădează“. 

Cu aceste rânduri s-a prezentat Maciste într-o joi 
dimineața la redacţia revistei unde-și publica Ion 
foiletonul săptămânal și nu i-a fost deloc greu să în- 
locuiască episodul scris de autorul adevărat cu a treia 
contribuţie critică la Aventurile sale. 

O ZI LA MARE 


în clipa când marele Motan ieși din biroul tehno- 
redacţiei doi dintre urmăritorii săi aruncară o plasă 
pentru a-l prinde, însă Maciste se întoarse brusc, apoi 
învârti cheia în broască şi, cum una din magistralele 
căilor ferate trecea pe sub redacţie, plonjă pe unul 
din vagoanele de la mijlocul garniturii. Cum ştim cu 
toţii, Maciste avea plăcerea stranie de a se transforma 
când într-un tigru, când într-un tânăr frumos, când 
într-o blană uriașă ce tine loc de covor, astfel că 
ajuns pe acoperișul trenului privitorii cu nostalgia 
concediilor permanente văzură un tigru enorm inain- 
tand spre capătul vagonului şi se repeziră cu toţii 
la telefoane pentru a anunţa gara, care la rândul ei 
trebuia să informeze staţiile următoare că în trenul 
de la orele douăsprezece se află un animal fioros si 
c-ar fi bine ca toţi călătorii să se blocheze în com- 
partimente. Conductorii și controlorii, de cum aflară 
de existenţa tigrului in tren, zăvorîră compartimen- 
tul în care se aflau și cu mânerul obișnuit, și cu lăn- 
fugul de siguranță. Vagonul pe care plonjase Ma- 
ciste se nimerise a fi unul de clasa întâi și din clipa 
apariţiei cumplitului tigru pe culoar întreaga suflare 
din compartimente amuti. Maciste se oprea în fata 
fiecărei uși înspăimântându-i pe bătrâni si maturi, 
stârnindu-i pe copii să scoată limba și să-şi apropie 
buzele de geamul ușii, de care, pe cealaită parte, stă- 
tea lipit botul cumplitei fiare. La un moment dat, un 
fanc se repezi la uşă, o deschise şi aruncă balonul 
ce-l avea în mâini direct spre gura tigrului care i-l 
înapoie precis ca un sportiv, si jocul dură minute în 
şir până când compartimentele începură să se des- 
chidă, iar călătorii de toate vârstele, ignorând peri- 

colul,. începură să scoată capetele rând pe rând, ba 
tumătorii înrăiţi. cutezară chiar să aprindă câte o ți- 
gară. Totul ar îi fost frumos dacă — incitat de dexte- 
ritatea tancului — tigrul n-ar fi urmărit balonul cu 
atita îndârjire încât jucăria cu copil cu tot nimeriră 
în labele uriaşe, iar animalul se lasă pe spate cu mi- 
cul jucător în braţe. În acel moment toţi copiii ră- 
maseră pe culoar uimiţi de felul cum tigrul își mân- 
gâia partenerul de joacă, iar maturii şi cei mai în 
vârstă, dârdâind şi urlând, traseră alarma și trenul 
opri exact la mijlocul marelui pod arcuit peste fluviu. 
Nici unul dintre conductori însă nu îndrăzni să intre 
în vagonul din care se trăsese alarma. După un sfert 
de oră, plictisit de faptul că nimeni nu mai semna- 
liza plecarea, mecanicul porni trenul si nu mai opri 
până la mare. 


A doua zi, aceiași copii, aceiași maturi şi bătrâni 
se instalară sub umbrele si cearceafuri întinse pe tă- 
ruşi pe marea plajă. Balansul mării adormise în 
stânga portului ! Marea era liniștită ca un pământ 
albastru. Bărcile salvamarilor nici măcar nu se legă- 
nau, ci păreau zidite într-o lucire adâncă precum în 
picturi. Sute şi mii de trupuri inerte zăceau pe ni- 
sipul încins ca într-un abandon total al vieţii, reac- 
ticnand numai prin valurile de transpiratie ce le dă- 
dea aerul unor fiinţe inerte sub loviturile soarelui 
năucitor. Deodată plaja, Balansul începu să se tre- 
zească, mai bine-zis să vibreze cînd un tânăr frumos, 
îmbrăcat ca un lord, traversă de câteva ori, de-a lun- 
gul si de-a latul, mulțimea aceea de trupuri încinse 
de căldură. Printr-un instinct pe care îl au numai cei 
cu totul şi cu totul ingenui, tancul cu balonul din 

tren şi încă o liota de copii se luară după tânărul îm- 
brăcat impecabil care se îndrepta spre digul cu cai de 
beton. Trei adolescente, copii şi femei în acelaşi 
timp sosiră deodată cu grupul celor mici, cărora tå- 
nărul straniu le împărțea bucăţi aurii şi dreptun- 
ghiulare de ciocolată chinezească. Două dintre ado- 
lescentele îmbiate cu ciocolată refuzară politicos, dar 
a treia dintre ele întinse mâna si, luându-și partea, 
aruncă dreptunghiul auriu în apa nemiscata. Se urcă 
apoi pe capul unui cal de beton şi-i anunţă pe toţi 
cei prezenţi că ea va scoate ciocolata din mare și 
plonjă în aceeași secundă. Adolescenta blondă se scu- 
fundă cu dexteritate de câteva ori, dar când, cu su- 
fletul la gură, poporul de ţânci aștepta ca tânăra să 
se ridice la suprafaţă, ea întârzie atât de mult încât 
bietii copii pierdură orice speranţă si atunci începură 
să tipe si să-l caute pe tânărul lor prieten care dis- 
păruse brusc dintre ei. Salvamarii trăseseră bărcile 
pe nisip pentru pauza de prânz, iar mulțimea tolă- 
nita pe plajă și agitată de tipetele celor mici se pre- 
cipită în cavalcade spre țărm. Într-o liniște de moarte 
întregul furnicar de pe farm văzu cum dinspre larg 
înainta un tigru uriaş cu adolescenta blondă pe spa- 
tele său și, după ce o depuse grijuliu la marginea 
plajei, făcu cale întoarsă până dispăru din raza pri- 
virilor fericite. 

În seara aceleiași zile, Maciste se întoarse cu tre- 
nul în oraşul întâmplărilor sale. 


FLORI 


Când Maciste sosi în oraș pe la 12 noaptea, 
se îndreptă spre vechiul atelier fotografic ce aparti- 

nuse lui Gherman, dar clădirea fusese demolată chiar 
în ziua aceea, astfel că una din cele mai sigure as- 
cunzători ale marelui motan se dusese cu pluta. Ne- 
având plăcere să-și găsească alt adăpost prin centru, 
Maciste luă autobuzul de noapte şi ajunse la barieră. 
Străbătu parcul si o luă prin spatele străzii Salvării, 
escaladând câteva acoperişuri pentru a se convinge 
dacă lunetistii mai erau postați în locurile stiute. Dar 
cum nu observă tipenie de om, se apropie de casa 
lui Gherman, unde Vasile şi Ion dormeau îmbrăcaţi, 
gata să facă faţă oricărui act de agresiune. Maciste 
tsi potoli foamea cu belșugul ce rămăsese pe măsuța 
rotundă, apoi stinse lumina și adormi frânt de obo- 
seală. 


Cand Maciste se trezi, primii zori galopau dinspre 
mare peste provincii, inundând cu lumină câmpiile, 
satele si oraşele înnoptate, adâncite încă în somn. Își 
aminti brusc de o vizită pe care o făcuse împreună cu 
Nora la una din prietenele ei, pe strada Portelanului, 
nu departe de Salvării, unde fusese construit un bloc 
numai pentru celibatare. Penultimul primar al ora- 
şului avea o soră care nu se căsătorise nici până la 
vârsta de 50 de ani, și de acolo-i venise lui ideea de a 
aduna într-o singură clădire toate acele făpturi în- 
tristate de viata lor fara noroc. Blocul se numea ,,Trei 
sute de garsoniere“. Într-acolo se îndreptă Maciste, 
după ce dădu o raita prin magazia vilei din apropiere, 
si sterpeli o sticlă de whisky pe care o lăsă acoperită 
cu umbrela pe fotoliul său de lîngă sobă. 

Edilul, același fost primar, voise ca toate locata- 
rele din cele trei sute de garsoniere să lucreze în 
aceeași întreprindere, în acelaşi schimb. Se gândise 


136 


cu siguranţă că astfel se va închega o adevărată fa- 
milie de surori și prietene,  nedespărţite decât în 
somn. Maciste se instală în casa liftului de la scara 
1 si, începând chiar din dimineaţa aceea, se dedică 
celor 300 de vârstnice sau mai tinere celibatare, ca 
un cavaler neîntrecut. Cum toate ușile erau închise 
în timpul zilei, Maciste depuse un efort fantastic 
pentru a trece din balcon în balcon spre a depune 
în fiecare încăpere câte o floare. 

Un vacarm fericit se născu în prima seară când 
femeile-și comunicară una alteia surpriza de a fi gă- 
sit fiecare câte o floare în camerele lor. Sora fostu- 
lui primar convocă o şedinţă, toate locatarele isi ex- 
primară acordul de a lăsa ușile deschise, începând 
chiar de a doua zi, precum și cheia de la intrare, pe 
masa fiecărei garsoniere. 

Dar dușmanii lui Maciste îi dădură de urmă, obli- 
gându-l să-și părăsească noul adăpost. Cele 300 de 
garsoniere, cu cele 300 de celibatare, rămaseră cu 
mult mai triste decât înainte de trecerea pe lângă 
viaţa lor a marelui cavaler Maciste. 


PROPUNERE 


Cuprins de cea mai mare îngrijorare, Maciste pă- 
răsi cele „300 de garsoniere“ în cea de a șaptea noapte 
a şederii lui acolo. Neștiind încotro să se îndrepte, 
nici un loc nu mai era sigur, se apropie de casa lui 
Gherman și pentru că nu se vedea urmă de paznic, 
Maciste se urcă pe unul din stâlpii de la poartă și 
mare-i fu mirarea când, alături de Ion şi Vasile, îl 

descoperi pe Maior. Fără a sta multă vreme pe gân- 
duri, Maciste intră cu îndrăzneală iar cei trei aplau- 
dară apariţia marelui motan cu tot entuziasmul de 
care erau capabili. Într-adevăr, absenţa din ultimele 
zile a lui Maciste îi îngrijorase, inclusiv pe Maior. 
Se gândiseră la tot felul de accidente, de aceea bucu- 
ria revederii lui era cu atât mai mare. 

— Să bem în cinstea întoarcerii lui Maciste, pro- 
puse Jon. 

— Şi a întâlnirii paşnice dintre el și Maior, adăugă 
Vasile. 

Maciste își goli primul paharul, mâncă nişte cârnă- 
ciori oltenești si se culcă pe fotoliul obișnuit de lângă 
sobă. După câteva secunde chiar începu să sforăie. 

Cu gesturi care sernnificau rezerva de a vorbi, Ma- 
iorul voia să le spună celorlalţi doi companioni că, în 
ce-l privește pe Maciste, nu poţi sti niciodată dacă 
el doarme dus ori se preface. 

— Acum îţi garantez eu că doarme dus și poți să-l 
muti de ici-colo, atât e de frânt, spuse Vasile. 

— Atunci vă mărturisesc cel mai secret gând al 
meu în legătură cu Maciste : personal sunt convins 
că ghearele lui n-au avut niciodată contact cu gâtul 
grefierului decedat și cu toate astea privirea lui hip- 
notică este singura cauză a morţii bătrânului. Maciste 
e vinovat numai pentru că are o astfel de putere, 
putând-o folosi oricând împotriva altcuiva, de aceea 
dacă nu sunt de acord să fie spânzurat, cum vrea 
Simion Still, sunt totuşi de părere că trebuie izolat, 
adică ferit de însăși această putere a lui. Ca atare, 
v-aș propune ca Maciste să locuiască în camera-ar- 
hivă de lângă biroul meu ; astfel i-as deruta pe oa- 
menii mei cum nimeni n-ar putea-o face, iar Maciste 
ar fi într-adevăr la adăpost de urmăritorii săi. 

— În afară de unul singur, interveni Vasile. 

— Ai dreptate prietene, răspunse Maiorul, dar eu 
nu mă număr printre urmăritorii lui, de vreme ce 
propun să locuiască exact in birourile mele, unde 
— trebuie să recunoasteti — nu i-ar trece nimănui 
prin minte să-l caute. 

— Propun să-l trezim si să-l facem să înțeleagă 
oferta Maiorului, spuse Ion. Dar în clipa aceea, Ma- 
ciste sări ca din arc, luă o foaie de hârtie si un pix si 
cu mare migală scrise cu litere de tipar : e adevărat 
că Maiorul vrea să mă protejeze, dar e tot atât de 
adevărat că vrea si să mă aibă oricând la mână. Ac- 
cept biroul Maiorului numai ca pe un ultim refugiu. 
Foaia fu pusă în mâinile lui Vasile, iar Maciste ieși ca 
un abur și dispăru în noapte. 


A PATRA CONTRIBUTIE 


În oraşul nostru, în vechiul castel, ce aparținuse 
pe vremuri Societăţii de binefaceri Sisif, s-a instalat 
de curând Consulatul Ţării Piperului. Construit pe la 
1600, trei din cele patru turnuri ale maretei construc- 
tii au fost serios zdruncinate în ultimele războaie și 
cutremure, şi numai printr-o minune mai stau azi 
în picioare așa cum sunt de înclinate. De teama pră- 
bușirii acestor turnuri nimeni nu cutează să se apro- 
pie de castel, iar Consulul ocupă doar trei încăperi de 
la parterul turnului sănătos. 


* 


Părăsind casa lui Gherman, Maciste avu surpriza 
să descopere acest castel şi cercetă minuţios fiecare 

încăpere, hotărându-se apoi să locuiască de atunci îna- 
inte în turnul dinspre răsărit, de altfel cel mai în- 
clinat si, ca atare, şi cel mai ferit de curiozitatea ur- 
măritorilor săi. Când Luna era plină, turnul lui Ma- 
ciste vibra de sus până la fundament ca si cum şi-ar 
fi încălzit motoarele şi s-ar fi pregătit, din clipă in 
clipă, s-o şteargă în cer. În aceste condiţii de totală 
siguranţă, Maciste scrise a patra contribuţie critică 
la Aventurile sale : 

„Niciodată n-am fi crezut că un autor cum este 
Ion-Publicistul să ajungă până acolo încât să-și aban- 
doneze eroul, care, oricine recunoaște, l-a plasat în 
rândul celor mai cunoscuţi oameni din oraşul nostru. 
Însuși primarul urbei noastre a insistat, la întâlni- 
rea cu criticii de literatură fantastică, amuzant-iro- 
nică, barocă, misterioasă si moralistă, ca lui Ion-Pu- 
blicistul să i se acorde premiul pentru popularitate. 
Dar criticii nostri sunt incoruptibili şi nici n-au vrut 
să audă. Printre autorii în viaţă, Ion-Publicistul trece 
drept unul care n-are nici prieteni, nici duşmani, de 
aceea a-i acorda orice premiu unui astfel de om ar fi 
de-a dreptul zadarnic, după opinia lor. Noi-Maciste, 
ca erou al lui Ion-Publicistul, care este prea mototol 
în relaţiile sociale, ne-am gîndit să ne constituim în 
apărătorul artei sale, și, totodată, să-l trezim din 
apatia ce l-a cuprins. Noi credem că a sosit vremea 
ca eroii să aibă cea mai mare grijă de autorii lor. În- 
tr-un cuvânt, noi sântem de părere că toţi oamenii 
sânt virtuali eroi de literatură şi în această calitate ei 
trebuie să-i apere pe autorii vieţii lor scrise. Ce s-ar 
întâmpla dacă n-ar mai exista autori ? Din viaţa 
noastră n-ar mai rămâne nici cioburi. Fiindcă ei co- 
munică timpurilor viitoare ce-au gândit, cum au 
trait şi ce-au înfăptuit generaţiile rând pe rând. 

Dar să ne întoarcem la autorul nostru, întrebân- 
du-ne dacă există o reciprocitate privind atât grija 
noastră față de autor, cât si grija lui faţă de noi. Stim 
că în alte cazuri această problemă nu se pune cu atâta 
acuitate. Bunăoară când se scrie despre epoci trecute 
si oameni care s-au săvârşit de pe pământ, atunci fie- 
care autor poaie să fie fericit că a reuşit să reînvie 
timpul cu tot ce cuprindea el. În cazul nostru însă, 
noi-Maciste cunoaștem locul si ponderea ce ni s-a 
atribuit în ficțiunea Aventurilor, dar noi suntem tot- 
odată o ființă vie, o realitate, de care am avut grijă ca 
autorul să tind seama. Sigur că i-a venit mai ușor să 
descrie pur și simplu ceea ce am înfăptuit noi, dar de 
când suntem într-o continuă goană din cauza celor ce 
ne urmăresc, Ion-Publicistul nici nu se mai intere- 
sează cine scrie si cine semnează Aventurile. Pe de o 
parte, e foarte măgulit de atenţia ce i s-a acordat din 
partea municipalităţii la întâlnirea cu criticii, pentru 
că de atunci nu s-a mai despărțit de Vasile, turmen- 
tandu-si mintea si sufletul; pe de altă parte, și-a 
pierdut, cum aminteam mai sus, nu numai simţul pa- 
ternităţii asupra Aventurilor, dar si orice interes în 
continuarea lor. Ne vin lacrimile în valuri când ne 
gândim câte întâmplări i-am fi putut livra si de acum 
înainte, bucurându-i pe cititorii săi. Dar autorul nostru 
se lasă învăluit de insistenţele lui Simion Still care 
domină realitatea, ba, pe deasupra, e dispus în ulti- 
mul timp să admită ca necesară condamnarea noastră 
la spânzurătoare. N-am făcut decât bine și totuși 
propriul nostru „părinte“ ne sacrifică de dragul linis- 
tei sale iluzorii. Maiorul știe precis că nu noi am fost 
cauza morții grefierului și totuși a întocmit dosarul 
condamnării noastre. Probele însă nu se susțin pe ni- 

mic palpabil. Sânt numai presupuneri. Ceea ce e sigur 
e doar dorința lui Simion Still ca Maciste să dispară. 
Adică noi, personajul real al lui Ion-Publicistul. Este 
oribilă această ambiţie și îndârjire împotriva nevi- 
novatiei. Am auzit că se lucrează intens la un apara! 
de detectare a motanilor periculoși. In acest timp, Ion- 
Publicistul așteaptă soluţii salvatoare de la Vasile, 
care-l îmboldește mereu spre băutură. Dacă nu apare 
Gherman mai curând şi dacă autorul nostru nu pu- 
plică un foileton în care să dovedească vinovăția si 
crima lui Simion Still faţă de studentul aruncat de la 
balcon, atunci nu ne rămâne altă alternativă decât ră- 
pirea autorului din atmosfera învăluitoare în care e 
ţinut şi în care se complace. Suntem pe punctul de a-l 
avertiza pe Ion-Publicistul că noi nu am făcut nici o 
crimă, dimpotrivă ; de aceea nu admitem nici o pe- 
deapsă. Când va citi aceste rânduri, conștiința îl va 
face pe Ion-Publicistul să scrie adevărul“. 

În timpul serii zilei următoare, când se făcea cură- 
tenie în birourile redacţiei, poștașul depuse pe biroul 
secretariatului a patra contribuţie critică a lui Maciste 
la Aventurile sale. Marele motan inspecta în acest 
timp acoperișul bătrânului castel. 


MAREA LOVITURĂ 


— Până la urmă vom folosi arma cu lunetă, strigă 
sergentul către colegul său. Unde s-a mai pomenit să 
ajungi sergent și să nu faci altceva de luni întregi de- 
cât să escaladezi acoperise din cauza unui motan de- 
monic. Ia binoclul meu, privește ! uite-l cum stă la 

soare și nici nu-i pasă că noi aşteptăm de atâtea cea- 
suri în turla asta, ca bufnitele. Pentru o astfel de 
treabă erau buni şi niște soldaţi ; de ce ne-or fi băgat 
pe noi în afacerea cu motanul ? ! 

— Tocmai pentru că e importantă urmărirea în 
sine, explică al doilea sergent, iar mie, unul, îmi piace 
mai mult ce facem acum decât orice altă misiune. În 
câte dimineti n-am fost fericit să văd cum r3sare soa- 
rele si să observ apoi cu ochiul liber cum vicleanul 
motan trecea de pe un acoperiș pe altul ca un artist 
de circ de mare clasă. 

— Eu cobor, spuse primul sergent, la telefonul din 
spatele catedralei să-l informez pe Maior. Când se 
întoarse gafaind din cauza celor o sută de trepte se 
rezemă cu spatele de balustrada înaltă si rămase tă- 
cut minute în șir. 

— Ei, ce-a spus șeful ? întrebă colegul care nu se 
mișcase de la postul său. 

— La telefonul de la birou n-a răspuns nimeni. La 
telefonul secret mi-a răspuns o voce subțire care a în- 
trebat din ce loc poate fi observat Maciste și după ce 
i-am spus, mi-a închis telefonul. Crezi că e bine c-am 
divulgat poziția motanului unei persoane străine ? 

— Dacă a răspuns la telefonul secret, persoana 
străină cum spui tu, cunoaște misiunea ce ni s-a în- 
credintat, asa că nu te mai frământa degeaba ! 

După vreo jumătate de oră, un taxi opri în staţia 
din fata catedralei și în mai putin de trei minute o fata 
blondă cu o sacoșă visinie ieși din casa scării pe te- 
rasă, iar cei doi sergenti rămaseră uluiti de această 
vizită. 

— Mă numesc Nora si sunt prietena lui Maciste, 
se recomandă tânăra blondă ; i-am adus ceva de mân- 
care. Dati-mi binoclul ! În clipa aceea Maciste, care 
se însorea pe acoperișul turnului dinspre răsărit, se 

ridică şi se întinse cât o jirebie, apoi se întoarse cu 
fata spre turla catedralei si când Nora — făcându-şi 
palmele pâlnie — îl strigă, Maciste îi recunoscu vocea, 
cobori vertiginos si abia se dezmeticiră cei doi ser- 
genţi din surpriza venirii Norei și a amestecului ei în 
misiunea lor, că motanul și apăru pe terasa înaltă a 
turlei. 

— Unde mi-ai umblat de-atâta vreme, băiatule ? 
Prietena ta ţi-a adus ceva bun, bun, să mănânci tot si 
să facem o plimbare pe urmă. Pe când Maciste, rupt 
de foame, înfuleca de zor, cei doi sergenti scoasera 
din ranite două plase uriașe dar până să apuce a-l în- 
vălui pe Maciste, acesta dispăru pe scări, iar Nora su- 
părată îi avertiză că nu au voie decât să-l urmărească, 
nicidecum să-l reţină. Apoi cobori şi ea val-vârtej şi 
sergentii rămaseră bosumflati pe terasă, urmărind-o 
pe Nora care mergea cu Maciste alături pe trotuarul 
din fata cofetăriei. Când ajunseră în fata Băncii natio- 
nale intrară și nu mai iesira de acolo decât dupa câ- 
teva ore. Unul dintre sergenti, nemaisuportând atâta 
mister coborî din turlă si, cu un cec în mână, întră în 
clădirea Băncii si se aşeză la una din numeroasele 
mese pentru a completa un formular de restituiri. 
Seria câte o literă la mari intervale de timp și urmă- 
rea ce se întâmplă cu Nora și prietenul ei. Blonda stă- 
tea de vorbă cu o tânără de seama ei, iar Maciste nu 
mai știa ce să facă de atâtea mângâieri, fiindcă toate 
functionarele își abandonaseră mașinile de calculat, 
cecurile, hârtiile, stilourile cu cerneală neagră, iar se- 
ful serviciului, neavând încotro, privea năuc peste 
ochelarii fumurii graba cu care fiecare subalternă a 
sa ţinea să-și treacă măcar o dată degetele prin blana 
uriașului motan. Maciste le privea drept în ochi si 
torcea monoton iar ele sporovăiau si din când în 
când se adresau pe rând sau toate deodată Norei, ce- 

rându-i permisiunea s-o viziteze pentru a-l revedea 
pe Maciste. Şeful însuși se apropie de câteva ori de 
motan fara a-și permite să-l atingă, si se vedea c-ar 
fi fost incintat să aibă si el în casă un asemenea exem- 
plar calin. Surpriza și încântarea tuturor erau atît de 
mari încât la un moment dat uitară cu totul de Ma- 
ciste, iar acesta se plimba prin fata caselor de bani cu 
uşile vraiște, ridicându-se în picioare și cercetând ce 
era în interior. Publicul însă, care avusese înțelegere 
la început faţă de acele scene cu mângâieri duioase, 
nu mai suporta atâta pierdere de timp si mai multe 
glasuri nervoase, unele chiar grosolane, solicitară in- 
terventia severă a șefului pentru a-şi pune functio- 
narele urgent la treabă. Când Nora își luă rămas bun 
de la prietena ei se trezi că-i lipsea sacoșa visinie, iar 
Maciste dispăruse fără a-l fi observat nimeni, plicti- 
sit se pare de atâtea drăgălăşenii. Nora ieși zâmbind 
și-i promise prietenei sale că va reveni cu Maciste. 
Sergentul părăsi şi el banca, fără să fi observat cum 
dispăruse motanul şi când ajunse la colegul său în 
turla catedralei îi povesti ce femei frumoase lucrau 
la bancă. 

Maciste luă autobuzul 3 000 şi cu toate că putea fi 
inh&tat în orice clipă de urmăritorii săi, ajunse la vila 
Norei, așeză sacoşa pe patul din camera ei si lăsă dea- 
supră-i un bilet scris cu verzale: CRED CĂ ATÂT 
ION-PUBLICISTUL, CÂT SI VASILE SUNT DES- 
TUL DE STRAMTORATI. MAI CRED CĂ NICI MA- 
IORUL N-O DUCE STRĂLUCIT. AI GRIJĂ DE FIE- 
CARE ÎN PARTE. Apoi semnă: UN HAIDUC 
MODERN. 

Nora colindă tot orașul, neocolind nici un maga- 
zin, încât ajunse abia spre seară acasă. Tatăl ei sosi în 
ziua aceea însă mai devreme şi crezând că fiica lui 
doarme, intră în camera ei şi găsi biletul, cercetă sa- 

cosa, apoi se deplasă la casa lui Gherman și împreună 
cu sacosa visinie lăsă un alt bilet pe care scrise : ÎM- 
PARTITI FRATESTE ! Semnă : UN VECIN ATENT. 

A doua zi toate ziarele de seară relatau despre sen- 
zationalul furt de la Banca națională. Maciste isi fă- 
cuse rost de o mie de coli si se pregătea să-și scrie 
memoriile în răgazul ce-i va fi dat de către urmă- 
ritorii săi. 


MONOLOGUL SENTIMENTAL 


Seara când Nora sosi acasă, tatăl ei o întâmpină 
ironic : 

— Toată viata m-am zbătut să-ţi asigur cele mai 
bune condiții de educaţie, având grijă să-ţi selectez 
până si prietenii, și când colo constat că în casa mea 
se ascunde o maestră a loviturilor în stil mare. Cine 
și-ar fi închipuit ca fata mea să-și abandoneze toţi 
prietenii pentru un animal straniu, pentru... 

— Te rog să nu mă provoci, replică Nora, cu o voce 
obosită. 

— Pentru magicianul acela în patru labe. De mâine 
te internez la Spitalul de psihiatrie ; dar cum e po- 
sibil să-mi pătezi numele cu amicitiile tale atât de ne- 
fireşti ? ! Hai să zicem că Gherman mai avea un dram 
de seriozitate, dar Publicistul și amicul său Vasile 
nici nu știu dacă au slujbe, fiindcă după câte ai văzut 
singură, ei o tin într-o continuă beţie. Ce pot sa 
te-nvete ei decât să-ți pierzi mintea încă de pe 
acum ? ! Cat despre marele motan să nu mai vorbim. 

Tu ocrotesti un criminal fără pereche, un criminal cu 
atât mai sinistru cu cât nu poate fi tras la răspundere 
numai din cauză că poartă blană de motan sau de 
tigru si in loc să se deplaseze vertical, el umblă în 
patru labe. De ce n-am fi fost mai bucuroşi de exis- 
tenta grefierului, vecinul nostru, decât de viata uci- 
gasului său. Ca să nu-ţi faci însă iluzii, te avertizez că 
atîta vreme cât voi trăi eu, fiara aceea pe care voi o 
numiţi Maciste nu-și va găsi liniștea și odihna decât 
în latul streangului ce-l va legăna în fata întregii su- 
flări din urbea noastră. Cum crezi că voi îngădui să 
continue această nemaiauzită inversare a valorilor, 
când vânatul se poate transforma în vânător ? Oare 
nu ştii că iubitul tău a fost împins de la mansardă toc- 
mai de către Maciste, care i-a sfâșiat și grefierului 
beregata ? Cum poate să nu-ţi pese când oamenii sunt 
vanati sub ochii tăi de un animal atât de feroce?! Îţi 
amintesti ce liniște era pe strada noastră înainte de 
apariția acestui criminal ? Absența din casa noastră 
a medicinistului cu care doreai să te căsătorești se da- 
torează, după cum știi, numai bestialitatii acestui Ma- 
ciste. Regret din toată inima că nu l-am împușcat 
prima oară cînd mi-a ieşit în cale ; aș fi salvat astfel 
si viata iubitului tău, si viata grefierului. Crezi că e 
normal ca prietenii si colegii mei să mă întrebe cu o 
anumită intonatie dacă citesc foiletonul săptămânal 
despre acel animal odios ? Pe noptiera ta văd întreaga 
colecţie cu mâzgălelile lui Ion-Publicistul. În secret 
poate că te si bucuri de insinuările pe care acest 
searta-scarta pe hârtie le-a făcut cu privire la vino- 
vajia mea. Zâmbeşti, fiică denaturată, fără să-ţi dai 
seama că dușmanii mei l-au instruit pe acest serib 
netrebnic să facă orice pentru a mă compromite. De 
ce atâtea luni nu ţi-ai dat seama ce urmăreşte Ion- 
Pubiicistul ? Eu aș putea oricând să-l chem în faţa 

instanţei ca pe un denigrator ordinar. Dar tu ca suflet 
din sufletul meu nu simţi. nevoia să mă aperi cât poţi 
de dușmanii văzuţi si nevazuti ? Ce motiv aș fi avut 
eu să-l îndepărtez atât de brutal pe medicinist, când 
ştiam cât de mult ţii la el ? Crezi tu că aș fi în stare 
să-ţi distrug fericirea, când tu eşti însăși fericirea 
mea ? Acum însă nu mai avem ce face, transplantul 
de măduvă n-a reușit, iar eu mă consolez numai cu 
gândul că lumea e mare şi tu eşti atât de tânără încît 
viata ta se va lumina într-o zi din nou. Condiţia de 
studentă iti rezervă cele mai fericite surprize. Pe mine 
însă tracasările, subtextul din interogaţiile co- 
legilor mei, insinuările, ba uneori chiar afirmaţiile 
denigratoare din foiletonul acela nenorocit m-au adus 
într-o stare jalnică după cum vezi. Din cele cincizeci 
de costume nu mi se mai potriveşte nici unul. Cum 
poţi admite ca munca și cinstea mea de o viaţă să fie 
denigrate de un prăpădit de foiletonist numai din do- 
rinta ca Aventurile pe care le scrie să iasă cât mai 
palpitante, asigurându-și astfel un succes nedrept şi 
nemeritat ? Dacă vrei să reusesti în viaţă, dacă ţi-e 
scumpă condiţia de invidiat în care trăieşti, fiind uni- 
cul meu copil, atunci să ştii că tot ce fi s-a oferit până 
acum şi ti s-ar mai putea oferi se leagă de linistirea 
mea sufletească. Sper că nu dorești să rămâi pe dru- 
muri şi fără ocrotirea tatălui tău. Dacă într-adevăr mai 
ţii la tatăl tău, atunci fii bună şi fugi chiar acum până 
la casa lui Gherman si oferă-i lui Ion-Publicistul trei 
sticle de scotch, apoi determină-l cu puterea ta de con- 
vingere să insereze în primul foileton adevărul ade- 
vărat în privința furtului de la Banca națională. După 
cum știi, adevărul este unic în acest caz si e de ajuns 
dacă va scrie că Maciste este autorul marii lovituri. 
Vezi că pe masuta rotundă se află dovada faptei lui 
Maciste, vei aduce acasă numai sacosa, repet numai 

sacoșa, pe care vei turna benzină și-i vei da foc de în- 
dată. Nu uita, o singură frază, dar ce frază ? o propo- 
zifie, care să afirme cine este adevăratul brigand. 


ÎNTOARCEREA LUI GHERMAN 


Cam la o săptămînă de la marea lovitură asupra 
Băncii nationale, într-o sâmbătă seara pe la orele 
nouăsprezece, avionul de Cairo ateriză cu bine pe ae- 
roportui orașului nostru, după ce mai mult de o ju- 
mătate de oră încercase zadarnic să pătrundă prin 
plafonul cetii ce ascundea perfect pista aeroportului 
Capitalei. Poate că singurul dintre pasagerii bucuroși 
de această schimbare era Gherman, căruia după atita 
vreme i se permisese întoarcerea nu cu ocolire prin 
Capitală, ci direct la el în oraș. Singurul om din oraş, 
avertizat de sosirea lui Gherman, e lesne de ghicit, 
nu putea fi decît Maiorul care-și parcase BMW-ul 
chiar la ieșirea din aerogară şi-l aștepta acum 
pe fotograf împreună cu oamenii de la vamă. 
Bagajele sosiră in mai putin de zece minute si 
Gherman isi adună la un loc cele şapte va- 
lize pe tejgheaua unde urmau a fi deschise 
și controlate. Operația de control se desfasura 
simplu și cu mare rapiditate, vameșul fiind mai atent 
la fata Maiorului decât la conţinutul bagajelor, după 
care un hamal încărcă totul pe un cărucior și se în- 
dreptă spre ieșire, urmat de posesorul valizelor care 
nu-și revenea din mirare cu atât mai mult cu cât fără 
a-i adresa un cuvânt, omul înghesui în portbagaj cinci 
din cele şapte geamantane, iar pe scaunele din spate 
celelalte două (din piele), poftindu-l apoi să ia loc in 

faţă. Aiurit de zbor si mai ales de amânarea aterizării, 
Gherman nici nu-și dădu seama că nu se afla într-un 
taxi și abia in fața casei sale descoperi că șoferul nu 
era altul decât Maiorul. Se îmbrățișară cordial, apoi 
transportară bagajele în holisorul de Ja intrare, fara 
ca sosirea lor să îi fost sesizată de cei dinăuntru, care 
erau angajaţi într-o discuţie foarte aprinsă. 

Apariţia lui Gherman, secondat de Maior, îi în- 
mărmuri pe cei prezenţi, apoi evenimentul se trans- 
formă într-un delir al bucuriei, îmbrăţişările nu mai 
conteneau, pe mica stradă a Salvării se auziră puter- 
nice strigăte de vivat, mulţi ani trăiască, minuie în șir, 
în timp ce Maiorul care nu-și pierdea firea înregis- 
tra pe o pelicula color întreaga dezlănțuire sentimen- 
tală a revederii. Cu lacrimile siroindu-i pe barbă, 
Vasile începu să cânte pe textul unei vechi balade ma- 
cedonene : „Ce-ai patit, de n-ai venit ?...“ Paharele 
fură umplute de trei ori si abia atunci observară cu 
toţii că nu aveau loc decît în picioare şi Simion Still 
îi şopti ceva la ureche fiicei sale ; Nora le propuse 
tuturor să se considere invitaţii ei la vilă, unde aveau 
mai mult spațiu şi unde se puteau distra, dacă do- 
reau, până la ziuă. 

— Să mergem copii la scumpa de ea ! se entuziasmă 
Vasile. 

— Bine, dar banii rămân așa cum sînt în cele trei 
stive ? întrebă Maiorul. Simion Still, Ion-Publicistul, 
Vasile, Nora si Gherman (care abia atunci descoperi 
ce se afla pe măsuţa rotundă) rămaseră într-o mute- 
nie prelungită. 

— De la depunerea lor aici se vede că nimeni nu i-a 
atins, asa că propun să rămână unde se află acum, 
fu de părere Simion Still, iar noi să ne vedem de bucu- 
ria revederii cu domnul Gherman și să n-o facem pe 
soţia mea să ne aştepte prea mult, dragă Maiorule. 

— De acord, răspunse Maiorul, apoi mai trase un 
cadru scurt cu poziția mesei şi depuse aparatul de fil- 
mat deasupra televizorului. Să mergem dacă aşa aţi 
hotărât ! Gherman luă unul dintre cere două geaman- 
tane de piele pentru a împărţi cadouri şi după ce stin- 
seră lumina trecură cu toţii la vilă. Doamna Still se 
arătă extraordinar de impresionată de revenirea lui 
Gherman și la un sema al soţului ei chiar își îmbră- 
țișă vecinul. 


* 


De la data cand transportase banii cu sacosa visinie 
a Norei, Maciste nu mai coborise din turnul castelu- 
lui decât cu o seară înainte şi numai preţ de câteva 
minute pentru a-și face rost de cele câteva. ziare de 
seară. Un reporter mai avizat se pare scria despre an- 
gajarea celui mai bun expert în descoperirea fur- 
turilor de anvergură. Succesul investigațiilor ce ur- 
mau a fi întreprinse era mai mult decât sigur. Prin 
oraș circula zvonul că Maiorul ordonase eliberarea tu- 
turor hofilor fruntaşi cu condiția ca în decurs de o 
lună cel mult, prin eforturi conjugate, aceştia să-i 
descopere pe autorii marii lovituri. 

Plictisit de adăpostul sigur în care se afla, şi având 
gustul cel mai pur al aventurii, Maciste urcă în au- 
tobuzul 3 090 și sosi la casa lui Gherman cam la un 
minut după ce prietenii și dușmanii săi se mutaseră 
să-și continue petrecerea la vilă. Observă încă de la 
intrare mulţimea geamantanelor cu mirosul lor străin 
şi-şi dădu seama de întoarcerea lui Gherman. Cand 
intră în încăperea întunecată descoperi banii pe mă- 
suta rotundă, smulse un cearceaf innegrit de între- 
buintare şi așeză stivele de bancnote la mijloc, apoi 
legând cel patru colțuri luă pretioasa povară în braţe 


şi traversă strada. De la moartea grefierului, casa era 
sigilată, însă Maciste reuși să intre prin spatele ei şi o 
dată ajuns înăuntru aşeză, teanc lângă teanc, toţi ba- 
nii sub cele două perne mari de la capătul patului. La 
ieșire mai intră o dată în casa lui Gherman şi întinse 
cerceaful la locul lui, după care se îndreptă spre vilă, 
postându-se în caisul din fata livingului. 

Instalat în cais, Maciste era atât de fericit că putea 
să asculte şi să vadă ce se petrecea în casa lui Still, 
încât era gata să adoarmă. La un moment dat însă, 
Maciste isi încordă auzul : 

— De ce n-au fost predati banii imediat după des- 
coperirea lor ? întrebă Maiorul. 

— Pentru că s-ar fi putut crede că noi i-am furat, 
răspunse Ion şi Vasile într-un glas. 

— Adevărat, continuă Maiorul, dar lucrurile nu pot 
continua astfel. Banii trebuie să ajungă din nou la 
Bancă si asta cit mai urgent. Propun ca unul dintre 
cei de față să facă acum operaţia inversă, in mare 
taină. 

— Imposibil : eu am plete, Vasile are barbă, iar 
mulțimea de poliţişti din interiorul Băncii ar sesiza 
cea mai mică mişcare, spuse Ion. 

— Operația trebuie pusă în sarcina adevăratului 
autor al furtului, interveni tatăl Norei. 

— Dar cine știe pe adevăratul autor ? se interesă 
Maiorul. 

— Uşor de dedus, răspunse domnul Still, cine ar 
putea îi altul decât criminalul de Maciste. Maiorul se 
prefăcu foarte mirat de presupunerea lui Still si 
continuă : 

— Eu cred că fără ajutorul unei a doua persoane 
nici chiar Maciste n-ar fi fost în stare să sustragă o 
asemenea sumă. 

— Nu-l cunoști, Maiorule ! acest cumplit animal e 
în stare de orice. 

— Dar Nora, ce părere are, întrebă omul legii, și 
blonda fiică a lui Still, de obicei palidă, se inrosi ca 
tocul și, pretextând că trebuie s-o ajute pe maică-sa 
la bucătărie, evită discuția. 

— Vedeţi dar, domnilor, că lucrurile sânt destul de 
incurcate. Ar fi o zi de aur aceea în care Nora l-ar lä- 
muri şi l-ar însoţi pe Maciste la Bancă, pentru a face 
operaţiunea inversă furtului, îndrăzni Maiorul. 

— Să-l lămurească da, dar nu să-l însoţească la 
Bancă, vorbi cam răspicat domnul Still. La Bancă să 
meargă motanul singur si numai după ce în toate bi- 
rourile se va instala un sistem intern de televiziune, 
ca să avem totodată si dovada vinovatiei marelui cri- 
minal. 

— Doi iepuri dintr-o lovitură e cam mult, opină 
Ion. Dar ce-ar fi dacă într-o seară, după vecernie, ba- 
nii ar fi depuși în altarul catedralei şi imediat după 
aceea un anonim ar anunţa poliția. 

— Ideea e minunată, surâse Maiorul, dar ce ne fa- 
cem cu mine, care sunt direct interesat si, mai mult, 
angajat în stabilirea adevărului ? 

În clipa aceea, domnul Still începu să bombăne că 
mâncarea a întârziat nepermis si ieși să grăbească 
(spuse el) pregătirile. În hol o întâlni pe consoarta sa 
şi pe Nora aducând câte două tăvi fiecare şi-l sopti 
fiică-si ceva ce nici doamna Still nu apucă să audă. 
Intrară apoi toţi trei, şi amfitrioana își invită musafirii 
la masă. Conversaseră până atunci stând în picioare și 
când se aşezară la masă într-o tăcere tradiţională, 
Nora observă cu voce tare că a mai rămas un scaun 
liber şi c-ar îi posibil să mai vină vreun oaspete. 

— Ce credeţi, domnule Maior, despre posibilitatea 
de a lăsa baltă afacerea cu returnarea banilor la 
Bancă ? 

— Nu înțeleg ce vrei să spui, domnişoară ! 

— N-ar fi mai bine ca acești bani să se împartă 
câtorva persoane de fata ? 

— Ar fi să luăm asupra noastră vinovăția furtului, 
replică Maiorul, ceea ce trebuie să recunoașteți, mie 
unul nu mi se potrivește și cu toate că sunt în casa 
dumitale, domnişoară, te rog să nu mă impiici în 
această afacere murdară. 

— Să bem toți banii dacă nu ştiţi cum să procedati 
altfel ! strigă Vasile. Apoi începu să se audă numai 
sunetul iurculițelor si cutitelor care lucrau de zor, toţi 
cei prezenţi fiind obosiţi de discuţia ce durase 
aproape o oră. 

— Să trecem peste propunerea copilărească a No- 
rei şi să bem din acest vin de zghihară, ca să ne vină 
gândul cel bun! toastă domnul Still. Nu știu însă daca 
adevăratul făptaş n-a urmărit, lăsându-ne banii, să 
ne implice în crimele lui fără sfârşit. Dar până una, 
alta, ar fi bine ca banii să fie aduși aici pentru că la 
vecinul Gherman a rămas uşa de la intrare deschisă. 

Nora si Ion plecară de îndată la Gherman acasă, si 
când se întoarseră erau palizi si parcă-și pierduseră 
graiul ; căzură pur și simplu pe scaune. În aceeași 
clipă, Maciste intră pe fereastră, apoi ocupă scaunul 
liber şi după ce bău un pahar de vodcă se apucă să 
mănânce cu lăcomie. Vasile vru să strige ura! pentru 
venirea lui Maciste, dar amuti pe loc, fiindcă Simion 
Still se repezi spre camera lui strigând că o să-l îm- 
puște pe criminal. Vasile se îndreptă spre comutator, 
astfel că la venirea lui Still, acesta găsi lumina stinsă, 

VÂNZAREA LUI MACISTE 


Petrecerea (prilejuită de întoarcerea lui Gherman 
acasă într-o sâmbătă seara) se încheie într-o notă mai 
mult decât gravă, aproape sumbră, datorită ieșirii ne- 
măsurate a tatălui Norei atunci, când, întorcându-se în 
living si săsindu-i pe ceilalţi în întuneric, se precipi- 
tase înspre fereastră şi nu se putuse abfine să nu tragă 
un foc de armă în întunericul de afară, sperând să-l 
nimerească pe Maciste cu un snop de alice. În clipa 
aceea însă Maciste era departe. Impuscatura alarmă 
toată suflarea din strada Salvării, astfel încât bărbații 
mai tineri ieşiră din case cu lanterne sau lumânări 
aprinse, căutând o eventuală victimă pe lângă cele 
două șanțuri de scurgere a apei. Simion Still rămăsese 
încremenit în cadra ferestrei iar Maiorul îi desprinse 
arma din mâini numai cu mare efort, după care mai 
mult îl tara pînă la cel mai apropiat fotoliu. Când Va- 
sile apăsă pe comutator toți cei prezenţi văzând fata 
albă ca varul a stăpânului vilei se ridicară în picioare 
şi cerură permisiunea de a se retrage. Doamna Still și 
fiica ei plângeau și-i implorară pe ceilalţi să nu le pă- 
răsească tocmai într-o astfel de situaţie. Vasile anunţă 
că ar vrea să cerceteze strada să se convingă dacă ma- 
rele Maciste n-a căzut cumva în luptă. Destins ca un 
arc, tatăl Norei ţâşni de pe fotoliu cu o forță de care 
nu-l credeau in stare în acel moment și spuse cu o 
voce puternică : 

— Iubiţii mei oaspeţi şi vecini, vă rog să-mi iertati 
slăbiciunea de adineauri și să reluăm firul exact din 
punctul unde rămăsesem când a apărut dușmanul 
nostru de moarte ; să bem deci din acest vin de zghi- 
hară ca să ne vină gânduri mai bune în luptele ce ne 

așteaptă şi de acum înainte. Sper că nu e departe clipa 
când Maiorul și oamenii săi ne vor livra criminalui 
bine strâns în plase de sârmă, pentru a-l judeca așa 
cum se cuvine celor mai cumpliţi răufăcători din ora- 
sul nostru. 

— Să bem pentru reușita propunerii dumnea- 
voastră şi pentru sănătatea noastră a tuturor, toastă 
Maiorul. 

— Să nu uităm însă motivul care ne-a adunat pe 
toți, interveni Vasile, anume întoarcerea marelui 
nostru prieten Gherman, căruia aș vrea să-i urăm să 
trăiască foarte mult și încă o lungă perioadă de timp 
după aceea ! Si acum dragilor, as vrea să vă mai spun 
că atunci când omul are necazuri e bine să și le stingă 
în vin, iar dacă nu-i place vinul atunci în vodcă sau 
— dacă cineva are — in Whisky, fiindcă încrânce- 
narea nu e recomandabilă decât pentru fapte și cauze 
mari, nicidecum pentru fleacuri. Zic deci, să fim mai 
blânzi ! 

— Cu toată respectabila dumitale barbă, se enervă 
tatăl Norei, te rog să nu ne ţii predici cu duhul blân- 
detii. Faţă de cine să fim blânzi ? Fata de un criminal 
fără pereche ? Înţeleg să avem clementa față de oa- 
menii care au greșit fără să-și dea seama, dar fata 
de ființe stranii care fac răul cu premeditare, nu ad- 
mit nici urmă de milă. De aceea voi prezenta cazul 
acestui nemaiântâlnit criminal în prima adunare a 
Consiliului municipal şi voi cere ca, în cazul în care 
vor fi descoperiţi banii furaţi de la Bancă să consti- 
tuie un premiu pentru cei ce-l vor prinde pe Maciste. 
Fiţi siguri că această cerere dreaptă va fi susținută 
de toți membrii Consiliului. Dar unde sânt banii 
acum ? 

— Banii au dispărut, spuse Nora, înainte de a merge 
Ion şi cu mine să-i aducem aici. 

— Eu cred că nu sânt prea departe de acest loc, in- 
terveni Maiorul, apoi tăcu. 

— Voi propune, adăugă tatăl Norei, ca descoperito- 
rului să i se ofere un sfert din sumă, iar celelalte trei 
pătrimi echipei care-l va prinde pe Maciste. 

— Bine, şi noi care am suferit împreună cu Ma- 
ciste, iar după aceea împreună cu dumneavoastră, noi 
cum vom fi trataţi ? întrebă Vasile. 

— Demnitatea nu mai constituie o caracteristică 
a vieţii moderne, exemplul cel mai frapant ni l-au 
servit criticii mei, spuse Ion-Publicistul. 

— Cu toate acestea eu consider mai mult decât 
pertinente pretenţiile prietenului dumitale, răspunse 
tatăl Norei. 

— Atunci să împărțim totul între noi, ca să fim li- 
nistiti până la toamna viitoare cel putin, supralicită 
Vasile, cu ironie. 

— De acord, însă cu o condiţie: să faceţi în asa 
fel ca Maciste să fie prins ; atunci chiar prin hotărârea 
municipalităţii, întreaga sumă o să vă revină dum- 
neavoastră, spuse înveselit Simion Still. As dori să 
mai ştiu cum consideră Maiorul această înțelegere. 

— Dacă municipalitatea va lua o astfel de hot&rire, 
atunci înțelegerea de acum va fi justă, răspunse Ma- 
iorul. Nu știm însă ce părere au prietenii noștri — Ion 
și Gherman. Cei doi isi rotiră privirile peste chipurile 
celor prezenți, apoi, fără a clipi, se uitară îndelung 
unul în ochii celuilalt, 

— Dacă Maciste a ajuns să nu mai fie stăpânit de 
nimeni şi s-a sălbăticit în asemenea hal, eu nu mă 

opun la ceea ce ati hotărât încă dinainte de intoarce- 
rea mea, fu de părere Gherman. 

— Eu o să vă dau răspunsul abia peste o săptă- 
mână după ce, in foiletonul care urmează, îl voi in- 
vita pe Maciste să părăsească orașul spuse Ion-Pu- 
blicistul. Dacă se va încăpățâna să rămână atunci voi 
trece pe la medicinistul țintuit la pat si în cazul în 
care acesta va declara că a fost împins de la mansardă 
în noaptea aceea de către Maciste, atunci voi fi trup 
şi suflet alături de cea mai gravă hotarire pe care 
veţi lua-o. 

— Fii sigur că medicinistul știe cine l-a nenorocit 
şi nu se poate să declare altceva decât adevărul, se 
precipită Simion Still. 

— Atunci ne-am înţeles, noi să bem si dumnea- 
voastră să cântaţi sau, mai bine-zis, dumneavoastră să 
cantati si noi să.dansăm, totuna, adăugă Vasile. 

— Dar cum rămâne cu banii ? întrebă Nora. Am 
înțeles că persoana care-i descoperă va primi cel pu- 
fin un sfert. Rămâne în picioare această promisiune ? 

— Mai mult decât atât, întări Maiorul ; i se va face 
chiar publicitate, cel putin in cele zece ziare de seară. 
Acestea fiind zise, pe mine vă rog să mă scuzati, de- 
oarece mâine în zori va trebui să fiu în gară. 

— Stop, stop, ridică vocea tatăl Norei ; nu se poate 
să plecaţi de la noi ca dintr-o casă pustie. Adu, dragă, 
pungile acelea din cămară, pentru că dumnealor 
— sunt sigur — vor mai avea mult de vorbit în noap- 
tea aceasta. 

Vasile, Ion, Gherman si Maiorul ieșiră unul după al- 
tul, urându-le gazdelor noapte bună, apoi din stradă 
se auzi vocea de bas profund a celui care intona pe o 
melodie de marş: „Alle Rose stinken, alle Rose stin- 
ken), doch die Matrosen stinken auch...“. 

VICTORIA LUI STILL 


„O fiară apocaliptică se plimbă liberă si nestinghe- 
rita prin marele nostru oraş cu unicul scop de a sădi 
teamă si teroare în sufletele semenilor nostri, si care 
nu se dă în lături de la cele mai perfecte si odioase 
crime“. Astfel isi începu discursul, Simion Still, în 
fata Consiliului municipal ce avu loc a doua zi după 
întoarcerea lui Gherman. „Acest sol al celor mai sata- 
nice gânduri, acest spion al vieţii de zi cu zi a cinsti- 
telor noastre familii n-a ezitat nici o clipă să reteze 
avântul, bucuria de a trăi, tinereţea şi sănătatea unui 
tânăr medic, atunci când l-a împins de la o mansardă 
(situată la mai bine de zece metri înălțime) provo- 
cîndu-i trei fracturi ale coloanei, nenorocindu-l pen- 
tru tot restul vieţii. Iar pentru că unul din cei mai 
probi contemporani ai noştri a văzut şi a condamnat 
în public fapta aceasta, nu peste multă vreme a fost 
ucis mișeleşte de același criminal în timp ce dormea. 
După cum ştie toată lumea e vorba de vecinul meu, 
Grefierul, cel decedat în somn. Mulţi dintre dumnea- 
voastră. poate nu cunosc faptul că această fiară înre- 
gistrează tot ce se petrece in viata de familie a fiecă- 
ruia dintre noi, că pentru a stârni opinia publică îm- 
potriva celor mai cinstiţi colegi ai nostri, fiara se in- 
sinuează, în chip de motan, în orice casă, memorând 
şi transmițând apoi în cel mai denigrator sens cu pu- 
tinta tot ceea ce a ascultat sau a văzut. Acest motan 
scârbos are puterea de a se transforma în tigru, da, 
nu fiţi mirati, într-un tigru fioros. Ceea ce este însă 
şi mai îngrijorător pentru oricine l-ar vedea, este fap- 
tul că el se poate transforma şi în om. Există multi 
martori care l-au văzut metamorfozându-se într-un 

11 — Aventurile marelui motan criminal Maciste 


tânăr înalt cu plete lungi cum poartă câte un prăpădit 
de poet, cu fata palidă si ochii verzi, moment în care 
devine seducator în faţa tuturor femeilor. Deşi a apă- 
rut de o bună bucată de vreme în orașul nostru, ni- 
meni nu ştie încă dacă acest criminal fără pereche este 
om sau animal. Nici pe cei mai cumpliti dușmani ai 
noştri nu cred că i-ar lăsa inima să ne trimită pe cap 
un şarlatan de talia acestuia. Onoarea de a trăi liberi 
în viitor ne obligă să luăm cele mai drastice măsuri 
împotriva fiarei, pentru a o izola mai întâi și pentru 
a-i aplica apoi pedeapsa cuvenită. Cu toată cifra im- 
punătoare a furtului întâmplat nu demult la Banca 
națională, propun ca în cazul în care sumele sustrase 
vor fi descoperite, ele să constituie premiul Consiliu- 
lui nostru pentru prinderea și predarea acestui cri- 
minal numit Maciste. Numele și persoanele martori- 
lor, care pot dovedi adevărul spuselor mele, vă stau la 
dispoziţie oricând. Chiar si acum dacă doriți.“ 

La sfârşitul şedinţei, Consiliul hotărî în unanimitate 
acordarea unui premiu uriaş pentru prinderea lui Ma- 
ciste, indiferent dacă banii furati se vor descoperi sau 
nu. Tatăl Norei fusese mai mult decât convingător. 


* 


Simion Still sosi acasă vesel ca niciodată. 

— Dragele mele, sunt frânt de oboseală și totuși mă 
simt atât de bine, cum nu mi s-a mai întâmplat din 
tinerețe. Vă iubesc pe amândouă ca pe lumina ochilor 
mei, declară el, trântindu-se într-un fotoliu. Nu vă 
miraţi ! Mâine se va da publicității în toate ziarele 
Hotărîrea municipalităţii prin care se arată că toți 
cetățenii sunt obligaţi să participe la descoperirea si 
prinderea lui Maciste ; un premiu fără precedent se 

va înmâna celor care-l vor preda în mâna organelor 
de ordine. Ei, ce spuneţi ? 

— Era și cazul, răspunse doamna Still, să se ter- 
mine o dată cu circul acesta. 

— Ce-ar fi să-l prind şi să-l predau chiar eu, Maio- 
rului ? întrebă Nora. N-ar cleveti lumea în fel și chip, 
cum a fost posibil, ca o fată slabuta cum sunt eu, să 
cuteze a se apropia de un animal atât de periculos ? 

— N-ai nevoie de o asemenea publicitate, spuse 
tatăl Norei. Îţi interzic orice amestec în această afa- 
cere periculoasă. 

— Dar banii, adică premiul ce mi-ar reveni în ca- 
zul unei reuşite ? întrebă Nora. 

— E adevărat că oricine ar fi tentat de o asemenea 
sumă, dar nu vreau ca numele meu să fie amestecat 
în astfel de treburi. Nu doresc nici să-ţi periclitezi 
viaţa în preajma unui animal-șarlatan ca Maciste. 
Cea mai mare plăcere sau victorie pentru mire, 
adăugă tatăl Norei, ar fi ca Ion-Publicistul, Gherman 
si Vasile să fie chiar cei care-și vor trăda protejatul, 
pentru că ei sunt vinovați de aducerea motanului pe 
strada Salvării. Chiar te-aş ruga să treci pe la ei si 
să-i încurajezi în acest scop. De acord ? 

— Papa, dacă ţi-au dat dreptate oameni atât de 
importanți cum sunt cei o sută din Consiliu, cum o să 
mă opun tocmai eu hotărârii tale. Am să faz esa cum 
crezi tu că e mai bine. 


Nora ieși din casă pe la orele 18.00. Se intunecase 
când intră în Magazinul de la barieră, unde cumpără 
pâine, cârnăciori, pastramă și o sticlă de lapte. Apoi 
ajunse cu un taxi în fata catedralei, urcă până pe te- 
rasa din turlă si prin palmele făcute pâlnie îl strigă pe 

Maciste. Cerul era înnorat şi prin întunericul com- 
pact dintre clopotniţă si turnul castelului nu se zărea 
nimic, de aceea, repetă minute în șir chemarea peste 
zgomotul obişnuit al străzii. Furată de stopurile roşii 
ale maşinilor care înaintând încet adânceau orașul, 
mai aşteptă încă vreo zece minute şi se gândea să co- 
boare, când Maciste apăru pe terasă. Nora scoase din 
sacoșă un prosop peste care depuse mâncarea ce i-o 
adusese, Maciste abia dacă se atinse de hrana ce i se 
oferea şi dând semne de nerăbdare părăsi primul te- 
rasa, coborând urmărit de pașii mărunți ai Norei până 
în stradă. O luară apoi spre stânga si urcară în auto- 
buzul 3 000 care ajunse destul de rapid la barieră. În 
mijlocul străzii Salvării, între casa lui Gherman sia 
Grefierului, Maciste rămase nehotărît, ascultând mi- 
nute în sir vorbele ce se rosteau dincolo de usa stă- 
pânului său. Nora isi arătă la un moment dat intenția 
de a intra la Gherman, dar Maciste o luă în partea 
opusă, sări gardul, apoi se pierdu printre pomii pitici 
din fata intrării. Printre jaluzelele de la fereastra 
pustie a Grefierului străbătu imediat după aceea o lu- 
mină slabă de tot. Sperând că Maciste va reveni cu- 
rând, Nora se îndreptă spre vilă pentru a se debarasa 
de sacoșă. Vila era cufundată în întuneric, semn că 
părinţii ei, ori se culcaseră, ori plecaseră într-o vi- 
zită. După ce intră, aprinse lumina în hol, apoi cobori 
pe scara de serviciu în curte si observă garajul deschis, 
fără maşină, Ai ei plecaseră ; deci putea să meargă 
şi ea să mai stea de vorbă la Gherman acasă. Ajunsă 
în camera ei se răzgândi și, după ce deschise fereastra, 
se întinse pe pat cu mâinile sub ceafă. Nu-si mai dă- 
dea seama câtă vreme trecuse de când se așezase pe 
pat, în clipa cînd se trezi cu lumina stinsă și alături 
de o ființă care se părea că doarme respirînd egal ca 
un copil. Când apăsă pe butonul veiozei, Maciste sări 

brusc în picioare. Nora întinse braţele spre el ca pen- 
tru a-l imbratisa, dar Maciste se apropie de fereastră 
şi dispăru în noapte. Într-o față de pernă așezată la 
picioare, Nora descoperi banii care dispăruseră din 
casa lui Gherman. Deasupra bancnotelor era un plic 
pe care fiica lui Still îl ascunse în sân, apoi urcă scă- 
rile până la mansardă, unde fata de pernă cu uriașa 
sumă fu acoperită cu un maldăr de ziare vechi. După 
ce încuie ușa, luă cheia si peste un minut o virt sub 
una din dalele aleii din curte, apoi se grăbi să ajunsă 
în camera ei. Tocmai voia să citească scrisoarea la iu- 
mina slabă a veiozei, când auzi ușa de la intrare și 
abia mai avu timp să ascundă plicul sub pernă. 


SCRISOAREA 


Cand părinții Norei apărură în hol şi apoi în ca- 
mera Norei, aceasta se prefăcu a fi atât de adâncită în 
somn, încât babacii induiosati renuntara s-o mai tul- 
bure cu grija lor paternă. După ce ascultă pașii alor 
ei îndepărtându-se in direcţia bucătăriei, Nora 
smulse plicul de sub pernă si, desfăcându-l, citi cu 
atenţie scrisoarea găsită deasupra uriasei sume de 
bani pe care Maciste o depusese în patul ei înainte 
de plecare. Îngrozită de conţinutul celor cinci pagini 
din plic, primul imbold al Norei fu acela de a-i arăta 
scrisoarea tatălui ei, dar acesta adormise când ea, 
după multe ezitări, îndrăzni să intre în dormitorul 
părinţilor. O trezi pe maică-sa, însă doamna Still nu 
manifestă nici un fel de curiozitate față de ceea ce ar 
fi putut scrie un motan. ,„„Culcă-te, draga mea, vom 

vedea noi mâine. Somn uşor ! Închide usa !* Oricâtă 
revoltă avea împotriva nepăsării și siguranţei în care 
părinţii ei se complăceau, Nora insistă ca aceștia să 
citească scrisoarea, dar maică-sa nu admise sub nici 
o formă ca domnul Still să fie trezit. Nora închise 
ușa de la dormitorul „bătrânilor“ și, ajunsă în camera 
ei, mai citi o dată scrisoarea, apoi se îmbracă si, dupa 
ce luă o sticlă din barul familiei, ieşi în stradă și in 
mai putin de un minut deschise ușa casei lui Gher- 
man. 


— Scumpa de ea nu ne-a uitai, deși e târziu, spuse 
Vasile, cind văzu sticla de Scotch în mâinile Norei. 

— Termină cu lingusirile, strigă Ion, doar se vede 
că e vorba de un caz important dacă a venit domni- 
şoara în casa unor bărbaţi în toiul nopții. 

— Am primit un plic ai cărui conținut e foarte 
periculos pentru viata tatălui meu si neștiind cine 
l-a trimis, aş vrea să mă sfătuiesc numai cu voi ce e 
de făcut, răspunse Nora. Iată plicul pe care vă rog 
să-l desfaceti. Vasile pretextă că nu are ochelarii la 
el, Gherman se scuză că-i este somn, astfel că nu- 
mai Ion acceptă să citească scrisoarea lui Maciste. 


+ 


„Sper că voi fi crezut ca şi altă dată, dacă vă asi- 
gur pe voi, prietenii mei, adică pe stăpânul Gherman, 
pe Vasile, pe Ion-Publicistul, pe Nora și chiar pe Ma- 
ior că am asistat, conform firii si curiozitatii mele, 
la sedinta Consiliului Municipal. E strigător la ceruri 
faptul că oameni cu părul cărunt, vorbesc de cei o 
sută de consilieri, s-au lăsat amăgiţi de retorica dom- 

nului Still şi au votat în unanimitate hotărîrea ca 
eu să fiu prins și condamnat în mod gratuit. Stiti cu 
toţii că n-am făcut nimănui riici un rau, iar dacă unii 
dintre voi vor să mă vândă pentru a-și salva propria 
liniște, ţin să vă comunic acum pentru totdeauna că 
singurul vinovat pentru nenorocirea tânărului me- 
dic, precum si pentru moartea bătrânului grefier este, 
după cum bine știți, domnul Still. Dacă n-aş fi atât 
de amenințat, aș fi făcut orice pentru a o cruța pe 
Nora. Dar când un întreg oraş va fi obligat prin lege 
să mă prindă, n-am încotro și trebuie să spun ade- 
vărul. Ştiu că până la urmă nu mă voi putea ascunde 
în asa fel încât să nu fiu prins si condamnat fără a 
avea însă cea mai mică vină. Recunosc totuși că n-am 
fost las. Totdeauna mi-a plăcut să mă strecor prin 
locurile unde bănuiam că se întâmplă o nedreptate. 
Iată ce-am observat, bunăoară, la persoana domnului 
Still. În lume se poartă cu o bonomie nemaiîntâlnită, 
acasă însă își terorizează consoarta şi fiica încă de 
pe când aceasta din urmă avea biberon. Dintr-un do- 
sar la care prin neatentia Maiorului am avut acces, 
am aflat că-şi datorează poziţia privilegiată condam- 
nării unui coleg într-o conjunctură defavorabilă ace- 
luia, deşi omul era la fel de nevinovat ca mine. Dez- 
moștenirea a doi frați și răpirea a trei ingineri con- 
structori, care i-au asigurat înălţarea vilei, comple- 
tează şirul de nedreptati pe care le-a patronat pentru 
a-şi păstra scaunul de consilier municipal. Faptul că 
Maiorul nu divulgă adevărata comportare sau lipsa 
de omenie a domnului Still nu trebuie să mire pe 
nimeni. 

Pe de altă parte, aflându-mă la faţa locului, am în- 
registrat hotărîrea prin care se va acorda un mare 
premiu celui ce mă va preda organelor de ordine. Eu 
insă am avut norocul să descopăr uriașul maldăr de 

bancnote sustrase de la Banca naţională. Acești bani 
ce depăşesc cu mult premiul făgăduit se află în pre- 
zent într-un loc de unde a-ţi putea să-i luaţi voi. As 
fi bucuros ca această sumă să vă parvină. În ceea ce 
privește prinderea mea aș fi la fel de bucuros dacă 
premiul vi s-ar atribui tot vouă, care aveţi atâta ne- 
voie încât ati perfectat mai demult vânzarea mea. 
Nu-i nimic, numai să nu mă inhate oamenii Maioru- 
lui. Ştiţi doar că nu voi admite să cad in mâna unor 
străini. Si dacă tot s-a hotărît să fiu dat pierzaniei 
atunci prefer să vin la voi si să fiu predat Maiorului 
de către prietenii mei. Si fiindcă am auzit că voi fi 
condamnat la ștreang vă cer un singur lucru și 
anume : execuția să aibă loc pe aeroport la capătul 
pistei de decolare. Aș mai fi vrut înainte de asta 
să-mi procurati o zgardă lată de cincisprezece cen- 
timetri. Mi-as putea zburli blana astfel încât să aco- 
păr zgarda să nu se vadă. În rest, văzând şi făcând ! 
Îmi accept soarta. Mi s-a făcut si mie milă de teme- 
rile domnului Still. Să facem în asa fel încât să-i 
revină liniștea de care are atâta nevoie. Aştept răs- 
punsul vostru prin Nora. Sper să ne revedem înainte 
de a ne despărţi în fata acelui nod ţeapăn de cânepă. 
Dacă doreşte cineva s-o însoțească pe Nora la întâl- 
nirea cu mine voi îi cu atât mai mulțumit. Până 
atunci vă spun la revedere.“ 

După lectura scrisorii lui Maciste, Ion întrebă cu 
tremur în glas: „Cine se oferă să-l însoțească pe 
Maciste la Jugul din Vale, ca să scăpăm de teama de 
a-l vedea murind ?“ 

— Eu sînt de părere să ne deplasăm cu toţii până 
acolo, în pădurile din care a venit el călare pe bus- 
teni, răspunse Gherman. 

— Copii dragi și iubiţi, daji-mi voie să-l întâlnesc 
eu pe Maciste şi totul se va termina cu bine, dar până 

atunci să bem ce ne-a trimis vecinul Still, spuse 
Vasile. 

Ion tocmai băgase plicul de la Maciste în buzunar, 
când tatăl Norei intră cu un zâmbet larg si cu o sa- 
coșă plină de sticle în casa lui Gherman. La câteva 
minute după aceea, sosi şi Maiorul. 


ÎNŢELEGEREA 


Poate că Simion Still si Maiorul se înțeleseseră să 
sosească aproape în același minut la Gherman acasă. 
Oricum după ce intrară începură să discute (bineân- 
teles) despre Maciste și prinderea acestuia, aprobân- 
du-și reciproc orice idee. 

— Acum tot succesul acţiunii noastre constă în 
viteza cu care vom acționa, începu tatăl Norei, ni- 
meni n-are voie să doarmă până la prinderea cri- 
minalului. 

— Noi nu sântem concentrați, replică Vasile, noi 
suntem oameni liberi într-un oraş liber și decât să-mi 
trădez prietenul mai bine să nu văd niciodată bău- 
turile dumitale. 

— Potoleste-te, fratioare, interveni Ion-Publicistul, 
aici nu e vorba de nici o trădare de prieten ; oamenii 
pot să facă nenumărate planuri dar problema esen- 
țială este aceea dacă realitatea le va permite dum- 
nealor să-l prindă pe Maciste, iar realitatea ştiţi că 
este chiar Maciste. 

— Eu nu voi trăda pe cel mai scump motan care 
a existat vreodată, strigă Vasile, apoi, ducând o sti- 
cla la gură, o goli pe jumătate. 

— Se poate, vecine, să aduci în discuţie cuvântul 
trădare când nu e vorba decât de o fiară criminală, 
ce trebuie stârpită chiar cu prețul vieții pentru li- 
niștea semenilor din urbea noastră, se precipită dom- 
nul Still. Mustrările de conștiință nu-și au rostul, în- 
deosebi atunci când e vorba de un animal odios. Orice 
tribunal serios, luând cunoștință de isprăvile lui, l-ar 
condamna la moarte fără cea mai mică ezitare. Or, 
dumneata nu dispretuiesti legea si esti convins că 
fără aplicarea legii nu există nici dreptate, nici li- 
bertate. De aceea, cred că nu vei căuta cu tot dina- 
dinsul să pierzi marele premiu ce s-a votat pentru 
prinderea fiarei. 

— Ei, Dumnezeule, să nu discutăm acum despre 
mine, Maciste e în centrul vieţii, iar noi, niște bieti 
oameni ne întreținem viciile din compromisuri, nu-i 
asa, frate Gherman ? întrebă Vasile. 

— Trebuie să existe un acord absolut între noi 
dacă doriţi ca acțiunea să reușească și dacă nu cumva 
doriţi chiar dumneavoastră premiul promis, inter- 
veni Gherman. Eu unul am stiri sigure că Maciste 
s-a săturat să mai fie hăituit şi că tânieşte după 
odihnă. În aceste condiţii el s-ar bucura mai mult 
ca noi dacă ar fi prins. 

— Pentru prima oară îmi place cum pui problema, 
domnule Ton, si totuşi nimic nu este mai important 
decât faptul ca acest motan să dispară cu sau fără 
condamnare ; n-ar fi rău dacă o mașină de-a Maio- 
rului ar da peste el ca din întâmplare, încheie tatăl 
Norei, 

— Problema e alta şi se pune cu totul altfel decât 
vă inchipuiti dumneavoastră, care n-aţi absolvit drep- 
tul, spuse Maiorul. Întâi și-ntâi se va găsi foarte greu 
un tribunal care să condamne la moarte un animal, 

un motan; ar fi un caraghioslâc nesfârşit o astfel 
de condamnare. Vasile, Nora si Gherman ascultau 
atenți dezbaterea susținută de Maior, Ion şi tatăl 
Norei. 

— Mi-am amintit, sări domnul Still, că fiara noas- 
tra are si puterea stranie de a se transforma în tigru 
sau într-un tânăr frumos. Propun să fie prins în ul- 
tima ipostază ca să-l putem judeca și condamna la 
moarte ; ce spuneți ? 

— Chiar dacă l-am prinde în chip de tânăr, faptul 
nu ne-ar folosi întru nimic la condamnarea lui. Încât 
eu vă spun că în legătură cu prinderea lui Maciste 
sunt optimist, însă in ce priveşte putinţa de a-l con- 
damna sunt sceptic, adăugă Ion, ar fi ceva nemaipo- 
menit pe fata pământului. 

— Bine, dar cu dovă-trei anonime, Maiorul poate 
să-i întocmească un dosar şi lui Dumnezeu, strigă 
Still. 


— Problema se pune astfel: sub legi democra- 
tice ca ale noastre, lămuri Maiorul, noi trebuie să 
avem la dispoziție doi martori care să-l acuze pe Ma- 
ciste de crimele comise. 

— De crimele comise de cine ? se strâmbă Vasile. 

În acea clipă toţi cei prezenţi își îndreptară ochii 
spre tatăl Norei care simțindu-se devorat de privirile 
lor se ridică în picioare și sirigă de se cutremurară 
pereţii : 

— Ce vreţi să insinuațţi ? Credeţi că un oraş în- 
treg ar fi ţinut ca an de an să fiu ales în Consiliul 
municipal dacă s-ar fi îndoit o singură clipă de mo- 
ralitatea şi cinstea mea timp de treizeci de ani? Mi 
s-a propus de atâtea ori să fiu în fruntea Consiliu- 
lui, dar am refuzat din pură modestie. Iar voi cute- 
zati acum să mă priviţi ca si cum as fi fost în stare 

să comit crimele de care nu e vinovat altcineva decât 
fiara, la care ţineţi atât de mult ? Dacă insist să fie 
prins și condamnat știți bine că o fac numai și numai 
pentru a cruța propriile voastre vieţi în primul rand. 
Dacă vreţi să colaborati la stârpirea răului din orașul 
nostru e bine, dacă nu, declaraţi că nu vă interesează 
decât să duceji o viaţă iresponsabilă si atunci voi sta 
de vorbă numai cu Maiorul de acum înainte. Nora, 
te rog să strângi sticlele pline să ne retragem acasă 
la noi si să-i lăsăm pe dumnealor să scrie ode, versuri 
si alte prostii închinate criminalului Maciste. Pe mine 
nu mă mai tin nervii să lămuresc niște oameni în 
spiritul cărora dreptatea legii nu a fost sădită. 

— Ne pare nespus de rău de neânțţelegerea creată, 
vorbi, pentru prima oară în acea seară, Gherman. Eu 
cred că Vasile nici nu şi-a dat seama ce spune, fiindcă 
el preferă euforia în locul crudei realități. 

— Gazda noastră are dreptate, întări Maiorul cele 
spuse înainte ; nu cred că e cazul să renunțăm acum 
la ceea ce s-a clădit cu atâta migală. De aceea i-aș 
întreba pe Ion si pe Gherman dacă sunt de acord cu 
partea ce-i va reveni lui Vasile să fie mai mare cu 
câteva procente. 

— Vrem egalitate, strigă Vasile din nou, nicide- 
cum favoritisme, cuvinte din care Still și Maiorul 
înțeleseră că Vasile va participa la prinderea lui Ma- 
ciste. 

— Vasile e un om mai dificil, tocmai pentru că 
nu-l interesează să câștige nimic, explică Jon, iar dacă 
acum este de acord cu dumneavoastră o face numai 
pentru a-și arăta prietenia faţă de Gherman si fafa 
de mine. 

— Atunci înţeleg, spuse tatăl Norei, că nimic nu 
mai stă în calea înţelegerii noastre, acordul nostru e 
deplin iar eu vă promit că n-o să vă pară rău de ho- 

tărârea pe care ati luat-o. Să bem pentru succesul 
nostru ! În clipa când musafirii se pregăteau să 
plece, Maciste, care asculiase de sub fereastră fie- 
care cuvânt, se îndreptă spre autobuzul 3 000. 


TATONARI 


— Începând chiar din această dimineaţă nu vom 
îngădui sub nici o formă ca vreun prieten sau cu- 
noscut de-al lui Maciste să se deplaseze dintr-un loc 
în altul fără urmăritori permanenţi din partea ser- 
viciului nostru, declară Maiorul. Chiar si când vre- 
unul din prietenii marelui motan va trece dintr-o 
încăpere în alta a propriei sale locuințe, noi trebuie 
să ştim. Nu mai vorbesc de telefoanele lor. Deoa- 
rece si eu, și domnui Still am avut prilejul de a sta 
foarte aproape de Maciste, vă ordon să ne urmăriţi 
și pe noi. Punctele de observaţie principale rămân 
după cum v-am spus: Castelul cu cele patru tur- 
nuri, Catedrala, Banca naţională și Strada Salvării, 
unde se întâlnesc cei trei prieteni ai infractorului. 
Vă atrag în modul cel mai serios atenţia că s-ar 
putea să vi se administreze fel de fel de droguri pen- 
tru a vă distrage de la misiunea importantă ce vi s-a 
încredințat. Fiecare suspect trebuie fotografiat în cel 
mai discret mod cu putință. Grupele de urmăritori 
de la Castel şi Catedrală isi vor parca maşinile de 
intervenţie la mai puţin de o sută de metri de obiec- 
tivele lor. Orice motan care întrece înălțimea de a 
jumătate de metru va îi insfacat pe loc şi fără milă 
cu ajutorul plaselor cu care aţi fost dotați. Dacă veți 

întâlni proteste din partea unor cucoane mai ales, 
trebuie să lansați zvonul că toală suflarea calinelor 
æ suspectă de turbare. În cazul unor indivizi care nu 
se vor supune somaţiei voastre si vor încerca să 
fugă, aveţi voie să-i urmăriți dar sub nici o formă 
nu veţi folosi armele de foc. Cei suspecți nu trebuie 
să știe absolut nimic despre misiunea veastra. În fața 
marelui public veţi trece drept agenți de circulație. 
Acestea fiind zise am ajuns la ultimul punct al co- 
municării noastre şi anume: dacă o grupă sau alta 
va avea norocul să-l prindă pe Maciste şi dacă aceasta 
se va întîmpla la lumina zilei, curioșii care vor apă- 
rea ca din pământ la fata locului trebuie să știe că 
marele motan e suspect de turbare și că noi, oamenii 
ordinii, vrem să-i cruțăm de orice pericol. Premiul 
care s-a pus pe capul lui Maciste vă este cunoscut 
tuturor. Vă urez succes, 


A doua zi după ce înţelegerea avusese loc acasă 
la Gherman, cei trei prieteni se despartira, urmând 
ca fiecare să se ocupe de treburile proprii. 

Cine ar fi putut însoți echipa ce-l urmărea pe Va- 
sile, ar fi fost mirat să-l vadă pe acesta cutreierând 
orașul și oprindu-se pe la toate atelierele de tâmplă- 
rie. După-amiază, Vasile trecu neobservat de porta- 
rul Fabricii de mase plastice. Avea acolo un prieten, 
maistru la secția de finisare a panourilor, care se 
numea Gherase. Vasile insistă să părăsească hala și să 
se plimbe prin curtea Fabricii pentru a-i explica unele 
lucruri si după ce termină ceea ce avea să-i comunice 
conveniră să se întâlnească spre seară la Birt, unde 
urmau să vină și doi dintre tâmplarii pe la care tre- 
cuse înainte de prânz. Apoi Vasile, condus până la 

poartă de prietenul său Gherase, ceru voie portaru- 
lui să dea un telefon si agentul care era foarte 
aproape auzi numai următoarele cuvinte : ,,Scumpa 
domnișoară, sunt nerăbdător să ne vedem in locul pe 
care mi l-ai propus, la ora fixată.“ Mesajul se dovedi 
prea criptic pentru urmăritorul lui Vasile, care ajunse 
Ta mai puţin de o jumătate de oră cu un taxi in 
curtea străvechiului Castel unde-l aștepta Nora. 


* 


Pereţii din curtea interioară erau intesati de schele 
şi un mare număr de muncitori trebăluiau de zor, 
unii fluierând, alții îngânând melodii care-i duceau 
cu gândul în locurile unde se născuseră. Zidurile 
turnului dinspre răsărit, cel ce abia se ţinea în pi- 
cioare, fuseseră ocolite cu toată considerația de echi- 
pele de zidari si zugravi. Nora si Vasile se indrep- 
tară spre turnul periculos, învârtiră o mare cheie 
ruginită în broască și intrară. Maciste care-i obser- 
vase de sus încă de la venire îi întârnpină cu mare 
afecțiune și apoi se aşezară pe una din băncile de 
marmură. Nora adusese ceva de-ale gurii într-un coș 
pe care-l asezase încă de la sosire pe una din treptele 
scării ce ducea în turn. 

— Dragul meu Macisie, am venit să-ţi spun că 
acum lucrurile au ajuns până acolo încât nu mai pot 
fi oprite, ca o avalanșă. Poate că judecătorii vor 
avea înţelegere pentru tine şi te vor achita, eu sper 
mult că așa se va întâmpla si nu altfel, Mi-ar părea 
nespus de rău dacă vreunul din oamenii Maiorului 
și-ar îndrepta arma cu lunetă spre tine si ar trage. 
Mai bine vii la Gherman acasă unde ai putea fi apă- 
rat de prietenii tai. 

— Domnișoara ţi-a explicat exact, cum stă situa- 
tia, asa că rugămintea lui Gherman, a lui Ion si a mea 
este aceeaşi: vino acasă când crezi că e mai bine, 
ziua sau noaptea, în ce chip doreşti, numai să nu-ţi 
periclitezi viaţa ! încheie Vasile. 

— Atunci iti spun la revedere si să ne întâlnim 
pe strada noastră, spuse Nora îmbrăţisându-l pe Ma- 
ciste. Nora iesi în curtea castelului si mai așteptă 
acolo minute lungi până când Vasile isprăvi ce avea 
să-i explice lui Maciste, apoi părăsi și el turnul, foarte 
bine dispus și o felicită pe Nora pentru tactul de 
a-] fi lăsat să mai întârzie cu prietenul său. 


CU MESERIASH 


— Ce-i de făcut ? întrebă maistrul Gherase, după 
ce sosi ultimul (cei trei tâmplari veniseră mai de- 
vreme) la Birt, unde aveau întâlnire cu Vasile. 

— Dragilor, după cum v-am informat azi mai de- 
vreme, lucrurile se precipită cu fiecare oră, ba pot 
să zic, cu fiecare minut. Oamenii sau mai bine-zis 
puținii oameni care nu-l au la inimă pe Maciste s-au 
inversunat atât de tare împotriva lui, încât e mai 
mult ca sigur că vor să-l ducă la spânzurătoare. 

— Cu ce-am putea noi să-i fim de folos în acest 
caz ? întrebă Lascăr, unul dintre tâmplari. Fiindcă 
o execuţie ca aceea care se pregăteşte se va petrece 
sub cea mai severă pază și atunci mă întreb și vă 
întreb : cum vom reuși să-i ușurăm sfârșitul ? 

— E bine că ai pus această întrebare cheie, răs- 
punse Vasile! În viziunea mea nu e vorba de usu- 

rarea vreunui sfârșit, ci, pur si simplu de salvarea 
lui Maciste din strânsoarea nodului gros de cânepă. 
Dar, înainte de a vă explica în detaliu ceea ce avem 
de făcut, vă propun să bem câte un pahar pentru a 
ne putea înţelege mai bine. Să închinăm pentru să- 
nătatea voastră si pentru salvarea lui Maciste ! 

— Eu aş fi băut mai cu plăcere o băutură. de-a 
noastră, deoarece licoarea asta cu care ne-ai cinstit 
are gust de plosnita; cel putin mie asa mi se pare. 
Dar ce voiam eu să spun ? A, mi-am amintit: vrei 
într-adevăr să se întâmple ceva nemaipomenit, bună- 
oară să se rupă funia, să cadă spânzurătoarea la pă- 
mânt, să se aprindă întreaga construcţie ? Ce do- 
resti să se întîmple din toate acestea ? 

— Dacă mă crezi, doresc să se intimple toate de- 
odată si încă ceva în plus: as vrea să-mi găsiţi un 
artificier care, la momentul potrivit, să producă o 
asemenea explozie încât să-i sperie în primul rând 
pe dușmanii lui Maciste şi în același timp să producă 
panică în marele public care va fi prezent acolo. 
Bineînţeles că explozia nu trebuie să producă nici o 
vătămare nimănui, decât o sperietură de-a lungul 
şi de-a latul omenirii aceleia curioase. Vă întreb deci 
dacă pot spera într-o astfel de distracţie din care să 
iasă învingător Maciste. După o lungă tăcere, Gherase 
îi năuci pe toţi cu următoarea propunere : 

— Fraţilor, dacă îmi lăsaţi întreaga răspundere 
pentru construcţia furcii sau a spânzurătorii, cum 
vreți să-i spuneți, atunci vă promit că o să vă placă 
distracţia mai mult decât dacă ar îi fost gândită ani 
întregi de un mare regizor. 

— Vorbește, scumpul meu prieten, nu ne lăsa să 
așteptăm, îl îndemnă Vasile în timp ce umplea a 
doua oară paharele. 

— Ar fi atât de frumos, dacă totul ar decurge după 
planul meu, încât nici nu-mi vine să vă spun. 

— Bine, dar noi tocmai de aceea ne-am adunat, 
să punem totul la cale de comun acord. Apoi Vasile 
își roti capul în toate părțile cu ochii lui de vultur si 
barba de patriarh și continuă: spune-ne, prietene, 
ca să ne bucurăm de pe acum de norocul ce-l va avea 
Maciste ! 

— Dacă-i așa, începu in șoaptă, iată cum as dori 
eu să se întâmple: la locul execuţiei presupun că 
au să fie aduse și câteva mașini ale salvării, cel puţin 
cu o zi înainte. Voi aranja lucrurile astfel ca una din 
aceste mașini să fie mascată cu panouri înalte și 
ușoare din plastic, iar deasupra mașinii voi construi 
podiumul pentru scaunul acela blestemat sortit lui 
Maciste : furca va fi înălțată mai sus cu funia atâr- 
nând exact deasupra scaunului. Când va sosi ceasul 
şi când atâta negurime de lume va aștepta cu res- 
piratia tăiată să fie îndepărtat brutal scaunul de sub 
Maciste, abia atunci veți vedea cu adevărat planul 
meu ! Vasile mai cutreieră o dată întregul Birt cu 
privirea, apoi exclamă cu o perfectă adaptare la noua 
situaţie (deoarece în ușă apăruse abia în acele clipe 
unul din urmăritori) și cu totală bucurie : 

— Prieten scump, îmi crește inima de câte ori îmi 
povestești de femeia aceea ; ara cunoscut-o şi eu pe 
vremuri, pot să-ţi mărturisesc după atâjia ani că ni- 

eni nu mi-a purtat atiia grijă, mai ales după ce 
m-am îmbolnăvit. Relatiile dintre noi erau de o cu- 
réjenie desăvârșită, de aceea, mă bucur nespus ca 

sufletul tău s-a oprit asupra ei. Si faptul e cu atît 
mai minunat cu cât nu te-ai oprit la o flușturatică 
oarecare, vreau să zic la o tinerică fără minte. De 
aceea, îmi permit să te felicit din toată inima, fiindcă 
ai ştiut ce să alegi! Să bem pentru alegerea ta fe- 
ricită. Vasile vorbea cu voce puternică, astfel că nu 
numai urmăritorul său, dar întreaga suflare din Birt 
erau numai ochi si urechi la vorbele lui. Simtindu-se 
în atenţia tuturor, Vasile solicită să vină însăși 
doamna Elvira la masa lui şi după ce dumneaei apăru, 
el se ridică brusc, îi pupă ceremonios mâna, apoi 
stăpâna localului se îndepărtă cu un pahar de scotch 
în mână, pe care-l oferi omului Maiorului. Urmărito- 
rul aruncă o privire amenințătoare spre masa lui Va- 
sile, apoi se îndepărtă cu o vădită enervare, deoarece 
fusese recunoscut. 

— Copii minunaţi ce sunteţi, dacă reușește planul 
lui Gherase cu mașina, vom trăi nu o tragedie, ci un 
adevărat carnaval. 

— Eu, se angajă Lascăr, as putea instala totul pe 
un planor, sunt pilot, după cum știți, cu diplomă, iar 
undeva, departe de asistență, un avion ar aștepta 
doar un semnal pentru ca întreaga spânzurătoare cu 
decor cu tot să zboare. 

— Totul, totul e minunat, fiecare cuvânt care vă 
iese din gură! continuă Vasile. Într-adevăr, cu me- 
seriasii nu se poate juca nimeni! Voi aveţi ceva ce 
nu vi se poate lua până la sfârşitul sfârșitului ; voi 
aveţi mâini de aur si o lumină a minţii care nete- 
zește orice lucrare, numai și numai spre binele omu- 
lui. Eu nu am cuvinte să vă mulţumesc pentru in- 
ventivitatea minţii voastre și bunătatea sufletului 
vostru. Să știți însă că pe El, înțelegeţi la cine mă 

refer (şi vocea lui scăzu până la semn), nu trebuie 
să vi-l inchipuiti ca pe un oarecare, El este purtă- 
torul mai multor chipuri, cu E] se încearcă o trecere 
spectaculoasă de la condiţia lui la altă condiţie... Cei 
învăţaţi numesc această schimbare salt ontologic. Dar 
ce este mai important e faptul că tot ce a întreprins 
El pînă acum confirmă chiar dorinţa lui de a îi om 
prin aceea că etica faptelor lui tinde să lumineze si, 
în ultimă instanţă, să îndepărteze animalitatea si răul 
adânc din ființa celor care se pretind oameni. Prin 
aceasta el s-a îndepărtat enorm de stadiul animal, 
confirmând faptul că El este bun si deci pregătit in- 
tru totul să devină om. Acum v-aş ruga să ne des- 
partim păstrând cel mai desăvârşit secret asupra ce- 
lor ce ne-am propus. 


DILEMA CONTINUĂ 


Vremea se înăsprise aproape cu fiecare zi; baro- 
metrele arătau multe grade sub zero și în curînd 
urma ca Nora să fie sărbătorită pentru cei douăzeci 
si cinci de ani ai ei. 

În timp ce Vasile cu cei trei tâmplari, plus maistrul 
Gherase, făceau planuri de salvare a lui Maciste, 
acasă la Nora, domnul Still, Maiorul, Gherman și 
Ion-Publicistul făceau tot felul de propuneri de ade- 
menire sau prindere neîntârziată a marelui motan. 
Din camera ei, Nora auzea prin ușa deschisă larg 
fiecare cuvânt ; stătea întinsă pe spate şi se părea 

că ar fi căzut iarăși în damblaua de a lovi ritmic în 

alonul ce atârna de tavan, când cu un picior, când 
cu altul. Cum camera domnisoarei Still dădea în li- 
ving si cum, nemaiavând stare, Maiorul se plimba 
de ici-colo, el se oprea de fiecare dată în dreptul 
uşii, măsurând lungimea picioarelor Norei, fapt pe 
care tatăl fetei îl sesiza la orice întrerupere a plimbă- 
rii oaspetelui său, şi numai ce-l auzeai strigând : fe- 
tito, nu ne mai înnebuni cu balonul acela ! doar ştii 
ce treabă importantă avem de rezolvat ! Atunci Nora 
se pornea pe un râs atit de nestăpânit încât ai fi cre- 
zut că o gâdilă cel puţin două persoane. După mai 
multe reprize de râs, domnul Still se deplasă brusc 
si închise cu mare zgomot usa Norei dar si așa râsul 
fiicei sale se auzea atât de distinct încât mama, apvi 
Gherman, apoi Ion-Publicistul si în sfârşit chiar ta- 
tal Norei începură să râdă ca niște apucati, nemaireu- 
sind să se oprească. Singur, Maiorul, cu o mină im- 
penetrabilă, îi privea ca pe niște victime sigure ale 
caracterelor tari. 

— Ati putea să vă opriţi, doar nu „curg“ gazele de 
la sobe ! încercă Maiorul. 

— Aşa e, Simicane; ce ne-o fi apucat în seara 
aceasta ? Niciodată nu s-a mai întâmplat una ca asta 
la noi în casă, își reveni (prima) doamna Still. Vă rog 
mult, vă rog, veniti-va în fire ! 

— Maiorule, te rog nu mai umbla de colo-colo, 
stai şi dumneata locului, ca să fim atenţi la vorbe, nu 
la mișcare, spuse tatăl Norei poruncitor. Propusesem 
adineauri ca, dacă va fi posibil, cel ce va veni la 
secția de criminalistică (de bună voie şi nesilit de 
nimeni) să fie vecinul Gherman, propunere la care 
dumnealui i s-a congestionat fata într-un fel cum nu 

mi s-a mai întâmplat să văd; probabil de aceea 
ne-am pus cu toţii pe râs, fiindcă alt motiv nu-mi 
amintesc. Dacă mă insel, spuneţi dumneavoastră, cum 
ne-a cuprins acest delir de râs ! 

— Eu îmi amintesc, se disculpă Gherman, că am 
protestat și am propus cu toată seriozitatea să-l pre- 
dea autorul său, adică prietenul Ion. 

— La care propunere eu m-am recuzat, şi de la 
această onoare, si de la premiul promis de oficialități, 
fiindcă orice se admite în afară de trădarea propriu- 
lui tău erou, încheie cam abrupt Ion-Publicistul. 

— Ai mai spus ceva, se amestecă doamna Still, și 
pentru asta nu te iert, chiar dacă ai vrut să constru- 
ieşti o metaforă ; ai spus că eu personal aş fi cea 
mai indicată persoană care să se prezinte la braţ cu 
Maciste în biroul Maiorului ; recunosti sau nu ? 

În clipa aceea apăru Nora într-un costum de car- 
naval — o blană uriaşă de pisică albă încheiată în 
faţă cu un fermoar negru, având în spate o coadă 
mai lungă de doi metri. 

— Acum recunosc, spuse Ion, dar după râsul ce 
ne-a cuprins, vă puteţi da seama că a fost o glumă 
plasată într-un moment grav. 

— Dragii mei, interveni Maiorul, cu tot respectul 
ce se cuvine primului consilier municipal — aci de 
fafa, eu mi-am permis poate prea mult atunci când 
nu am râs alături de domnia sa; acum însă îmi dau 
seama că am procedat just, deoarece unul dintre noi 
trebuie să rămână vigilent orice s-ar întâmpla. Si ca 
să nu ne mai ascundem după deget, pot să vă spun 
că în timp ce toți râdeaţi, i-am văzut pe prietenii 
Gherman şi Ion făcându-și semne care m-au tulbu- 
rat. Vreau să spun că erau nişte semne ce puneau 

sub semnul dubiului întreaga noastră acțiune. Dar 
mai sper să mă fi înşelat. 

— Ein Mann, ein Wort! protestă Gherman. In 
privința cuvântului, şi spus, şi scris, prietenul Ion 
pot spune că este un adevărat nobil. 

— Vrei să afirmi, întrebă Maiorul, că Ion-Publi- 
cistul și-a luat mâinile de pe Maciste ? 

— Eu nu vreau să spun ce nu știu, se scuză Gher- 
man, dar vreau să vă garantez că atunci când Ion 
afirmă că laptele e alb, nu e negru. 


— Fără a-mi contrazice prietenul, se enervă Ion, 
eu strig: jos cu garânţii! Numai adevărul poate 
garanta că subiectivitatea noastră are un temei 
„obiectiv“. Aştept această garantie si sunt al vostru 
pe veci. 

— Aşteptăm lămuriri precise, îl preveni Maiorul. 

— Lămurirea ar fi una singură: să văd scris de 
mâna medicinistului cum că Maciste este cel care l-a 
împins de la mansardă, nenorocindu-l pentru tot res- 
tul vieţii. 

— Vezi, Nora, cu ce oameni te-ai împrietenit ? 
strigă tată! ei înfuriat peste măsură. 

— Îţi aduc eu dovada scrisă de mâna lui Emil, in- 
terveni — cu adevărat glas de pisică — Nora. 

— Aş vrea să fiu de faţă când va scrie ceea ce 
am crezut eu, încheie senin Ion-Publicistul. 

— Omule, vecine, frate, așa-mi placi! Multa 
vreme nu te-am prețuit la justa dumitale valoare 
dar acum pot să-ţi spun că etica dumitale îmi im- 
pune întregul respect ce se cuvine celor drepți, își 
indulci vocea tatăl Norei. Spune, draga lui tata, când 
vrei să te duci cu prietenul nostru Ion să-i ceri do- 
vada scrisă lui Emil ? 

— În ce mă priveşte, eu pot să mers si in această 
clipă, numai să comandaţi un taxi; până soseşte ma- 
şina eu îmi schimb îmbrăcămintea. 

— V-aş propune să mergeţi ziua, la ora asta poate 
că bietul băiat doarme şi-ar fi păcat să-l treziţi, spuse 
doamna Still. 

— De aceea mă înnebunesc femeile pe mine, fiindcă 
au milă; pe când noi, bărbaţii, nu ne iertăm unii 
altora decît slăbiciunile care ne sunt proprii, declară 
Ton-Publicistul. 

— Dragii mei oaspeţi, am înţeles că totul — in ce 
priveşte atitudinea voastră — depinde acum de de- 
claratia bietului medicinist ; indiferent dacă decla- 
ratia lui Emil îi va fi sau nu defavorabilă lui Maciste, 
doresc să vă spun — declară tatăl Norei — că la ani- 
versarea fiicei mele voi admite ca în casa mea să 
pătrundă si duşmanii, chiar toți dacă vor avea loc. 
Să bem deci pentru acel fericit eveniment ce se 
apropie ! 

— Si pentru a ne despărți cât mai curând. Fiindcă 
mâine vom avea atâtea de făcut încât nici nu știu 
încotro s-o apuc — spre birou sau spre casă, toastă 
Maiorul. 

Deşi Maiorul plecase demult, pe Ion si pe Gher- 
man îi prinse răsăritul soarelui în casa lui Still. 


MĂRTURIA DE BAZĂ 


Obositi cum erau în zori, Nora si Ion-Publicistul 
ajunseră la familia bătrânului miner, care tocmai îl 
muta pe Emil din pat în cărucior. Tatăl lui Emil 

răspunse destul de scurt la salutul oaspeţilor si pa- 
răsi încăperea, pe cînd Emil se arătă foarte plăcut 
surprins, îndeosebi de vizita Norei, iubita vieții lui. 

— Pe dumnealui nu-l cunosc, spuse Emil, e noul 
tău prieten ? ! 

— Nu copile, protestă Ion, n-am avut niciodată 
obiceiul să-mi pierd capul după fete singure la pă- 
rinti şi pe deasupra si bine situate în societate. 

Emil se posomori dintr-o dată, închise ochii si ră- 
mase astfel îndelung, celorlalți nevenindu-le să-l 
tulbure. Ion-Publicistul avea obiceiul foarte sănătos de 
a se lăsa în voia somnului oriunde acesta îl coplesea 
astfel că şi de data aceasta el se întinse pe o canapea 
si adormi de îndată. Nora isi apropie scaunul de 
căruciorul în care stătea fostul ei iubit şi, cum Emil 
tinea ochii închiși, ea începu să-i mângâie mâinile, 
apoi se apropie si mai mult de el, îi vari degetele 
pe sub ceafă și-și lipi gura de gura lui. Rămaseră 
astfel lungă vreme. Când se eliberară unul din strân- 
soarea celuilalt erau imbujorati ca doi puberi. 

— Am venit să te rog să accepti invitația fami- 
liei mele de a veni la noi de ziua mea, precum și in- 
vitatia mea de a nu te mai întoarce niciodată la tine 
acasă, ci să rămâi mereu cu mine. 

— Dacă nu mi s-ar fi întâmplat nenorocirea la 
tine acasă aş veni bucuros la ziua ta, desi nu mai 
pot sta în picioare, în echilibru. Cât despre invitaţia 
de a rămâne la tine acasă pentru totdeauna, nici nu 
mă gândesc să-ţi dau un răspuns. Pot să-ți comunic 
totuşi că dintre toţi fraţii am rămas doar eu acasă, 
încât mi-aş permite să te rog să fii stăpâna acestor 
încăperi, a grădinii, a curţii, a şopronului unde tai- 

că-meu sparge lemne, în sfârșit a garajuiui şi ma- 
şinii care a rămas nemișcată de la cumpărarea ei. 
Accepti ? 

— Cu mare placere, iubitule, dar nu chiar de azi 
pentru că mai sunt multe de araniat si de facut 
înainte de ziua mea. Oricum iti mulțumesc pentru 
faptul că mi-ai oferit totul, absolut tot ce tine de 
această casă. Iti cer iertare că n-am venit mai des 
pe la tine. În ce priveşte casa în care vom locui poate 
că n-o vom alege nici pe a mea, nici pe a ta; mai 
bine să stăm undeva noi singuri. 

— Mai bine să locuim la mine, răspunse Emil, 
fiindcă bietul tata mai trăieşte numai ca să-mi fie 
mie de folos. 

— Nu-ţi promit sigur, dar sunt de acord că tatăl 
tău n-ar suporta să te ştie în altă parte, lipsit de 
ajutorul, pe care crede că numai el ţi l-ar putea oferi. 
Venind vorba de părinţi, trebuie să-ți spun că nici 
mie nu mi-e prea ușor. Ştii că tata a muncit o viaţă 
întreagă pentru binele celorlalți şi acum la bătrâ- 
nete își vede numele si poziţia terfelite de dușmanii 
săi care n-au fost capabili să-l întreacă în dăruirea 
de sine pentru binele obstesc. Ai auzit de marele mo- 
tan Maciste ? 

— L-am văzui la tine acasă. Mai târziu am mai 
auzit câte ceva despre el odată de la tata, după ce 
l-a vizitat pe unul Gherman, de pe strada voastră. 
Dar ce e cu acest motan ? 

— Pe scurt, pot să-ți spun următoarele : Maciste 
este un motan care dacă se ridică în picioare ajunge 
la înălțimea unui bărbat. Are un fel de a fi foarte 
straniu, putându-se metamorfoza pe nesimţite, nu 
numai în tigru, leu sau panteră, dar chiar şi într-un 

tânăr nespus de fascinant. De starea sa de motan se 
foloseste pentru a intra în orice casă (la noi acasă 
bunăcară a fost de nenumărate ori) şi pentru a di- 
vulga apoi orice secret din viata unei familii, chiar 
şi cele mai intime trăiri ale unei persoane. În ce-l 
priveşte pe tata, motanul Maciste (pe care eu îl sim- 
patizez de fapt) l-a denunţat ca autor al nenorocirii 
care s-a petrecut cu tine și de atunci încoace au 
apărut nenumărate referiri, chiar în presă, privi- 
toare la vinovăția tatei faţă de tine. Omui căruia 
Maciste i-a livrat nenumărate secrete despre diferite 
familii şi persoane este cel care doarme colo pe ca- 
napea, Ion-Publicistul, si care le-a făcut ulterior pu- 
blice prin foiletonul său despre marele motan. 

— Deci tatăl tău ar fi în pericolul de a fi dezono- 
rat prin masinatiunile dușmanilor săi ? 

„— Exact. Dar nu numai el... Dușmanii tatei vor 
să ne distrugă pur si simplu. 

— Cu ce vă pot eu ajuta ? întrebă Emil. 

— Cu mărturia ta, cum că nu tata este vinovat de 
ceea ce ti s-a întâmplat tie în noaptea aceea cumplită. 

— Sunt la dispoziţia voastră, oricând va fi cazul 
de a depune această mărturie. 

— Dacă tata ar auzi ceea ce ai spus acum ar fi 
de-a dreptul fericit, pentru că prea l-au incoltit din 
toate părţile. Dar eu, iubitule, n-aș vrea să fii cărat 
prin tribunale de câte ori se va relua procesul. 

— Care proces ? Hu n-am dat pe nimeni în ju- 
decată pentru că am fost aruncat pe ciment de la 
mansardă, 


— E vorba de altceva. Tata i-a intentat proces lui 
Maciste ; e vorba ca instanța să se întrunească foarte 

curând si, cum spuneam, eu nu vreau să ti se prici- 
nuiască încă un rău prin deplasarea de acasă la tri- 
bunal şi retur. De aceea te-aș ruga să scrii mărturia 
acum, pentru a o duce eu la tribunal. 

Emil izbucni într-un râs uriaş care nu se mai ter- 
mina, fapt ce o descumpăni pe Nora. 

— Am spus vreo prostie ? întrebă ea. 

— Dimpotrivă, mă bucur că tatăl tău a avut ideea 
extraordinară de a-l aduce pe motan in fata instan- 
tei. Nici calul declarat senator la Roma n-a fost mai 
onorat. Pe de altă parte, concepţia mea despre lume 
pune în centrul tuturor lucrurilor omul. Adică im- 
portanţa sa absolută în fata celorlalte felurite fiinţe. 
Nici eu n-aş permite vreodată ca viata unui om să 
fie periclitată de existența unui animal chiar cu 
apucături stranii. De aceea te rog să-mi dai o coală 
de hârtie şi pixul de pe masă ! 

Nora se repezi emoţionată să aducă cele cerute, 
dar nu uită în trecere să calce pe piciorul stâng al 
lui Ion care se trezi buimac fără a spune însă un cu- 
vânt şi continuând să rămână în aceeași poziţie. După 
ce-și scrise mărturia, Emil ţinu s-o citească Norci 
pentru a se convinge dacă nu cumva pretinde alt- 
ceva de la el. 


„Subsemnatul Emil Borzan declar prin prezenta 
că, în noaptea de marţi spre miercuri la data de 
29 mai anul curent, am fost împins de la mansarda 
vilei (domnului Simion Still) de la o înălțime de 
peste 10 m, astfel încât am căzut pe bordura de 
ciment, fracturandu-mi şira spinării ; autorul aces- 
tei crime este marele motan Maciste. Semnat...“ 

— Deci nu se poate spune că patru haidamaci 
te-au smuls de lângă domnisoara Nora si, după ce 
te-au molestat în mansardă, au avut cruzimea să te 
azvârle direct pe ciment ? 

— Nu, nu se poate spune, răspunse Emil. Dar văd 
că nu prea ai dormit. 

— Am avut un somn demagogic în ultimele cinci 
minute, la început însă cred că am si sforăit. 

— Emile, te sărut, am să vin cu un taxi să te iau 
la ziua mea. 

— Nu te obosi, dacă voi fi într-o stare bună o să 
vin cu tata. 

— La revedere, spuseră si Ion si Nora conco- 
mitent. 

— La revedere, dar nu cred să ne revedem prea 
curând, sunt sigur că veţi fi foarte ocupați cu 
procesul. 


INVITAȚIILE 


În vila de pe strada Salvării, pregătirile pentru o 
mare petrecere erau în toi. Urma ca, pentru prima 
dată, familia lui Simoin Still să rămână acasă de re- 
velion. Gherman, vecinul domnului Still, își anunţă 
prietenii, pe Ion $i Vasile, că vor avea probabil ocazia 
să întâmpine Anul nou în compania celui mai de 
vază locatar din strada Salvării. 

— Eu zic să ne mulțumim, ca de atâtea ori, cu 
locuinţa ta, iubite prietene, îl apostrofă Vasile. 

— Nu e obligatorie prezența nici unuia dintre noi, 
și pe urmă nu se știe dacă vom fi invitaţi, răspunse 
Gherman. 

— Într-adevăr, e mai bine să nu refuzăm ce nu 
ni s-a propus încă, adaugă Ion. 

— Ba eu susţin c-ar fi mai bine să nici nu fim 
invitaţi, decât să facem cine ştie ce boacăne printre 
atâtea figuri de seamă care vor fi alături de tatăl 
Norei ; e mai sănătos și mai bine să bei comod o 
votcă în libertate, decît un whisky — supravegheat 
de atâţia ochi străini, încheie Vasile. 

— Într-un fel, Vasile are dreptate, dar problema 
nu constă în faptul dacă vom bea aici sau la vilă, ci 
în cu totul altceva; e vorba de calculele pe care 
domnul Still şi le va face: dacă merită sau nu să 
se mai încurce cu noi de acum înainte, explică Ion. 

— Are tot interesul, sustinu cam tare Gherman, 
jur că are tot interesul, pentru că știu eu ce spun! 

— Atunci luminează-ne si pe noi, frățioare, deoa- 
rece ignoranta noastră în materie de relaţii e nesfar- 
şită, se tângui Vasile. 

— Te cunosc de-atatia ani, asa că nu face pe pros- 
tul în fata mea, se enervă Gherman. 

— Vrei să spui că mărturia lui Emil ar fi insufi- 
cientă în fata instanţei ? întrebă Ion. 

— Tocmai asta am vrut să afirm, dar mă ener- 
vează Vasile care, fără să fi fost încă invitat, face 
pe mironosita. 

— Se va acomoda și el după împrejurări, prietene 
Gherman, spuse Ion, zâmbind. 

— Pălăvrăgiţi de o jumătate de oră cu paharele 
goale și iată că s-a făcut miezul nopţii, constată 
Vasile. 

În aerul umed si rece de afară se auziră mai în- 
tâi nişte scrâșnete îndepărtate pe asfalt, apoi un zu- 
ruit de senile şi ritmuri de motoare goale. Câteva 
rafale scurte de mitralieră lătrară la capătul străzii 
dinspre vilă şi-n timp ce Gherman ieșea în stradă, 
prin geamul deschis pentru evacuarea fumului de 
țigară intră Maciste ca un glonţ. În aceeași clipă, 
Vasile atinse comutatorul şi stinse lumina. Marele 
motan gâfâia ca un alergător de cursă lungă. Înfu- 
lecă în grabă tot ce mai rămăsese de mâncat pe mă- 
suta rotundă şi înainte de a reveni Gherman în casă, 
Maciste ţâşni prin fereastră ; aşteptă câteva clipe, 
apoi traversă strada şi intră în casa pustie a gre- 
fierului. De acolo peste acoperișuri, peste garduri si 
prin grădini ajunse în staţia de la barieră si urcă 
într-o maşină de noapte, care-l duse până sub zidu- 
rile bătrânului castel. 


— Ce se întân:plă, fraţilor, de ce-aţi stins lumina? 
întrebă Gherman. 

— Spune-ne tu ce se întâmplă, fiindcă noi ne-am 
apucat de a treia sticlă, răspunse Vasile. 

— Nu-i a bună, copii; la ambele capete ale stră- 
zii noastre au fost aduse tancuri, iar în fata fiecărei 
porţi au fost postați câte doi-trei militari. Dacă Ma- 
ciste se întâmplă să fie pe-aproape de data asta nu 
mai scapă ; n-are cum să mai scape! 

— Frate Gherman, aprinde lumina și lasă-l pe 
Maciste, îşi poartă el singur de grijă ! Mai bine bea 

un păhărel cu noi să-ți mai treacă sperietura, îl în- 
demnă Vasile. 

— Ai si tu dreptate, însă acum văd că treaba se 
îngroaşe. Hai să ciocnim ! dar ce-i cu biletul acesta 
mototolit ? 

Pe măsuţă într-adevăr găsiră un ghemotoc de har- 
tie, din care Gherman deslusi următoarele : ,,Toate 
străzile au fost intesate cu tancuri. Circulaţi numai 
ziua şi împreună ! Un prieten care nu v-a uitat.“ 

— Sunt sigur că Maciste a făcut o vizită si pe la 
vilă ; i-o fi fost dor de tatăl Norei, altfel nu-mi ex- 
plic nici într-un chip cum a putut el părăsi turnul 
cel sigur, unde nu cutează nimeni să urce, presu- 
puse Ion. 

— Nu ştiu care sunt motivele vizitei lui Maciste, 
dar sunt sigur că Vasile are dreptate ; să ne ametim 
cât mai repede, ca să putem adormi liniștiți! Asia 
vă propun eu, încheie Gherman. 


+ 


Simion Still şi Maiorul, după mai multe ore de 
includeri şi excluderi, citiră în final o listă destul de 
săracă a invitaţilor care urmau să-și petreacă reve- 
lionul la vilă. Lista urma astfel : 

Invitatul de onoare nr. 1 — Emil Borzan ; invi- 
taţii Norei : — colegii și colegele ei ; invitaţii doam- 
nei Still: — vecinii Gherman, Ion şi Vasile ; invi- 
taţii domnului Simion Still: — Maiorul si Maciste. 

Lista fusese definitivată şi citită exact când la ca- 
petele străzii Salvării își făcuseră apariţia cele două 
tancuri. Fiind pe aproape, Maciste auzise tot şi abia 
la receptarea acelui uruit greu o luase la sănătoasa. 

— Dar ce-i cu zgomotele si împușcăturile astea ? 
îl intrebase tatăl Norci pe Meior. 

— Mi-am permis această mică glumă, știind că 
Maciste se învârte prin apropiere. 

— Bine, dar acum e nevoie să ni-l apropiem, nu 
să-l speriem cu cele mai grele arme. 

— Lui Maciste, reflectase Maiorul, îi place peri- 
colul : veţi vedea că tocmai din cauza pericolului de 
a fi împuşcat se va aventura si va sosi la vilă în 
momentele când veselia va fi mai mare. 


DE PIEVELION 


Tnviteti:la vile Vulturul din strada Salvării apărură 
pe la orele nouă si jumătate în frunte cu Maiorul. 
Ceilalţi erau cincisprezece tineri înalți cu staturi de 
atleți aleşi după un test foarte sever de către însuși 
comandantul secţiei de criminalistică. La puţin timp 
sosiră și cele optsprezece colege ale Norei, apoi exact 
la zece telefonul sună îndelung, fără obişnuitele în- 
treruperi. Nora duse receptorul la ureche si după ce 
ascultă preţ de câteva secunde rosti amuzată : rămâ- 
neti la telefon ! 

— Vecinii noștri se scuză, explică ea, că nu pot 
să ajungă la noi decât peste vreo trei ore, deoarece 
în seara de revelion şoferii de pe autobuze se retrag 
încă de la nouă şi jumătate iar taximetristii, înce- 
pénd cu orele zece, refuză comenzile care nu sunt 

13 — Aventurile marelui motan criminal Maciste 


în direcţia cartierelor unde locuiesc ei. Ce le pot eu 
răspunde ? 

— Să pornească la pas dar mai întâi să ne comu- 
nice locul unde se află, răspunse Maiorul. 

— N-o să mă credeţi dacă vă spun că s-au dus la 
Castel pentru a-l convinge pe Maciste să vină la ani- 
versarea mea. Mi-au spus că se mulțumesc fie cu o 
stropitoare a orașului, fie cu o maşină a pompierilor. 

— Atunci sugerează-le s-o ia încetişor pe ruta 
autobuzului 3000 şi-o să le trimit un tanc, râse Ma- 
iorul. Subordonatii lui, precum si colegele Norei iz- 
bucnira în hohote. 


Într-adevăr pe la zece si patruzeci de minute 
Gherman, Ion si Vasile coborâră veseli din tancul ce-i 
adusese ; depuseră fiecare câte un buchet superb de 
flori atât în braţele doamnei Still, cât și în ale fiicei 
sale care împlinea douăzeci și cinci de ani. 

Când apărură cei trei, Maiorul tocmai răsfoia unul 
din multele ziare de seară ce apăreau în oraşul nos- 
tru. Invitaţii încă nu se aşezaseră la marea si bogata 
masă din living, ci discutau ori în grupuri, ori ca 
perechi despre rochii, parfumuri, creme, pălării, bli- 
nuri, automobile, arme lise, carabine cu lunetă, curse 
de cai, evadări, iar unii chiar despre cărţi. Micile 
pahare ca niște bijuterii se umpleau necontenit iar 
clinchetul lor sărbătoresc încălzea atmosfera. Afară 
începuse, mai întâi domol, apoi în rafale piezise să 
se aștearnă zăpada. Lui Vasile nu-i scăpă faptul că 
Maiorul se încruntă brusc şi, închizând nervos ziarul 
ce-l răsfoia, se îndreptă spre tatăl Norei, apoi dis- 
părură în biroul amfitrionului. Vasile se apropie de 
Ion şi-i şopti că Maiorul descoperise ceva foarte 
neplăcut în ziarul Speranţa şi că s-ar putea ca pe- 

trecerea să se încheie înainte de a începe. După 
vreun minut-două, atât Simion Still, cât si Maiorul 
apărură surâzători si toţi cei prezenţi fură poftiti 
să-și ocupe locurile. Astfel primul toast începu în 
acompaniamentul unor puternice rafale de vânt în 
ferestre : 

— La noi după cum vedeţi, dragii mei, e cald si 
bine în timp ce afară iarna isi face datoria, debuta 
Simion Still. Ne-am adunat aici să sărbătorim veni- 
rea Anului nou si să ne despartim fără regrete de 
anul care-i pe ducă. Personal am avut multe neca- 
zuri, dar firea mea optimistă m-a ajutat să le înving. 
Am ţinut ca majoritatea celor ce vă aflaţi acum la 
această masă modestă să fiţi tineri, cum tânără este 
și fiica mea, colega şi prietena dumneavoastră. De 
fapt al doilea motiv, dacă nu primul, care ne-a adu- 
nat în jurul aceleiași mese, este aniversarea zilei de 
naștere a fiicei mele iubite. (Aplauzele acoperiră 
vuietul vântului de afară.) Consider, ca părinte, că 
singura mea misiune este aceea de a face să vă sim- 
titi cât mai bine. Vă urez distracție plăcută. Acum 
surpriza! 

Marea perdea de velur din dreptul ferestrei ce 
dădea spre grădină fu dată la o parte şi pe mica 
scenă apăru un brad superb împodobit, de sub ale 
cărui poale ieşiră cinci instrumentiști — cei mai buni 
din orchestra municipală. Dinspre bucătărie începură 
să curgă aperitivele, marile platouri cu salată boeuf, 
cîrnăciorii, sarmalele, purceii de lapte rumeniti pe 
tăvi de argint, apoi burdufurile cu vin de cinci, de 
șapte si de zece ani. Atât Simion Still, cât şi soţia 
sa nu mai pridideau să-și îndemna invitații la mân- 
care si la băutură. Nora însă propuse ca mica or- 

chestră să înceapă muzica de dans, ceea ce stârni un 
adevărat entuziasm, Dar foarte curând perechile re- 
veniră la locurile lor peniru a aştepta cu paharele 
pline momentul când anul vechi luncca spre trecut 
iar primele secunde ale noului an se grăbeau spre 
acelaşi drum. 

Exact când se intona „Mulţi ani trăiască“ apăru și 
Maciste cu un violoncel sub brat si, așezându-se la 
stînga Maiorului, începu să cânte aceeași melodie 
unanimă. Mai cu seamă colegele Norei aplaudară 
frenetic contribuţia marelui Maciste. La un semn al 
Maiorului, tinerii aduși de el ieșiră în curte, unde 
fuseseră pregătite dinainte mai multe scări și în mai 
puţin de jumătate de oră acoperiră cu plase puter- 
nice toate geamurile, inclusiv usile. Din cauza zgo- 
motelor ce se produceau cu instalarea plaselor ni- 
meni nu mai mânca, nimeni nu mai bea și toţi ochii 
se îndreptau când spre Simion Still, când spre Maior. 
Maciste se asezase în fata unui tacâm liber şi mânca 
liniștit, fara a privi decât spre farfuria ce-i stătea 
în față. Tatăl Norei nu mai avea răbdare şi-i făcea 
semne Maiorului să-l scutească mai repede, cat mai 
repede cu putinţă de prezenţa motanului. Când sub- 
ordonatii Maiorului se întoarseră dârdâind, umoa- 
rea lui Simion Still se schimbă ca prin minune, pen- 
tru că, turndndu-si vin, tinu neapărat să ciocneasca 
un pahar şi cu merele Maciste. Din acea clipă ves2- 
lia cea mai nereţinută se dezlantui in casa Norei. 
Cu excepţia Maiorului, toată lumea cânta. În afară 
de el toată lumea dansa. Se făcuse ora prânzului si 
distracţia continua cu şi mai multă frenezie. Punctul 
culminant a fost atunci când însuși Simion Still a 
început să ţopăie împreună cu Maciste. Si exact în 

acele clipe, blana lui Maciste a căzut pe parchet cum 
cade noaptea peste văile adânci, iar tânărul fascinant 
din fata sa l-a trezit pe tatăl Norei şi Simion Still 
a strigat prindeţi-l ! Dar până să aibă cineva o asc- 
menea iniţiativă blana l-a înghiţit iarăși pe tânărul 
a cărui înfățișare îi încîntase pe toţi cei prezenți. 

Vasile, Jon si Gherman erau atât de obosiţi încât 
abia se mai ţineau pe scaune. De emoţiile prin care 
trecuseră, câteva fete au început să plângă. În această 
atmosferă, Simion Still care nu mai suporta pre- 
zenta motanului îi ceru Maiorului explicații în le- 
gătură cu starea de apatie în care se complăcea. Apoi, 
ca si cum el, nu altul ar fi fost luat la rost, Ion se 
înălţă de pe scaun și spuse : 

— E adevărat că acest ‘Maciste există, însă ca 
personaj în foiletonul săptămânal — eu l-am inven- 
tat. De aceea, ca autor al lui nici eu nu mai știu ce 
să cred despre el. Se poartă prea ciudat pentru vi- 
ziunea ce i-o hărăzisem. Nu știu ce vrea, îmi scapă 
din mâini. Ceea ce a făcut până în prezent este ro- 
dul felului meu de a-l vedea, de a-l descrie. El vrea 
să fie acum ceea ce eu nu m-am gîndit să fie. Jocul 
sau aspiraţia lui de-acum nu-mi aparţin. Fără să mă 
dezic de acel Maciste descris de mine, de pe acest 
Maciste real și de neînțeles eu îmi ridic mâinile ! 

Sub privirile tuturor, Maciste se îndreptă spre ho- 
lul de la intrare si se întoarse curând cu o lesă si o 
plasă de sârmă pe care le așeză în braţele lui Ion-Pu- 
blicistul, apoi întinse gâtul si aşteptă să fie imobi- 
lizat. Jon îl privi îndelung, apoi azvârli cele două 
obiecte sub masă. Vasile procedă la fel atunci când 
motanul așteptă în fata lui. Când însă Gherman re- 
iuză si el să-l lege pe Maciste, Maiorul se ridică brusc 

1 ril 
şi-l amenință că-l va trimite iarăşi in locurile Ge 


unde se intorsese abia cu putin timp in urma. 

— De altfel, insistă Maiorul, dumneata esti sin 
gurul stăpân al lui Maciste cel real, asa că te rog să- 
legi ! 

Odată legat, motanul se îndepărtă cât îi permise 
cureaua și dintr-un salt ajunse în brațele lui Vasile, 
iar in timp ce toți comentau întâmplarea, Maciste 
adormi torcând ușor, monoton. Posturile de radio 
anuntara la mai puţin de o oră că Maciste a fost 
prins. 


l 


MACISTE ÎN LESĂ 


Profund emoționat, Vasile tinu să spună câteva 
cuvinte, în timp ce motanul dormea în brațele sale, 

— Vă mulțumesc din inimă pentru primirea căl- 
duroasă pe care dumneavoastră, doamnă si domnule 
Still, ne-ati facut-o în această noapte sărbătorească. 
Vă multumese mai putin pentru organizarea impe- 
cabilă a prinderii lui Maciste. Dumitale, Maiorule, 
n-am de ce să-ţi mulțumesc pentru aducerea celor 
cincisprezece polițiști care te-au însoţit de ziua Norci 
pentru a acoperi ferestrele cu plase si a-l imobiliza 
pe Maciste. După câte cunosc, umanismul nu se li- 
mitează numai la aria umanității, ci trebuie extins 
la întregul univers al vieţii ; deci şi asupra condiţiei 
cu totul speciale a acestui animal cu însușiri nemaiîn- 
tâlnite. I-aş fi deosebit de recunoscător domnului 

Still dacă mi-ar explica exact care este vinovăția lui 
Maciste si cum se va putea ca un tribunal să judece 
o ființă patrupedă ? întrebă Vasile. 

— Nu mai este nevoie de explicații în condiţiile 
actuale, răspunse tatăl Norei. Maiorul i-a acordat 
„prietenului“ dumneavoastră sansa de a-și mărturisi 
de bună-voie vinovăția. Eu aş spune să vă bucurati 
de pe acum și dumneavoastră, și vecinul Gherman si 
Ton-Publicistul pentru recompensa excepţională ce vă 
așteaptă. V-aş sfătui totodată să vă abtineti în viitor 
de la astfel de întrebări. 

— Vecinul nostru are dreptate, spuse Gherman, 
noi nu putem să intervenim împotriva acţiunii legii. 

— Sunt si eu de aceeași părere si aș aminti prie- 
tenului Vasile că, totuşi, pe primul plan, trebuie si- 
tuat omul, apoi animalul, oricât de straniu ar fi el, 
adăugă Ion. ud 

— Mă bucur, dragii mei, pentru înţelegerea de 
care, până la urmă, daţi dovadă. Într-adevăr omul 
nu trebuie să se lase învins de natura primară, în 
speță de acţiunile marelui motan criminal Maciste. 
Eu nu voi uita atașamentul dumneavoastră faţă de 
actuala noastră cauză dreaptă. 

— Vă propun, interveni Maiorul, să pornim spre 
secţia de criminalistica, pentru ca noul nostru client 
să fie internat într-un loc unde va fi ocrotit atât de 
intervenţiile străinilor cât si împotriva propriilor 
sale porniri aventuriste. 

— Cred că e cazul să dau glas marii dorinţe a lui 
Maciste ca înainte de a ajunge Ja politic să-şi ia 
rămas bun de la locuința stăpânului său Gherman, 
solicită Vasile. 

— Acest lucru nu trebuie îngăduit nici unui borfas 
de duzină darmite unui mare criminal, strigă sen- 
tentios tatăl Norei. Şi Gherman, şi Ion întăriră cele 
spuse de Simion Still. 

— Dar fiţi mai umani, insistă Vasile. 

— Din această clipă vă anunţ că soarta motanului 
este în mâinile mele, astfel încât vă cer tuturor să 
aveţi încredere in hotărîrile pe care le voi lua în le- 
gătură cu Maciste, conchise Maiorul. 

Din braţele lui Vasile, unde Maciste se părea că 
doarme, se auzi un oftat adânc, omenesc. 

După ce Maiorul cu cei cincisprezece oameni ai săi, 
cu Gherman, Ion si Vasile ieşiră în stradă, Maciste 
reuși să se descotorosească de lesă şi de plasă și din 
câteva sărituri ajunse în casa lui Gherman și distruse 
propriile sale portrete, apoi ieși în stradă și se apro- 
pie de Maior pentru a fi imobilizat din nou. 


ADĂPOSTUL NEDORIT 


După ce Maiorul îl imobiliză pentru a doua oară 
pe „marele criminal“, Vasile ceru îngăduinţa de a-l 
însoţi pe Maciste până la Secţia de criminalistică, 
pentru a vedea cu propriii ochi în ce condiţii va fi 
internat prietenul său. Maiorul se arătă mulțumit 
de cererea lui Vasile, ceea ce îl făcu pe Maciste ex- 
irom de furios, şi, fără să bage nimeni de seamă, luă 
chipul unui tigru fioros, înfățișare sub care mai 

apăruse de multe ori. Tinerii polițiști (cei cincispre- 
zece) la vederea tigrului o luară la fugă care încotro, 
curelele din care era formată lesa plesniră şi, în 
acele condiţii, Maiorul acceptă ca Vasile să-i inso- 
țească până la Sectie. Pietonii de pe strada Salvării, 
din parc și din jurul bisericii de la barieră, mai cu 
seamă femeile, fortara porţile, săriră peste garduri 
iar bătrânii căzură care pe unde se aflau la vederea 
fiarei. 

Deşi ziarele de dimineaţă anunțau că „Azi va fi 
condus la închisoarea municipală marele motan cri- 
minal Maciste“, acesta se metamorfozase în tigru 
pentru a contrazice realitatea anunţului din presă. 
Câţiva copii care se jucau pe lângă barieră se stran- 
seră în jurul curiosului grup şi unul mai îndrăzneț 
se apropie de tigru, îi mângiie de câteva ori capul 
superb, apoi, luându-și avant, reuși să-l incalece. 
Maiorul, îngrijorat de ceea ce i s-ar putea întâmpla 
copilului, îl somă de mai multe ori să descalece, dar 
tigrul începu să alerge în cerc, precum caii împre- 
jurul dresorilor de la circ. 

— Vezi, Maiorule, cum puritatea se adună într-o 
imagine unică, iar moartea stă umilită și departe de 
ea ? întrebă Vasile. 

— Prietene, noi avem o misiune de neamânat, aşa, 
că te rog, fă să înceteze circul acesta, fiindcă, iată, 
s-a adunat atâta lume în jurul nostru, încât cu greu 
ne vom mai putea îndepărta de acest loc, spuse 
Maiorul. 

— Merită si Maciste atâta onoare, adică să-l pri- 
vească lumea acum, înainte de a se despărţi de ea, 
replică Vasile. 

— Iti respect sentimentalismul, dar știi că in ipos- 
taza de tigru, Maciste e infinit mai periculos, pen- 
tru că toate reacţiile si atributele lui sunt identice 
cu ale fiarei in pielea căreia se află acum. Ce zici 
dacă o să-l sfasie pe copilul acela care îl zgândăre 
cu nuiaua ? întrebă Maiorul. 

Într-adevăr, tigrul se repezi spre copilul cu nu- 
iaua, îl cuprinse cu labele sale uriaşe şi-l tăvăli de 
câteva ori prin zăpada afânată si, părăsindu-l, își 
continuă galopul în cerc. Copilul tăvălit prin zăpadă 
se ridică râzând şi începu să facă tumbe fericit pe 
urmele tigrului ce alerga. Vasile scoase din buzunar 
o sticlă de votcă, si, la refuzul Maiorului, trasa o 
dușcă zdravănă. Apoi începu să cânte Marseilleza. 
Maiorul se îndepărtă brusc, traversă bulevardul și 
intră in Birt, de unde, prin telefon, ceru ajutoare 
urgente pentru a-l recupera pe Maciste. Când se în- 
toarse lângă Vasile, cercul mulțimii era de-a dreptul 
vast şi Maiorului i se păru că se află în mijlocul 
unui măreț teatru antic, unde toţi spectatorii intonau 
un cântec de libertate pentru Maciste. 


* 


Cîntecul se intrerupse când o namilă de tanc se 
apropie de mulțime și înaintă pînă Ja mijlocul cercu- 
lui. Tigrul se ridică în două labe, copilul alunecă şi 
căzu iar Maiorul ordonă oamenilor să se împrăștie : 

— Aţi participat la un spectacol gratuit, cred ză 
vă e de ajuns ! Vasile sugeră că ar fi bine să meargă 
pe jos, dar Maiorul nici nu vru să audă. Astfel, după 
ce soldatul în uniformă neagră înălță capacul, Maio- 
rul cobori primul, în tanc, urmat de tigru şi de 
Vasile, 

Secţia de criminalistică își desfăşura activitates 


într-o clădire cu patru etaje, a unghiulară, cu c 
curte interiosră de o mie de me -o i. Exact în 
mijlocul curții interioare se inal te n pavilion cu 


zece etaje având pereţii exteriori a sticlă și stâlpi 
de aluminiu. Coridoarele erau de asemenea exteri- 
are iar santinelele, câte două grupe la fiecare 
ciaj, se miscau neîntrerupt, păstrând o distanţă de 
zece metri de la om la om si oprindu-se tot la cinvi 
minute pentru câteva secunde. Ușile camerelor erau 
duble și prevăzute, fiecare, la înălțimea unui stat 
de om, cu câte un binoclu ce cuprindea în cbiectivul 
său întreaga încăpere. 

Tigrul sau mai bine-zis Maciste fu Co ls la eta 
jul zece într-o cameră înăuntrul căreia, la di ‘stants 4 
de cincizeci de centimetri de pereți ei tavan, fusese 
construită o cuşcă din vergele groase ca degetul cu 
ochiuri de cîte cinci pe cinci centimetri. Spre deose- 
pire de celelalte celule, lângă pat erau o noptieră și 
un telefon, iar pe unul din pereţi, pe o coală de mă- 
Lica unui afiș, erau scrise cu litere de o schioapa 

telefoanele Maiorului, Norci si al lui Vasile. 

După ce Tigrul fu introdus în domiciliul nedorit, 
Maiorul i se adresă astfel : 

— De câte ori vei avea nevoie de ceva ești liber 
să apelezi la unul din telefoanele scrise pe perete. 
Mâncarea iti va veni automat prin toboganul de 
lângă a doua noptieră. Vasile plângea cand tigrul se 
ridică în două labe si, îmbrăţișându-l, îi bătu protec- 
tor pe spate. 

— La revedere, spuse Maiorul, si ușa se inchise 
automat, Maciste rămânând mai singur ca niciodată. 

PREŢUL VÂNZĂRII 


Înconjurată din toate părţile de clădirea secţiei de 
criminalistică, închisoarea municipală nu oferea nici 
cea mai mică șansă de evadare clienţilor ei. Fiecare 
perete al pavilionului deţinuţilor era bombardat de 
către cinci faruri puternice, la lumina cărora santi- 
nelele puteau să observe până si deplasarea unei 
furnici. După ce Maiorul îi prezentase în amănunt 
structura pușcăriei si după ce se convinsese de im- 
posibilitatea evadării lui Maciste, Vasile plecase ve 
jos complet răvăşit acasă, iar de acolo — neavând 
liniște — la Birt. 

Când îl văzu intrând, șefa de sală, Elvira, îl în- 
tâmpină cu un zâmbet larg și-l pofti pe Vasile într-o 
încăpere din spate, rezervată celor mai de seamă 
clienţi. Vasile avea cunoștință de existența acelei 
camere veșnic rezervate şi prima lui reacţie fu aceea 
de a refuza să intre, însă la insistenţele doamnei E!l- 
vira se lăsă dus de mână ca un copil. În jurul unei 
mese rotunde cu vreo opt scaune împrejur, Vasila 
avu surpriza să-i descopere pe Gherman, pe Ion-Pu- 
blicistul, pe Maior şi pe Nora. În timp ce afară vântul 
spulbera zăpada, înăuntru era cald şi plăcut ; pe un 
sfesnic miniatural ardeau câteva betisoare de camfor, 
iar dintr-un colt clipeau ritmic beculetele pomului 
de iarnă. a 

— N-ai avut răbdare să mai aștepți, prietene 
Vasile ! Te-aș fi adus cu mașina de serviciu. Priviie- 
giul de a circula singur cu gândurile tale văd că l-ai 

plătit cu frigul ce te-a invinetit de tot. Hai să închi- 
nim un pahar de vodcă, îl invită Maiorul. 

—- Cu plăcere, spuse Vasile ; propun să închinăm 
pentru viata lui Maciste si pentru sănătatea voas- 
tră, a tuturor ! 

— Să trăiască si să trăim cu toții, răspunse Gher- 
man. Dar de ce te obstinezi în susținerea unei cauze 
pierdute, nu înţelegi că lucrurile au evoluat într-un 
fel fără întoarcere ? 

— Înţeleg foarte bine, dar asta nu înseamnă că 
nu mai putem spera ; eu cred în minuni, iar una din 
minunile acestei perioade este inteligența — cu 
nimic mai prejos decît cea omenească — a lui Ma- 
ciste. 

— Intră si mult hazard în ceea ce numesti tu ,,in- 
teligenta“ motanului nostru, interveni Ion. 

— Nu mai e motanul nostru, ci este al Maiorului ! 
Dar ca să-ți dovedesc chiar acum că n-ai dreptate 
mi-e de ajuns să-ți amintesc toate intervențiile lui 
Maciste pentru a salva nenumărați oameni și animale 
fără apărare : pentru a denunța crime pecetluite de 
teama si lasitatea celorlalți ; în sfârşit, comporta- 
mentul său consecvent de la început si până azi și, 
ceea ce e mai important, o adevărată patimă în a 
distinge binele de rău. Toate acestea fiind adevărate 
dovedesc o înţelegere superioară, deci o tensiune a 
gândirii pe care eu unul n-aş cuteza s-o numesc 
altfel decât inteligenţa lui Maciste, încheie Vasile. 

— Munca mea sau mai bine-zis misiunea pe care 
o am nu-mi permite acum să fiu de acord cu Vasile, 
replică Maiorul, dar, ca om, pot să afirm că el are 
dreptate ; Maciste şi-a depășit cu ani-lumină con- 
ditia de patruped. 

— Într-adevăr, spuse Ion, recunosc şi eu cu uimire, 
nu vă mirati! am spus: cu uimire, că motanul pe 
care l-am ales ca personaj al foiletonului meu a de- 
pășit de mult rolul pe care i-l rezervasem. Cum s-ar 
spune realitatea care este Macisie a depășit fictiu- 
nea pe care o slujește personajul Maciste. În acest 
sens pot afirma si eu că independența lui Maciste e 
un semn cert al inteligenței lui. 

— Atunci, strigă Vasile, de ce nu te multumesti 
doar să-l observi şi să transcrii pur si simplu actiu- 
nile sau aventurile lui ? 

— Pentru că autorul trebuie să-și construiască 
Personajul, nicidecum să se lase manipulat de el, 
răspunse Ion-Publicistul. 

— Dar dacă după legile scrisului te simţi obligat 
să-ţi construieşti Personajul, oare nu esti dator să-ţi 
aperi și modelul, adică să-l aperi pe Maciste cel în 
carne și oase ? întrebă Vasile. 

— Întrebarea ta mi se pare pertinentă. Dar de 
vreme ce aspirațiile lui Maciste cel real depăşesc vi- 
ziunea mea, ele devin de neînțeles pentru mine. Da- 
toria de bază a autorului este aceea de a-și apăra 
ficțiunea. Am observat cu toții puterea de a se me- 
tamorfoza a marelui motan, dar eu nu cred nici în 
devenirea maimutei în om, cum afirmă tata Darwin 
că s-ar fi întîmplat, nici în transformarea unui pa- 
truped în om, cum încearcă motanul să ne iluzioneze. 

— Teoriile despre personajul literar văd că s-au 
transformat în altceva, observă Maiorul, de aceza 
vă propun să trecem la problemele care ne intere- 
sează pe toţi. 

— Îndată, strigă Vasile, dar nu înainte de a-i mai 
spune autorului câteva cuvinte. Iată, eu lucrez la 

reanimare. De nenumărate ori, după constatarea 
morţii clinice a unor bolnavi, acestora li s-a făcut o 
injecție cu adrenalină in inimă si am observat cu 
mare uimire si cu o bucurie nespusă revenirea lor 
la viaţă. Şi acum vă întreb : e posibil ca niște cadavre 
să redevină oameni şi nu e posibil ca un animal viu 
să treacă prin aceeași transformare ? E posibil ca 
morţii de care vorbeam să se fi întors din moarte si 
nu e la fel de posibil ca un fel de viata să facă un 
salt într-un alt fel de viata ? 

— Nu e posibil ! Ar fi nevoie de milioane de ani, 
ripostă Ion. 

— Ecce homo! adăugă Vasile ironic. Iată gelozia 
omului în fata animalului prin care Fiinţa întreagă 
vrea să-și afirme voinţa de a transforma instinctele 
în intuiţii şi intuiţia într-o adevărată inteligență. 
Dincolo de resentimentele domnului Still fata de 
Maciste, eu afirm că putem vorbi de gelozia omului 
faţă de posibilitatea ca un animal să devină aidoma 
omului. Mai cred că şi printre noi, cei prezenţi, gelo- 
zia de care vorbeam e la fel de accentuată. 

— Nu cred ca tata să aibă un asemenea senti- 
ment fata de bietul Maciste, spuse Nora. 

— Prietene Ion, simt că dacă mai întârzii mult 
printre voi, n-o să rezist tentatiei de a continua, eu, 
foiletonul cu Maciste, interveni Maiorul. 

— Ar fi nemaipomenit, răspunse Ion; doar eşii 
singurul care mai ai acum acces la observarea lui. 
Până atunci sper că-mi vei furniza date, aşa cum 
mi-ai promis. 

— Totuşi să trecem la rezolvarea treburilor ce ne 
interesează. Am dorit să vă întâlnesc chiar în ziua 

reţinerii lui Maciste peniru a vă arăta vecunostinta 
Municipalitatii pentru ajutorul uriaș ce ni l-aţi dat 
la prinderea şi izolarea acestui motan periculos pen- 
tru întreaga urbe. La insistenţele consilierului prin- 
cipal, Simion Still, Municipalitatea v-a atribuit fie- 
căruia o astfel de sumă încât veţi putea trăi de acum 
înainte numai din dobânzile ce le veţi încasa, dacă 
admiteti ca banii să fie depusi pe numele lui Gher- 
man, Ion si Vasile. Această valiză are trei comparti- 
mente si dacă nu doriţi să-i depun pe numele voastre 
la bancă, banii vă stau la dispoziţie chiar acum. 

Gherman si Ion se arătară de acord cu depunerea 
banilor la bancă. 

— Eu, copii, vă propun să mai bem un pahar pen- 
tru viata lui Maciste, iar banii, care ziceti că ri se 
cuvin mie, să-i depuneti pe numele lui. 

— Imposibil, ripostă Maiorul, Maciste nu este o 
persoană. 

Cu toţii asteptaré minute în sir ca Vasile să se ho- 
tărască în vreun fel. 

— Cine ştie dacă Maciste nu s-ar bucura ca dum- 
neata să-i încasezi chiar acum, îi sugeră Maiorul. 

— Ai dreptate Maiorule, spuse Vasile dus ne 
gânduri. 

— Tatăl meu se va bucura foarte mult că ati ac- 
ceptat propunerile sale. De altfel, m-a gi rugat să va 
multumese in numele lui pentru participarea voas- 
tra la prinderea lui Maciste, spuse Nora. 

— Deocamdată colaborarea noastră se încheie aici, 
le comunică Maiorul ; sper ca în zilele următoare să 
fiți la fel de prompti în a mărturisi în faţa instanţei 
ceea ce cunoasteti în legătură cu marele motan. Până 
atunci ia revedere si încă o dată „la mulţi ani !* 

PARTEA CEALALTĂ 


În marea cușcă din vergele de oţel de la etajul zece 
al pavilionului din curtea Secţiei de criminalistica 
Maciste se afla pentru prima dată izolat cu forţa, 
într-o singurătate absolută. 

Primul său imbold fu acela de a vorbi cu Nora 
dar la celălalt capăt al firului nu ridică nimeni re- 
ceptorul. 

Între timp, unul din gardieni deschise usa celulei, 
apoi apăsă pe un buton și din tavan lunecă spre du- 
şumea încă un rând de gratii, apoi deschise usa de 
gratii a cuștii, aşeză tava cu mâncare jos si după ce 
închise iarăși ușa de gratii, apăsă pe al doilea buton 
și rândul de gratii de siguranţă se ridică în tavan. 
Curiozitatea gardianului, în urma tuturor poveștilor 
ce le auzise, era maximă ; după ce se așeză pe un 
scaun în fata celulei și scoase un carnet si un pix 
din buzunar pentru a-și lua note, Maciste, pe care-i 
găsise lungit în pat în chip de motan, se transformă 
pe neobservate în tigru si se repezi spre ieșire sco- 
{and un răget înfiorător, astfel că bietul gardian n-a 
mai fost în stare, după ce căzuse de pe scaun, să no- 
teze nimic în carnet, în așa hal îi tremurau mâinile 
şi corpul întreg. Ceilalţi gardieni de asemenea, de câte 
ori treceau prin dreptul celulei lui Maciste, grăbeau 
pasul în asemenea măsură încât distanța de zece me- 
tri, obligatorie de la om la om, n-a mai fost respec- 
tată până spre seară, când şeful gărzii a venit să 
închidă usa, după ce personal așezase tava cu cina 
lângă tava de la prânz, de care Maciste nu se atin- 

sese. Refuzul mâncării dura de mai bine de trei zile. 
Maciste făcea aşadar greva foamei sau cel putin îşi 
arăta astfel nemulțumirea față de tratamentul ce i 

Pe vremuri, Maciste făcuse cunoștință, in compa- 
nia lui Ion-Publicistul, cu unul din cei mai obiectivi 
jurnalişti din orașul nostru, ale cărui articole şi eseuri 
apăreau sub semnătura lui Sever Justinian. Adesea, 
după ce Maciste se izolase în turnul castelului de 
lângă catedrală, Justinian venea să-l vadă și făceau 
lungi plimbări prin pădurea de la marginea orașu- 
lui. Jurnalistul era de altfel singura persoană care 
auzise vreun cuvânt din gura, parcă pecetluită pen- 
tru ceilalţi, a lui Maciste. Cum relaţiile marelui mo- 
tan cu Ion-Publicistul se răciseră în ultima vreme 
din cauza indiferentei autorului faţă de soarta erou- 
lui său, Maciste îi comunica lui Justinian tot ceea ce 
cunoştea despre încercările lui Simion Still de a-l 
prinde si condamna la spânzurătoare. În urma comu- 
nicărilor lui Maciste, Justinian adunase un dosar 
voluminos al vieţii și faptelor lui Simion Still si în 
urma unor îndelungi și extraordinar de anevoioase 
cercetări ajunsese la concluzia că principalul consi- 
lier al Municipalitatii este unul din carieristii cei mai 
lipsiți de scrupul si adevăratul vinovat pentru dis- 
paritia tatălui Doinei ; pentru moartea inginerilor 
constructori care-i înălțaseră impunătoarea vilă ; si 
pentru nenorocirea medicinistului — iubitul fiicei 
sale. 

Cu ocazia aniversării celor douăzeci și cinci de ani 
ai Morei, toți oaspeţii avizati observaseră încruntarea 
Maicrului atunci când citise în ziarul Speranța ur- 
mătoarele rânduri : ,,Atregem atenţia marelui pu- 
blie asupra faptului că unul din cei mai influenţi 
cetățeni ai orașului nostru caută, prin toate mijloa- 
cele ce-i stau la dispoziţie, să se susiragă de la răs- 
punderea ce-i revine în privinţa unor fapte de o 
gravitate excepţională. Culmea inselarii opiniei pu- 
blice este că acest om rău (pe care ne abtinem deocam- 
dată să-l numim) vrea să ne facă să credem că 
vinovat de crimele sale ar fi un motan, de o rară in- 
teligență într-adevăr, numit Maciste. Cel mai hilar 
aspect al acestui transfer de vinovăţie este că (încâ) 
nenumitul criminal a manipulat astfel buna credință 
a organelor judiciare încât motanul Maciste urmează 
să apară ca inculpat in fata instanţei, fapt fără pre- 
cedent în istoria oricărui tribunal din lume“. 

În urma apariţiei acestei note în ziarul Speranța, 
Simion Still grăbise, cu autoritatea sa, prinderea şi 
internarea lui Maciste in pușcăria municipală. 


* 


După cele patru zile de respingere a hranei, Ma- 
ciste căzu într-o stare de somnolenţă binefăcătoare. 

Disciplina gardienilor de la etajul zece, care nu 
aveau alt deținut sub supraveghere în afară de ma- 
rele motan, fu serios zeruncinată când în seara zilei 
a patra Maciste ridică receptorul şi, privind multă 
vreme peretele unde erau scrise numerele Maioru- 

lui, Norei si al lui Vasile, formă un număr cunoscut 
numai de el. 

A cincea dimineaţă, când Maiorul derulă banda de 
magnetofon din biroul său constată că singurul 
cuvânt rostit la telefonul din carcera lui Maciste era : 
ACUM ! Faptul îl îngrijoră mai mult decât dacă i 
s-ar fi raportat că motanul evadase încă din prima zi. 

„Ce poate să însemne acest ACUM, se întrebă 
Maiorul. Numărul ! numărul! ce păcat că numărul 
nu a putut fi detectat ! Într-adevăr, convorbirea n-a 
durat decât două secunde. Acest ACUM e un cifru 
diabolic.“ 

Înainte ca Maciste să telefoneze, șeful pazei il 
anunţase, potrivit democraţiei închisorii, că mâine 
dimineaţă la orele 9 trebuie să se prezinte în fata 
instanţei. Îndată, după aceea, Maciste rostise la te- 
lefon acel enigmatic ACUM, căruia Maiorul se 
chinuia să-i găsească adevărata semnificaţie. 

În dimineața zilei a cincea de detenție a marelui 
Maciste, ziarul Speranța publica următoarele rânduri 
pe trei quadrati, cu zece-verzale : „În atenția onora- 
tului public. Azi va apare în fata instanței marele 
motan Maciste, acuzat de crime pe care nu le-a co- 
mis și pe care, conform psihologiei animale, nu le-ar 
fi putut comite. Se ştie că această specie de animale 
domestice nu atacă omul viu : cel mult dacă-i zgârie 
pe copii în joacă sau pe cucoanele ce devin agasante 
cu mângâierile lor. Crimele, într-adevăr odioase, ce 

i se pun în seamă lui Maciste sunt opera uneia din 
cele mai funeste personalităţi ale orașului nostru. 
Cum ar fi putut motanul Maciste să-l facă să dispară 
fara urmă pe fostul director al Băncii nationale din 
urbea noastră? Cum ar îi putut acelaşi motan să-i 
suprime pe inginerii constructori ai vilei din strada 
Salvării ? Cum s-ar fi îndurat Maciste, care a salva 
zeci de vieţi omenesti, să-l împingă de la mansardă 
pe tânărul medicinist, iubitul fiicei domnului Simion 

till? Este evident pentru oricine că motanul nu 
are nici o vină in toate aceste întâmplări tenebroase. 
Cei care cunosc împrejurările în care s-au petrecut 
crimele enumerate și altele sunt invitaţi călduros 
si cât mai urgent să ne relateze tot ce știu. Vinovat 
de toate crimele ce i se pun în seamă lui Maciste este 
Simion Still. Sperăm ca instanţa să nu ia drept bune 
mărturiile smulse pe toate căile de la persoane slab, 
ușor de manipulat sau dispuse la compromis. Astep- 
tăm cu încredere sentința cea dreaptă“. 


— Domnule Consilier, își începu Maiorul convor- 
birea telefonică, vă atrag respectuos atenţia că zia- 
rul Speranța a publicat dimineaţă o notă îngrozi- 
toare privitoare la persoana dumneavoastră. În fata 
Secţiei noastre s-a si adunat o mare mulțime de 
oameni scandând si somându-ne să-l elibezăm pe 
Maciste. 

— Fii liniştit, răspunse tatăl Norei, si acţionează 
întru totul aşa cum am convenit. Voi aranja ca pro- 
cesul să se desfășoare în faţa custii motanului fara 
ziarişti si fara public. 


i) 
pa 

ACCEPTARE Si REVOLTĂ 


După întâlnirea Maiorului cu Gherman, Ion-Publi- 
cistul, Nora și Vasile, două treimi din bani (ce consti- 
tuiau premiul pentru prinderea lui Maciste) fură 
depuse la Banca naţională pe numele lui Gherman 
și Ion. La insistențele Maiorului şi ale prietenilor săi, 
Vasile făcu o mină de om convins că nu se mai poate 
face nimic pentru salvarea marelui motan şi acceptă 
să încaseze pe loc partea ce i se cuvenea în urma 
vânzării la care participase. 

— Maiorule, si scumpii mei prieteni ! Sunt cople- 
sit pur si simplu de norocul ce a dat peste mine si 
încă nu pot să-mi revin din uimire... Abia acum în- 
teleg ceva, adică foarte putin, din semnificaţia fap- 
tei la care am participat cu toţii. Nu mi-aş fi putut 
închipui vreodaté că lăsându-l pe Maciste in liber- 
tate, faptul ar fi constituit un pericol incalculabil 
pentru toţi locuitorii oraşului nostru. La început am 
avut impresia că necesitatea dispariției dintre noi a 
marelui motan nu poate fi decât o toană sau un capri- 
ciu al domnului Still, asa cum li se întâmplă multor 
oameni să nu suporte prezența pisicilor, câinilor 
ciobănești etc. ; dar acum sunt convins că nelinistea 
tatalui dumitale, dragă Nora, este un semnal de 

alarmă pentru prevenirea altor întâmplări nefericite 
în urbea noastră. De n-ar fi să vă reamintesc decât 
cuvântul domnului Still, cu ocazia tristă a înrnormân- 
tării grelierului, si tot ar fi de ajuns spre a ne da 
seama la ce ne-ar fi expus libertatea de acţiune a 
marelui Maciste : „Înţeleg — spunea domnul Still — 

ca locuitorii oraşului nostru să îngăduie pripăşirea 
unor animale folositoare şi în acelaşi timp cuviin- 
cioase, adică din acele rase bune pentru vânătoare, 
pentru pliciiseala femeilor fără copii, $i pentru star- 
pirea rozătoarelor ; nu trebuie să îngăduim nicide- 
cum existența printre noi a animalelor criminale, 
asa cum s-a dovedit a fi ucigașul vecinului meu, 
gretierul. Același patruped odios este autorul neno- 
rocirii pe viață a unui tânăr medic, pe care l-a îm- 
pins de la o mansardă situată la mai mult de zece me- 
tri înălțime. Închipuiți-vă că acest motan uriaș a 
apărut de mai putin de doi ani printre noi, răstimp 
în care sălbăticia lui s-a dovedit fără de margini. 
Gândiţi-vă apoi că fiara nu seamănă cu nici un alt 
motan de pe pământ, şi s-ar putea să nici nu se fi 
născut pe la noi ; dar ce ne vom face dacă el va lăsa 
urmaşi sau, mai rău, dacă va atrage după sine gi 
alte exemplare ?! Într-o dimineaţă, e foarte posibil, 
când vom ieşi din casele noastre, să ne întâlnim cu 
mari coloane de motani uriași mărşăluind pe toate 
străzile şi transformându-se — precum l-am văzut 
pe acest Maciste — când în tigri, când in pantere, 
speriindu-ne copiii, femeile şi bunicii, când, ridican- 
du-se pe labele posterioare — lăsând să le cadă blă- 
nurile şi aratindu-se in chip de tineri de o frumuseţe 
stranie si nelumească, luéndu-le minţile fiicelor noas- 
tre, așa cum acelaşi motan criminal a apărut de 
câteva ori chiar în faţa mea. Odată cucerită o cetate, 
e uşor de presupus că vor fi cucerite şi celelalte, ur- 
mând ca toate să devină cetăţi ale motanilor uriași. 
Dar noi să ne legăm — în fata acestei victime — 
prin hotărîrea de a nu permite ca soiul acesta de 

patruped criminal să se înmulțească, ci să piară din 
viata pasnicului nostru oraş !“ 

Am ţinut — continuă Vasile, să citez cuvântul vi- 
zionar al domnului Still, pronunţat cu acel prilej 
funebru, pentru a vă arăta încă o dată câtă drep- 
tate avea dumnealui atunci când ne-a solicitat parti- 
ciparea la prinderea marelui Maciste. Starea în care 
se află El acum, după vizita pe care am făcut-o la 
penitenciar, este într-adevăr cea mai potrivită, având 
în vedere pericolul pe care-l reprezintă. Așadar mă 
simt de-a dreptul fericit că am înţeles în sfârşit sen- 
sul umanist al luptei în care ne-am angajat cu toţii, 
își încheie Vasile severul si lungul său monolog. 
Nora, Gherman, Ion și Maiorul îl îmbrăţişară pe 
vând pe Vasile și, după ce mai închinară un pahar, 
se despartira. 

Înainte de internarea lui Maciste, atât Gherman 
cât şi Vasile și Ion trăiseră și se mișcaseră sub stricta 
supraveghere a oamenilor Maiorului. De îndată însă 
ce motanul fusese condus la penitenciar, numai Va- 
sile se mai bucura de aceeaşi atenție. Dar acceptând 
să ia banii pentru predarea marelui motan, si el se 
văzu scutit de orice urmărire. Astfel că a doua zi 
după ce se despartise de prietenii săi, Vasile urcă 
într-un taxi şi ajunse după un sfert de oră în cel 
mai pestrit cartier, nu înainte de a fi fost gata să 
se ia la bătaie cu șoferul care, pretextând că strada 
era desfundată, refuzase inițial să-l transporte la des- 
tinatie. Din toate curţile ieșeau câini prietenoși, copii 
în zdrente si fetișcane care-i cereau un ban să-i ghi- 
cească în palmă. În șirul caselor și bordeielor priză- 
rite răsăvea din când în când câte o clădire impu- 
nătoare cu sonerie la poartă si curte pavata cu ci- 

ment. La o astfel de poartă din fier forjat sună 
Vasile, si pentru că nu-i răspunse nimeni se aseza 
pe o bancă lipita de gardul vopsit în albastru. Fetele 
care voiau să-i ghicească viitorul se apropiară cu în- 
drăzneală şi văzându-l fumând îi cerură ţigări. 

— Lăsaţi fumatul, spuse Vasile, vreau să ştiu care 
dintre voi învaţă mai bine la şcoală și care dintre 
voi e cea mai deşteaptă! Toate fetele întinseră 
mâna spre o copilă pirpirie cu privirea inteligență si 
scrutătoare. ,,Tie, continuă Vasile, adresându-se ace- 
lei fetişcane, îți dau acești bani: te duci în colt la 
magazin şi cumperi pentru fiecare din voi ce vă do- 
riti ; ai înţeles ?“ In timp ce fetele se îndepărtau chi- 
cotind şi făcând tot felul de presupuneri despre per- 
soana lui Vasile, dinspre magazin apăru omul 
aşteptat care se bucură la vederea oaspetelui și grăbi 
pasul. 

— Te deranjez din nou cu problema aceea des- 
pre care am discutat nu demult, prietene Gherase. A 
sosit vremea să ne punem în aplicare planul de sal- 
vare a lui Maciste. În plus am venit să te rog să păs- 
trezi nişte bani pe care i-am primit ieri. E vorba de o 
sumă foarte mare şi, cum casa în care locuiam eu a 
fost demolată, m-am gândit că n-aş găsi loc mai po- 
trivit petru păstrarea lor ca la tine. 

— Te ascult, te ascult, răspunse Gherase, dar mai 
întâi să punem ceva pe masă si-apoi să vorbim pe 
indelete lângă un păhărel. 

— De acord întru totul, cu atât mai mult cu cât 
ştiu că nimeni nu ştie să facă un vin atât de bun ca 
tine. Pot să te ajut şi eu ? 

— Nu-i nevoie, mă descurc, doar dacă vrei să 
aprinzi focul până mă întore eu cu vinul Gin pivniţă. 

Vasile aşeză marea scrviet# cu banii po masă, apoi 
aprinse focul si aşteptă. 

— Mă gândeam si eu, ce bun ar fi un pahar de vin, 
dar cum soţia lucrează în schimbul doi, nu speram 
să-mi vină un prieten în casă ; deci pot să spun că 
am avut noroc, fiindcă singur {i se face lehamite să 
bei. Eu unul asa simt, tu nu ? 

— Eu, frate Gherase, mai beau şi singur dar nu- 
mai când sunt foarte abătut ; asa cum mi s-a întâm- 
plat chiar aseară. 

— Dar ce necazuri ai avut ? Te lăudai adineauri 
că ai primit o mare sumă de bani ! 

— Într-adevăr, banii de fapt sunt aici, pe masă, 
dar tocmai acest fapt m-a supărat și m-a umplut de 
revoltă. 

— Dacă poţi fi mai clar, că zău, nu înţeleg. 

— Păi, cum să nu fiu supărat dacă a trebuit să 
accept ceva împotriva voinţei mele. Ca să înţelegi 
exact, trebuie să ştii că am fost plătit pentru prin- 
derea lui Maciste. 

— De ce ai primit să fii plătit dacă sufletul îți 
spunea să nu primești ? 

— Pentru că dacă n-aş fi acceptat banii, ar fi în- 
semnat să nu mă mai pot deplasa nici din cameră 
până la baie fără a fi urmărit. Si dacă vrei să știi to- 
tul, am încasat banii ca să avem cu ce să organizăm 
salvarea marelui Maciste. 

— Ai procedat foarte bine, frate Vasile; după 
cele ce mi-ai povestit în legătură cu marele Maciste 
şi cu ciocoiul acela de Still sau cum îl cheamă, eu 
unul jur să te ajut cu tot ce-mi va sta în putinţă. 

— Atunci, hai să bem pentru viata lui Maciste, 
pentru siriătatea familiei tale şi a ta, pentru reușita 
ce ne-am propus-o |! 

— Prietene, îţi propun să locuiești la mine si 
dacă-i posibil să nu te mai vezi cu prietenii ceilalţi, 
en nu cumva să scapi vreo vorbulita, îl îndemnă 
Gherase. 

— Îţi mulţumesc din suflet, dar eu cred că toc- 
mai absenţa mea dintre ei ar da de bănuit Maioru- 
lui si atunci planul nostru de salvare a lui Maciste 
s-ar duce de râpă. 

— Am înţeles, frate Vasile, dar în seara asta sper 
să stăm cêt mai mult împreună. Uite din aceste car- 
toane, am să croiesc de îndată un plan de salvare fără 
eres. E bine să ne frământăm creierul acum până 
suntem treji şi până nu ne ia vinul pe pluta lui. 

— Te ascult şi-ţi mulţumesc prietene Gherase. 
Dacă e nevoie si de prietenul meu tâmplarul mă duc 
si-l aduc de îndată. Banii pe cere-i avem în geanta 
aceon vor fi ai tăi dacă Maciste poate să scape cu 
viata. 


INTREVEDERI 


Judecarea marelui Maciste, cu toate insistențele 
domnului Still, n-a mai avut loc în ziua anunţată de 
şeful pazei. Jurnalistul Sever Justinian dăduse pu- 

blicitatii evenimentul în ziarul Speranţa, si in dimi- 
neata acelei zile la orele 9 se prezentă în biroul 
şefului secției de criminalistică, pentru a obţine auto- 
rizatia de a asista la proces. Maiorul știa că nu ar fi 
putut inventa nici un motiv de a-i refuza prezenţa la 
proces, de aceea se purtă atât de prevenitor cu tri- 
misul Sperantei, încât ziaristul avu impresia că ro- 
lurile se inversaseră cu totul : 

— Ce părere aveţi, întrebă Maiorul, n-ar fi mai 
bine ca eu să nu apar deloc la acest proces atât de 
absurd într-un fel ? Vă pun această întrebare pentru 
că mă îngrijorează ce se va spune mai târziu despre 
curiozitatea ce-am manitestat-o față de un act atât 
de nefiresc. Eu, unul, am insistat ca această judecată 
să nu aibă loc. 

— Nu înţeleg nimic, se prefăcu Sever Justinian. 
S-a anunţat că instanța se va întruni astăzi; prin 
informatorii mei am aflat că prezenţa oricărui om, 
neimplicat ca martor, va fi interzisă. 

— Mie mi-e teamă să nu mă oblige să particip, dar 
nicidecum de faptul că voi fi absent. 

— Dumneavoastră puteţi afișa oricâtă plictiseală 
în privinţa acestei afaceri, continuă Justinian, dar 
noi nu ne putem permite un astfel de lux. Presa tre- 
buie să alimenteze mereu nesăţioasa curiozitate a 
marelui public, si pe deasupra, s-o si îndrume spre 
un punct de vedere sănătos, privind fiecare eveni- 
ment în parte. 


— Deci dacă „evenimentul“ acesta n-ar avea loc, 
întrerupse Maiorul, dumneavoastră ati fi — se pare 
destul de îngrijorat ? 

— Dacă procesul n-ar avea loc si dacă Maciste ar 
continua să stea în temniţă un timp indefinit, aş fi 
într-adevăr îngrijorat ; dar dacă marele motan ar fi 
liber, atunci îngrijorarea mea ar avea ca obiect alte 
si alte întâmplări din miile care au loc zilnic. 

— După cum v-am mai spus, eu am insistat ca 
instanța să nu se întrunească astăzi și dacă e posibil 
niciodată, declară Maiorul. 


— În acest caz trebuie să vă spun că, înainte de 
a sosi în biroul dumneavoastră, am avut o convor- 
bire telefonică destul de neașteptată cu domnul Still. 
Dumnealui mă soma să încetez cu difuzarea ştirilor 
false, desigur se referea la judecarea lui Maciste, și 
să-mi pun condeiul în slujba unor cauze mai demne. 
Mi-a spus că dânsul a luptat ca un leu pentru înce- 
tarea mascaradei în care un motan trebuie adus în 
fata unui tribunal. Ceea ce n-as fi dorit să vă comu- 
nic este informaţia pe care mi-a servit-o același domn 
Still. Citez exact cuvintele sale : „Singurul om an- 
grenat cu toate forţele sale în această absurditate 
este Maiorul, care continuă să dorească atât procesul, 
cât şi condamnarea motanului la spânzurătoare“. E 
adevărat ? 

— Nu-i adevărat, strigă Maiorul (și-și rezervă 
timp), nu-i adevărat că domnul Still a putut spune 
asa ceva despre mine ! Da altfel să stiti că veţi răs- 
punde pentru cele spuse acum, fiindcă, vă dati 
seama, am înregistrat fiecare cuvânt pe care l-aţi 
rostit ! 

— Sper să nu vă fac sânge rău dacă vă spun că 
şi eu am înregistrat fiecare silabă din cele spuse de 
domnul Simion Still. Aşadar vă întreb de ce nu are 

loc procesul azi ? Si dacă ştiţi data când a fost re- 
programat ? 

— Din diverse rațiuni s-a hotărît ca procesul să 
aibă loc în faţa unei meri asistente, răspunse Ma- 
iorul. Am satisface astfel si gustui pentru spectaco- 
lul rar al marelui public. Mai aveţi vreo întrebare ? 

— Am o dorință: mi-ati putea îngădui să-l văd 
chiar acum pe Maciste ? 

— Într-un singur caz: dacă-mi promiteti că 
după ce-l veţi vedea pe Maciste, voi putea să aud și 
eu, cu urechile mele, informaţiile pe care vi le-a dat 
domnul Still. 

— Pe cuvânt de onoare, izbucni Justinian, iar Ma- 
iorul văzu cu precizie că jurnalistul isi va tine cu- 
vântul. 

Maiorul isi conduse oaspetele până la etajul zece : 
şeful pazei le deschise celula, iar Maiorul coborî în- 
dată pe scări, fluierând și atât de bine dispus încât 
doi plutonieri pe care-i întâlni rămaseră holbati de 
mirarea că în loc să salute ei primii, se văzură salutati 
ca nişte superiori. 

Ajuns în biroul său, Maiorul nu mai avu răbdare să 
se convingă de cele spuse de jurnalistul de la Spe- 
ranta si formă numărul domnului Simion Still. 

— Am onoarea să vă salut domnule consilier, 

— Trăiască vigilenţa, paza si ocrotitoarea noastră 


a tuturor căci fără poliţie ar fi o adevărată anarhie, 
Maiorule, răspunse domnul Still. 


— Domnule consilier, sunt grăbit, foarte grăbit. 
Un om al meu m-a informat acum cinci minute că în 
Speranța, care se află sub tipar, urmează să apară 

ceva cu totul si cu totul neadevărat. Stă seris acolo 
cum că eu sunt cel mai interesat ca procesul merci 
motan să aibă loc si că fac presiuni peste tot ca sen- 
tinta să fie, bincânţeles, capitală. Vă deranjez pentru 
a vă întreba dacă n-aji putea opri apariţia acestei 
ştiri mârşava ? 

— Minunat, minunat! Deci există oameni inte- 
resaţi să te amestece și pe dumneata în această pro- 
blemă, pentru a pretinde ulterior că eu te-am in- 
fluentat. Interesant ! Ce-aș putea să-ți spun decât că 
dușmanii nostri încearcă și-n acest caz să manipuleze 
opinia publică împotriva noastră. Este clar că vor să 
te intimideze, si dacă n-aş fi convins că dumneata 
ai luptat, mei mult decât mine chiar, ca adevărul să 
iasă la iveală m-aș da peste cap ca ştirea să nu apară. 
Dar ştiind câtă dreptate ai avut în tot ce-ai întrec- 
prins până acum, parcă mi-ar părea rău să fii privat 
de o publicitate pe măsură. Lasă-i în eroarea lor, 
să-şi publice notițele neputincioase, iar noi să ne ve- 
dem de siujirea intereselor generale ! 

— Bine, dar eu nu aspir să ies în faţă, iar publi- 
citatea de care vorbeati tocmai aceasta va reuşi să 
facă : să mă înalțe o clipă în sens negativ, pe cand 
munca mea, după cum ştiţi — desi cinstită, se pe- 
trece în necunoscut. 

— Vei vedea, nu peste multă vreme, ce bine-ti va 
prinde ieşirea aceasta din anonimat, atunci când lu- 
mea îşi va da seama ce efort uriaș ai depus, pentru 
a înlătura din viata ei un pericol atât de mare ca 
prezenţa criminalului Maciste. 

În biroul Maiorului se auzi un ţârâit prelung, con- 
silicrului i se cerură scuze pentru întrerupere, iar 

15 — Aventurile marelui motan criminal Maciste 


mai apoi când convorbirea fu reluată, domnul Still 
rămase dus pe gânduri nemaiânţelegând nimic, 
deoarece Maiorul continuă astfel : 

— Domnule consilier, se pare că v-am deranjat 
fără motiv, fiindcă același om a telefonat adineauri că 
redactorul șef, sosit dintr-o călătorie în această di- 
mineata și citind numărul în andruck, a eliminat sti- 
rea privitoare la persoana mea. După cele ce mi-ati 
spus, după curajul pe care mi l-aţi dat, parcă-mi 
pare şi mai rău că știrea nu va mai apare. 

— Lasă, Maiorule ! Vei avea ocazia să te afirmi 
si de acum înainte ! Totul este să nu-ţi slabesti do- 
rinta de a fi drept si de a face dreptate, si mai ales 
onoarea de a fi în orice împrejurare la datorie. 

— Am înţeles, domnule consilier, şi pentru că ei 
încearcă să ne intimideze, trebuie să le arătăm că 
noi nu ne temem de opinia publică, dimpotrivă, sun- 
tem de partea ei atunci când luptăm să smulgem răul 
din oraşul nostru. De aceea v-as propune să ne stră- 
duim ca marele motan să fie judecat și executat în 
unul si același loc: într-un spațiu cât mai larg cu 
putinţă, pe un stadion, bunăoară, sau dacă, după cum 
bănuiesc, se va aduna prea mult popor — atunci, pe 
aeroport. Ce părere aveţi ? 

— De acord, Maiorule, aeroportul ar fi cel mai 
bun loc. 

— Atunci să trăiţi si la revedere, încheie Maiorul. 

întrevederea lui Justinian cu Maciste se terminase 
şi ea, astiel că jurnalistul, spre stupoarea gardianu- 
lui, îmbrăţișă tigrul (care era Maciste) și cobori 
condus de un alt paznic pentru a-l însoţi pe Maior 
la redacţia ziarului Speranța, 

PROMISIUNEA 


De fiecare dată cînd redactorul-sef apărea, după o 
absenţă mai lungă de trei zile, în redacţia ziarului 
Speranţa se producea o agitaţie de nedescris. Nici 
unul dintre redactori nu-și permitea să continue o 
discuţie începută cu un alt coleg, necum să primească 
oaspeţi sau colaboratori externi, deși odinioară sur- 
prinşi în astfel de situaţii de către șeful abia întors, 
acesta le părea cum nu se poate mai amabil. Poate 
că tocmai absenţa repercusiunilor îi făcuse atât de 
atenţi în zilele când șeful revenea în redacţie. Sin- 
gurul căruia părea să nu-i pese de prezenţa sau ab- 
senta șefului era Sever Justinian care, cu toate că 
ştia că ,,bosul“ se află la post, plecase încă de la orele 
opt şi jumătate, mai mult, se întoarse la lucru și în- 
sotit de Maior. De cum intrară în biroul său, Justi- 
nian comandă cafele, frișcă şi câte un coniac pentru 
orice eventualitate. Un coleg din biroul alăturat des- 
chise usa numai cât să-și arate faţa și-l anunţă pe 
Sever că șeful se află printre ei, apoi se retrase. 

— Înţeleg — spuse Maiorul — că şeful dumnea- 
voastră e o persoană de temut. 

— Asa este, replică Justinian, dar nu cu toţi sub- 
alternii. Mie nu mi-a adresat nici un cuvânt de scă- 
dere vreodată. Fiţi liniștit, o să vă pun banda îndată, 
să ascultați părerea domnului Still. Într-adevăr Ma- 
iorul putu să audă vocea și tonul convingător ale con- 
silierului : „Singurul om angrenat cu toate forţele 
sale în această absurditate este Maiorul, care con- 
tinuă să dorească atât procesul, cât şi condamnarea 
motanului la spânzurătoare“. 

— Sper că v-aţi convins de adevărul celor comu- 
nicate de mine, azi dimineata, insistă Justinian. 

— Nu-mi rămâne decât să vă mulțumesc, răs- 
punse Maiorul, Probabil că domnul Still s-a jenat de 
insistența cu care se ştie că urmăreşte suprimarea 
unui motan şi a dat vina pe mine. 

— Dacă ati recunoscut că Simion Still vrea să 
scape si de răspunderea condamnării lui Maciste, pu- 
nându-v-o dumneavoastră în cârcă, aș cuteza să vă 
fac o propunere. De fapt e vorba de a da publicității 
ceea ce vom hotărî de comun acord. Aţi auzit mai 
înainte ce pretinde consilierul principal în legătură 
cu activitatea dumneavoastră. 

— Astept cu nerăbdare, spuse Maiorul. 

— Propunerea mea este indreptatita si simplă, desi 
are două alternative perfect paralele : 

1) Secţia ce criminalistică să publice un raport 
cinetice din care să reiasă că în urma ccrestăriior 
întreprinse a constatat că marele motan Maciste este 
nevinovat si propune eliberarea, sau 

2) Din analiza atentă a acuzatiilor pe care presa in- 
teresata numai de succesul ei la public si de atacul 
la persoană le-a adus domnului Simion Still, secția 
de criminalistică își face o datorie de onoare, din a 
arăta că domnul consilier municipal este în afara ori- 
cărui amestec în crimele de care cu atâta ușurință si 
iresponsabilitate a fost acuzat în ziarul Speranţa. Ce 
părere aveţi ? 

— E foarte bun coniacul dumneavoastră. Pe vre- 
muri fiind exmatriculat din liceu pe motive fără im- 
portanță, am fost o foarte scurtă perioadă ajutor de 
chelner și, n-o să credeţi poate, aveam o cantitate 

enormă din acest Martel. Cafeaua, sper să nu vă jig- 
nesc, nu mi-a plăcut niciodată, cu toate că în urma 
analizelor mi s-a spus că aș fi hipotensiv. Ei, ca să 
nu vă retin, în vremea când făceam pe chelnerul s-a 
întâmplat un scandal în localul nostru și cum nu ştiam 
să mă feresc de calitatea de martor a trebuit să de- 
clar curat cine e vinovatul. 

— Si cum ati procedat ? întrebă Justinian, 

— Am declarat că vinovat e vinovatul. 

— Atunci propunerea mea dublă e cu atât mai 
binevenită cu cât vă puteţi mai ușor hotărî asupra 
uneia dintre alternative. 

— Domnule Justinian, pe vremea aceea eram un 
copil. Dumneavoastră mă trataţi ca şi cum as avea 
aceeaşi vârstă : credeţi că rezolvarea e mai justă dacă, 
în confruntarea dintre un Om şi un patruped câştigă 
al doilea care, fie vorba între noi, e totuși numai un 
motan ? 

— Scrupulul dumneavoastră are în vedere un 
umanism incontestabil, as putea spune absolut, dar 
dacă am tine seama de părerile pe care vi le-aţi for- 
mat in prima perioadă a cercetării în legătură cu 
nenorocirea medicinistului, cred că mi-ati da drep- 
tate. Pe de altă parte știți bine că Maciste nu-i un 
simplu motan și dacă Omul, care e podoaba univer- 
sului cunoscut de noi, respinge aspiraţia celorlalte 
fiinţe de a deveni aidoma lui, se clatină însăşi cre- 
dinta sa în propria-i superioritate, 

— Văd, continuă Maiorul, că încercaţi asupra mea 
un test; vreți să vedeţi dacă actionez conform cu 
adevărul ? ! Când e vorba de lupta între om şi om, 
urmăresc să iasă la iveală adevărul, indiferent ce 

s-ar întâmpla după aceea. Dar când e vorba de un om 
și un animal nu-mi puteţi cere să fiu împotriva 
omului, 

— Cu riscul de a fi greșit înţeles acum, se avântă 
Justinian, pot să afirm că oamenii care n-au avut, 
n-au mângâiat (crescându-l) un animal — un cal 
bunăoară — atunci când le-a încăput pe mână s-au 
purtat într-un mod besiial, croindu-l cu biciul până la 
sânge ; recunoasteti că există astfel de oameni si că 
toţi cei care lovesc animalul cu sete sunt si devin ade- 
varatii persecutori ai omului, schingiuitorii lui ? 

— Recunosc, dar nu pot da publicităţii ceea ce-mi 
propuneţi când e vorba să stabilesc vinovăția omului 
în fata animalului. 

— Reticentele dumneavoastră sunt de înţeles, 
continuă Justinian. Vă propun, în sensul susținerii 
dumneavoastră, a treia alternativă. Să publicaţi un 
articol în care să afirmati vinovăția motanului în 
privința crimelor al căror dosar l-aţi întocmit per- 
sonal. 

— Nu pot să fac nici acest lucru, ar fi absurd, do- 
sarul e secret, iar să dau eu publicității un astfel de 
material nu pot, fiindcă nu-i adevărat. 

— Atunci vă întreb : ce se va întâmpla cu marele 
Maciste, cu acel animal care-i întrece pe multi din- 
tre oameni in a urmări si dezvălui adevărul ? Ştiu ca 
l-aţi văzut pe Maciste in chip de motan, de tigru, de 
pantera, de tânăr superb și dansând la întâlnirile din 
casa Norei. Vă indoiti de inteligența extraordinară si 
de aspiraţia acestei inteligente de a se întrupa într-o 
forma pe măsura intensității sale ? 

— Fiindcă mi-aţi servit o informatie neașteptată 
pot să mă declar prietenul dumneavoastră. În ce-l 

priveşte pe Maciste, nu fiți prea îngrijorat! Are o 
mulțime de prieteni încă, meșteri — unul și unul. 
Oamenii mej îi urmăresc în tot ce vor ei să facă 
pentru salvarea marelui motan. Nu ştiu ce se va în- 
tâmpla până la urmă dar mă tem ca lui Maciste să nu 
i se facă lehamite după atâtea încercări de a deveni 
om. Cel puţin eu n-am să-l împiedic, deși — cu toate 
metamoriozele lui pe care le-am văzut de aproape — 
reala sa transformare în om mi se pare o fantas- 
magorie. 

Sever Justinian fu chemat de redactorul-sef iar cei 
doi proaspeţi prieteni se despartira în mod cordial. 


INTIMPLARI DE NOAPTE 


La câteva zile după internarea marelui Maciste, în 
curtea Penitenciarului intrară două dube mici, des- 
pre a căror sosire (pe la orele douăzeci şi două) știau 
doar Maiorul, șeful pazei şi adjunctul acestuia. Prima 
mașină parcă la intrarea spre liftul de materiale și 
din ea coborira șapte oameni, din a doua mașină co- 
borira opt. Cei reţinuţi fură urcați la ultimul etaj, al 
cărui unic locatar până în acel moment fusese Ma- 
ciste. De acoio, după ce li se repartiză fiecăruia pe 
tabel patul numerotat, oamenii trebuiră să se dez- 
brace goi-puşcă şi fură conduși la baie, iar la ieşire 
primiră, fiecare după mărimea lui, câte un costum 
cu dungi verticale și intrară în noul domiciliu, des- 
partit numai printr-un perete de camera marelui mo- 

tan. Cei cincisprezece erau oameni de toate vârstele 
şi erau acuzaţi de otrăvirea apei din oraș, otrăvire 
care se produsese cu o seară înainte. Odioasa crimă 
făcuse un număr impresionant de victime în rândul 
pensionarilor, gospodinelor si copiilor minori. În mo- 
mentul când cei cinciprezece criminali se aflau în- 
tr-o poiană a pădurii de lângă Cetăţuie, în jurul unui 
foc având un diametru de cel putin trei metri, au 
putut fi observați îndelung cum cansau delirant în- 
tr-un cerc atât de aproape de flăcări încât polițiștilor 
li se părea că din clipă în elipă dansatorii vor intra 
în jăratic. De altfel, în acele momente când isi ser- 
bau oribila lucrare au fost luaţi ca din oală si conduși 
spre locul cuvenit. 

Abia când isi descoperiră noile costume și când, la 
lumina becului cu razeie ca niște plete roscate, isi 
ăzură capetele tunse chilug, unul dintre criminali 
scoase un urlet, apoi începu să plângă si toţi ceilalţi 
îi urmară exemplul cu asemenea intensitate încât gar- 
dianul care se holba la ei deschise brusc ușa ; plân- 
sul îi părăsi ca prin farmec, pentru ca imediat după 
aceea să izbucnească toţi într-un hohot prelungit de 
râs. Nestiind cum să-i potolească, paznicul mai chemă 
câţiva colegi dar se simţea si se vedea că, spre deo- 
sebire de plânsul care incetase la un simplu soc ex- 
terior şi banal într-un fel, râsul avea resoriuri mai 
adânci și curgea ca o apă fără sfârșit. La solicitarea 
gardienilor sosi însuși majurul, șeful pazei care, după 
ce se răsti la fiecare deţinut în parte, nereuşind să-i 
liniștească, formă numărul Maiorului dar acesta nu 
se găsea acasă, Din cauza râsului nepotolit de la ul- 
timul etaj, toate nivelurile se contaminară şi se părea 
că întregul pavilion se leagănă şi că din clipă în clipă 
se va prabusi peste birourile secţiei de criminalistica. 

Toţi gardienii de serviciu plus cinci grupe de re- 
zervă colindară de la un etaj la altul, deschizând ze- 
iulă după celulă şi încercând să stăvilească râsul care 
devenise insuportabil, delirant. Chiar și din celula 
lui Maciste pe care n-o deschiseră părea să răzbată 
un râs neîntrerupt. Spre marea mirare a majurului, 
când deschiseră camera unsprezece de la etajul nouă, 
printre cei douăzeci de locatari, descoperiră pe unui 
care părea cufundat în reverie. Când şeful pazei i! 
întrebă de ce nu râde, deținutul îi spuse că nu are 
motive. As vrea să-i opresc din râs, urlă majurul, 
fiindcă altfel penitenciarul nostru modern, cu televi- 
zoare, cu băi si telefon în fiecare încăpere, o să devină 
casă de nebuni ; în primul rând, aş vrea să-i potolesc 
pe cei de la etajui zece, fiindcă ei au dat tonul. 
Există un singur mijloc, spuse detinutul, care se 
numea Maxim, si acest mijloc e foarte simplu : bă- 
taia. Şeful pazei răspunse că personalului de serviciu 
îi este interzis prin lege să bata deţinuţii deși aceştia. 
între ei, au fost surprinși adesea cotonogindu-se. Pen- 
tru liniștea publică, eu nu m-aș da în lături de la o 
asemenea muncă spuse Maxim si în aceeasi clipă se 
şi trezi ţinând într-o mână cheia camerei cu numărul 
şapte de Ja etajul zece, iar în cealaltă un ciornag scuti 
cu o măciulie dură ca fierul. 


Marele Maciste înregistra întregul vacarm, deo- 
sebind însă toate nuanțele întâmplărilor de la pii- 
mul până la ultimul etaj. Ceea ce îl miră cel mai 

mult fu momentul în care usa otrăvitorilor apei se 
deschise şi începură bufniturile urmate de strigăte şi 
vaiete, de vorbe si înjurături într-o limbă pe care n-o 
înţelegea. După mai mult de patruzeci de lovituri care 
sunara sec si dur, in camera alăturată se instala un 
moment de liniște, apoi din urletul ce se produse ca 
o comandă pe câmpul de luptă, Maciste înțelese că 
un pericol fără scăpare îl pândea pe cel care lovise 
până atunci ; şi într-adevăr prin peretele dinspre ca- 
mera cu numărul șapte se auzi cuvântul cu nuanța 
morţii în el: ajutor ! Imediat după aceea, în camera 
șapte năvăliră cizmele grele şi Maxim fu smuls din 
mâinile victimelor sale. Însuși comandantul care so- 
sise la fata locului decise că vinovaţi sunt cei cinci- 
sprezece criminali care-l atacaseră pe Maxim. 

Încetând râsul de la etajul zece, întreaga suflare de 
la celelalte niveluri se linişti, iar penitenciarul se cu- 
fundă în somn, bombardat numai de lumina faruri- 
lor de veghe. 

Ziaristul Sever Justinian îi mulțumi lui Maciste 
pentru relatare şi lăsă receptorul în furcă apoi adormi 
îmbrăcat în fotoliul său. 


CITEVA ORE DE LIBERTATE 


Din clipa când află ce păreri își formase consilierul 
municipal despre el, Maiorul deveni aproape alt om. 
În primul rând atitudinea faţă de marele Maciste se 
schimbă radical, fiindcă Maiorul își permise ceva ce 


234 


nu-şi permisese nimeni înaintea lui : în fiecare di- 
mineat& urca la ultimul etaj al închisorii şi-l întreba 
pe motan dacă doreşte sau nu să iasă în oraş. Cand 
marele Maciste își exprima dorinţa de a ieşi, Maiorul 
chema gardianul să deschidă uriaşa cușcă apoi îl con- 
ducea el însuşi pe Maciste până în stradă și-l ruga 
să nu întârzie seara după orele douăzeci şi unu. 

Studenţii si elevii erau în vacanță de primăvară, 
astfel că de la prima sa învoire în oraș Maciste dădu 
o raită pe la Castel şi de acolo trecu pentru câteva 
minute pe la ziaristul Sever Justinian, apoi luă din 
centru autobuzul 3000 şi ajunse la vila Vulturul. 

Evita să fie văzut de Gherman si nimeri, intrând 
pe fereastră, direct în braţele Norei, care de emoție 
aproape că-și pierdu vocea. 


* 


Cam in a saptea zi de libertate a lui Maciste, ime- 
diat după ieşirea motanului, Maiorul primi un telefon 
de la Consilierul Municipal prin care acesta își ex- 
prima dorinţa de a-l vedea pe straniul deținut. Maio- 
vul îi spuse că e imposibil deoarece Maciste era pe- 
depsit pentru cinci zile prin interzicerea oricăror 
relaţii, adică n-avea voie să vadă chip de om, și 
abia spre seară expira greaua pedeapsă. Cu toate 
că Simion Still insistă îndelung, Maiorul se arătă de 
neinduplecat. Consilierul declară însă că el a auzit 
niște zvonuri despre evadarea lui Maciste şi că vrea 
să se convingă dacă motanul se află sau nu în cusca 
ce i-a fost hărăzită. Maiorul izbucni într-un râs su- 

veran care-l enervă pe domnu! Still în așa măsură 
încât urlă pur şi simplu că nu se va lăsa dus de nas 
şi că va veni îndată să se convingă de adevăr. 

Maiorul părăsi fulgerător biroul şi urcând într-o 
mașină-dubă străbătu oraşul cu toată viteza trecând 
peste stopuri până ajunse la grădina zoologică, de 
unde cu ajutorul unei plase puiernice îl imobiliză pe 
unul dintre cei șapte tigri şi-l transportă la peni- 
tenciar. 

La foarte scurtă vreme după aceea Simion Still 
isi anunţă vizita prin ofițerul de serviciu iar Maiorul 
îl întâmpină cu un zâmbet larg și-l conduse la etajul 
zece. 

— Dar acesta e un tigru, spuse Consilierul, și cu 
toate că eu însumi l-am mai văzut în această ipostază, 
s-ar putea ca Maciste să nu fie de fata. 

— Mă faceţi să râd, răspunse Maiorul. Cum vă pu- 
teti închipui că marele Maciste ar fi putut să treacă 
de aceste gratii ? Eu zic să nu vă mai uitaţi prin bi- 
noclu ci să deschidem ușa, ca să vă convingeti. 

Când Simion Still se apropie de marea cușcă, ti- 
grul scoase un răget cumplit iar Maiorul îi atrase 
atenția că Maciste l-a recunoscut și că de aceea l-a 
primit cu ostilitate. 

Consilierul plecă spre sediu profund afectat de fap- 
tul că nu avusese dreptate, dar și cu o urmă de bă- 
nuială în privinţa identităţii tigrului cu Maciste. 


Li 


-Acasă la Simion Still, Nora trăsese storurile de la 
fereastra camerei sale și la lumina discretă a unei 
veioze, într-un ritm lent de tango, se legăna în bra- 

anăr cu plete negre si ochi verzi într- 
ac sine soră cu moartea, care s-ar fi putut să 
apară o dată cu persoana domnului Siill, 

La un moment dat se auzi prelung soneria de la 
ntrare şi cei doi tineri îl recunoscură pe Ion care aş- 
tepta să deschidă cineva, dar Maciste o cuprinse cu si 
mai mare tandrete pe Nora si nu-i îngidui să se des- 
prindă de el până cînd Ion trecu prin dreptul fercs- 

rei spre casa lui Gherman. 

După ce mai dansară vreo două ore, Nora aduse de 
băut şi un platou cu sandvisuri apoi se culcară os- 
teniti de dans şi ușor ametiti. 

Afară se întunecase când mama Norei intra în 
casă şi-o găsi pe Nora în braţele unui tînăr necu- 
noscut, cufundati amândoi într-un somn adinc. După 
câteva minute, deși se gândise să nu le tulbure som- 
nul, aprinse lumina si cei doi se treziră speriați. 

— Aș vrea să știu ce caută acest tânăr in casa mea, 
întrebă mama indignata. 

— Pe mine mă caută, răspunse Nora cu obraznicie. 

— Cum îl cheamă ? 

— Paul, răspunse Nora, dar stinge lumina că ne 
obosesti. 

La un minut după ce mama Norei ieși în hol, Ma- 
ciste se simţi dator să iasă în aceeași ipostază în 
stradă și abia în parcul de lângă barieră luă infati- 
şarea marelui motan. 

Când Maciste urcă la etajul zece singur, Maiorul 
tocmai dădea indicaţii câtorva gardieni cum și unde 
să ducă tigrul care tinuse locul marelui motan mai 
bine de zece ore în acea zi. 

CONDAMNAREA 


În seara zilei cînd (în prezența consilierului prin- 
cipal) Maiorul iesise cu fata curată — numai datorită 
inspirației de a împrumuta (mai mult cu forţa) un 
tigru de la Grădina zoologică, unul dintre verii dom- 
nului Still i! aștepta pe acesta să sosească. Trecuse 
de orele douăzeci și trei, și nemaiavând răbdare — 
vărul ieși în stradă, moment în care tocmai apăru 
Simion Still, care-i răspunse rubedeniei cu un mor- 
măit la salut. 

— Pot să-ţi dau câteva informaţii folositoare, mai 
ales în privinţa acelui motan... 

— Te rog, te rog, se învioră domnul Still, dar de 
ce să vorbim în stradă ? Ia, vino, să stăm ca lumea 
de vorbă și să ne întremăm cu un păhărel de vin, că-i 
fi şi matale obosit. 

După ce intrară, consilierul fu obligat să pregă- 
tească singur ceva de mâncare, să coboare tot el să 
aducă vin din pivniţă, în sfârșit să facă toate oficiile 
de gazdă, pentru că atât soţia cât şi a nu cata- 
dicsiră să se ridice din aşternuturi. Fata domnulu 
Still era marcată de un zâmbet strâmb. 

— Ei, băiete, ia s-auzim ce s-a mai întâmplat ? 

— Mi-am permis — fără să vă întreb, dragă 
vere — să fac pe detectivul în interesul dumnea- 
voastră. 

— Nu înţeleg ce interes am eu, dacă matale îţi 
vine să te ocupi de politisme fara a fi angajat de ni- 
meni, se prefăcu Still. 

— Treceam într-o zi pe lângă barieră şi-mi zi 
ce-ar fi să trec pe la vărul, dar dacă e cumva a acasă 
Mai stăm si noi de vorbă. E cz opt că intrasem sii beau 
o bere la Birt si n-aveam nici un ban în buzunar. 
Poate iau de Ja văru' o sută cu împrumut, şi intru pe 
Salvării. Eram singurul om care circuia în momentul 
acela pe stradă. Deodată îl văd pe marele motan 
strecurându-se printre cercevelele de la camera Norei; 

incere să intru — de teamă să nu i se intimple ne- 
poatei ceva, dar nu-mi deschide nimeni. Ce să fac 
și cum să fac, zic, să aflu ce se întâmplă, fiindcă citi- 
sem în ziare că Maciste a fost arestat, dar nicăieri nu 
se anunţase că ar fi fost eliberat. Nu e lucru curat, 
mi-am zis, trebuie să dezleg taina aceasta chiar azi. 
Putea fi ora zece când mă săgetă un gând : ia să văd 
eu cum se mai prezintă casa bătrânului grefier, bietul 
răposat ! La domnul fotograf de peste drum nu se ve- 
dea nici o mișcare, așa că am putut intra liniștit. Ast- 
fel de şase zile stau si privesc, si privesc, și nu-mi 
vine a crede. 

— Ce priveşti, omule ? spune odată ! îl îndemnă 
gazda. 

— Păi tocmai asta încerc, să spun. De șase zile, 
în fiecare dimineaţă Maciste intră în vilă și iese abia 
spre seară. Mi-am permis de câteva ori să mă apropii 
de fereastra Norei, storurile erau trase, dar tot am 
putut observa cum dansa cu un tânăr. 

— Si cum dansau ? întrebă consilierul, clocotind 
de furie. 

— Ei, dansau și ei ca oamenii, dar mie-mi era jenă 
să întârzii prea mult la fereastră şi mă retră Agearn la 
timp în casa grefierului ; si bine făceam pentru că alt- 
fe! m-ar fi surprins mama Norei când venea din oraș. 

— Şi ce-ai mâncat în tot acest timp ? 

— După plecarea lui Maciste, mă duzcm în fiecare 
seară la Birt şi luam pe datorie de la doamna Elvira. 

— La ce sumă ai ajuns ? intreba Still, cu receala. 

— Lao mie. 

— Poftim două mii, spuse consilierul, si acum să 
mai bem un pahar cu vin ca la botul calului si să ne 
despartim. 


Simion Still se despărți de văru-siu şi plecă la 
birou, unde ajunse după orele douăzeci și patru. Dădu 
apoi si primi câteva telefoane de mare importanță 
pentru ceea ce urma să i se întâmple marelui Maciste. 
Dimineaţa, când sosi la slujbă, Maiorul rămase foarte 
mirat de cererea ofițerului de serviciu ca şeful său 
să se legitimeze. În aceeaşi clipă sosi și consilierul 
Still împreună cu judecătorul Pilatescu si cu alti doi 
magistrați. Domnul Still părea cum nu se poate mai 
bine dispus. Nu-i întinse mâna, însă îl felicită pe 
Maior pentru punctualitate. 

— În dimineaţa aceasta vom avea mult de lucru, 
spuse consilierul. Vă rog să invitaţi sau să-i aduceti 
pe cei trei martori care și-au încasat premiile pentru 
prinderea motanului ! Trimiteţi o mașină să-l tran- 
sporte si pe bietul medicinist ! Publicul care va asista 
la proces nu trebuie să depășească numărul de trei- 
zeci de inşi, deoarece spaţiul din fata celulei motanu- 
lui este insuficient pentru un public mai mare. 

— Până vor sosi martorii mă tem că va mai trece 
o vreme, răspunse Maicrul, de aceea vă rog să bine- 
voiti cu toţii să poftiti în biroul meu. 

— fn biroul dumneavoastră nu avem loc pentru 
că o echipă specială cercetează benzile pe care s-au 
înregistrat telefoanele lui Maciste. Propun să aștep- 
tăm în sala de şedinţe şi dacă sunteți amabil am dori 
să nu vă îndepărtați nici o clipă de noi, propuse con- 
silierul. 

— Bine, dar felul de a vă purta cu mine chiar în 
incinta serviciului pe care-l conduc echivalează cu o 
bănuială gravă. După câte ştiu, încă n-am fost demis. 

— Maiorule, nu e vorba de nici o demitere. Avem 
ceva de făcut, si lucrurile trebuie să decurgă în li- 
nişte si cu maximă urgenţă. Ordonă oamenilor dumi- 
tale să se îngrijească de sosirea martorilor ! Despre 
celelalte o să mai vorbim, continuă domnul Still, cu 
un caim care-l înfioră pe Maior. 


În fata celulei marelui motan fură aduşi otrăvitorii 
apei, între timp sosiră Gherman, Ion si Vasile, iar 
după o jumătate de oră fu depusă foarte aproape de 
uşă o targa. Medicinistul Emil fusese strâns legat de 
targă de către un specialist ortoped, care la cererea 
judecătorului încuviinţă ca targa să fie ridicată în 
picioare. Și cu toate că Emil se plângea de amețeli 
cumplite, targa rămase astiel până la sfârșitul pro- 
cesului, 

Plutonierul care condusese maşina de serviciu 
pentru a-i aduce pe martorii din strada Salvării îi 
găsise pe aceștia în prelungirea unui chef început 
de cu seară şi apărură la proces excelent de bine 
dispuși. 

Când judecătorul se ridică în picioare cu fata spre 
public, înainte de a rosti vreun cuvânt, i se atrase 
atenţia că marele Maciste încă mai doarme şi că s-ar 
cuveni ca mai ales inculpatul să stea într-o poziţie 
respectuoasă. 

După ce procurorul dădu lectură dosarului, insis- 
tând asupra bestialitajii crimelor de care era acuzat 
Maciste, judecătorul făcu apelul martorilor şi-i rugă 
să depună. 

— E adevărat că motanul Maciste l-a împins de 
la mansardă pe studentul în medicină Emil ? E ade- 
vărat că același criminal l-a ucis pe bătrânul grefier ? 
E adevărat că în seara zilei de douăzeti si cinci 
aprilie același motan a pătruns în celula otrăvitorilor 
apei, producându-le fracturi la cranii, la mâini și la 
abdomen ? 

— E adevărat, răspunse Gherman. 

— E adevărat, răspunse Ion, dar despre ultima 
acuzaţie nu-mi dau seama ! 

— E adevărat, răspunse Vasile, dar eu vă rog să 
plătim consumatia și să plecăm. 

Maiorul nu-și putu reţine un zâmbet și-l privi 
insistent pe Maxim. 

— Nu-i adevărat că Maciste i-a pus la punct pe 
otrăvitorii apei, onoarea aceasta mi-a revenit mie, 
strigă Maxim. 

— Fiindcă a vorbit neîntrebat, la sentința detinu- 
tului Maxim se mai adaugă șase luni, hotărî jude- 
cătorul. 

Consilierul municipal se întoarse spre Maior 
şi-l avertiză în șoaptă că are în buzunar o hârtie de 
demitere şi că dacă procesul nu va decurge în liniște 

i-o V. n âna de îndată, Maiorul înțelese ce-l aș- 
teaptă şi e apropie de Maxim, care tocmai deschi- 
sese gura să mai spună ceva, și-l ameninţă cu izolare 
îndelungată la subsol. 

— Să răspundă al patrulea martor, studentul Emil, 
ceru judecătorul. 

Medicinistul Emil, care nu mai stătuse în poziţie 
verticală de când cei patru haidamaci îl azvârliseră 
de la mansarda vilei Vuiiurul, nu fu în stare să 
răspundă fiindcă lesinase. 

— Pacă există martori voluntari ? întrebă ju- 
decătorul. 

— Sunt unul dintre cei cărora le-a revenit sarcina 
de a cerceta pas cu pas toate crimele săvârșite de 
motanul Maciste. Rezultatele anchetei noastre se 
află. consemnate amănunţit în dosarul pe care-l aveţi 
în față. Dacă din cauza suferinței îndelungate stu- 
dentul Emil nu poate să răspundă acum, puteţi găsi 
în dosar declaraţia sa scrisă, privind vinovăția lui 
Maciste. 

În urma celor spuse de Maior, domnul Still se în- 
depărtă câţiva pași în dreapta coridorului, scoase dia 
buzunar bricheta si o hârtie de la flacăra căreia își 
aprinse o ţigară. Maiorul era mulțumit. Detinutii 
fură masaţi în fundul coridorului din stânga si după 
o pauză de un minut, martorilor și publicului li se 
ceru să se apropie. 

— Să fie audiat şi inculpatul ! strigă Maxim, la a 
cărui condamnare se mai adăugară șase luni. 

Judecătorul si cei doi magistrați se ridicară în pi- 
cioare şi în tăcerea subliniată numai de sforăitul egai 
al inculpatului care dormea în chip de tigru, se dădu 
citire sentinței : 

În urma dovezilor clare privitoare la vinovăția 
marelui Maciste, Curtea l-a condamnat la moarte 
prin spânzurătoare. Sentința trebuie îndeplinită în 
cel mult zece zile de la pronunțare. Fără drept de 
apel. 

— Maiorule, te felicit pentru memorie ! Uitasem 
cu totul de declarația scrisă a medicinistului. Fără 
intervenția dumitale sentința s-ar fi amânat pentru 
nu ştiu câtă vreme. Ai fi de acord să sărbătorim chiar 
acum evenimentul ? 

— Cu plăcere, domnule consilier, dar în ce loc 
anume ? 

— La cabană, și dacă ţii mult la cineva ești liber 
să inviti la rândul dumitale. Eu cobor să-l ajung pe 
judecător pentru a-l saluta si te astept la mașina 
mea, spuse consilierul, aproape cântându-și cuvintele. 


REACȚIA LA PROCES 


Maiorul, invitat de către Simion Still pentru 
câteva ore la cabană, se aşeză pe bancheta din spate 
şi mașina consilierului demară în mare viteză. 

— Maiorule, îți place să stai în umbră, sau te-ai 
aşezat acolo numai ca să nu fii alături de mine? 

— Siiti că sunt alături de dumneavoastră în orice 
împrejurare, după cum ați văzut și azi la proces. 

— E adevărat ce spui și să ştii că mi-a făcut o 
mare plăcere să constat că nu te-ai îndepăriat de 

mine. Vreau să petrecem azi cum n-am mai petrecut 
de cînd eram si eu tânăr. 

— Sunt bucuros că lucrurile au ieşit cum ati dorit 
dumneavoastră... În acel moment mașina lovi în plin 
un câine uriaș, un superb Saintbernard care traversa 
leneş partea zebrată a șoselei ; spre norocul ei, fe- 
tita care iesise la piimbare mergea cu doi metri în 
spatele câinelui ei. După ce mașina urcă pe trotuar 
si se opri într-o vitrină cu exponate metalo-electrice, 
biata copilă îngenunche lângă sărmanul animal și 
încercă să-l ridice, dar mânuţele ei erau prea slabe 
pentru a-l putea ajuta pe prietenul căzut. 

— Ce mă fac, Maiorule, ce mă fac? Cred că am 
lovit o fetiţă şi un câine care toemai traversau strada. 
Cum de n-am observat, unde mi-a fost capul ? 

— Spre norocul nostru n-aţi lovit decît câinele, 
spuse Maiorul coborând. Ramaneti în mașină până 
văd eu care este situaţia ! 

Cand Maiorul ajunse lângă fetița îngenuncheată, 
câinele plângea ușor cu un scheunat abia auzit, iar 
copila îi striga pe mama și pe tata, care erau departe 
pe la slujbele lor. Maiorul se aplecă și luă câinele în 
braţe pentru a-l muta din drum pe trotuar. 


+ 


Imediat după terminarea procesului și pronunţarea 
sentinței capitale împotriva lui Maciste, Maiorul il 
sunase pe Sever Justinian care, în mai putin de o 
oră, scrise cel mai scandalos articol despre Simion 
Still. 

„Pentru prima oară în istorie un tribuna! omenesc, 
datorită masinatiunilor și uriasei influențe pe care 

o deţine consilierul principal al municipiului nostru, 
Simion Still, a pronunţat în dimineaţa acestei zile 
cea mai rusinoasa si absurdă sentință, nu împotriva 
unui om, ci împotriva unui motan despre care am 
mai scris în ziarul nostru. Avînd la îndemină datele 
întregii afaceri „Maciste“, noi afirmăm cu deplină 
linişte că domnul Simion Still este cea mai sinistra 
persoană care a trăit vreodată în urbea noastră. Dacă 
am luat în considerare nu toate crimele sale, ci nu- 
mai una singură și anume aceea când studentul Emil 
din anul șase la medicină a fost azvârlit pe ciment 
de la mansarda vilei Vulturul, si tot ar fi de ajuns 
pentru ca Tribunalul oraşului nostru să-l condamne 
pe dânsul, nu pe motanul Maciste, la temniță grea 
pe viaţă. Puterea, după opinia noastră, trebuie exer- 
citată în folosul oamenilor, astfel ca ei să meargă 
liniștiți pe calea pe care au apucat. Este momentul 
ca voința generală a cinstitilor nostri concetateni să 
se manifeste cu toată vigoarea, astfel ca acest ne- 
săţios criminal să fie demis din postul important de 
consilier și totodată judecat pentru faptele sale abo- 
minabile. Pentru ca demnitatea noastră, a tuturor, 
să nu aibă de suferit în continuare, ziarul Speranța 
îl cheamă în fata legii pe Simion Still pentru a da 
seamă de crimele pe care le-a comis încă din tine- 
rete. În afara condamnării sale fără crutare, cerem 
ca pensia ce i s-ar fi cuvenit după cei treizeci de ani 
de abuzuri să i se atribuie medicinistului Emil, pe 
care l-a nenorocit pentru tot restul vieţii, numai 
pentru că acest copil de miner era îndrăgostit de 
fiica domnului Still. Solicităm totodată instanței de 
azi dimineață anularea sentinței pronunţate împo- 
triva nevinovatului si marelui motan Maciste.“ 

Pe la orele șaptesprezece cînd ziarul Speranja fu 
difuzat la toate chioșcurile, întreaga sufiare a ora- 
sului nostru intra într-o agitaţie nemaipomenita. 

În aceeaşi zi, consilierul Simion Stiil se interna la 
spitalul de urgenţă. 


FORŢELE SALV ARII 


Citind articolul semnat de Sever Justinian în ziarul 
Speranţa, Vasile isi părăsi prietenii si se Indrepta cu 
un taxi hodorogit spre cartierul celuilalt vechi 
prieten al său, Gherase. În urma lor, şoferul observă 
că venea foarte aproape un automobil şi comunicân- 
du-i clientului său că sunt urmăriți, Vasile întoarse 
capul și încercă să deslușească figura omului de ia 
volan ; i se păru că-l recunoaște, dar razele soarelui 
care cobora spre apus îl împiedicară să-l identifice 
pe deplin. După ce plăti, ezită să sune direct la poarta 
lui Gherase, preferând să se mai plimbe un pic în- 
coace și încolo pentru a-l deruta pe urmăritorul său 
care oprise, de asemenea, la aceeași poartă. Într-un 
târziu, plictisit de ideea că nu putea să-și vadă li- 
nistit de treburile lui, Vasile se apropie de portiera 
din stânga și-l întrebă pe cel dinăuntru pe cine caută, 
fiindcă el cunoaşte întregul cartier şi el poate să-i 
dea o mână de ajutor. 

— Pe dumneata te caut, spuse omul din obscu- 
ritatea maşinii, nu mă recunosti? M-am schimbat 
aiat de mult ? 

— Domnule, s-a întunecat, vocea îmi pare cu- 
noscută, însă nu-mi amintesc a cui este; dacă îmi 
esti cunoscut ieși o clipă din maşină, să stăm faţă-n 
faţă, îl rugă Vasile. 

— Acum mă recunosti ? întrebă omul după ce în- 
chise portiera cu cheia și se întoarse spre Vasile. 

— Maiorule, m-ai speriat rău, fiindcă nu-s obișnuit 
să mă urmărească decât poliţia, iar la vreun civil ori 
la dumneata sau Ja oamenii dumitale nu m-am 
gândit de multă vreme. Acum, că te văd în faţă, ce 
să cred ? Sper că nu pe mine mă urmăreai. 

— Ba, dimpotrivă, ripostă Maiorul. Îmi închipui 
că ai citit articolul din Speranţa despre condamnarea 
lui Maciste. 

— L-am citit, desi iti mărturisesc fără înconjur 
că ce-as fi fost în locul judecătorului as fi hotărît 
ca sentinţa respectivă să fie îndreptată împotriva lui 
Simion Still, nu împotriva lui Maciste. Vasile se în- 
fierbântase și vorbea cam tare. 

— Dacă vrei să ştii, continuă Maiorul ducând ară- 
tătorul la buze si vorbind în şoaptă, şi eu as fi pro- 
cedat exact cum ai spus dumneata mai înainte. 

— Ehei, fratioare, pe mine să nu mă duci, fiindcă 
așa neânsemnat cum sunt pe lumea asta, dacă vreau 
răstorn toate pronosticurile, să știi ! ameninţă Vasile. 

— Iti mărturisesc pentru prima oară că sunt ho- 
tărît să fac tot ce-mi stă în putinţă ca, alături de 
dumneata și de cine mai crezi că e nevoie, să-l salvăm 
pe Maciste. l 

— Dacă vrei să te cred, jură-te pe copilul tău! 
îl îndemnă Vasile. 

— Jur pe copilul meu că voi face tot ce se poate 
pentru salvarea lui Maciste ! 

— Atunci să intrăm la prietenul Gherase și să 
pecetluim cu un pahar de vin jurământul și prie- 
tenia care ne va lega de acum înainte, propuse 
Vasile. 


+ 


Familia Gherase tocmai se pregătea de cină cand 
cei doi sunară la poartă. Era în săptămâna de după 
Paști, iar gazdele se bucurară mult de sosirea unor 
oaspeţi întâmplători şi-i poftiră cu insistență la masă. 
Maistrul Gherase hotărî ca bărbații să treacă pentru 
câteva minute pe la „crama personală“, ca să se con- 
vingă dacă tuica din butoiasul de dud isi mai 
pastreaza focul din toamna. 

— Până atunci dumneata, se adresă el soţiei, în- 
destulează-i pe urmașii nostri şi miluieste-ne si pe 
noi cu ce va mai rămâne ! Dar nu în sufragerie că-i 
prea cald, ci la masuta din chioșc. 

În „cramă“ era o răcoare plăcută si un iz dulceag 
de struguri stafiditi inundă mirosul celor trei. Dând 
primul exemplu, Gherase își invită oaspeţii să dea 
fiecare drumul la canea si să-şi umplă canitele de lut 
pe care le aveau în mâini. 

— Să bem pentru gândurile bune și în sănătatea 
dumneavoastră ! închină gazda. 

— Să bem pentru ca tot răul să se întoarcă spre 
bine, astfel ca prin puterile noastre să scape și Ma- 
ciste cu viata! toastă Vasile. Dumnealui, cum ţi-am 
spus şi la venire, dragă prietene, este avocat și, da- 
torită simpatiei ce i-o poartă marelui Maciste, vrea 
să ne ajute în ceea ce ne-am propus noi mai demult. 
Sper c-o să vă imprieteni{i chiar din astă seară în- 

cepând, iar pentru aceasta nu-i nevoie decât de în- 
credere reciprocă; de aceea vă propun să bem 
Bruderschaft, dacă n-aveţi nimic împotrivă ! Își în- 
colăciră mâinile si băură din ulcele până la fund, 
apoi se îmbrățișară. Gherase vru să-l întrebe ceva 
pe Maior dar ezita să aleagă formula de adresare. 

— Am băut pentru fratia noastră, asa că te rog 
să ne spunem tu, îl îndemnă Maiorul. 


— Tu cu ce poţi să ne ajuţi ? îl întrebă Gherase 
pe Maior. 


— Pot să vă pun la dispoziţie un avion sau un 
elicopter, cum doriţi, răspunse Maiorul. 
— Minunat, extraordinar, va fi cel mai im- 


presionant spectacol pe care l-a văzut orașul nostru, 
se entuziasmă gazda. 


TÂNGUIREA LUI MACISTE 


În ultima vreme, printr-o propagandă intensă și 
foarie subtilă, paznicilor de la etajul zece ai Peni- 
tenciarului municipal li se inoculase credința că ma- 
rele Maciste este una din cele mai stranii ființe care 
căzuse pradă lasitatii şi răutății omenești. Toţi oa- 
menii din cele trei schimburi ştiau cum că în cârca 
lui Maciste fuseseră aruncate vini imaginare şi erau 
convinși că singurul vinovat de toate crimele enu- 
merate la proces era consilierul Simion Still. Dacă 
la unul sau altul dintre gardieni putuse fi vorba de 

unele ezitări în a fi sau a nu fi de partea lui Maciste, 
ele se spulberaseră cu totul o dată cu apariţia artico- 
lului semnat de Sever Justinian în ziarul Speranta. 
De aceea încă înainte de pronunţarea sentinței pă- 
zitorii începură a-l rasfata ba cu mâncăruri alese, ba 
cu băuturile cele mai fine, ba cu încrederea de a 
lăsa atât ușa celulei, cât si usa de la cușca din gratii 
deschise. Maciste nu-şi îngăduia însă libertatea de a 
ieși decât seara pentru a-şi mai dezmorti oasele, in 
restul timpului rămânând de dimineaţa până seara 
ghemuit deasupra mesei pentru a-şi scrie memoriile. 
Informat zilnic de cele ce se întâmplă în celula nu- 
mărul opt, Maiorul îi trimise lui Maciste câteva sute 
de coli, zece pixuri şi un dosar cu şină pentru a-și 
putea rândui cele scrise. 


* 


Cu câteva zile înainte de sorocui fixat pentru exe- 
cutarea sentinţei, Maiorul derulă banda de magne- 
tofon şi începu să asculte convorbirile telefonice ale 
lui Maciste. 

— „Ce va zice lumea despre tatăl tău, Nora, care 
a reușit, prin intimidarea judecătorilor, să condamne 
un motan oarecare la moarte ? 

— Dacă ai ceva de motan, atunci află că eşti cel 
mai nobil motan care a trăit vreodată pe pământ, 
fiindcă tu ai salvat animale, copii, femei și bărbaţi 
de la moarte. Cât despre victoria lui tata asupra ta 
să nici nu mai vorbim. Desi-I iubesc, fiindcă mi-e 
părinte, acum ştiu, sunt convinsă că n-a avut 
dreptate. 

— Trebuia să i-o spui înaintea procesului, oftă 
Maciste. 

— Stiind cât îmi esti de drag, nu mi-a îngăduit 
niciodată să abordez acest subiect în prezenţa lui. 
Dar acum cred că şi el regretă sentința strigătoare 
la cer ce ti s-a dat. 

— Nu cred să regrete la fel de mult ca mine viata 
pe care-o voi pierde. 

— Nu te îndoi de cele ce-ţi spun ! S-ar putea ca 
tata să-şi piardă viata înaintea ta. 

— Nu cred, l-am văzut la proces, era mai dur 
decât diamantul. Dar ce tot spui? S-a întâmplat 
ceva ? 

— Tata s-a internat în spital în urma unui ac- 
cident grav, întâmplat cu mai bine de o săptămână 
în urmă, exact după pronunțarea sentinţei. 

— Sper să nu fiu acuzat şi de acest accident. 

— De ce esti ironic ? Lui tata i s-a rupt volanul 
în piept, şi-a fracturat craniul si mâna stângă. 

— Cu toate acestea nodul gros de cânepă se va 
înțepeni nu peste mult timp în jurul gâtului meu. 

— Maciste nu dispera, poate că există o dreptate 
mai mare decât aceea care te-a întristat. Am încercat 
să vorbesc de mai multe ori cu tata în spital, dar era 
fără cunoştinţă. 

— Dacă spui că e atât de grav, chiar dacă veţi 
putea comunica în zilele următoare nu cred ca tatăl 
tău să admită ca — în timp ce el moare — eu sa 
trăiesc. 

— Voi avea eu grijă să-l conving să stărâme strân- 
soarea legii din jurul tau. 

— Atunci rămâne să te sun în fiecare seară, ca 
să aud ce mai faci si să-mi dai stiri despre tatăl tau. 

— La revedere, scumpul meu ! 

— La revedere, Nora !“. 

„Mare este zeul tau, Maciste, dacă tu știi să te tingui 
atât de frumos, desi se vede bine că disimulezi“, isi 
spuse Maiorul. Ridică apoi receptorul şi formă nu- 
mărul Fabricii de mase plastice și comandă un platou 
de zece pe zece metri, sasesprezece stâlpi de susținere 
lungi de câte zece metri fiecare si încă doi stâlpi de 
înălțarea furcii deasupra platoului. Mai ceru apoi 
câteva sute de metri de vinilin cu care să mascheze 
întreaga construcție. Apoi îl rugă pe director să-l 
anunţe când toate materialele vor fi împachetate ca 
să poată trimite un elicopier de care să le ancoreze 
pentru a fi transportate prin aer până la aeroport. 


PREPARATIVE 


De la apariţia articolului ce-l prezenta pe Simion 
Still în adevărata sa lumină, cel putin câteva sute de 
oameni se adunau în fiecare după-amiază în fața Sec- 
tiei de criminalistică şi scandau timp de o oră în- 
tr-un singur glas : LIBERTATE LUI MACISTE ! O 
singură dată iesise un pluton de soldaţi în termen 
pentru a-i împrăștia pe demonstranți, dar fiind 
gata-gata să-și piardă armele se retrăseseră cu mare 
greutate în curtea Penitenciarului şi de atunci nu se 
mai arătaseră deloc. 

În partea vestică a aeroportului pentru cursele in- 
terne, Maiorul supraveghea personal instalarea celor 
zece stâlpi de susţinere a marelui platou de plastic. 

Maistrul Gherase, tâmplarul Lascăr și Vasile erau 
singurii lucrători autorizaţi să înalțe alba construcție 
pentru execuţia marelui Maciste. Câţiva soldaţi 
postați în puncte fixe supravegheau strict perimetrul 
lucrării astfel încât nici păsărilor nu le era îngăduit 
să se apropie de locul viitorului supliciu. La o 
distanţă apreciabilă, de-a lungul lizierei pădurii de 
stejari fuseseră înălțate sute si sute de chioșcuri al- 
bastre cu răcoritoare, iar în cele douăzeci de bor- 
deie se depozitaseră două sute de mii de tone de 
gheaţă. În jurul celor cinci sute de grătare cu cărbuni 
erau aşezate mese lungi din scânduri ca la înmormân- 
tările ortodoxe, iar tribuna din faţa platoului era 
gata încă din ziua a doua de după pronunţarea sen- 
tintei. Puteau să fie orele șaptesprezece când o mică 
dubă trecu de șirul soldaţilor de pază și se opri foarte 
aproape de trista construcție care era gata. Umbra 
pădurii se instală cu răcoarea ei până departe peste 
funestul platou. 

— Iată că a sosit si timpul prânzului nostru, poftiti 
la masă ! spuse Maiorul. 

— Maiorule, sper că n-are nimeni nimic împotrivă 
să luăm masa chiar pe platou, cu atât mai mult cu 
cât s-au lăsat umbrele și vântul a început să adie ca 
pe ţărmul mării, propuse Vasile. 

— Mi-e teamă să nu se dărâme cu noi, replică 
Maiorul. 

— De asta să nu va fie teamă, răspund eu, in- 
terveni Gherase. 

Şeful pazei si detinutul Maxim aduseră mâncarea 
până la picioarele scării, iar cei patru lucrători im- 
preună cu Șeful Secției urcară pe platou. 

— As vrea să-l laşi pe Maxim în grija mea, îi 
strigă Maiorul şefului pazei, ca să stringa vasele! 
Ti-l aduc eu acisă 

— De acord, răspunse omul în uniformă și, urcând 
în cabină, porni spre oraş. 

— Vino sus la un pahar de vodcă, ordonă Maiorul 
si Maxim urcă de îndată, însă refuză băutura, fiindcă 
— spuse el — n-ar suporta nici măcar un gram pe 
asemenea căldură. 

— Atunci bea bere, să te răcorești ! 

— Vă mulțumesc din inimă, așa ceva n-am mai 
băut de când stau în temniţă. Maxim duse sticla la 
gură si după ce-o goli, o asvârli departe pe iarbă ca 
şi cum s-ar fi descotorosit de costumul său vărgat. 

— Spune-mi, îl întrebă Maiorul, cum se spune pe 
la voi unei astfel de construcții. 

— Furcă, domnule Maior, însă la noi se foloseşte 
câte o creangă simplă, pe după care e de-ajuns doar 
să arunci laţul. Asta-i o furcă domnească, dar nici 
domnească, regească de-a dreptul, încât pareă-mi 
vine s-o încerc eu, primul. 

— I-auzi, maistre Gherase, domnealui se oferă vo- 
luntar pentru încercarea rezistenţei nodului de 
cânepă. 

— O să facem repetiţia generală a metodei ime- 
diat după ce mâncăm, dar până atunci îl rog pe 
Maxim să încerce inelul acesta, să vadă cum îi vine 
pe gât, răspunse Gherase. 

— Fraţilor, strigă Vasile care băuse singur o sticlă 
de vodcă, nici unui esafod din istorie nu i s-a harazit 
ca primă destinație una mai umană ca aceasta, adică 
de a servi ca masă unor oameni obosiţi; de aceea 

eu prevăd că nimeni nu va muri deasupra acestui 
platou. TRĂIASCĂ MACISTE ! 

Exerciţiile începură pe la orele optsprezece si du- 
rară până la orele douăzeci, timp în care Maxim fu 
„spânzurat“ de douăzeci si cinci de ori fără a i se 
întâmpla nimic, bineînţeles. 

Cînd sosi microbuzul Secţiei, echipa își strângea 
uneltele, vasele, sticlele și peste o jumătate de oră 
cei cinci oameni ajunseră în fata Penitenciarului. În 
timp ce șoferul încerca să deschidă poarta, Maiorul 
se adresă detinutului din microbuz. 

— Ei, ce crezi Maxim, ai fi în stare să tragi scaunul 
de sub picioarele lui Maciste ? 

— Cu toată încrederea, domn Maior, dar mascat. 

— La baluri, chermese și execuții nici nu putem 
veni decât mascaţi, îl asigură Vasile. 

— Acolo nu va fi vorba nici de bal, nici de cher- 
mesă, va fi pur si simplu o execuţie, spuse enervat 
Maiorul, o execuţie corectă. Rămâne să ne întâlnim 
poimâine după-masă. 


VOCILE PROTESTATARE 


Inaugurăm în această după-amiază rubrica inti- 
tulată : VREM CA MACISTE SA TRĂIASCĂ. Scri- 
sorile care începând de mâine vor sosi până la orele 
opt vor fi publicate în cotidianul Speranța în aceeași 
zi. Până în prezent am primit la telefon protestele a 
două sute de mii de oameni care împreună cu fa- 

miliile dumnealor se opun condamnării lui Maciste. 
Pe adresa redacţiei au sosit de asemenea cincizeci de 
mii de plicuri, toate având scris în dreptul destina- 
tarului numele lui Maciste. Având în vedere faptul 
că toate aceste scrisori exprimă îngrijorarea semna- 
tarilor fata de soarta nevinovatului Maciste publicăm 
pentru început doar cîteva dintre ele. Pentru scri- 
sorile care nu vor avea loc în ziar vom edita un Al- 
manah special, 


* 


„Noi, Teodor Borzan, pensionar miner, împreună 
cu toţi copiii săi, cerem stăruitor ca în locul bietului 
motan Maciste să fie condamnat Simion Still, ade- 
văratul vinovat de nenorocirea ce s-a abătut asupra 
studentului medicinist — Borzan Emil — fiul nostru, 
căruia i s-a smuls, prin șantaj sentimental, o decla- 
ratie falsă. Ulterior, fiul nostru Emil a mărturisit că 
n-a avut puterea să reziste lacrimilor iubitei sale 
Nora, fiica domnului Still. Ne opunem executării 
sentinţei si cerem aducerea în fata instanţei a ade- 
văratului vinovat.“ 


x 


„La vestea condamnării marelui motan Maciste, 
asupra Aventurilor căruia ne-am edificat prin lectura 
foiletoanelor săptămânale, am fost pur şi simplu 
stupefiat de cinismul și laşitatea câtorva oameni care 
au decăzut atât de mult, încât au ajuns să arunce 
răspunderea faptelor lor asupra unui rar și ultrain- 
teligent animal. În numele științei pe care o slujesc 
cer ca execuția plănuită să nu aibă loc! Altfel, con- 
știința noastră ar fi pururi vinovată. În studiul de 

mari dimensiuni ce va apare foarte curând în librării, 
m-am referit pe larg la posibilitatea ca ființe con- 
siderate inferioare nouă să fie totuși dotate cu acele 
calităţi capabile să le permită o existenţă dublă în 
lumi simultane. Aspiratia lui Maciste de a trăi in 
ipostaza noastră conferă glorie omului. De aceea 
Maciste trebuie să rămână în viață. Semnat: Paul 
Animus, antropolog.“ 


* 


„Poate că asemenea majorităţii femeilor, şi eu mă 
simt nefericită, fie și numai la gândul că oamenii 
pot să-și facă rău unii altora. Dar când ei chiar ur- 
măresc să-și facă rău prin minciună, hotie, trădare 
sau crimă etc. atunci mă cred şi sunt de-a dreptul 
nenorocită. În iarna trecută însă am trăit câteva clipe 
de încântare ale vieţii mele, atunci când o prietenă 
si colegă din liceu a trecut pe la Banca Naţională 
împreună cu un motan cum nu mai văzusem 
niciodată. Când mi-am trecut degetele prin nease- 
muita-i blană iar el mă privea cu ochi verzi și ficşi, 
am avut revelaţia întâlnirii cu una din cele mai bune 
și delicate, mai stranii și inteligente ființe din lume. 
Ore întregi după aceea nu m-am putut desprinde din 
fascinația acelor clipe. O zi mai târziu am fost con- 
cediată bruse deoarece adăugasem un zero, fără 
să-mi dau seama, la unul din conturile secrete la care 
tocmai lucram. Acum când aflu despre condamnarea 
ia spânzurătoare a acelui fantastic motan, nevinovat 
ca ploaia sau zăpada, cer stăruitor ca Maciste să fie 
eliberat. Semnat : Leda Banioti.“ 


260 


* 


„Profesorii, elevii şi personalul de serviciu ai 
Gimnaziului copiilor părăsiţi, în număr de zece mii, 
adresează tribunalului din orașul nostru rugămintea 
fierbinte, de a anula condamnarea lui Maciste şi a-l 
numi pedagog sau profesor de gimnastică la școala 
moastră. Semnat : Directiunea.“ 


* 


„Urmașul celei mai glorioase familii din Balcania, 
octogenar, fost guvernator al Insulelor Suverane si 
Președinte al Comisiei de supraveghere a apelor, cer 
cu hotărîre ca Maciste să fie pus în libertate imediat. 
Neavînd urmași am stabilit încă înainte de prinderea 
şi reținerea lui să-l înfiem pe marele Maciste, lä- 
sându-i prin testament bijuteriile ilustrei noastre fa- 
milii şi muntele Alban, asupra cărora ne-am păstrat 
toate drepturile până azi. Semnat: Basileus, ma- 
gistrat.“ 


„Am urmărit cu aviditate fiecare foileon al Aven- 
turilor... semnate de Ion-Publicistul. Nu știu dacă 
tribunalul este sensibil la dorinţele opiniei publice, 
mai degrabă cred că nu. De aceea avertizez pe au- 
torul Aventurilor că indiferent dacă Maciste va intra 
sau nu cu gâtul în latul de cânepă, marele motan 
trebuie să rămână în viaţă, adică vreau să spun că 
viata lui Maciste depinde numai de autor. Deci să 
fie atent Ion-Publicistul să nu se joace cu noi, cu 
cititorii săi, dacă el însuși vrea să mai scrie ceva 
vreodată. Semnat : Maxim, deținut.“ E 

„Primii zece cosmonauti ai orașului nostru se 
adresează pe această cale Tribunalului și Peniten- 
ciarului municipal pentru ca Maciste să fie transferat 
de îndată la Centrul de cercetări spaţiale, urmînd să 
ia parte la zborurile astrale ce vor urma. Semnat : 


Comandamentul.“ 


* 


La sfîrşitul paginii, ziarul Speranţa isi anunţa ci- 
titorii că numele semnatarilor celorlalte mii de scri- 


ordine alfabetică. 


A DOUA TÂNGUIRE A LUI MACISTE 


„Totdeauna ne-au entuziasmat scrierile bune ale 
altora. De propriile noastre »contributiix ne-a fost 
mereu sila cu atît mai mult cu cât n-am fi dorit să 
dăm nici un rând publicităţii în privinţa vieţii pe 
care suntem pe punctul de a ne-o pierde. Mai sunt 
doar patruzeci şi opt de ore până vom intra în starea 
unanimă a morţii. În această chinuitoare aşteptare 
simţurile sunt mai ascuţite ; în fiecare clipă retrăim 
toate imaginile vieţii dinainte și cu toate că lucidi- 
tatea noastră e maximă, gândurile care să ne dea 
o cât mai vagă speranţă cad rând pe rând ca niște 
raze ametite ce se resorb cu aceeași febrilitate în 

astrul din care abia izbucniseră. La resemnare totuşi 
nu vom ajunge nici chiar atunci când ni se va pune 
lațul pe gât. O amintire ne vindecă acum de orice 
teamă : «Priveam pământul de departe, iar castelul 
prin care mă plimbam era luminat de coada unei co- 
mete care pe măsură ce se îndepărta sclipea tot mai 
tare. Totuşi noaptea castelului dura de multă vreme 
şi poate că trecuseră ani şi ani de când ascultam o 
melodie atât de lină și îndepărtată încât mi se părea 
că o mână de zeu piaptănă razele unui astru de seară. 
În marea sală prin care pășeam neauzit nici de mine 
însumi, deodată am simţit o atingere, apoi un imbold 
irezistibil de a mă apropia de locul emiterii acelei 
melodii. Am străbătut patruzeci de camere, iar în 
cea de a patruzeci şi una am văzut un pian situat în 
mijlocul încăperii. M-am aşezat pe un fotoliu de 
piatră. In fata pianului era o clepsidră prin care iesise 
la suprafaţă o floare cu o tulpină puternică din care 
se desfăceau nenumărate ramuri. Nevăzând pe nimeni 
în fata pianului mi-am închipuit că demult, foarte 
demult, cineva a început să cânte la acel pian, iar 
mai târziu trebuind să se ducă în altă parte, muzica 
a continuat să se producă sau să se nască perpetuu 
din propria ei amintire. Dar am observat totodată 
că, deşi nu era nici un curent de aer, câteva ramuri 
se aplecau rând pe rând pe clape. O floare cânta la 
pian ; si-am rămas uimit cum în același timp tulpina 
i se ingrosase atât de mult încât clepsidra se sfara- 
mase, iar coroana florii trecuse demult de tavan. 
Când am ieșit în curtea castelului mi-am dat seama 
că floarea se înălțase printr-unul din turnurile sale 
pentru că acela se ridica văzând cu ochii până când 
nu i s-a mai zărit capătul“, 

Putem spune acum că amintirea de mai sus a con- 
tribuit mult la modelarea sufletului nostru si la în- 
tărirea lui în credinţa că un bulgăre de pământ poate 
fi greier, si o frunză poate fi pasăre. Noi, când ne-am 
întâlnit unda și ne-am ales clipa, am fost rând pe 
rând motan, tigru şi om, si-am fi putut fi în multe 
alte chipuri. Știm că distanţa de la ființele caline la 
om e mare, dar depărtarea de la oceanul primordial 
până la om e şi mai mare. Ceea ce ne mai rămânea 
nouă de străbătut era numai recunoaşterea că am 
străbătut. Dispretul omului faţă de ființele infe- 
rioare nu depășește disprețul zeului faţă de oameni. 
Si cu toate zidurile înălțate între regnuri, tuturor 
ipostazelor vieţii li s-a inoculat încă de la început 
visul de a-și transcende condiţia. Chiar dacă pare 
incredibil, noi ne-am studiat din timpuri imemoriale 
zeul, care este omul, si am reuşit să ne apropiem 
atât de mult de el încât mai urma doar ca el să ac- 
cepte să cadă zidul dintre noi. Vinovat de eșecul 
nostru este nu numai sumbrul domn Still, ci mai cu 
seamă autorul Aventurilor noastre, Ion-Publicistul. 
Lui doar avem a-i reprosa că, încurajându-ne de la 
un foileton la altul prin punerea în seama noastră a 
unor fapte de care nu ne credeam în stare, în urmă- 
torul foileton era obligat de comportarea noastră să 
recunoască şi să scrie, desigur mult prea mirat, că 
putem să ne manifestam cu și mai multă indepen- 
denta și curaj. Astfel s-a întâmplat că n-am mai ţinut 
cont de intențiile sale artistice și, cu de la noi putere, 
am lărgit nepermis imaginea sa despre noi. Acum 
ni se apropie deci sfârșitul, şi noi-Maciste am 
vrea să mai stăm o singură dată în fata lui Ion-Pu- 
blicistul, pentru ca nu cumva după execuţie el să 

modifice semnificația faptelor noastre. Am dori s-o 
mai vedem o dată si pe Nora care ne-a încurajat si 
ne-a pierdut în același timp cu sufletul ei atât de 
frumos și rafinat de crud. Am dori ca ea să citească 
acesie rînduri.“ 

În timp ce Maciste scria, Maiorul stătea în spatele 
său $i citea, iar la urmă îi ceru îngăduința de a în- 
mana ultimele pagini ale Memoriilor lui Ion-Publi- 
cistul si Norei. Maciste încuviinţă printr-un gest si 
ieși pe culoar pentru plimbarea de seară. 


ULTIMA TANGUIRE A LUI MACISTE 


Omul legii, Maiorul si Omul presei, Sever Justi- 
nian, fură invitaţi într-o dimineaţă la camera opt de 
la etajul zece al Penitenciarului pentru a inregistra 
ultima tânguire a lui Maciste. Maiorul ordonă şe- 
fului pazei ca uşa celulei să rămână închisă si ca 
nimeni să nu se apropie la distanță mai mică de 
douăzeci de metri în timpul rămânerii lui în camera 
numărul opt. 

Când Maiorul și Justinian intrara în cusca de 
gratii, Maciste se ridică de pe marginea patului 
bucuros de oaspeţii pe care-i invitase. Era îmbrăcat 
într-un costum alb, într-o cămașă neagră cu picăţele 
albe, având un papion din același material, pantofii 
nu i se vedeau din cauza uriasei blăni căzute pana 
peste glezne. Cei doi păreau încântați de îmbrăcă- 
mintea  amfitrionului și Maiorul se simţi dator să 
întrebe : 

— Cum stăm cu moralul, prietene ? 

Maciste se îndreptă spre măsuţa de scris si nota 
câteva cuvinte la repezeală, dar Justinian îi luă foaia 
scrisă și-l admonesta cu blândeţe : 

— În această ipostază n-are nici un haz să 
răspunzi în scris, când poți să faci acelaşi lucru prin 
viu grai. Te feresti de unul dintre noi ? 

Maciste încercă din nou să noteze ceva pe o hârtie. 

— Cred că prezenţa mea îl deranjează, spuse Ma- 
iorul, şi în acest caz e mai bine să mă retrag. 

— Nu, spuse Maciste, stând cu fata spre fereastră, 
apoi se întoarse brusc şi le făcu semn să ia loc pe 
pat sau pe noptiere, pe unde se putea sta in sără- 
căcioasa celulă. Era înalt, pletele îi atarnau pe umeri 
iar ochii săi verzi priveau, fără a clipi, printr-o linie 
îngustă, ferindu-se parcă de lumină. 

— Dacă refuzi să vorbești cu noi, atunci n-avem 
altă soluție decât să ne retragem în biroul Maiorului 
și să vorbim eventual prin telefon, încercă Justinian. 

De câteva ori, la intervale foarte scurte, blana lui 
Maciste se ridică până la brâu și o dată până la gât 
cu asemenea repeziciune încât păru gata să inghita 
superbul cap al tânărului din fata oaspeţilor. Dar 
Maciste reveni la înfățișarea dinainte, se apropie de 
telefon și formă un număr. Maiorul si Justinian se 
așezară la un capăt al patului si așteptau cu nerăb- 
dare convorbirea ce se anunţa. 

— Alo, te sun pentru ultima oară ca să-mi spui ce 
mai faci si cum se simte domnul Still ! 

— Scumpule, minunatule, de când aștept să-ţi aud 
glasul, răspunse Nora. 


— Glasul meu nu-l vei mai auzi. 

— Ba da, ba da, Maciste, o să mai vorbim încă 
multă vreme de acum înainte, sunt semne că va fi 
bine. 

— Semnele sunt palori, spune-mi ceva precis ! 

— Tata e foarte grav bolnav; tu nu poţi să-l ierti 
nici în aceste clipe grele pentru el ? Tata m-a rugat 
să te întreb dacă-l ierți. Îl ierti ? 

Maciste își privi oaspeţii îndelung, așteptând mai 
bine de un minut până să răspundă. 

— Îliert, îl iert, îl iert. 

— Ştiam eu că nu există suflet mai nobil ca al tău, 
de aceea te asigur că voi face orice pentru a-ţi veni 
în ajutor, continuă Nora. 

— Nu mai avem timp, nu mai există timp pentru 
mine. 

— Cum poţi să vorbeşti astfel? L-am auzit pe 
tata căindu-se de ceea ce ţi-a facut, deci nu dispera ! 

— Dar ce spunea tata, execuția e absolut nece- 
sară ? 

— Mi-a spus că se miră cum au putut unii oameni 
ca Gherman, Ion, Vasile si Maiorul să insiste atât de 
mult pentru condamnarea ta. 

— Dar despre judecători ce-a spus ? 

— Judecătorii, zicea el, n-aveau încotro, de vreme 
ce toţi ceilalți aduseseră probele necesare condam- 
nării tale. 

— Ştiu că mai există în hol la voi un telefon; 
sună-l te rog acum pe domnul Still și întreabă-l dacă 
poate opri execuţia pe care a pus-o la cale ! 


kod 


Justinian își nota de zor toate întrebările şi răs- 
punsurile care se auzeau perfect. Maiorul de ase- 


267 


menea înregistrase acuzaţia gravă ce i se aducea pen- 
tru a doua oară din partea lui Simion Still şi se 
plimba acum nervos si uluit de nedreptatea ce plana 
asupra lui. 

— Nu cred că domnul Still e grav bolnav! strigă 
Maiorul. S-a internat pentru a scăpa de rigorile legii. 
Pun pariu o mie la unu că va fi cel dintâi participant 
la execuţie. După accident l-am văzut mergând 
foarte normal spre o cabină telefonică, așa că nici 
măcar piciorul nu si l-a fracturat. Ce spui de asta, 
prietene Sever ? 

— Este exact ce am presupus eu. 

Vocea Norei reveni la aparat si mai afectată : 

— Tata spune că el nu mai poate opri răul pe care 
alţii l-au dezlănţuit împotriva ta. Eu cred însă că 
evadarea ar fi singura soluție ! 

— Iti mulţumesc pentru sugestie, dar asta nu se 
poate, Acum, ascultă-mă bine ! Ceea ce Ion-Publicis- 
tul a divulgat despre tatăl tău e un fleac față de ceea 
ce stă scris în cele două mii de pagini ale Memoriilor 
mele. Ele au fost predate unei persoane de mare în- 
credere și cu mare influenta în orașul nostru, iar după 
execuţia mea vor fi publicate integral. Tie însă n-aş 
vrea să-ţi fac nici un rău, dar indirect mă tem că te 
va afecta serios publicarea Memoriilor. Doresc acum, 
la sfârșit, să te rog stăruitor să facem împreună o 
faptă dintre cele mai bune ! 

— Te ascult, dragul meu. 

— Am scris şi în testamentul meu această dorinţă : 
Ştii că banii furati de la Banca naţională se află de- 
pozitati în mansarda voastră, cea din care a fost az- 
virlit medicinistul Emil pe bordura de ciment. Te vei 

duce împreună cu Vasile acasă la bătrînul mineri si 
vei înmâna întreaga sumă lui Emil pentru a se putea 
îngriji în restul vieţii care i-a mai rămas. Îmi pare 
to a da de bine că te-am cunoscut şi-ţi spun 
adio ! 


De la celălalt capăt al firului se auzi plânsul jal- 
nic al Norei şi Maciste lăsă brusc receptorul în furcă, 
apoi se îndreptă spre fereastră şi rămase nemișcat 
în timp ce Maiorul și Justinian părăseau încăperea. 


MASA DE ADIO 


De îndată ce iesird din celula marelui Maciste si 
ajunseră în biroul șefului secţiei de criminalistică, 
Sever Justinian îl întrebă pe Maior : 

— Fiindcă a mai rămas atât de puţin timp pina 
la execuție, ce-ar fi dacă i-ai îngădui lui Maciste 
să iasă în oraș? 

— Am așteptat chiar din partea lui o asemenea ce- 
rere, dar n-a făcut-o, răspunse Maiorul. 

— Cred că s-ar simţi bine, în compania Norei și 
a celorlalţi prieteni ai săi, insistă Justinian. 

În aceeași clipă telefonul sună prelung şi vocea 
plânsă a Norei se anunţă la capătul firului : 

— Domnule Maior, n-a trecut nici un minut de 
când am primit vizita prietenilor Ion-Publicistul, 

Gherman si Vasile. Suntem cu toții intristati de ceea 
ce urmează să i se întâmple lui Maciste. De aceea, vă 
rugăm stăruitor să-i îngăduiţi câteva ore de liber- 
tate pentru a se întâlni cu noi. Dorim din toată inima 
să-l facem să-și uite viitorul nefast. 

— Dar dacă tatăl dumitale părăsește spitalul şi-l 
găsește pe Maciste în vila de pe strada Salvării ? în- 
trebă Maiorul. 

— Imposibil să se întîmple una ca asta. Chiar şi 
mama s-a internat azi dimineaţă pentru a-i fi de aju- 
tor tatei. Cât despre mine ei știu amândoi că trebuie 
să fiu la această oră în tren pentru a participa la ex- 
cursia plănuită de studenţi încă din iarnă, 

— Atunci nu-mi rămâne decât să-i dau liber lui 
Maciste şi să-l așteptați în cel mult o jumătate de 
oră. Distracţie plăcută ! 

— Dacă nu vă deranjează, sunteţi binevenit și 
dumneavoastră, ciripi Nora, veselă. 

— Dacă-mi rezolv treburile, am să încerc să vin. 
Multumesc pentru invitație si la revedere. 


Li 


— Scumpilor și dragilor mei, sunt fericit că ne 
vom întâlni cu toții ca-n vremurile de altădată, spuse 
Vasile. Afară plouă și vreau să vă rog să acoperim 
ferestrele iar după ce sosește Maciste să închidem 
toate ușile și să scoatem telefoanele din priză. Aș 
vrea s-o întreb pe Nora, pentru câtă vreme ne-ar 
ajunge băutura si mâncarea din vilă ? 

— Dacă socotesc si afumăturile si salamurile și 
cele două slănini din pod şi putinele de brânză fră- 
mântată şi cele două frigidere de rezervă pline, atunci 

pot spune că mâncarea ne-ar fi de-ajuns pentru un 
an, Mai avem două butoaie de varză, un hambar de 
fasole și unul de mălai, în plus cartofi, paste fai- 
noase, vreo zece borcane mari cu cârnaţi în untură. 
Pivnita e plină de băuturi vechi şi noi, încât nu pot 
decât să vă urez multă forţă ca să le puteţi termina. 
În ce mă privește, eu nu voi prididi să hrănesc sin- 
gură atâţia oameni, de aceea am să invit câteva co- 
lege să mă ajute. 

În timp ce uralele și aplauzele celor trei prieteni 
umplură vila de entuziasm, pe scara ce cobora de la 
mansardă apăru Maciste în costumul său alb, ultra- 
elegant. Bucuria tuturor părea fără margini la ve- 
derea mult asteptatului prieten. Singurătatea din ce- 
lula sa pecetluise pe chipul lui Maciste o nobilă 
tristeţe. În loc să se entuziasmeze de revedere, ochii 
lui Gherman, lui Ion și ai Norei erau înecaţi în la- 
crimi de vinovăţie pe când fata lui Maciste era se- 
nină şi-i zâmbea lui Vasile cu recunoștință. 

— Gata cu sentimentalismele ieftine, strigă Va- 
sile, n-avem timp de lacrimi, iar tristeţea dacă-i ade- 
vărată se vindecă înecând-o în aceste pahare. Vă 
garantez că Maciste va trăi mai mult decât noi, 
fiindcă el e mai bun. Apoi Vasile închină pentru 
viata lui Maciste si începu să cânte cu vocea sa de 
bas „Mulţi ani trăiască“ şi „Alle Rose stinken, alle 
Rose stinken, doch die Matrosen stinken auch“... 


* 


Între timp, sosiră cele trei colege ale Norei, si pre- 
gătirile pentru masă începură cu atâta insufletire 
încât se părea că participau cu toții la aniversarea 
lui Maciste-nu la despărțirea apropiată de el. Când 

masa fu acoperită cu tot ce se poate imagina într-o 
țară bogată, Ion si Gherman camuflară ferestrele si 
zăvorâră ușile. Vasile aduse două damigene pânte- 
coase cu vin iar Maciste urcă la mansardă și cobori 
cu o sacoşă în mână pe care i-o înmână surâzând 
Norei. Goli apoi unul după altul trei pahare de 
whisky si se așeză pe scaunul mai apropiat de scara 
care ducea la etaj. Ion-Publicistul îl privea din când 
în când pe Maciste și nu-i venea să creadă că acesta 
era eroul foiletoenului său. Când Nora se asez& pe 
scaun alături de el, Maciste ridică sacoșa adusă de 
la mansardă și spuse. 

— Ştiţi cu toţii că banii sustrași de la Banca na- 
țională se pierduseră. Pentru că eu sunt cel care i-a 
recuperat, am hotărît ca întreaga sumă să-i fie pre- 
dată lui Emil, cel azvârlit de la mansarda acestei 
case. Să bem pentru însănătoşirea lui Emil si pentru 
voi, pentru toti ! 

— Cei buni nu vor muri, pentru ca ei nu pot fi 
distruși, bunătatea lor îi apără de dușmanii văzuţi 
si nevazuti. Să bem pentru bunul Maciste. Să bem 
si să dansăm cu aceste împărătese ! Si să mâncăm 
dacă ne va fi foame și iar să bem până ce se va face 
vară și toamnă și iarnă și primăvară și iar vară şi 
toamnă si iarnă și primăvară si tot așa în vecii-ve- 
cilor ! — toastă Vasile cu vocea lui tunătoare. 

Totul, de-acum înainte, adăugă el, depinde numai 
de un singur amănunt : să nu ştim dacă afară e zi sau 
noapte, să uităm de unde am venit şi încotro ne du- 
cem, dar să avem în minte o singură poruncă, aceea 
de a-l fine cat mai mult printre noi pe Maciste. 
Aplauzele pentru toastul lui Vasile nu mai conte- 
neau. Muzica, vinul, dansul şi: candelabrele aprinse 


272 


îi purtau în balans și în timp ce unii se prăbușeau de 
somn pe unde apucau, ceilalți continuau să cânte sau 
să bea, astfel că după un imposibil de evaluat răgaz 
sau timp, usa de la intrare fu scoasă din tatani iar 
Maiorul cu un pluton întreg de soldaţi năvăliră înă- 
untru. Când fură treziti din somnul lor adânc cei 
dinăuntru avură certitudinea că petrecerea lor du- 
rase nenumărați ani, pentru că, privindu-se unii pe 
alţii, se văzură cu toţii bătrâni. 

Maiorul îl conduse pe Maciste la mașina de serviciu 
şi porniră spre Penitenciar. 

În după-amiaza recuperării lui Maciste, ziarul 
Speranța difuză ofertele celor cincizeci de țări mai 
bogate care-l declarau pe Maciste cetățean de onoare 
şi-l invitau să locuiască în capitalele lor. 


EXECUȚIA 


Cu o seară înaintea zilei fixate pentru aplicarea 
sentintei capitale, Maiorul, Vasile, precum și maiștrii 
Gherase si Lascăr instalară un al doilea platou de 
plastic peste cel initial. Deţinutul Maxim primi bucu- 
ros misiunea de a incerca din nou complicatul me- 
canism al spânzurătorii croite de cei doi maiștri si 
prieteni ai lui Vasile. De platoul de sus era legat un 
cablu care se prelungea spre pista de decolare (în- 
tins) pe mai bine de patru sute de metri, iar capătul 
său era ancorat în coada unui avion uşor pentru 

performanţe sportive. La distanță de un kilometru 
jur-împrejurul platoului de execuţie fuseseră dis- 
puse (din ordinul consilierului Simion Stiil) nenu- 
mărate care blindate. Pentru orice eventualitate două 
treimi din mașinile serviciului de Salvare fuseseră 
parcate pe cele zece alei asfaltate din pădure. Cu 
spatele spre liziera pădurii în imediata apropiere a 
platoului se înăițase o tribună impunătoare cu zece 
mii de locuri. Posturile de radio și televiziune anun- 
țară vineri seara că mâine, sâmbătă la orele saptespre- 
zece toți cetățenii oraşului pot să asiste la executarea 
marelui motan criminal Maciste. Accesul purtători- 
lor de arme albe sau de foc va fi interzis. 


me 


Sâmbătă pe la orele sasesprezece aeroportul era 
înţesat de lume, numărul oamenilor trecând cu mult 
peste un milion. Mulţi plecaseră de acasă încă de cu 
noapte pentru a-și rezerva locuri cât mai apropiate 
de platou. Oamenii de ordine nu mai pridideau cu 
înlăturarea mulţimii din vecinătatea spânzurătorii 
şi din fata tribunei oficiale. Megafoanele instalate 
cam la o sută cincizeci de metri unul de celălalt lan- 
sau din minut in minut comenzi si ordine de disci- 
plină pe care marele public le recepta fără să le 
aplice. Din când în când o voce foarte puternică 
transmitea de la tribună amenințarea că execuţia nu 
va mai avea loc dacă mulțimea nu se supune comen- 
zilor celor însărcinaţi cu disciplina şi de fiecare dată 
ameninţarea era subliniată de urale nesfarsite. Pe la 
orele șasesprezece si jumătate un sir întreg de dube 
ale Penitenciarului municipal se .apropiară de 


214 


platou şi din prima cobori Maciste înconjurat de 
gardieni. Maciste fu condus pînă la scară de către 
un om de statură mijlocie, îmbrăcat în negru și cu 
mască pe figură ; acesta îi desfăcu lesa și-l îndemnă 
pe motan să urce treptele scării. Maciste urcă rapid 
cele câteva scări si se aşeză pe singurul scaun de- 
asupra căruia atârna streangul. Omul cu mască urcă 
în urma lui Maciste, se apropie de el și-i pipăi zgarda, 
apoi îi trecu nodul de cânepă în jurul gâtului, îi sopti 
ceva la ureche și rămase în picioare alături de el. 
Până in clipa când trebuia smuls scaunul de sub 
Maciste mai rămăseseră doar cincisprezece minute, 


* 
le 


De îndată ce i se puse streangul pe gal, Maciste se 
ridică pe labele posterioare şi asistența rămase uimită 
de statura sa uriașă. Canicula era atât de cumplită 
încât majoritatea celor prezenţi se descotorosiseră 
până la limită de orice veșmânt, astfel că întinsul 
câmp al aeroportului arăta ca o plajă de lângă care 
apele se retrăseseră cu milenii în urmă, Când Ma- 
ciste se ridică în picioare un grup compact din apro- 
pierea platoului începu să cânte: „Mulţi ani tră- 
iască !“ Pe uriașele pânze albe care mascau esafodul 
stătea scris cu litere mari: „Moarte criminalului 
Maciste !“ Cântecul însă care-i ură viață lungă lui 
Maciste se întinse de-a lungul și de-a latul negu- 
rimii de lume si întreg aeroportul părea că se lea- 
sănă. Multi dintre cei care aveau locurile rezervate 
pe la extremităţile tribunei începură să cânte și ei 
împreună cu mulţimea. Megafoanele începură să urle 
ceva ce nu se înțelegea, deoarece cântecul unanim 
acoperea orice alt sunet. Pentru judecătorii în mijlo- 

cul cărora se afla consilierul Simion Still, precum si 
pentru toţi ceilalți oameni de seamă ai orașului, căl- 
dura devenise de nesuportat, fiindcă nici unul din ei 
nu cutezase nici măcar să-și slăbească nodul cra- 
vatei. Simion Still era nervos cu atât mai mult cu cât 
până şi propria sa fiică, așezată la stânga lui, cânta 
împreună cu ceilalți „Mulţi ani trăiască !“ 

— Asa nu se mai poate ! strigă tatăl Norei, si de- 
îndată ceru legătura prin radio cu comandantul 
aeroportului militar: „O escadrilă de elicoptere să 
survoleze câmpul de la liziera pădurii de lângă aero- 
port. Imediat și la joasă înălțime !“ 

Într-adevăr numai zgomotul de nesuportat al eli- 
copterelor putea să determine mulţimea să între- 
rupă cântecul dedicat lui Maciste. După ce escadrila 
se retrase, preşedintele Tribunalului se apropie de 
microfon și ceru îngăduinţa de a vorbi : 

— Stimaţi cetățeni ai marelui nostru oraş! Este 
într-adevăr de admirat răbdarea cu care așteptați să 
i se aplice pedeapsa meritată criminalului pe care-l 
aveţi în fata ochilor. Stim că dumneavoastră aveți 
totodată milă față de orice creatură sortită morţii, 
Nu mai departe decâi în aceste ultime minute ne-am 
întrebat si noi dacă n-ar fi bine să-i comutăm ceri- 
minalului sentința capitală într-una care să satisfacă 
sentimentul dumneavoastră de milă. Dar tocmai în 
timp ce curtea se sfătuia asupra acestei posibilităţi, 
rațiunea cea mai adâncă ne-a îndemnat să rămânem 
la prima sentinţă. lar dumneavoastră văd că protes- 
taţi din nou, împiedecându-ne să vă aducem cuvenita 
explicație. Vă rog să aveți puţină pacientA! Iată, 
deci cauza care ne determină să rămânem la prima 
sentinţă ! Afi văzut cu toți cum uriașul motan şi-a 

încercat puterea magică asupra dumneavoastră me- 
tamorfozându-se de mai multe ori din motan în tigru, 
din tigru în om și invers. După cum puteţi observa 
chiar în această clipă criminalul se prezintă în chip 
de tânăr foarte frumos, elegant si nefiresc de linis- 
tit faţă de soarta ce-l așteaptă. Prin aceasta el nu 
vrea decât să vă stârnească și mai mult regretul sau 
compasiunea, dar noi știm că atunci când criminalul 
ascuns în fiara care este el, nu sub chip de om se va 
repezi el să atace, să sfâşie ori să ucidă, ci în chip de 
tigru sau de motan ! 

— Lăsaţi-l să trăiască ! izbucni mulțimea, 

Judecătorul se întoarse în direcţia domnului Si- 
mion Still si împreună cu ceilalți magistrați se sfă- 
tuiră vreo două minute, în timp ce Maciste se trans- 
formă iarăşi de câteva ori în tigru, în motan si iarăşi 
în om, câștigând unanima simpatie cu arta sa de 
maestru iluzionist. 

Un avion silențios survolă de mai multe ori câmpul 
mulțimii care se albi de afișe. Lumea era îndemnată 
să-l salveze cu orice pret pe Maciste. Câţiva oameni 
de ordine urcară la tribună cu braţele pline de afișe. 
Magistraţii si consilierul Still le cercetară, apoi jude- 
cătorul se apropie iarăși de microfon. 

— Sper să vă convină propunerea pe care i-o voi 
face criminaluiui Macisie care se prezintă acum sub 
chip de om şi deci poate să răspundă prin viu grai: 
„Dacă accepti ca de acum înainte să nu mai apari în 
fata nimănui cu chip omenesc noi hotărim hic et nunc 
să-ți comutăm pedeapsa capitală în exil perpetuu în 
jungla cu tigri şi pantere din care probabii ai venit. 
Esti de acord ?“ 

Omul cu mască pe figură, susținut de mâna dreaptă 
a lui Maciste, se urcă pe scaun şi-şi apropie urechea 

de gura condamnatului, apoi cobori si se grăbi spre 
scară, Umbrele se făcuseră lungi iar murmurul mul- 
fimilor încetă cu desăvârșire, astfel că numai pașii 
omului cu mască se auzeau ca nişte bubuituri puter- 
nice în timp ce urca treptele tribunei spre jilful ju- 
decătorului. După cele transmise de Maciste, magis- 
tratii se mai sfătuiră încă două minute, iar omul cu 
mască urcă într-o gheretă înaltă din apropierea pla- 
toului şi rămase în așteptare. În liniștea de moarte 
ce se așternuse judecătorul reveni la microfon : 

— Stimată asistenţă și dragi prieteni ! Maciste pre- 
feră să moară. El nu vrea să mai fie ceea ce în mod 
obiectiv este, adică un motan sau un tigru. El vrea 
să fie ceea ce nu poate fi şi acesta este păcatul lui 
cel mai mare. El încearcă de multă vreme să ne dea 
iluzia că poate fi om. Refuzul său de a rămâne ceea 
ce el chiar este si dorinţa lui de a fi ceea ce el nu este, 
îl condamnă mai mult decât toate crimele sale. Oa- 
meni nu putem fi decât dumneavoastră și noi, care 
i-am acordat şansa de a fi cum este el creat de na- 
tură. Dar trufia lui este fără asemănare fiindcă el 
nu se mulțumește cu condiţia lui. El vrea să fie infi- 
nit mai mult decât a dorit orice vietate din istoria 
vieţii. De aceea curtea îl condamnă definitiv si ire- 
vocabil, Execuţia va avea loc în două minute din 
acest moment. Întrebăm dacă osânditul are vreo do- 
rinta înainte de execuţie ? 


Maciste, care tot timpul cât vorbise judecătorul 
rămăsese în fața mulţimii în chip de om, acum părea 
complet inert și cu privirea pierdută undeva în zarea 


278 


îndepărtată. Un ropot de câteva secunde de ploaie 
căzu peste marea de oameni arsi de emoție. Trei cor- 
doane de polițiști înconjurară marele platou alb, iar 
printre ei se strecură o fată blondă care urcă scările 
si, prinsă de mâna lui Maciste, îl îmbrățișă îndelung. 
Tată] Norei stătea de vorbă cu unul dintre magistrați 
si nu băgă de seamă zambetele ironice ale mai tutu- 
ror celor de la tribună. Nora cobori într-un târziu 
înlăcrimată, 

Preşedintele tribunalului luă din nou microfonul și 
întrebă dacă osânditul mai are vreo dorinţă. 

— Un pahar cu apă, sopti Maciste pe fata căruia 
se așternuse o paloare de moarte. 

— „Un pahar cu apă !“ strigă detinutul Maxim de 
sub masca ce-i acoperea fata. 

— Un soldat să-i ducă paharul cu apă! ordonă 
judecătorul. 


Dedesubtul platoului, Vasile, Gherase și Lascăr as- 
teptau cu înfrigurare clipa când conducătorul execu- 
tiei îi va face semn lui Maxim să smulgă scaunul de 
sub Maciste cu ajutorul funiei care se prelungea până 
la gheretă. 

— Porneşte motoarele ! spuse Gherase în fata unui 
aparat de emisie-receptie, si într-adevăr undeva, în 
apropiere, se auzi zgomotul caracteristic al unui avion 
pregătindu-se de decolare. 

Un preot care se nimerise printre magistrați îl 
somă pe judecător să nu dea semnalul de începere, 
deoarece condamnatul are chip de om iar curtea a 

osândit la moarte un motan. Judecătorul fu de acord 
cu observația și luă microfonul în mână : 

— Cerem condamnatului să revină la starea sa na- 
turală, ca execuţia să poată începe ! 

Plana căzută peste glezne începu să urce încet 
pînă când îl înghiţi cu totul pe tânărul cu streangul 
pe gât și atunci judecătorul făcu semn omului cu 
mască să tragă de funie. În același timp motoarele 
avionului se ambalară puternic, cablul ancorat de 
coada aparatului se întinse, Maxim încordă si el fu- 
nia legată de scaun, Gherase strigă în aparatul său : 
„Porneşte !“, scaunul fu smuls şi printr-un resort 
extraordinar platoul de deasupra se transformă în- 
tr-un planor și fu ridicat fulgerător spre înălțimi. 
Vacarmul care urmă de îndată ce avionul si plano- 
rul luară înălțime fu de nedescris. Nodul de cânepă 
fusese tăiat de o lamă declanșată din zgarda lui Ma- 
ciste. Vasile, Gherase şi Lascăr se imbratisara şi i 
uluirea generală a celor prezenţi, printre soldaţi și 
popor, se îndreptară spre tribună pentru a observa 
reacțiile judecătorilor si în primul rând fata lui Si- 
mion Still. Avionul trecu de mai multe ori pe deasu- 
pra fostei spânzurători iar publicul aplauda și cânta 
în delir, îndeosebi atunci când marele motan Maciste 
reuși, după ce străbătuse pas cu pas tot cablul, sa pă- 
trundă în carlinga pilotului. Lumea se îndrepta mul- 
fumita spre chioșcurile cu băuturi de lângă liziera 
pădurii. 

— Prieteni dragi, dacă voi trăiaţi pe vremea lui 
Arhimede, ati fi găsit o soluție si pentru punctul 
buclucaş care chinuia imaginaţia ilustrului grec, spuse 
Vasile. Vă promit cea mai curată si frumoasa petre- 
cere din câte au avut loc vreodată. Să-l invităm si pe 
Maior ! Si pe Gherman, si pe Nora, și pe Ion-Publi- 

cistul, si pe Sever Justinian. Si-ar mai trebui invitat 
unul, G.P. si prietenii lui, care ne-au încurajat in sal- 
varea lui Maciste. 

În timp ce o echipă de brancardieri îl cărau pe Si- 
mion Still spre o mașină a salvării, avionul care-l ră- 
pise din moarte pe Maciste mai survolă o dată câmpia 
aeroportului apoi se ridică brusc si deveni cât o pa- 
săre, apoi cât un punct, înghiţit și el de cerul nespus 
de albastru. 

Aventurile marelui 
Motan au fost concepute 

adresa cu preponderență 
tinerilor. 

Rescriindu-i poveștile, 
marele motan Maciste, nu 
numai că a început să se 
sustragă controlului 
nostru, dar: a reușit sa 
redacteze el însuşi unele 
capitole, fapt unic pînă în 

